
1
EŠTE VŽDY BOLO zvláštne byť znova súčasťou najvyššej anglickej spoločnosti a počuť, že takmer každý hovorí po anglicky Niežeby Angličania tvorili jedinú tu prítomnú národnosť. Boli tu okrem iného aj Holanďania, Belgičania a Nemci. Ale Briti boli vo väčšine.

Gervase Ashford, gróf z Rosthornu, stál vo dverách tanečnej siene v dome, ktorý si vikomt Cameron prenajal v Bruseli na Rue Ducale, a s veľkým záujmom sa obzeral okolo seba. Hľadal známe tváre. Od nedávneho návratu z Rakúska stretol zopár starých priateľov, ale tu ich očakával viac. Aj keď väčšina dám a pánov sa mu zdala nesmierne mladá. V tridsiatke si tam pripadal starý.

Väčšia časť tých mladých pánov, ale aj zopár starších, mala oblečenú slávnostnú vojenskú uniformu, niektorí modrú alebo zelenú, no prevládala jasnočervená s množstvom zlatých ozdôb. Medzi dámami v pastelových splývavých róbach so zvýšeným pásom sa vypínali ako pávy. Zato dámy pôsobili veľmi jemne a žensky.

„Človek sa cíti tak trochu v nevýhode, aj keď je oblečený v najlepších civilných šatách, však?“ nešťastne povedal ctihodný |ohn Waldane Gervasovi do ľavého ucha; do pravého mu doliehal šum stoviek hlasov, ktoré chceli, aby ich bolo počuť v ruchu a hluku orchestra ladiaceho nástroje.

„Ak sem prišiel s úmyslom zapôsobiť na dámy, tak zrejme áno.“ pripustil Gervase s úsmevom. „Ak chce byť neviditeľný pozorovateľ, tak nie.“

V tej chvíli túžil byť čo najnenápadnejší. Ešte vždy bol v prítomnosti Britov trochu v rozpakoch, uvažoval, čo všetko si pamätajú spred deviatich rokov. Koľko si toho môžu pamätať? Hoci sa pri tom neodohralo veľa scén na verejnosti, nebol si istý, do akej miery sa tá nepríjemná záležitosť dostala do povedomia.

Waldane, s ktorým sa Gervase v tom čase poznal a pozdravil ho nanajvýš priateľsky, keď sa pred dvoma dňami stretli, sa o minulosti nezmienil. Ale, samozrejme, povesť, ktorú si Gervase odvtedy získal, bola notoricky známa každému, kto strávil nejaký čas na kontinente.

„Starého Bonyho pravdepodobne každým dňom chytia, odvlečú späť na Elbu a budú do konca života držať v okovách, ak budú mať strážcovia dosť rozumu,“ poznamenal Waldane. „Títo dôstojníci sa potom nebudú môcť tváriť tak galantne a očarúvať dámy uniformami.“

„Žiarlite?“ Gervase sa znova usmial.

„Smrteľne.“ Waldane, trochu mohutnejší ako pred deviatimi rokmi, keď ho Gervase videl naposledy, s plešivejúcimi riedkymi svetlými vlasmi, sa nešťastne zasmial. „Sú tu dámy, na ktoré by človek rád zapôsobil.“

„Naozaj?“ Gervase zdvihol lorňon, aby lepšie videl na odľahlú stranu plnej tanečnej siene. Uvidel lorda Fitzroya Somerseta, Wellingtonovho vojenského tajomníka, ako sa zhovára s lady Mebsovou, a sira Charlesa Stuarta, britského veľvyslanca v Haagu. Potom sa jeho pozornosť preniesla na mladé dámy, ktoré nemohol poznať, ani by o ne nemohol prejavovať mimoriadny záujem, aj keby ich poznal. Nezaujímal sa o veľmi mladé dámy. „Prisámbohu, máte pravdu.“

Lorňonom zastal na jednej členke skupinky okolo sira Charlesa, ktorý sa práve odvrátil od ostatných a pozdravil dvoch dôstojníkov kráľovskej gardy, príťažlivých v bielych nohaviciach, červených kabátcoch s modrými výložkami a zlatým lemovaním; namiesto jazdeckých čižiem mali tanečné topánky.

Bola to skutočne veľmi mladá dáma – ak ju správne odhadoval, len nedávno vyšla zo školskej lavice. Možno by si ju ani nevšimol, keby ho Waldane neupozornil na pekné dámy. Bol nútený priznať, že niekedy je pre muža potešením už len pohľad na nevšednú krásu. A teraz na ňu hľadel.

Bola skutočne mimoriadne krásna, možno tým väčšmi, že jednoduché biele šaty ostro kontrastovali s provokatívne parádnymi uniformami dvoch dôstojníkov. Šaty boli dvojvrstvová čipka na saténovom podklade; s krátkymi rukávmi, hlbokým výstrihom a zvýšeným pásom. Skúsenému oku neušlo, že šaty zakrývajú štíhle telo a dlhé nohy. Vyzerala bezpochyby veľmi žensky. Dlhú labutiu šiju držala hrdo vztýčenú. A mala byť na čo hrdá! Tmavé vlasy, elegantne vyčesané dohora a prizdobené drahokamami, najskôr diamantmi, sa ligotali vo svetle tisícok sviečok v lustroch. Oválnu tvár mala klasicky dokonalú, tmavé oči a rovný nos. A keď sa usmiala na poznámku dôstojníka po svojej pravici a zdvihla k brade čipkový vejár, vyzerala naozaj očarujúco.

Gervasovi sa zdalo, že v živote nevidel krajšiu ženu – ak sa o nej už dalo povedať, že je žena. V skutočnosti to bolo ešte dievča, ale čarovné ako dokonalý ružový púčik, ktorý sa ešte nerozvil do plného kvetu.

Našťastie pre spomínanú dámu a rodičov alebo gardedámu striehnucu v jej blízkosti, radšej mal plný kvet ako nežný púčik – také ženy boli skôr prístupné zvádzaniu. Vynadíval sa do sýtosti a bol pripravený prejsť s lorňonom ďalej.

„Na tú by sa oplatilo zapôsobiť,“ poznamenal John Waldane, keď si všimol priateľove zošpúlené pery a videl, ktorým smerom sa díva. „Žiaľ, ju nezaujíma nik, ak nemá široké plecia zahalené červeným kabátcom.“ Teatrálne si vzdychol.

„A ak nemá ani o deň viac ako dvadsaťdva rokov,“ prikývol Gervase, keď si všimol vek oboch dôstojníkov. Už asi naozaj starne, keď ešte aj vojenskí dôstojníci vyzerajú ako školáci, čo sa hrajú na vojnu.

„Vari neviete, kto je to?“ spýtal sa Waldane, keď sa Gervase odvrátil, rozhodnutý presunúť sa do kartárskeho salóna.

„Mal by som to vedieť?“ odpovedal otázkou. „Predpokladám, že je to nejaká dôležitá osoba.“

„Dalo by sa to povedať aj tak,“ potvrdil jeho priateľ. „Býva u grófa a grófky Caddickovcov na Ruc de Bellevue a ich dcéra lady Rosamond Havelocková je jej dobrá priateľka, jej brat Alleyne pracuje na veľvyslanectve v Haagu, no nateraz je v Bruseli so sirom Charlesom Stuartom.“

„No a…?“ Gervase netrpezlivo kývol rukou, aby posúril priateľa vo vysvetlení.

„Jeden z dôstojníkov, ktorí sa s ňou rozprávajú – ten vyšší, zlatovlasý po jej pravici – je vikomt Gordon,“ objasňoval Waldane. „Kapitán lord Gordon, Caddickov syn a dedič. Vlastne jediný syn. Zrejme preto nastúpil ku kráľovskej garde – iba sláva a zlaté ozdoby, ale nijaké nebezpečenstvo. Len si jazdia na koňoch po cvičisku, vyzerajú veľkolepo a dámy pri pohľade na nich upadajú do mdlôb, ale oni sami by upadli do mdlôb, keby tie hrozby vojny Bonapartovi boli skutočné, a nie len vzrušujúca hra.“

„Možno by nás prekvapili, keby mali príležitosť,“ pripustil Gervase spravodlivo. Vykročil k dverám tanečnej sály. Waldane si očividne vyložil jeho záujem o tmavovlasé dievča ako niečo osobné a túžil mu prezradiť jej totožnosť.

„Je to lady Morgan Bedwynová,“ povedal.

Gervase sa zarazil a pozrel naňho so zdvihnutým obočím. „Bedwynová?“

„Najmladšia členka rodiny,“ pokračoval Waldane. „Práve ju predstavili na dvore, najbohatší úlovok na trhu, keby si ju už neuchmatol Gordon. Vyrozumel som, že každým dňom oznámia zásnuby. Radšej sa od nej držte čo najďalej, Rosthorn, hoci vlk zostal v Anglicku, keď šla sem.“ Priateľsky potľapkal Gervasa po pleci a uškrnul sa.

Vlk. Wulfric Bedwyn, vojvoda Bewcastle. Moci Gervase toho muža nevidel už deväť rokov a posledných päť rokov si naňho ani nespomenul, keď mu ho teraz pripomenuli, pocítil starú nenávisť. To Bewcastlovou vinou sa mu anglické tváre a hlasy zdali cudzie. To Bewcastlovou vinou nebol v Anglicku – vo svojej vlasti, vo vlasti svojho otca – od svojich dvadsaťjeden rokov. Namiesto toho blúdil po kontinente a nepatril do Francúzska, hoci jeho mama bola pôvodom Francúzka, pretože on sa narodil ako Angličan a bol dedič britského grófstva, a v mnohých európskych krajinách okupovaných Francúzskom sa práve z tohto dôvodu necítil bezpečne.

Práve vinou Bewcastla – ktorý bol kedysi jeho priateľ – sa mu celý život obrátil naruby a navždy zmenil k horšiemu. Prvý rok sa mu exil skutočne zdal horší ako smrť – cítil sa ponížený ale nedokázal nikoho presvedčiť, že sa k nemu tak správajú neprávom. Nakoniec sa stal tým, čo od neho očakávali – zhýralcom, ktorému nezáležalo na ničom a na nikom, iba na sebe a na uspokojení vlastných túžob, či už sexuálnych alebo iných. Rozhodne Bedwynovi dovolil, aby vyhral.

Ach, áno, uvedomil si v tom okamihu, keď sa pozeral cez plece na Waldana, za tých deväť rokov neoslabia jeho túžba ublížiť na odplatu Bedwynovi. Tá túžba v ňom vlastne stále driemala.

A teraz je v tej istej budove – v tej istej miestnosti – ako Bewcastlova sestra. Bolo to až prívetmi ideálne, aby to bola pravda.

Gervase znova pozrel na opačný koniec tanečnej sály. Mladá žena mala niku v rukavičke položenú na pleci zlatovlasého kapitána lorda Gordona a mierila s ním na tanečný parket, kde sa prítomní už stavali do radu na úvodné vidiecke tance.

Lady Morgan Bedwynová.

Áno, veril tomu. Mala hrdé držanie tela, hraničiace s povýšenosťou rodenej aristokratky.

Mohol by som jej vyviesť parádny kúsok, pomyslel si Gervase s pohľadom upretým na ňu.

Keď zaujala miesto v dlhom rade medzi dámami a kapitán lord Gordon, príťažlivý holobriadok, sa šiel postaviť naproti do radu pánov, usmievala sa iba naňho. A bola to naozaj dobrá partia – jediný grófsky syn a dedič. V skutočnosti ju už považovali za jeho snúbenicu.

Čoraz väčšmi sa mu páčila predstava, že jej vyvedie nejaký kúsok. Hoci pôsobila arogantne, bola zrejme ešte nevinná. Kým ju nepredstavili na dvore, pravdepodobne ju stále strážila guvernantka a od tých čias ju všade sprevádza gardedáma. Zato on zďaleka nebol nevinný. V skutočnosti však zvádzal iba ženy, ktoré sa mu vyrovnali skúsenosťami a zvyčajne aj vekom. No keby sa rozhodol očariť svojím šarmom túto pannu, možno by sa mu podarilo odvrátiť jej pozornosť od červeného kabátca.

Keby sa rozhodol… Ako by sa mohol rozhodnúť ináč?

Keď začala hrať hudba, pocítil sladké pokušenie. Hoci v skutočnosti vôbec nebolo sladké.

Lady Morgan Bedwynová tancovala presne a pôvabne. Gervase si všimol, že prsia má drobné a je štíhla ako prútik, čo ho inokedy sexuálne nevzrušovalo. Samozrejme, ani teraz nebol vzrušený, iba oceňoval jej dokonalú krásu. A bytostne túžil dostať ju do problémov…

„Idete do kartárskeho salóna, Rosthorn?“ spýtal sa ho John Waldane.

„Možno neskôr,“ odvetil a neodtŕhal pohľad od tanečníkov, rytmicky dupotajúcich na drevenej dlážke. „Po tomto kole musím vyhľadať lady Cameronovú a požiadať ju, aby ma predstavila lady Morgan Bedwynovej.“

„Ach, teda tak!“ Jeho priateľ vytiahol škatuľku so šnupacím tabakom. „Ste vy ale diabol, Rosthorn! Bewcastle vás vyzve na súboj, ak čo len pozriete na jeho sestru.“

„Pokiaľ si spomínam, Bewcastle nikdy nevyzýva na súboj,“ namietol opovržlivo Gervase, a keď si spomenul na tú urážku, zachveli sa mu nozdry. „Okrem toho som Rosthorn. Nie je nič mimoriadne požiadať priateľku, aby ma predstavila tomu dievčaťu. Alebo aby som ju potom vyzval do tanca. Veď ju neplánujem uniesť.“

No pri predstave, ako by Bewcastle reagoval, keby skutočne utiekol s tým dievčaťom, sa ho zmocnil pocit zadosťučinenia. Odváži sa nad tým uvažovať?

„Stavím sa o päť libier, že bude chcieť tancovať len so svojím dôstojníkom a venuje vám iba chvíľku,“ Waldane sa znova uškrnul.

„Iba o päť libier?“ Gervase tľoskol jazykom. „Dotkli ste sa ma, Waldane. Čo tak desať, alebo radšej rovných sto. Samozrejme, prehraté.“

Nevedel od nej odtrhnúť oči! Je to Bewcastlova sestra – prostredníctvom nej môže ublížiť Bewcastlovej hrdosti a zasiahnuť mu srdce. Aj keď pochyboval, že ten chlap má srdce – tak ako ho nemám ani ja, pomyslel si cynicky.

Zvláštne, ako je človeku niekedy osud naklonený – hoci už bolo načase. Nedostal sa bližšie k domovu, prišiel iba do Belgicka i keď otec pred vyše rokom umrel a matka naliehala, aby prišiel do Windrush Grange v Kente a ujal sa dedičstva a povinností ako nový gróf z Rosthornu. Keď v marci Napoleon Bonaparte utiekol z Elby, Gervase bol práve vo Viedni. O dva mesiace neskôr sa presunul do Belgicka, kde sa začínali sústreďovať Briti a ich spojenci, aby skoncovali s Bonapartom. Briti, ktorí mali synov vo vojsku, si priviedli so sebou manželky, dcéry aj ďalších rodinných príslušníkov. Okrem toho sa v Belgicku sústredilo množstvo Britov aj z jednoduchšieho dôvodu: v tú jar roku 1815 to bola oáza spoločenského života.

A medzi nich patrila aj lady Morgan Bedwynová, sestra vojvodu z Bewcastlu. Ach, áno, je to čosi viac ako sladké pokušenie. Osud mu nadelil do ruky víťazné karty.

Lady Morgan Bedwynová bola trochu unudená a viac ako trochu sklamaná. Nepáčila sa jej predstava, že sa bude musieť predvádzať v spoločnosti, a takmer celý rok pred dovŕšením osemnástich rokov sa preto hádala so svojím najstarším bratom Wulrricom, vojvodom Bewcastlom a hlavou rodiny. Namietala, že sa nechce chichotať za vejárom a stať sa tovarom na trhu manželstva, kde si ju budú obzerať mládenci s vyrážkami na tvári, ktorých je v Londýne určite plno – akoby v živote nebolo nič iné ako manželstvo a mladíci na nej mohli obdivovať iba jej krásu a rodokmeň.

Samozrejme, Wulfric trval na svojom – ticho a vytrvalo, iba trochu pritom zdvihol obočie, ale nikdy nezvýšil hlas. No Wulfovo obočie – a ten lorňon! – pôsobili silnejšie ako hlasy celého regimentu pri bojovom útoku. A len čo prišla do Londýna, teta Rochcstrová, pravá dračica, si ju rázne vzala pod svoje krídla a zaodela ju do povinnej uniformy mladej dámy, ktorá po prvý raz vstupuje do spoločnosti. Inými slovami, všetko bolo biele a jemné, takže Morgan vyzerala o polovicu mladšia – čo pre osemnásťročné dievča nie je práve potešujúce. A potom prišla do Londýna jej staršia sestra lady Freyja Moorová, markíza z Hallmeru aj s manželom markízom, aby prevzali záštitu nad Morganiným predstavením u kráľovnej, jej prvým plesom a uvedením do spoločnosti.

Nakoniec sa celý ten otravný kolotoč odbavil. Morgan nenávidela každý okamih. Cítila sa ako vec – pravda, veľmi exkluzívna, vzácna vec, ale vždy iba predmet, nie živá bytosť.

Potom však bola rada, že sa tak stalo. Lebo hoci sa zdráhala stráviť spoločenskú sezónu v Londýne, mala nepokojnú, dobrodružnú dušu a inteligentnú hlavičku, ktorá ustavične potrebovala nové podnety. A keď Napoleon Bonaparte utiekol z väzenia na Elbe a vrátil sa do Francúzska, zrazu sa na obzore zjavilo dobrodružstvo aj potrava pre myseľ. V londýnskych salónoch sa šírili chýry a špekulácie, čo to všetko bude znamenať. Predpokladali, že Francúzi ho určite odmietnu. Ale neodmietli. Čoskoro sa v londýnskych salónoch začali šíriť zvesti o vojne. Možno spojenci, ktorí sa spokojne utiahli do Viedne na mierové rozhovory, budú musieť vybojovať proti Napoleonovi ešte jednu dôležitú bitku…

Rýchlo začalo byť jasné, že odpoveď znie áno – a že bojovať sa bude v Belgicku, konkrétne v Bruseli. V apríli tam prišiel sám veľký vojvoda Wellington a pripojili sa k nemu aj ďalšie významné osobnosti z celej Európy.

Morgan to všetko od začiatku fascinovalo, a keďže bola Bedwynová a Bedwynovci bolí známi tým, že nedodržiavali konvencie a ani sa im nesnívalo, že isté témy nie sú vhodné pre dámy, donekonečna diskutovala o situácii a možnostiach jej riešenia so zvyškom rodiny.

A potom mohla ísť do Bruselu osobne.

Armády sa začali pripravovať na vojnu a niektoré britské regimenty a množstvo dôstojníkov bolo v Londýne. Dôstojníci sa začali ukazovať na spoločenských akciách v uniformách –a jeden z nich jej začal vytrvalo dvoriť. Príjemne ju rozptyľovalo, že sa o ňu zaujíma príťažlivý, zlatovlasý uniformovaný kapitán lord Gordon, dedič grófa Caddicka. Prevážala sa s ním v koči, sedávala s ním a jeho rodičmi a sestrou v rodinnej lóži v opere, tancovala s ním na plesoch a iných spoločenských podujatiach.

A vtedy sa kapitán lord Gordon dozvedel, že má odísť so svojím plukom do Belgicka, a Caddickovci, vrátane Rosamond, sa rozhodli ísť do Bruselu s ním. Išli tam desiatky, možno stovky iných príslušníkov smotánky. Bude to zábava, hovorila Rosamond, keď pozývala Morgan, aby sa pridala k nim, pričom gardedámou jej bude grófka.

Samozrejme, každý si myslel, že kapitán Gordon vážne dvorí Morgan. Hoci on si to tiež myslel, tak ako Rosamond a Havelockovci, Morgan nebola pripravená zaviazať sa niekomu do konca života. Ale zúfalo túžila ísť do Bruselu, aby bola čo najbližšie vyvíjajúcej sa kríze, a tak požiadala Wulfa, aby jej dovolil ísť.

Očakávala, že to bude veľké politické a intelektuálne cvičenie a všade sa budú viesť vážne, podnetné rozhovory. Bolo to pochabé očakávanie!

V skutočnosti to v Bruseli prebiehalo takmer rovnako ako v Londýne – dni aj noci plné frivolností. Takmer ľutovala, že ju tam Wulf pustil. Trochu ju to sklamalo.

Samozrejme, boli v tom isté výhody. Mala tam nádherný pocit slobody. Nebol tam Wulfric, ktorý by pozoroval každý jej krok s lorňonom v ruke, ani teta Rochestrová, ktorá zamračene sledovala každý jej pohyb. Bol tam iba brat Alleyne, ktorý jej bol vekovo najbližší a pracoval na veľvyslanectve u síra Charlesa Stuarta. Ale hoci sľúbil Wulfovi, že na ňu bratsky dozrie, zatiaľ sa priveľmi nenamáhal. Akoby ju sledoval len s prižmúreným okom.

Lady Caddicková bola zhovievavá gardedáma. Okrem toho bola dosť pochabá. Lord Caddick nemal charakter – alebo, ak ho aj mal, Morgan to nepostrehla. Mala rada Rosamond, ale aj ona rada rozprávala len o ctiteľoch, čepcoch a plesoch. Kapitán lord Gordon a ostatní dôstojníci, s ktorými ich zoznámili, dávali najavo svoju mužnosť a presviedčali dámy, aby si netrápili krásne hlávky témami, ktoré Morgan zaujímali.

Pre mladú dámu, ktorá vyrástla v rodine Bedwynovcov a pochabo očakávala, že všetci muži budú ako jej bratia a všetky ženy ako Freyja, to bola dosť veľká výzva.

Otváracie kolo vidieckych tancov na plese vikomta Camerona sa pomaly končilo. Morgan vychutnávala tanec s kapitánom lordom Gordonom – v uniforme bol skutočne veľmi príťažlivý a dobre tancoval. Keď sa s ním zoznámila, myslela si, že by sa doňho mohla zaľúbiť. Ale keď ho lepšie poznala, vážne o tom pochybovala. Pri tanci nadhodil, že cíti veľkú zodpovednosť ako dôstojník, ktorý chce bojovať proti tyranii. Dodal, že je pripravený položiť život za vlasť, ak to bude potrebné, ale aj za svoju matku a sestru a… Ešte nemám právo dodať ďalšie meno, doložil a spálil ju vášnivým pohľadom.

Morgan sa to zdalo trochu teatrálne. A mierne ju to vyplašilo. Uvedomila si, že Caddickovci aj mnohí iní ľudia sa domnievajú, že keď prijala ich pozvanie, zároveň súhlasila so zásnubami s ich synom. Hoci tvrdili, že ju pozvali preto, lebo Rosamond bude potrebovať ženskú spoločnosť.

„Dúfal som,“ prehovoril, keď dohrala hudba, „že orchester nikdy neprestane hrať, lady Morgan. Dúfal som, že budeme spolu tancovať celú noc.“

„To je predsa pochabosť!“ zvolala, roztiahla vejár a pomaly si ovievala rozpálené líca. „Sú tu aj iné dámy, ktoré by si s vami rady zatancovali.“

„Je tu iba jedna dáma,“ namietol lord Gordon, nastavil jej rameno a odviedol ju k svojej matke, „s ktorou sa oplatí tancovať. Žiaľ, nesmiem s ňou tancovať dve kolá po sebe.“

Možno je to iba pochabý, vystatovačný mladý muž, uvažovala. Ale zároveň je to muž, ktorý čelí smrti. To musí mať na pamäti – bolo by nespravodlivé, keby na to nemyslela. Za takých okolností mu možno odpustiť istú sentimentálnosť. Pravda, ak to nepreháňa. Usmiala sa naňho a rozhodne odpovedala: „Nie, to naozaj nemôžete. Rada by som tancovala aj s inými partnermi.“

V skupinke okolo lady Caddickovej a Rosamond bol aj poručík Hunt Mathers. Čakal na svoju príležitosť zatancovať si ďalšie kolo s Morgan. Nebol ani taký vysoký, ani príťažlivý ako lord Gordon, ale mal dobrú výchovu, bol príjemný a Morgan ho mala rada, aj keď rád hovoril banálnosti. Usmiala sa naňho a pustila rameno lorda Gordona.

Ale prv ako sa stihla zapojiť do rozhovoru, všimla si, že lady Cameronová žiada lady Caddickovú o dovolenie predstaviť muža po svojom boku lady Morgan Bedwynovej. Morgan zdvorilo upriamila pozornosť na nich.

„Lady Morgan,“ začala kontesa Cameronová a pôvabne sa na ňu usmiala, –gróf Rosthorn ma požiadal, aby som vám ho predstavila.“

Morgan prebehla grófa pohľadom. Nebol to dôstojník. Bol elegantne oblečený v hodvábnych sivých nohaviciach po kolená, v striebornej vyšívanej veste, priliehavom čiernom redingote a bielej košeli s čipkovaným golierom. Nie je veľmi mladý, je však vysoký, urastený a príťažlivý, usúdila Morgan, keď sa mu uklonila. Všimla si, že jeho sivé oči hľadia na ňu s istým pobavením.

Ale nevidela na ňom nič, čo by upútalo jej záujem. Bol iba jeden z mnohých mužov, ktorých jej predstavili od uvedenia do spoločnosti. Uvedomovala si, že ju považujú za krásnu, hoci podľa vlastného názoru mala priveľmi tmavé vlasy a bola chudá. Okrem toho jej bolo jasné, že ako dcéra vojvodu s dosť veľkým vlastným majetkom je lákadlom pre mužov každého veku a postavenia. Koniec koncov, aj keď je teraz v Belgicku, a nie v Londýne, a je všeobecne považovaná za snúbenicu lorda Gordona, je tovarom na trhu manželstva. Zdvorilo sa grófa Rosthorna spýtala, ako sa má, ale v duchu si pomyslela, že pre ňu ten človek nemôže mať význam. A správala sa k nemu s chladnou povýšenosťou, ktorou zvyčajne odbíjala nevítané pozornosti. Dúfala, že to pochopí a nepožiada ju o tanec.

Niekedy ju až ľakalo, keď si uvedomila, aká je bezočivá, hoci má iba osemnásť rokov.

„Ďakujem, mám sa veľmi dobre,“ odvetil lenivým hlasom, čo akosi pristal k jeho očiam, v ktorých sa zračil pobavený výraz, „o to lepšie, že ma predstavili najkrajšej dáme v celej sále.“

Povedal to, akoby sa vysmieval sám sebe.

Morgan nepoctila jeho slová odpoveďou. Ovievala sa vejárom, so zdvihnutým obočím mu hľadela do očí a tvárila sa povýšené. Ten výraz dokonale ovládali všetci Bedwynovci. Skutočne si myslí, že je taká pochabá? Vari očakáva, že sa bude rumenieť od radosti nad tými hlúpymi slovami? Ale prečo by si to nemyslel? Myslela si to väčšina mužov, čím len dokazovali, akí sú sami hlúpi.

Pobavenie v jeho očiach sa zvýraznilo a Morgan si uvedomila, že jej číta myšlienky. Výborne! No jeho ďalšie slová ju rozladili.

„Smiem dúfať,“ spýtal sa, „že máte dnes večer voľné kolo a budete ochotná zatancovať si so mnou?“

Otravné, pomyslela si a v duchu hľadala zdvorilý spôsob, ako ho odmietnuť – nakoniec sa rozhodla, že jednoducho bude klamať a povie mu, že už má v ten večer zahovorené všetky tance.

Ale urobil to namiesto nej niekto iný.

„Ach, ešte to!“ ozval sa kapitán lord Gordon ťahavým hlasom, akým občas hovoril s ľuďmi, ktorých považoval za nižšie postavených. „Každý tanec v tento večer je už sľúbený, milý pane.“

Morgan naňho pobúrené pozrela. Ako sa opovažuje?! Ale prv ako mu stihla primerane štipľavo odpovedať, gróf Rosthorn sa obrátil ku kapitánovi, v ruke sa mu zjavil lorňon a bez záujmu si ho premeral.

„Dovoľte, aby som vám zablahoželal, pán kapitán,“ povedal. „Ale považujem si za povinnosť ubezpečiť vás, že ste mi zle rozumeli. Nežiadal som o tanec vás.“

Morgan ledva potlačila radostné zvolanie. Ten ho uzemnil! Zrazu videla grófa v celkom inom svetle. Taký duchaplný a sebaistý muž jej vyhovoval. Pripomínal jej bratov.

„Ďakujem, lord Rosthorn,“ povedala, akoby sa nič nebolo stalo. „Možno nasledujúce kolo…?“

Aj keď bol bezchybne oblečený a mal dobré spôsoby, pripadal jej ako muž s pochybnou povesťou, hoci by nevedela presne povedať, prečo si to myslela. Možno preto, lebo bol oveľa starší ako ona a svetaskúsenejší. Niežeby priznávala, že je naivná. Správal sa však nonšalantne a trochu nebezpečne.

Bude to pre mňa česť. Celú polhodinu budem ten tanec očakávať s najväčšou radosťou,“ odpovedal gróf.

Asi to bude v tých lenivých očiach a lenivom hlase! Nie, v tom hlase bolo čosi viac, a to vysvetľovalo dojem nebezpečenstva. Mal francúzsky prízvuk.

Morgan si pomaly ovievala tvár a dívala sa, ako sa obrátil a odišiel.

„Ten chlap má šťastie, že sú tu dámy,“ hovoril lord Gordon hlúčiku návštevníkov a hlas sa mu triasol od hnevu. „S potešením by som mu hodil do tváre rukavicu.“

Morgan mu nevenovala pozornosť.

„Moja milá lady Morgan,“ ozvala sa lady Caddicková, keď sa gróf trochu vzdialil, „ten tajomný gróf Rosthorn vami musí byť veľmi očarený, keď si dal námahu, aby vám ho predstavili.“

„Tajomný, mama?“ spýtala sa Rosamond.

„Ach, áno, je tak trochu tajomný,“ prikývla lady Caddicková. „Asi pred rokom zdedil otcov titul a majetok, ale predtým ho nikto celé roky nevidel. Až teraz v Bruseli. Povráva sa, že sa skrýval na kontinente a zhromažďoval tajné informácie pre britskú vládu.“

„Je to vyzvedač?“ Rosamund za ním hľadela vyjaveným pohľadom.

„Na tom môže byť čosi pravdy,“ odvetila jej matka. „Rozhodne by sa tým dalo vysvetliť, prečo je teraz v Bruseli, keď sú informácie o Francúzoch nanajvýš potrebné.“

Morganin záujem okamžite vzrástol. Taký nebezpečný muž! Ale hostia sa už stavali do radu na ďalší tanec a orchester bol pripravený. Pristúpil k nej poručík Hunt-Mathers, meravo vojensky sa jej uklonil a nastavil jej rameno.

gervase strávil ďalšiu polhodinu v kartárskom salóne, prechádzal sa pomedzi stoly, pozoroval hru a občas si so známymi vymenil pár zdvorilých slov. Jedným uchom počúval hudbu.

Lady Morgan Bedwynová bola zblízka rovnako krásna ako z diaľky. Mala bezchybnú smotanovobielu pokožku a veľké hnedé oči lemované hustými tmavými mihalnicami. Pobavila ho jej reakcia na lichôtky. Premerala si ho ako protivná vdova. Zrejme to nie je také pochabé dievčatko, ako očakával.

Ten povýšený pohľad asi dostala do vienka ako Bedwynová. Bewcastle v tom bol majster. Tak naňho hľadel aj na poslednom spoločnom stretnutí. Výraz na tvári lady Morgan Bedwynovej prezrádzal hrdosť, márnivosť, povýšenosť. A to všetko ho len utvrdilo v rozhodnutí.

Konečne hudba dohrala a z tanečnej sály sa ozval šum rozhovorov. Najvyšší čas ísť po svoju partnerku. Bewcastlovu sestru!

Hluk a veselosť tanečnej sály akoby mala zakryť skutočnosť, že všetci – najmä dôstojníci – sú tu preto, lebo nad nimi visí hrozba vojny. Ale možno pre túto hroziacu pohromu si všetci dosýta užívali prítomnú chvíľu. Čo keď je to naposledy…?

Očami vyhľadal v dave svoju partnerku a zamieril k nej. Gardedáme lady Caddickovej kývol hlavou a uklonil sa jej zverenkyni 
„Lady Morgan,“ prihovoril sa jej, „toto kolo patrí mne, však?“

Kráľovský kývla hlavou. Ona a zlatovlasá mladá dáma boli obklopené mladými dôstojníkmi. Tí naňho hľadeli s otvoreným nepriateľstvom.

„Je to waltz,“ povedala druhá mladá dáma. „Ovládate kroky, lord Rosthorn?“

„Ovládam,“ ubezpečil ju. „Nedávno som strávil pár mesiacov vo Viedni. Waltz je tam práve v móde.“

„Rosamond!“ zahriakla ju lady Caddicková možno preto, lebo dievča ho oslovilo, aj keď mu nebolo formálne predstavené. Ale dlhé perá vo vlasoch staršej dámy sa k nemu zľahka naklonili. „Môžete tancovať waltz s lady Morgan, lord Rosthorn. Patrónka z Almacku naznačila, že jej to dovoľuje.“

Podal rameno lady Morgan, tá mu zľahka položila na rukáv štíhlu ruku v bielej rukavičke.

„Dovolila vám to patrónka z Almacku,“ poznamenal so zdvihnutým obočím. „Je to… dôležité?“

„Je to strašne únavné,“ odvetila s pohľadom, ktorý mu znova pripomenul podráždenú vdovu. „V londýnskych tanečných sálach dámy nemôžu tancovať waltz, ak nedostanú dovolenie.“

„Skutočne?“ spýtal sa. „A to už prečo?“

„Mnohí ľudia waltz neschvaľujú,“ vysvetľovala. „Považuje sa za priveľmi rýchly.“

„Rýchly…?“ naklonil k nej hlavu. „Nevhodný,“ zamrmlala opovržlivo.

Usmial sa. „Ach tak, chápem,“ povedal. A skutočne chápal. Dobré staré Anglicko. Vôbec sa nezmenilo. Samá prudérnosť. Ako vždy.

„Doma som ho tancovala aj tisíc ráz s bratmi a s tanečným majstrom,“ pokračovala. „Ale na mojom prvom plese som ho nesmela tancovať.“

„Akoby ste boli dieťa!“ zvolal zdesene.

„Presne tak!“ Ale keď zaujali svoje miesto na parkete a čakali na prvé tóny hudby, podozrievavo mu pozrela do očí.

Bože, to je krásavica!

„Ste britský vyzvedač?“ spýtala sa.

Pri náhlej zmene témy mu až podskočilo obočie.

„Povráva sa to,“ dodala. „Boli ste z Anglicka dlho preč. Ľudia sa domnievajú, že ste možno plnili tajné poslanie pre britskú vládu.“

„Žiaľ, nie som taký romantický hrdina,“ ubezpečil ju. „Strávil som deväť rokov mimo Anglicka, lebo ma vyhnal vlastný otec.“

„Skutočne…?“

„Týkalo sa to ženy,“ vysvetľoval s úsmevom, „a krádeže nesmierne cenného šperku.“

„Ukradli ste ho?“

„Neukradol,“ povedal. „Ale všetci usvedčení zlodeji tvrdia to isté.“

Chvíľu naňho hľadela so zdvihnutým obočím. „Škoda, že nie ste vyzvedač,“ nadhodila. „Hoci predpokladám, že aj tak by ste mi neodpovedali na otázky o vojenskej situácii.“ Obrátila hlavu k orchestru – hudba konečne spustila.

Položil jej pravú ruku na pás – taký štíhly, že by ho zovrel do dvoch roztiahnutých dlaní – a chytil jej pravú ruku do svojej ľavej. Ona si položila voľnú niku na jeho plece.

Bola veľmi mladá. A výnimočne krásna.

A bola to Bewcastlova sestra!

V tanečnom umení vynikal. Vždy mal rád elegantné figúry menuetu a kvadrily, živé pohyby vidieckych tancov – a erotické vzrušenie waltzu. Možno Briti právom chránili mladé dievčatá pred jeho zvodmi.

Viedol ju drobnými, opatrnými krokmi, lebo chcel zistiť, ako ovláda tanec a ako sa dá viesť. Dobre ju naučili waltz. Ale ona ho nielen presne ovládala, bolo v tom čosi viac. Cítil to hneď v prvú minútu, keď tancovali mierne ako všetci ostatní.

Neprejavila chuť na rozhovor a neprejavil ho ani on. Vnímal jej kvetinový závan mydla alebo kolínskej – žeby fialky? Bola ľahká a poddajná a cítil, že jej tanečné črievice sa pohybujú po dlážke iba kúsok od jeho topánok.

„Takto tancujú waltz Angličania?“ spýtal sa napokon.

„Áno.“ Pozrela naňho. „Vari ho tak netancujú všetci?“

„Mám vám ukázať, ako ho tancujú vo Viedni, chérie?“ zašepkal.

Oči sa jej rozšírili, aj keď nebolo jasné, či z tej otázky, alebo pre to francúzske oslovenie.

Zakrútil ju v kúte dlhšími krokmi a ona sa dala viesť. Dokonca sa mu podarilo vyčariť jej na perách úsmev.

Waltz nikdy nemal byť len sledom mechanických pohybov, keď sa všetci pomaly krútia. Teraz ho tancoval tak, ako sa patrilo, oči aj myseľ sústredil iba na partnerku, celým telom vstrebával hudbu a prenášal ju do rytmických pohybov.

Bol to zmyselný tanec, ktorý mal sústrediť mužovu pozornosť na partnerku a jej pozornosť na partnera. Mali pritom myslieť na iný tanec, ešte dôvernejší.

Nečudo, že Briti mali voči waltzu výhrady.

Prudko ju krútil, až sa svetlo sviec premenilo na vír žiary, a šikovne ju viedol pomedzi páry tancujúce pomalšie. Tešilo ho, že s ním držala krok, ani na chvíľu nedala najavo obavy, že stratí rovnováhu. Žiarivé uniformy dôstojníkov, pastelové róby dám, všetko splývalo do krútňavy farieb.

Kým sa skončil prvý tanec tohto kola, oči jej žiarili, líca mala zrumenené a trochu sa zadychčala. No vyzerala ešte krajšie ako predtým.

„Ach,“ zvolala, „páči sa mi, ako tancujú waltz vo Viedni.“

Naklonil k nej hlavu. „Myslíte, že s tým patrónka z Almacku súhlasila?“

„Určite nie,“ pokrútila hlavou a on sa zasmial.

Hudba znova spustila. Ale tentoraz hrali pomalšiu melódiu.

Viedol ju cez dav na parkete, menil dĺžku kroku, občas urobil zopár menších obrátok, potom ju zoširoka zakrútil, až musela zakloniť chrbát a šiju. Celým telom vnímal hudbu, pohyboval sa v jej rytme, cítil jej čaro. A ona sa neomylne pohybovala spolu s ním, upierajúc pohľad do jeho očí. Chvíľu ju držal bližšie, ako dovoľovali pravidlá, aj keď telom sa nedotýkali.

Keď hudba skončila, zhlboka si vzdychla. „Nevedela som, že waltz môže byť taký…“ začala, ale krúživý pohyb ruky prezrádzal, že nevie nájsť vhodné slovo, ktorým by dokončila vetu.

„Romantický?“ nadhodil. Priložil pery bližšie k jej uchu. „Erotický?“

„Radostný,“ povedala, potom sa zamračila a znova naňho povýšené pozrela. „To nebolo veľmi vhodné slovo! A prečo ste ma oslovili chérie?“

„Strávil som na kontinente deväť rokov,– vysvetľoval, „a väčšinou som hovoril po francúzsky. Okrem toho moja matka je Francúzka.“

„Takže keby ste tie roky strávili v Anglicku alebo keby vaša matka bola Angličanka, oslovili by ste ma miláčik?“

„Pravdepodobne nie.“ Usmial sa jej do očí. „Prežil by som celý život v duchu anglických zvyklostí. To by bola nuda. Som rád, že moja matka je Francúzka, chérie“

„Nehovorte mi tak,“ zvolala. „Nedovolila som vám to. Som Angličanka a pridŕžam sa anglických zvyklostí – a nudy.“

Nezaprie, že je Bewcastlova sestra. Ibaže za aristokratickou výchovou spoznal rebelku, motýľa pripraveného vykľuť sa zo zámotku a vyletieť na slobodu. A ženu, ktorá je určite schopná vášne.

„Neverím vám ani na okamih,“ zašepkal a usmial sa jej do očí. „Ale ak vás nesmiem oslovovať chérie, ako vám mám hovoriť? Morgan nie je veľmi dámske meno.“

„Vybrala mi ho matka,“ vysvetľovala. „Všetci máme nezvyčajné mená, sestra aj bratia. Ale moje nie je až také zvláštne. Vari ste nepočuli o Morgan z legendy o kráľovi Artušovi? Bola to žena.“

„A čarodejnica,“ dodal. „Takže to meno sa na vás hodí.“

„Nezmysel,“ odvrkla rázne. „Okrem toho pre vás nie som Morgan, lord Rosthorn. Som lady Morgan.“

Začal sa posledný waltz a Gervasov úsmev sa zmenil na smiech.

„Ach, znova živá melódia,“ rozžiarila sa. „Tancovanie môže byť niekedy veľmi otravné, nemyslíte, lord Rosthorn?“

„Keby sme tancovali po anglicky, tak by som s vami súhlasil,“ odvetil. „Ale viedenský spôsob je… ehm, zaujímavejší, nezdá sa vám?“

„Keď ste sa odmlčali, mali ste na mysli to druhé slovo však?“ obvinila ho. „Lord Rosthorn, tak sa mi vidí, že mnou opovážlivo flirtujete. Ale pozor – nie som taká naivná ako možno vyzerám. Áno, tancujme na viedenský spôsob, tak je to zaujímavejšie.“ Usmiala sa naňho.

V tom úsmeve bol  jas a teplo letného dňa a Gervase si uvedomil, že hrá jeho hru – alebo to, čo považovala za jeho 1 Bola oveľa zaujímavejšia, ako očakával. Dokonca by z nej mohla byť zdatná protivníčka.

Aspoň v to dúfal. Prehovorili ste ma, chérie,“ povedal, zakrútil ju a pozrel do jej usmievajúcich sa očí. „Budeme tancovať erotický tanec.“

Líca sa jej zapálili. Ale neodvrátila pohľad. Pomaly sa na ňu usmial.

Takmer všetci návštevníci Bruselu sa vybrali do dedinky Schendelbeke po provizórnom moste cez rieku Dender. Na brehu riekv vojvoda Wellington usporiadal prehliadku britského jazdectva. Bol tam aj pruský poľný maršal von Blúcher.

Na to divadlo vybral malebné prostredie. A bolo to ozajstné (Uvädlo. Jazdectvo najprv stálo bez pohybu, kým prebiehala prehliadka, a Morgan, ktorá sedela v otvorenej bričke s Rosamond a grófom a grófkou Caddickovcami, by prisahala, že ani jeden z tisícok mužov a ani jeden z tisícok koni nepohol jediným svalom. Potom veliteľ lord Uxbridge zavelil, aby jazdci prepochodovali popred vojvodu, a pohybovali sa tak dokonale, akoby boli jeden celok.

„Ako by sa normálna žena mohla nezaľúbiť do takýchto dôstojníkov?“ prehodila Rosamond so smiechom, ale šeptom, aby ju nepočula mama. Morgan sa niekedy zdalo, že jej priateľka je trochu pochabo nadšená, ale v tomto prípade mala pravdu, Morgan by tento výlet nepremeškala za nič na svete. Keby bola teraz v Londýne, pravdepodobne by chodila s tetou Rochestrovou na otravné návštev}’. Na druhej strane, keď sa pred chvíľou pokúsila zatiahnuť grófa Caddicka do rozhovoru o tom. či by potreba vojenskej disciplíny mala prevažovať nad právom človeka na jedinečnosť, dámy na ňu len neprítomné pozreli a gróf iba čosi zahundral.

Kráľovská garda bola súčasťou prehliadky. Nastúpila v bezchybnej červenej nádhere: všetci sedeli na nádherných, dokonale vycvičených koňoch, podľa kapitána lorda Gordona najlepších v Európe. Aj on bol medzi nimi.

Keby to niekedy zašlo tak ďaleko, že by britské jazdectvo muselo cválať do útoku, predpovedala Rosamond nahlas, francúzskej jazde by stačil jediný pohľad a v panike by vzala nohy na plecia. Francúzska pechota by dokonca bola priveľmi vystrašená, aby utiekla. No určite to nikdy nezájde tak ďaleko.

Morgan si tým nebola celkom istá. Alleyne ju len deň predtým varoval, že situácia začína vyzerať dosť pochmúrne a je celkom pravdepodobné, že Caddickovci sa čoskoro rozhodnú pre návrat do Anglicka. Pomyslela si, že po rokoch bojov bolo dosť pochabé podceňovať Napoleona Bonaparta a francúzskych vojakov, ktorí zaňho bojovali s plným nasadením. Samozrejme, Briti neboli ochotní priznať, že statočný môže byť aj niekto iný okrem Britov.

Ale tie myšlienky si nechala pre seba.

Po prehliadke priklusal kapitán lord Gordon s niekoľkými dôstojníkmi k bričke, aby pozdravili grófa a grófku a pozhovárali sa s mladými dámami. Morgan si dobre uvedomovala, že dnešné divadlo nie je nijaké cirkusové predstavenie. Je to realita skutočných mužov pripravujúcich sa na vojnu, kde budú jedni druhých navzájom zabíjať. Zakrútila slnečníkom nad hlavou a obzerala si ich jedného za druhým. Ťažko si vedela predstaviť týchto mužov plných života v takom zúfalom boji.

„Vojvoda Wellington netrpezlivo čaká na príchod väčšieho množstva zahraničného vojska,“ vysvetľoval jej lord Gordon. Práve prišiel na koni k dvierkam, pri ktorých sedela Morgan. „A vraj sa bojí, že zvyšok ostrieľaných vojakov, ktorí s ním bojovali na Pyrenejskom polostrove, nestihne prísť z Ameriky načas, aby zatlačil Francúzov naspäť, keby boli natoľko hlúpi aby tu na nás zaútočili. Ale jasne vidieť, že naše jazdectvo je teraz dosť silné a bojovne naladené a že túto úlohu hravo zvládne.“

Usmievajúci sa dôstojníci si zvolali na slávu. Súhlasíte s tým, lady Morgan, keď ste videli prehliadku?“ spýtal sa.

Morgan veľmi dobre vedela – určite to vedel každý –, že bitku vždy vyhrala alebo prehrala pechota.

Skutočne ste vyzerali neporaziteľné,“ odvetila. A ako sa vám páčila kráľovská garda?“ zaujímal sa. „Každý vie, že sme – obrazne povedané – výkvet vojska, že každý vysokopostavený Angličan najradšej narukuje ku garde, ak si to jeho rodina môže dovoliť, a že máme najlepšie kone. Všimli ste si, s akým úžasom a závisťou na nás pozeral zvyšok jazdectva a pechota? Najmä zelenokabátnici?“

Jeho spoločníci znova prevolali na slávu a zasmiali sa. Lady Caddicková sa spokojne usmiala. Rosamond sa ticho zhovárala s majorom Franksom, ktorý podišiel ku koču z jej strany.

Morgan by bola radšej, keby nevyzerali ako skupina školákov predpovedajúcich víťazstvo v krikete s konkurenčnou školou. Neubránila sa myšlienke, ako obstojí také neskúsené vojsko v boji. Väčšina zelenokabátnikov, o ktorých hovoril lord Clordon, bola ozbrojená puškami, bojovali na polostrove a boli to ostrieľaní veteráni. Niektorí vyzerali trochu ošumelo, ale Morgan si všimla, že ostatní vojaci o nich hovoria s rešpektom.

„Kráľovská garda vyzerala naozaj majestátne,“ súhlasila.

Srdečne sa na ňu usmial. „Nič sa nebojte, lady Morgan,“ upokojoval ju. „Už len z toho dôvodu, že nijaký Francúz, ktorý má zdravý rozum, nebude znova bojovať za Bonaparta, ak sa tomu bude dať vyhnúť. Okrem toho Brusel je obkolesený vojskami spojencov a tie tvoria nepreniknuteľnú hradbu. A navyše ak aj všetci ostatní zlyhajú, kráľovská garda určite nezlyhá. Nič sa vám nemôže stať.“

Dôstojníci znova radostne prevolali na slávu.

..Necítim sa ohrozená,“ ubezpečila ho Morgan.

..Nenechali by sme vás tu v Bruseli, keby hrozilo nejaké nebezpečenstvo, lady Morgan,“ ozvala sa lady Caddicková, „ako som ubezpečila aj vášho brata vojvodu, prv ako sme sem šli.“

„Svojím spôsobom ma vlastne mrzí,“ povedal lord Gordon s chlapčenskou dychtivosťou, pričom pozornosť sústredil iba na Morgan, „že Bonaparte sa nikdy nedostane k bráne Bruselu. Veľmi rád by som mu ukázal, ako bojuje anglická jazda a zvlášť kráľovská garda. Dovolím si tvrdiť, že keby nás mal Wcllington so sebou v Španielsku, netrvalo by mu tak dlho, kým by zahnal Francúzov späť do Francúzska.“

„Možno,“ pripustila Morgan. „Ale teraz ste tu.“

Bola pobúrená. Do minulého roka bol jej brat Aidan dôstojník jazdectva. S Wellingtonovým vojskom sa prebojoval cez Portugalsko a Španielsko až do Francúzska, nikdy však nevyhlásil, že iba jeho pluk, či dokonca jazda, vyhrali vojnu. Vždy rozprával s úctou o všetkých vojenských jednotkách: o jazde, pechote, delostrelectve, Britoch aj spojencoch, ktorí sa zúčastnili v boji. Dokonca rozprával s úctou aj o Francúzoch. Ale Aidan bol starší a skúsenejší.

Vtom jej pohľad padol na grófa Rosthorna, ktorý obďaleč klusal na koni s neznámym mužom. Okamžite grófa spoznala. Nevidela ho od plesu u vikomta Camerona, ale nezabudla na ich waltz ani na ich rozhovor. Hoci si musela úprimne priznať, že v tej chvíli si ten rozhovor vychutnávala. Predsa však sa k nej správal s familiámosťou, ktorá sa jej nepáčila; stále ju oslovoval chérie, hoci mu to prísne zakázala. A celkom úmyselne ju vydesil, keď hovoril o príčinách svojho vyhnanstva a ich tanec označil za erotický. To slovo dokonca použil dva razy. A pri waltzi ju držal priveľmi blízko a jeden-dva razy sa k nej dokonca naklonil, aby jej čosi pošepkal do ucha. Samozrejme, bol to rafinovaný zvodca žien a pokúšal sa ju očariť. Akoby si myslel, že je celkom neskúsená a netuší, o čo mu ide.

Po plese sa rozhodla, že ak ju ešte niekedy osloví, pošle ho kadeľahšie. Nebude tancovať, ako jej niekto iný píska. Koniec koncov, je Bedwynová.

Gróf si ju všimol. Oči sa im stretli a jemu sa na tvári zračil napoly výsmešný, napoly pobavený výraz. Morgan nechcela prvá odvrátiť pohľad. Zdvihla obočie a dúfala, že verne napodobila Wulfrica, keď chcel schladiť protivníka. Ale vtom už lord Rosthorn nasmeroval koňa k ich bričke, vyhýbajúc sa iným kočom a jazdcom. To je otrava!

Skupinka dôstojníkov sa rozdelila, aby ho pustila, a zopár z nich sa zatvárilo prekvapene.

„Ach, lady Caddicková,“ povedal, až v poslednej chvíli odtrhol oči od Morgan a zdvorilo sa dotkol klobúka. „Dúfal som, je vás tu stretnem. Ako sa máte?“

„Lord Rosthorn,“ odvetila lady Caddicková prívetivo. „Páčila sa vám prehliadka? Nikdy som sa tak dobre nebavila a nebola som taká hrdá. Poznáte sa s Caddickom?“

Muži, ktorí si už očividne boli predstavení, si kývli hlavou a Rosthorn adresoval svoje poznámky lady Caddickovej, zatiaľ čo skupinka zdvorilo mlčala a počúvala.

Morgan to poriadne nahnevalo. Túžila po nejakej zámienke, aby ho uzemnila.

„Plánujem usporiadať piknik v Soigneskom lese,“ vysvetľoval lord Rosthorn, „a práve zostavujem zoznam hostí.“
„Piknik!“ zvolala Rosamond a odvrátila pohľad od majora Franksa. Žiarivo pozrela na Morgan.

„Piknik pri svite mesiaca,“ dodal lord Rosthorn, srdečne sa usmial na Rosamond a potom znova upriamil pozornosť na jej matku. „Nesmierne by ma potešilo, madam, keby ste vy aj lord Caddick súhlasili, aby som vás zaradil na zoznam hostí, a keby ste so sebou priviedli aj svoju dcéru a lady Morgan Bedwynovú.“

Rosamond si pritisla ruky na prsia.

„Aj svojho syna,“ dodal lord Rosthorn, „a každého dôstojníka kráľovskej gardy, ktorého si želáte pozvať so sebou.“

– To je od vás nesmierne milé, lord Rosthorn,“ povedala lady Caddicková. „Veľmi radi prídeme na váš piknik, však, Caddick?“

Lord Caddick iba čosi zahundral.

..Skvelé!“ odvetil gróf. „Dovolím si vás navštíviť v Bruseli, len čo budem vedieť povedať viac podrobností, madam.“

Nato obrátil koňa, znova manévroval pomedzi dav a pripojil sa k svojmu priateľovi, ktorý ho čakal neďaleko. Ale ešte predtým uprel pohľad na Morgan, zdvorilo sa jej uklonil a znova sa na ňu usmial, akoby oni dvaja poznali zábavné tajomstvo. Takmer čakala, že ju osloví chérie.

„No!“ zamrmlala nahnevane.

Bola pobúrená. Ako sa opovažuje? Nepovedal jej jediné slovo. A keď bol pri koči, takmer na ňu nepozrel. A predsa jej vnukol dojem, že všetkých pozval na piknik iba kvôli nej.

O čo mu ide?

Veľmi rada by privítala možnosť predstierať, že zvažuje jeho pozvanie. Nonšalantne by krútila slnečníkom a polom by ho bez odôvodnenia celkom verejne odmietla. Jednoducho by povedala nie. Namiesto toho musela ticho sedieť a počúvať ako dieťa, ktorého sa nikto nespýta na názor.

To by bola paráda, keby plánoval piknik iba kvôli nej, a ona by nakoniec neprišla!

Pri tom krátkom rozhovore bolo zreteľne počuť jeho francúzsky prízvuk. Ale je predsa Brit, či nie? Očakáva od nej, že ten prízvuk sa jej bude zdať neodolateľný jednoducho preto, lebo francúzština – alebo angličtina s francúzskym prízvukom – bola údajne jazykom lásky?

Samozrejme, keby skúšala svoju dômyselnosť pri takom zhýralom mužovi, určite by jej to trochu oživilo dlhé nudné dni. A predstava pikniku pri svite mesiaca v Soigneskom lese mala isté čaro.

„Čo si o sebe ten chlap myslí?“ zvolal pobúrené lord Gordon a prstami poklopkával po dvierkach bričky. „Vari si myslí, že na nás zapôsobí jeho titul, aj keď celé roky nevkročil na anglickú pôdu, iba chodil po kontinente a budoval si nelichotivú povesť? A verím tomu. Pred dvoma dňami sa nasilu votrel na ples vikomta Camerona a tancoval prvý waltz s lady Morgan, hoci ten tanec mal patriť mne.**

„Nikomu som to kolo nesľúbila, pán kapitán,“ pripomenula mu Morgan ostro a Rosamond sa rýchlo pustila do vzrušeného rozhovoru s majorom Franksom. Ostatní dôstojníci sa bavili navzájom a lady Caddicková čosi hovorila manželovi...Bolo by nevhodné, keby som s vami tancovala tak skoro po úvodnom kole. Grófa Rosthorna mi slušne predstavili, načo ma požiada] o tanec a ja som mu ho sľúbila.“

„Prepáčte,“ ospravedlňoval sa náhlivo. „Jednoducho sa mi zdá, že ten človek sa správa urážlivo, a nedovolil by som, aby vám vnucoval svoju pozornosť, keby ste si to neželali. Ale možno vám to neprekáža.“

„Keby mi to prekážalo,“ odsekla, „rýchlo by som ho poslala kadeľahšie, najmä keby sa skutočne správal urážlivo. Ale nezdá sa mi, že muž, ktorého mi riadne predstavili na plese, mi vnucuje svoju pozornosť. Aj dnešné pozvanie celkom primerane adresoval vašej mamičke.“

„Prepáčte, prosím,“ ospravedlňoval sa znova meravo.

Ešte nikdy ich rozhovor nemal tak blízko k otvorenej hádke. Ale Morgan mala pocit, že niekedy vie byť veľmi otravný. Nemienila tolerovať, aby si na ňu robil nároky muž, ktorý nie je jej manžel – dokonca by to netolerovala ani manželovi.

Ale k čomu ju dohnal? Uprela pohľad na odchádzajúceho lorda Rosthorna. Obraňuje vlastne muža, ktorý ju podráždil. A nielen trochu…

O Čo mu ide?

prípravy na vojnu pokračovali v Belgicku rýchlym tempom. Každý deň prichádzali nové jednotky a povrávalo sa, že vojvodovi Wellingtonovi sa to stále máli. Ale bolo iba málo tých. Čo predpokladali, že Brusel je ohrozený. Niektorí sa vrátili do bezpečia na Britské ostrovy, no bolo ich iba zopár. Väčšina sa ešte s väčším nadšením vrhla do zábav, denne ponúkaných na rozptýlenie. Ženy sa rozhodli čo najdlhšie zostať pri manželoch a bratoch, synoch a milencoch.

Večerný piknik v Soigneskom lese, ktorý usporadúval lord

Rosthorn, pritiahol ešte viac záujemcov ako iné zábavy. Na niekoľko desiatok rozoslaných pozvánok prišli iba tri odmietavé odpovede.

Samozrejme, bol to len momentálny nápad, priznal si Gervase po rozhovore s lady Caddickovou na vojenskej prehliadke, na ktorej sa zúčastnil iba preto, aby sa znova stretol s lady Morgan. Waldane sa mu smial a trochu zlomyseľné poznamenal, že by bol stredobodom pozornosti každej hostiteľky v Bruseli – pokiaľ by spoločnosť nerozohnal dážď. Ale Gervasovi to neprekážalo. Najal si na to ľudí a všetky podrobnosti príprav zveril do ich odbornej starostlivosti, dokonca aj zoznam hostí – jednoducho prikázal, aby pozvali každého, kto niečo znamená, a spokojne si užíval život, akoby bol na pikniku sám len hosťom.

Keď svitol deň pikniku, o všetko už bolo postarané. Jedinou jeho starosťou bolo počasie. Hoci ráno trochu spŕchlo a popoludnie bolo zamračené, okolo piatej sa obloha vyjasnila a potom až do večera svietilo slnko. Mesiac vyskočil na oblohu, ešte prv ako sa celkom zotmelo, a neskôr za tmy sa na oblohe trblietalo množstvo hviezd. Bola teplá, bezveterná noc.

Keď si Gervase prezrel miesto, zavolal si k sebe vedúceho čaty, ktorý mal osobne dozerať na obsluhu a všetky detaily. Očakával príchod prvých hostí a len dúfal, že lady Morgan si nenájde nejakú zámienku a nezostane doma.

Na prehliadke z nej doslova kričalo podráždenie, keď si ju v podstate nevšímal a nanajvýš oslovil jej gardedámu.

Lady Morgan je veľmi hrdá, povýšená mladá dáma. Možno sa rozhodne potrestať ho tým, že zostane doma s bolesťou hla vy alebo nevoľnosťou.

Ale skôr by sa stavil, že je priveľmi hrdá, aby si vymýšľal falošnú zámienku, a priveľmi odvážna, aby neprijala jeho pozvanie. Určite pochopila, že je to výzva. S radosťou si uvedomoval. že to nie je nejaká ľahkomyseľná mladá dáma.

No aj tak je to nesmierne vzácna stávka.

Preboha, veď je pýchou každej bruselskej hostiteľky!

Morgan vo svetlozelených šatách, ktoré sa podľa nej hodili na túto príležitosť, sedela v otvorenej bričke vedľa Rosamond chrbtom ku koňom, lady a lord Caddickovci boli obrátení tvárou k nim. Ani keby sa dalo objednať počasie, nevybrali by sme si krajšie, pomyslela si Morgan a zdvihla tvár k oblohe, ktorú bolo pomedzi vetvy jasne vidieť.

Odkedy ich gróf Rosthorn osobne pozval na piknik, Morgan sa dozvedela, že to má byť veľkolepá udalosť. Pozval každého, koho poznala. Dokonca mal prísť aj Alleyne. Takisto množstvo známych dôstojníkov, samozrejme, vrátane kapitána lorda Gordona.

Morgan takmer na piknik nešla. Dokonca už v duchu uvažovala nad odkazom, ktorý pošle po Caddickovcoch – trvala by na tom, aby oni šli. Mali grófovi Rosthornovi oznámiť, že radšej zostane doma s dobrou knihou, lebo v ten týždeň bola každý večer vonku a už je zo zábav trochu unavená. Ale lady Caddicková by mu nikdy taký odkaz neodovzdala. Bezpochyby by mu povedala, že Morgan bolí hlava alebo niečo podobne ponižujúce.

Okrem toho sa rozhodla, že sa mu nebude vyhýbať. Bude oveľa lepšie, ak mu dá jasne najavo, že ak ten piknik usporiadal iba kvôli nej, potom sa dopustil veľkého omylu. Ukáže mu, že jeho nemravné pozornosti ju nudia.

Nikdy predtým nemala do činenia s podobným zvodcom. Stačilo by, aby Wulfric v Londýne zdvihol čo len obočie, a odradil by každého zvodcu, ktorý by sa ju opovážil obťažovať. A teta Rochestrová ju chránila ako dravec.

Morgan však v duchu pripúšťala, že bude zábavné vyskúšať si dôvtip v konfrontácii so skúseným zvodcom.

„Teraz je príjemne teplo,“ poznamenala lady Caddicková, „ale ktovie, či sa neskôr neochladí. Možno sme mali ísť krytým kočom.“

Lord Caddick len čosi zahundral a Morgan s Rosamond sa na seba usmiali. Obom im lepšie vyhovovala otvorená brička.

Čo sa robí na večernom pikniku? Rosamond si tú otázku opakovane kládla v posledných dňoch. Bude to podobné ako na popoludňajšom pikniku? Budú sedieť na dekách, jesť kuracie stehienka, homárové pirohy a popíjať víno? Potom sa budú prechádzať V lese? Ale nebude medzi stromami hustá tma? Možno sa v tej tme naskytne príležitosť stratiť sa na pár minút s mužom svojho srdca.

Keby sa to stalo mne, pomyslela si Morgan sucho, tým mužom by bezpochyby bol kapitán lord Gordon. Alebo gróf Rosthorn… To by bola naozaj zaujímavá výzva.

Soigneský les je ako veľká katedrála, usúdila Morgan, vdychujúc vôňu sviežej zelene. Po oboch stranách cesty sa týčili brezy s mohutnými striebornými kmeňmi, ktoré pripomínali mramorové stĺpy. Brezové vetvy sa rozkladali nad ich hlavami ako dômyselne pospletaný strop. Les vzbudzoval úžas sťa gotická katedrála: pôsobil mocne a tajomne, povznášal ducha k výšinám.

Zrazu Morgan zatúžila všetko namaľovať – les aj jeho ducha. V tej chvíli sa jej život za posledné mesiace zdal nesmierne banálny. Chýbala jej príroda v okolí Lindsay Hall a hodiny samoty, ktoré tak obľubovala.

„Rada by som vedela,“ nadhodila Rosamond, „či pod m rumami bude dosť mesačného svetla, aby sme vôbec videli. Čo jeme. Možno nebolo práve najmúdrejšie urobiť ten piknik v lese.“

Ale gróf Rosthorn bezpochyby myslel na možné problémy a našiel riešenie – alebo ho našiel niekto, koho poveril prípravou pikniku. Morgan pochybovala, že on pri tom pohol čo len prstom. A, samozrejme, mala pravdu. Keď sa brička priblížila na určené miesto, uvideli na konároch rozvešané lampióny. Stovky lampiónov vo všetkých farbách dúhy…

Odrazu mal les iné čaro – ľudskejšie, intímnejšie, romantické. Rovnako príťažlivé ako prírodná krása, ktorá pred chvíľou upútala Morgan.

„Je to nádherné,“ vzdychla Rosamond s rozžiarenými očami. „Ako vo Vauxhallských záhradách.“

Medzi stromami boli rozostavené stolíky, na každom prestretý naškrobený biely obrus a na ňom jemný porcelán krištáľ a príbory. V strede každého stolíka stála vkusná farebná lampička.

Ale neprekvapila ich len nádhera núkajúca sa očiam. Počúvajte!“ Morgan zdvihla ruku. Keď koč zastal a kolesá stali hrkotať, začuli hudbu. Na drevenom pódiu kúsok od cesty hral malý orchester. Pred pódiom kapely bola pozbíjaná drevená dlážka.

„Tu sa bude tancovať?“ zvolala Rosamond a mocne zovrela Morgan rameno.

Nech to naplánoval ktokoľvek, uvažovala Morgan, odviedol skvelú prácu. O tomto pikniku sa bude rozprávať ešte cele dni, možno aj týždne.

Po ceste, ktorou prišli oni, sa blížili ďalšie koče. Svietili si lampášmi. Už tam bolo dosť hostí. Medzi nimi aj zopár dôstojníkov v červených kabátcoch.

„Toto bude najväčšia udalosť spoločenskej sezóny,“ vyhlásila presvedčivo Rosamond.

Keď kočiš spustil schodíky a otvoril dvierka na bričke, Morgan si všimla, že gróf Rosthorn práve odchádza od skupiny hostí a mieri k nim, pôsobivo oblečený v kombinácii striebornej a bielej. Videla, že má nohavice po kolená a biele pančuchy. Tá móda mu pristala – mal dlhé, svalnaté, pekne tvarované nohy. Na perách mu pohrával typický nedbalý úsmev. Vyzeral naozaj príťažlivo.

Pomohol vystúpiť lady Caddickovej, potom mu vložila ruku do dlane Morgan.

„1 oto je hotová pastorála, lord Rosthorn, hotová idyla,“ povedala. „Musím uznať, že ste to vymysleli veľmi dobre.“

V očiach sa mu zračil smiech.

– Potom moja námaha nebola zbytočná,“ odvetil. Zahľadel sa jej hlboko do očí, až potom podal ruku Rosamond.

Ach, takže som sa nemýlila, pomyslela si. Pravdaže som sa nemýlila.

„Dnes večer sme rozhodnuté baviť sa väčšmi ako na ktoromkoľvek inom podujatí sezóny, však, Morgan?“ ozvala sa Rosamond.

„Urobím, čo bude v mojich silách, aby ste sa bavili naozaj dobre,“ ubezpečil ju lord Rosthorn. Ale hľadel pritom na Morgan.

Naznačil sluhovi, ktorý k nim prišiel, že môže ísť preč, ponúkol rameno lady Caddickovcj a osobne ich odviedol k stolíku neďaleko orchestra a tanečného parketu. Budú mať výborný výhľad na celé okolie, ktoré akoby bolo veľkou taneční sálou so zeleným listnatým stropom, trochu nerovnou kou a čerstvou vôňou lesa a zeme. A s farebnými lampión ktoré celému obrazu dodávali romantické čaro.

Uklonil sa im, ale dlhšie sa nezdržal. K ich stolíku vzápätí pribehol čašník s fľašou vína zabalenou v belostnej utierke.

Nasledujúcu hodinu tam Morgan sedela so svojou spoločnosťou. Keď všetci prišli a usadili ich, priniesli im bohatú studenú večeru a oni zatiaľ počúvali orchester a spev. Spevák mal taký krásny hlas, až sa Morgan tisli slzy do očí. Potom ich pri stole navštívilo zopár mladých dôstojníkov a lord Caddick s ospravedlnil. Šiel za skupinkou mužov sediacich pod brehom neďaleko nich.

Kapitán lord Gordon a major Franks pozvali Morgan a Rosamond na prechádzku a lady Caddicková im milostivo svoj súhlas.

Orchester si urobil prestávku. Keď sa vrátia, začne sa tancovať, predpovedal lord Gordon. Drevená dlážka sa mu zdal chabou náhradou za vyleštený parket tanečnej sály v elegantnom dome a aj orchester mu pripadal slabý v porovnaní s tými, ktoré počul v Bruseli, ale dúfal, že lady Morgan sa napriek tomu baví dobre.

„Výborne,“ ubezpečila ho. „Čaro stromov a svetlo z farebných lampiónov mi celkom vynahradia, že na nerovnú zem museli položiť drevenú dlážku, a orchester sa musí zmieriť s nie celkom ideálnou akustikou.“

„Ach, prirodzene,“ prikývol. „Súhlasím s vami, lady Morgan. Len som sa obával, že to možno nie je celkom podľa v ho vkusu. Ale je to skutočne skvelá zábava.“

A znova ma vyprovokoval, aby som obhajovala lorda R horná prebleslo jej mysľou. V skutočnosti napriek jedinečnosti pikniku za svitu mesiaca to bol večer ako každý iný, odkedy ju uviedli do spoločnosti. Ale aspoň boli na čerstvom vzduchu a v ozaj krásnom prostredí.

Keby tu tak mohla sedieť sama a maľovať!

Keď sa vrátili, lord Rosthorn stál pri ich stolíku a zhováral sa s lady Caddickovou. S úsmevom sa obrátil na Morgan.

„Ach, tu ste!“ zvolal. „Dúfam, že večera vám chutila…?“

„Ďakujem, chutila,“ ubezpečila ho. Všimla si, ako jeho svetlé farby kontrastujú so žiarivými farbami uniforiem mnohých hostí, a pomyslela si, že istým nedefinovateľným spôsobom vyzerá oveľa mužnejšie ako najlepší dôstojníci.

„Možno by ste sa rada trochu poprechádzali, lady Morgan,“ nadhodil.

Hovorí iba o nej. O Rosamond nie.

„Môžete ísť, lady Morgan,“ dovolila jej lady Caddicková. „Ale zostaňte na dohľad.“

Lord Gordon si odkašľal, akoby chcel protestovať, ale ak ju plánoval odradiť, to gesto malo protichodný účinok. Okrem toho Morgan bola zvedavá, ako bude gróf ďalej postupovať. Bola si takmer istá, že piknik usporiadal len kvôli nej. Skutočne si myslel, že mu naletí na taký okázalý prejav oddanosti?

„Ďakujem,“ odvetila, a keď ho chytila pod pazuchu, obšťastnila ho povýšeneckým pohľadom. „Veľmi rada.“

Mal tvrdé, svalnaté rameno. Bol takmer o hlavu vyšší ako ona, hoci bola dosť vysoká. Všimla si, že je vyšší ako lord Gordon. Hľadel na ňu s typickým výsmešným úsmevom, akoby vedel, že pochopila jeho hru, ale veril, že napriek tomu môže vyhrať.

„Muselo byť náročné pripraviť takýto piknik pri svite mesiaca,“ poznamenala.

„Predpokladám, že pre pána Pepina z Pepinovej agentúry to bolo naozaj náročné,“ súhlasil. „Ale museli by ste sa spýtať jeho. Pokúsil sa ma zapojiť do rozhodovania, ale pripomenul som mu, že mu platím dosť na to, aby vzal na svoje plecia všetky únavné povinnosti. Urobil som správne? Je spoľahlivý? Okrem iného sa so mnou radil, či sem má dať priniesť stoly, alebo prestrieť na zemi deky.“ Oči sa mu smiali.

„Stoly a stoličky sú pohodlnejšie ako deky,“ uistila ho. „A keď sme prišli, vyzeralo to tu ozaj malebne.“

„Zdrvilo by ma, keby ste povedali, že deky by boli lepšie,“ vyhlásil a priložil si ruku na srdce.

Proti vlastnej vôli sa usmiala.

„Ešte chcel vedieť,“ pokračoval, „či bude stačiť svit mesiaca – ak nebude zamračené –, a lampy na stoloch, alebo má po stromoch rozvešať lampióny a narušiť krásu prírody. Obávam sa, že také rozhodnutia sú nad moje sily. Vtedy som mu dal jasne najavo, že nechcem, aby so mnou ešte niekedy niečo preberal, okrem najnutnejších prípadov, napríklad keby sa Mesiac premiestnil do inej galaxie alebo drevorubači by vyťali celý les. Myslíte, že monsieur Pepin sa rozhodol správne?“

„Lampióny pri takejto príležitosti len zvýrazňujú krásu prírody,“ odvetila. „Nerušia ju.“

„Bol by som zničený, keby ste povedali niečo iné,“ vyhlásil. Nahlas sa zasmiala.

Ako môže brať vážne také teatrálne flirtovanie? Zrejme mu o to ani nešlo. Usúdila, že gróf Rosthorn je múdrejší, ako predpokladala. Prirodzene, uvedomil si, že pochopí, o čo mu ide, a tak sa nepokúšal skrývať svoje dôvody. Namiesto toho ju bavil a rozveseľoval.

A bavila sa výborne – ani trochu sa nenudila. Ale nech si nenamýšľa, že ju obmäkčí, aby súhlasila s jeho plánmi, nech už boli akékoľvek.

Prechádzali sa po okolí na dohľad lady Caddickovej a každého, kto mal záujem kontrolovať, kde sa pohybuje – napríklad Alleyne, ktorý tam tiež bol. Teraz takmer všetci hostia postávali alebo sa sem-tam prechádzali. Smiech a živé rozhovory svedčili o tom, že piknik lorda Rosthorna sa vydaril.

Morgan očakávala, že po chvíli ju odprevadí k lady Caddickovej a potom počká na začiatok tanca. Ale gróf sa nemienil len tak vzdať jej spoločnosti. Prechádzal s ňou pomedzi hostí, s väčšinou sa krátko pozdravil, pri niekoľkých sa zastavil na dlhší rozhovor.

Zoznámil ju takmer s každým, takže sa cítila uvoľnene. Ale všimla si, že jej pevne zovrel ruku pod pazuchou, aby mu nemohla nebadane vykĺznuť. Mal v úmysle nechať si ju pre seba – akoby bola hostiteľka večera alebo čestný hosť. Akoby boli pár. Skutočne nebolo vhodné, aby ju tak dlho zdržiaval. Uvažovala, či sa o nich bude na druhý deň hovoriť ako o páriku – lady Morgan Bedwynová, ktorá bola takmer zasnúbená s kapitánom lordom Gordonom, a tajomný zvodca gróf Rosthorn. Dáma sa ľahko stane predmetom špekulácií a nepekných klebiet, to si veľmi dobre uvedomuje.

Ale bavilo ju istý čas hrať jeho hru. Keď sa vrátila k stolu, čakala ju len lady Caddicková, Rosamond a dôstojníci.

Nazdávala sa, že by sa malo odohrať čosi viac… možno Čosi nebezpečné. Ale večer sa ešte neskončil.

Práve keď jej preblesla hlavou táto myšlienka, sklonil k nej hlavu a šepol jej do ucha: „Nezdá sa vám, že je tu hluk a tlačenica?“ Dotkol sa jej prstami chrbta ruky. „Možno som mal zdôrazniť, aby sem nepozvali každého aj so psom. Bolo by príjemné mať viac priestoru, kde by sa dalo slobodne dýchať a oddať sa ilúzii samoty, nemyslíte?“

„Podľa mňa sa múdro hovorí, že v dave je žena bezpečná,“ úkosom naňho pozrela.

Zatváril sa zhrozene. „Mysleli ste, že navrhujem čosi nevhodné?“ spýtal sa. „Urazili ste moje city džentlmena. Len som vám chcel ukázať, čo mi ukázal monsieur Pepin krátko pred príchodom hostí. Je to pozoruhodne premyslené. Ani na okamih sa nevzdialite spod orlieho zraku lady Caddickovej.“

Morgan si všimla, že lady Caddicková stojí uprostred hlúčika dôstojníkov, ktorí veselo dvorili jej dcére. Akoby načisto ubudla na svoju zverenkyňu.

– Dobre, tak mi to ukážte,“ súhlasila Morgan.

Dovtedy sa jej zdalo, že lampióny sú rozvešané do knihu. Ale lord Rosthorn ju upozornil, že ďalšie lampióny sú rozvešané v akýchsi uličkách, kde sa dalo prechádzať pomedzi stromy bez toho, aby sa človek ocitol v hustej tme alebo riskoval, že zablúdi. Každá osvetlená ulička zahýbala späť k hlavnému miestu pikniku.

„Nie je to skvelé?“ spýtal sa s výsmešným leskom v očiach. „Takmer ľutujem, že som sa nepodieľal na príprave tohto pikniku, aby som sa tým mohol vychvaľovať – bočné uličky pre tých, ktorí chcú mať súkromie.“

Chcel ju do jednej takej uličky zaviesť, no Morgan zastala.

„Je to naozaj skvelé,“ súhlasila, „ale nemusíme ísť ďalej. Aj odtiaľto dobre vidím, ako rafinovane to bolo navrhnuté.“

Ticho sa zasmial.

„Bojíte sa, že vám ublížim, chérie?“ spýtal sa. „Pred zrakom tej hordy hostí? Pozrite, aj iné páry už objavili uličky. Dovoľte, aby som vám ich ukázal.“

Teraz mal francúzsky prízvuk ešte výraznejší. A znova ju oslovil chéríe. Uvedomila si, že prechádza do nebezpečnejšej časti hry. Prečo si vybral práve ju? Preto, lebo je bohatá…? Zvodcovia sa nezameriavajú na veľmi mladé ženy, ak nemajú takýto motív.

„Ale už ste mi ich ukázali,“ uprela naňho nevinný pohľad.

„Ach, bojíte sa, že som veľký zlý vlk,“ zvolal. „Ospravedlňujem sa vám, lady Morgan Bedwynová. Nebudem vnucovať svoje pozornosti mladej dáme, ktorá sa ma bojí.“

To jej stačilo. Hoci vedela, že ňou manipuluje ako bábkou, reagovala presne tak, ako očakával. Naježila sa.

„Bojí…?“ Schytila vejár, ktorý jej visel na zápästí, otvorila ho a rázne si začala ovievať tvár. „Ja že sa vás bojím, lord Rosthorn? Možno nechápete, čo znamená byť Bedwynová! Ubezpečujem vás, že my sa nikoho nebojíme. Veďte ma.“

Uškrnul sa, a keď vstúpili do jednej z uličiek osvetlených lampiónmi, hneď sa ich zmocnil príjemný pocit, že tu majú súkromie.

„Konečne prežívam večer tak, ako som si predstavoval od začiatku,“ poznamenal.

„So mnou?“ Znova si začala ovievať tvár a povýšené naňho pozrela. „Predstavovali ste si, že ho budete prežívať so mnou?“
„S vami, chérie“ zašepkal.

„To všetko ste zorganizovali kvôli mne?“ spýtala sa. „Celý večer?“

„Myslel som, že sa vám to bude zdať zábavné,“ povedal. Zastala a zatvorila vejár. „Preboha, prečo?“ zvolala.

„Prečo som si myslel, že sa vám to bude zdať zábavné?“ spýtal sa. „Lebo ste mladá, chérie, a mladé dámy majú rady pikniky, mesačný svit a hudbu. Alebo nie?“

„Mala som na mysli, prečo kvôli mne, lord Rosthorn? Prečo ste kvôli mne usporiadali takéto extravagantné podujatie, keď ma vôbec nepoznáte? Bolo to od vás nesmieme trúfalé!“

„Ach, mais non, poznám vás,“ namietol. „Slušne nás predstavili. Tancovali sme spolu waltz.“

„Ale dať si toľko námahy kvôli žene, s ktorou ste tancovali len jedno kolo?“ Veľavýznamne kývla smerom k miestu pikniku. „Lord Rosthorn, mám dojem, že ste si ma vybrali len preto, aby ste so mnou mohli flirtovať. Zdá sa mi, že vaše úmysly nie sú počestné.“

„Počestné!“ Ticho sa zasmial. „Nemienim kľaknúť na koleno a prosiť vás, aby ste sa stali mojou grófkou, ak máte na mysli toto, chérie“ Svetlo lampióna odhalilo smiech v jeho očiach. „Ale na plese vikomta Camerona sa mi zdalo, že som vo vás objavil blízku dušu, ktorá sa búri proti obmedzeniam a túži po slobode a dobrodružstve. Vari som sa mýlil?“

„A flirtujete so mnou len pre moju túžbu po slobode a dobrodružstve, lord Rosthorn?“ spýtala sa opovržlivo. „Ste priveľmi domýšľavý.“

..Skutočne?“ Naklonil hlavu nabok a obzeral si ju.

„Čo ste mali v úmysle?“ chcela vedieť. „Dali ste si veľkú námahu, aby ste sa dostali až sem. Čo chcete teraz robiť? Ukradnúť si bozk? Zviesť ma?“ Zdvihla obočie. Akosi zvrátené sa na tom zabávala. Túto hru mohli hrať len dvaja.

– Zviesť vás?“ Priložil si ruku na srdce a zatváril sa pobúrene. „Vari by som sem pozval tie hordy ľudí, ckérie, vrátane celého pluku dôstojníkov, keby som vás chcel verejne zviesť? Na záver pikniku by som možno odvisol na strome, alebo by máj prebodli desiatky mečov.“

„Ale nepopierate, že ste si chceli ukradnúť bozk?“ trvala na I svojom.

Naklonil sa k nej bližšie.

„Nepoužil by som minulý čas,“ povedal.

To, že bola najmladšia z Bedwynovcov – a ešte k tomu žena –, znamenalo, že pri akejkoľvek rodinnej výmene názorov;] bola v nevýhode. Ale naučila sa, že najlepšia obrana je útok. A moment prekvapenia.

„Tak teda navrhujem, lord Rosthorn,“ povedala upäto, „aby sme odbočili z tejto uličky, na ktorú dobre vidieť, ako ste aj sám priznali, a vstúpili do lesa. Chcete hádam, aby vás videli, ako sa so mnou bozkávate – alebo sa o to pokúšate?“

Zošpúlil pery, oči mu veselo tancovali. Dvorne sa jej uklonil a nastavil jej rameno.

„Samozrejme, chcem vidieť kontrast medzi nočným lesom; a miestom pikniku,“ povedala, keď odbočili z uličky osvetlenej lampiónmi. „Medzi prírodou v pôvodnom stave a prírodou poznačenou človekom.“

„Ach,“ vzdychol, „takže toto je iba prechádzka prírodou?“

„Možno vám pred návratom dovolím, aby ste ma pobozkali, a možno nie,“ vyhlásila povznesené. „Ak vám to dovolím, nebude to ukradnutý bozk.“

Zaklonil hlavu a otvorene sa zasmial.

„A nebojíte sa, že si potom ukradnem aj druhý a tretí, chérie?“ spýtal sa.

„Nie.“ Svetlo aj hluk už boli dosť tlmené, aby sa mohla sústrediť na les. Zastala a pozrela naňho. „Nedovolím vám to. A možno vám nedovolím ani ten jeden.“

„Asi vás nikto neupozornil na moju povesť,“ nadhodil, zastal a oprel sa o kmeň stromu. Prekrížil si ruky na hrudi. „Možno som nebezpečný, chérie. Možno by ste sa ma mali

báť. 

„To je hlúposť,“ vyhlásila. „Keby ste mi naozaj chceli ublížiť nechválili by ste sa svojou pochybnou minulosťou a dúfali  ste, že som o nej nepočula.“ Aj keď musela priznať, že ako stál v tmavom lese, kde nebol nik nablízku, vyzeral skutočne veľmi nebezpečne. Usmial sa.

„Čo dnes budeme študovať v prírode?“ spýtal sa nedbanlivo.

Ďaleko od davu sa Morgan cítila naozaj príjemne. Na nočnej oblohe ešte vždy žiarili hviezdy. Potrestá ho a bude predstierať, že nevie o nijakom nebezpečenstve! Akoby ho tam pozvala, len aby jej robil spoločnosť.

„Už ste si všimli,“ začala, „aké máme šťastie, že existuje toľko kontrastov?“ Obrátila sa, zatvorila oči a zhlboka sa nadýchla.

„Muž a žena?“ zaujímal sa. „Blízko a ďaleko? Hore a dolu?“

Pozrela naňho so záujmom, aj keď ho už nevidela jasne. Keby tú otázku položila Rosamond alebo kapitánovi lordovi Gordonovi či desiatkam iných známych, všetci by na ňu len neprítomné hľadeli.

„Svetlo a tieň, zvuk a ticho, spoločnosť a samota,“ odvetila.

„Posvätný a svetský, veľký a malý, vojna a mier,“ dodal. „Krása a škaredosť.“

„Ach, nie,“ namietla, „v tom nie je kontrast. Všetko, čo sa nám zdá škaredé, sa možno niekomu inému zdá krásne. Búrka, ktorá prináša dážď a ochladenie, je možno nepríjemná človeku, ktorý si vyšiel na výlet, ale možno je krásna pre farmára, ktorý s obavami pozoruje vysušenú zem.“

„A čo sa nám, ľuďom, zdá malé alebo veľké, vyzerá celkom ináč z perspektívy slona alebo mravca,“ doložil. „Protiklady sú iba dve strany tej istej mince, jedna nemôže existovať bez druhej.“

„Presne tak.“ Podišla bližšie k nemu. „Takže kontrasty sú nerozlučne spojené. Je to iba spôsob, ako pochopiť informáciu. Napríklad minulosť a budúcnosť. V skutočnosti neexistuje nič také. Je iba prítomnosť. Ale keby neboli tie dva kontrasty, neboli by sme schopní usporiadať si životy a myšlienky. Boli by sme pohltení tým, že by sa všetko dialo naraz, a museli by sme urobiť v tej istej chvíli tisíc rozhodnutí.“

„Umierali by sme, ako sme sa narodili.“ Zrazu sa usmial. „Preto sme vošli do lesa?“

„Vám išlo o flirtovanie,“ pripomenula mu. „Ja som chcela na chvíľu uniknúť z tej únavnej tlačenice spoločenskej udalosti.“

„Som zdrvený,“ vzdychol a znova si položil ruku na srdce. „Všetka tá paráda je tu len kvôli vám, ma chére, a vám sa zdá únavná?“

„Vôbec nie.“ Znova pristúpila kúsok bližšie. „Je to čarovné, pastva pre zmysly. Ale až teraz, v tme, tichu a pokoji lesa, môžem naplno oceniť svetlá a smiech. Bol to skvelý nápad usporiadať ten piknik tu, lord Rosthorn, a ďakujem vám za to.“ Žiarivo sa naňho usmiala.

Jej oči si už privykli na tmu. Lenivo sa na ňu usmieval.

„Ste naozaj čarodejnica, lady Morgan Bedwynová,“ zamrmlal. „Hovorili ste filozoficky, keď ja by som bol flirtoval. Dokonca ste ma donútili, aby som aj ja hovoril filozoficky. Ale nedám sa len tak ľahko odvrátiť od svojich základných inštinktov. Skutočne si musím ukradnúť bozk. A keďže ste odvážne vyhlásili, že mi nedovolíte ukradnúť si druhý a tretí, mal by som si čím skôr ukradnúť ten prvý.“

Po prvý raz pocítila záchvev strachu. Moci to možno nebol celkom strach, lebo neverila, že by ju skutočne schytil a zviedol proti vlastnej vôli. Boli dosť blízko k miestu pikniku, a keby začala kričať, určite by pribehli ľudia.

Zato cítila, ako sa jej zrýchľuje dych a podlamujú kolená,, a uvedomila si. že pristúpila k nemu až priveľmi blízko. A pochopila, že v skutočnosti sa vôbec nebojí.

Bola to túžba! Chcela, aby ju pobozkal.

Takmer zaspätkovala. Takmer sa obrátila a utiekla… Zahrávala sa s ohňom a bolo pravdepodobné, že sa popáli. Ba čo viac, možno mu dokáže, aká ľahká korisť z nej môže byť pre skúseného zvodcu.

Zachránil ju hnev, ako aj bedwynovská hrdosť. To je predsa smiešne! Pristúpila bližšie k nemu a zaklonila hlavu.

Nič si neukradnete,“ vyhlásila chladným, obdivuhodne vyrovnaným hlasom. „Prišla som sem s úmyslom dať sa pobozkať. Vôbec ste neboli taký prefíkaný, lord Rosthorn, iba zábavný. Pobozkajte ma.“

Chvíľu sa ani nepohol. Opieral sa o strom, ruky mal prekrížené a pobavene si ju obzeral. Zdvihla obočie a opätovala mu pohľad. Zrazu sa odtisol od stromu a schytil jej tvár do dlaní.

Očakávala čosi agresívne, násilné. Nazdávala sa, že sa zatrasie zem. Ale keď sa jeho pery dotkli jej, boli hrejivé, jemné, mal ich trochu poodchýlené. Ak bola v prvej chvíli sklamaná, čoskoro zmenila názor. Zatiaľ čo jej pery sa ani nepohli, jeho sa hýbali. Zľahka jej nimi prechádzal po ústach, oblizoval ich jazykom, zahryzol zubami do spodnej pery. Na líci ju pohládzalo teplo jeho dychu.

Účinok bozku sa neobmedzil iba na pery. Bolelo ju hrdlo, prsia, brucho aj vnútorná strana stehien. Keď zdvihol hlavu, pochopila, aký nebezpečný môže byť aj jediný bozk. Na celom tele cítila teplo jeho tela. Zhrozene si uvedomovala jeho mužnosť.

Spustil ruky dolu.

„Veľmi pekné, chérie“ vzdychol si. „Skutočne veľmi pekné. Len mi je ľúto, že v belgických lesoch nie sú na zemi matrace a že gardedámy – nech sú akékoľvek benevolentné – poznajú pojem času. Žiaľ, musíme sa vrátiť k hosťom a do bezpečia davu.“

S dvorným úklonom jej ponúkol rameno.

Morgan ho chytila pod pazuchu a usúdila, že toto kolo vyhral on. Nepobozkal ju tak, ako si predstavovala, že bozkáva zvodca. Namiesto toho sa s ňou zahrával…

Je to zdatný súper. Uvažovala, či ho hra už prestala baviť. Po tomto večere celkom zabudne, že ona existuje, a bude si hľadať ďalšiu korisť.

Zrazu jej prebleslo mysľou, že Wulfric aj teta Rochestrová by dostali záchvat zúrivosti, keby ju teraz videli. A právom. Prijala výzvu skúseného zvodcu, ktorý si ju z neznámych dôvodov vyhliadol ako svoju novú obeť. A nebola si celkom istá, kto z nich naozaj vyhral…

Možno sa táto hra skončila patom.

dosť hostí si všimlo, keď sa vrátili do spoločnosti, aj odkiaľ sa vrátili. Gervase to videl. Tí istí ľudia si zrejme všimli aj to, že predtým sa s tou dámou prechádzal medzi nimi. A určite si budú pamätať, aký dlhý čas s ňou strávil počas udalosti, na ktorej sa očakáva, že ani manželia spolu nestrávia veľa času.

Zajtra – alebo možno ešte dnes večer – sa o tom zmienia pred inými, ktorí si to možno nevšimli. Vôbec nepochyboval, že zakrátko sa o nich bude hovoriť ako o páre.

Presne tak si to naplánoval.

Problém bol v tom, že sa mu celkom páčila. Vôbec to nebolo nevinné dieťa. A mala chrbtovú kosť. Hrala jeho hru veľmi dobre a ešte vždy nevedel, či vyhrala ona alebo on. Samozrejme, pôvodne mal v úmysle pobozkať ju oveľa lascívnejšie.

Namiesto toho sa rozhodol vyviesť ju z rovnováhy.

Ale teraz kráčala vedľa neho, tvárila sa trochu unudene a vyžarovala z nej aristokratická povýšenosť. Bolo by ho to podráždilo, keby nevedel, že sa jej aspoň trochu dostal pod kožu.

„Žiaľ,“ vzdychol si, „je tu jedna povinnosť, ktorej som sa nemohol vyhnúť, nech som sa akokoľvek skrýval pred monsieur Pepinom. Musím oznámiť začiatok tanečnej zábavy a prvé kolo mám tancovať s dámou, ktorú si sám vyberiem –alebo ktorá bude ochotná so mnou tancovať. Počkajme, prvý tanec má byť waltz. Musíte ho tancovať so mnou, chérie. Ovládate ho veľmi dobre a môžem si byť istý, že si pred mojimi hosťami neurobím hanbu a nepostúpam vám po Špičkách. Zatancujete si so mnou?“ Pozrel na ňu s pobaveným úsmevom a potešilo ho, že sa jej zvlnili pery.

»– No tak teda dobre,“ povedala s jasným pohŕdaním.

Bolo zaujímavé, že prijala jeho pozvanie do tanca. Veľmi zaujímavé. Hoci, samozrejme, dbala na to, aby nedala najavo, že s ním túži tancovať waltz. Je to skutočne dôstojná protivníčka. Mrzelo ho, že ho k nej priviedla nenávisť a nenávisť ho núti aj pokračovať ďalej. Ale bezhranične ho tešilo, že o tom, koľko času dnes strávila v jeho spoločnosti, sa bezpochyby dozvie aj Bewcastle v Anglicku.

Zaviedol ju k drevenej tanečnej ploche. Pomohol jej vystúpiť vyššie, postavil sa vedľa nej a obrátil sa k hosťom. Dav zašumel v očakávaní. Teraz sa začne tanečná zábava! A prvé kolo bude waltz. Vyzval hostí, aby sa s partnerkami pripojili k nemu a jeho partnerke. Nečakal, kým sa vyhradená plocha zaplní nádejnými tanečníkmi, a kývol dirigentovi.

Hudba okamžite spustila, Gervase položil ruku na pás lady Morgan, vzal jej pravú ruku do svojej a začal tancovať waltz.

Prvé dve minúty tancovali vlastne sami, až potom ich obklopili ďalšie páry. Za tie dve minúty boli znova vystavení pohľadom prítomných. Všetci videli, ako spolu tancujú ten najdôvernejší zo všetkých tancov. Usmieval sa na ňu a ona sa vôbec netvárila pohoršene ani rozpačito, ale odvážne mu pohľad opätovala.

Sústredil sa na waltz, proti vlastnej vôli ho vychutnával a usmieval sa jej do očí, zatiaľ čo sa s ňou prepletal pomedzi tanečníkov. Prírodné prostredie je na waltz ako stvorené, pomyslel si. On a jeho mladučká partnerka akoby boli súčasťou lesa, súčasťou noci, súčasťou samotného tanca života. Morgan zaklonila hlavu, pozrela na hviezdy krúžiace na oblohe, a zasmiala sa.

„Ach, chérie“ zašepkal, „pohybujeme sa v dokonalej harmónii… na tanečnom parkete.“

„Viete sa majstrovsky odmlčať, však?“ odvetila povýšené a úsmev jej zmizol z tváre.

Ticho sa zasmial.

Toto dobýjanie potrvá dlhšie, ako som očakával, pomyslel si. Ale neľutoval. Bude si to naplno vychutnávať.

Ani nemal príležitosť vrátiť ju po skončení tanca k stolíku gardedámy. Sotva dotancovali, chytil ju za ruku istý muž a zovrel ju pod pazuchou.

„Ďakujem, Rosthorn,“ povedal meravo. „Odvediem lady Morgan za lady Caddickovou.“

Lord Alleyne Bedwyn vyzeral celkom ako jeho najstarší brat, najmä teraz, keď bol očividne nahnevaný. Gervase ho predtým nepoznal, ale zopár ráz ho videl v Bruseli a dnes večer ho privítal na pikniku.

Gervase sa dáme uklonil a usmial sa na ňu, prv ako ju odviedli.

Ach, vyzerá to sľubne, pomyslel si a hľadel za nimi s prižmúrenými očami. Ak si to všimol Bedwyn, potom si to určite všimli aj iní.

Ešte šťastie, že lady Morgan má takú mizernú gardedámu.

„Tak, Morg,“ spustil Alleyne, keď ju rázne zaviedol na jednu z cestičiek, kde ich neobklopoval dav, „dnes večer si sa tuším veľkolepo bavila.“

„Predpokladám, že všetci sú zelení od závisti, že im nenapadlo usporiadať piknik v Soigneskom lese,“ odvrkla.

„To je možné,“ pripustil, „no dobre vieš, o čom hovorím. Dúfam, že si sa do Rosthorna nezaľúbila. Myslel som, že máš viac rozumu.“

„Zaľúbila…? Zbláznil si sa?“ zvolala. „Nezaľúbim sa do každého muža, ktorý sa mi venuje.“

„To rád počujem,“ odvetil sucho. „Ale naozaj neviem, kam podela lady Caddicková rozum, keď ti dovolila ísť s ním po večeri na prechádzku, akoby ste boli manželia, potom zmiznúť na taký dlhý čas na jednej z tých cestičiek a nakoniec vyskočiť na tanečný parket a tancovať s ním waltz, keď ste tam boli úplne sami. Budeš mať šťastie, ak sa zajtra nestaneš terčom škaredých klebiet. A ešte väčšie šťastie budeš mať, ak sa to nedostane do uší Wulfovi. Myslel som, že máš spoľahlivú gardedámu. Iste si to myslel aj Wulf, keď ti dovolil, aby si sem išla v jej sprievode.“

„Neurobila nič nezodpovedné,“ bránila ju Morgan. „Ani ja. Je celkom normálne, ak sa žena prechádza s mužom, ktorý jej bol predstavený. Proti tomu by nemala námietky dokonca ani teta Rochestrová. A lady Caddicková mi dovolila tancovať waltz. Nevedela, že lord Rosthorn má v úmysle otvoriť tanečnú zábavu so mnou, prv ako sa k nám pridajú ostatné páry. To som nevedela ani ja.“

„Stačí, Morg,“ zahriakol ju. „Dobre vieš, že teta Rochestrová by chrlila oheň a síru, ešte prv ako by si vkročila na tú cestíčku a zmizla jej z dohľadu. A Wulf by sa premenil na kus ľadu. Teraz by si už bola doma v posteli a Rosthorn by sa pomaly utišoval.“

„Ale tí dvaja tu predsa nie sú,“ namietla, „a teba nikto neurčil za môjho ochrancu, Alleyne. Nemáš čo robiť? Musíš sledovať, ako sa zabávam? Sú tu určite desiatky mladých dám, ktoré sa idú pretrhnúť, aby si s tebou mohli zatancovať.“

Dokonca aj ona priznávala, že Alleyne je veľmi príťažlivý. Bol tmavovlasý a štíhly a mal výrazný bedwynovský nos. Vlastne spomedzi súrodencov ona bola jediná, ktorá ním nebola obšťastnená.

„Sľúbil som Wulfovi, že na teba bratsky dozriem,“ povedal, „a vyzerá to tak, že budem musieť mať oči na stopkách. Rosthornovi si zrejme padla do oka.“

„Nezmysel!“ vyhŕkla. „Len sme dnes večer strávili chvíľu spolu. Je to džentlmen.“

„V tom sa mýliš,“ na okamih jej pripadal celkom ako Wulfric. „Hrdí sa šľachtickým pôvodom, ale to je všetko. Ten muž má rozhodne pochybnú povesť. Celé roky sa túlal po kontinente, a nie vždy v najlepšej spoločnosti. Povráva sa, že z Anglicka odišiel za záhadných okolností.“

Morgan zachovala pokoj.

„Môžeš si byť istá, že Wulf by nepovažoval Rosthorna za dobrú partiu.“

„Za dobrú partiu?“ zvolala povýšené. „Vari keď muž pozve dámu na prechádzku, vždy musí myslieť na manželstvo?“

„Dúfam, že naň ani nepomýšľa,“ vyhlásil rozhodne. „Najmä nie, ak by tou dámou mala byť moja sestra. Myslel som, že si zaľúbená do Gordona.“

„Už ma nudí,“ zahundrala. „Je príťažlivý, takže dievčaťu sa pri ňom ľahko zakrúti hlava, ale je to chválenkár a pozér. Ospravedlňujem to jeho mladosťou, no nakoniec si vždy musím uvedomiť, že je odo mňa o štyri roky starší.“

Alleyne sa uškrnul a vyzeral znova vo svojej koži.

„Viem, že ti môžem dôverovať, Morg,“ stisol jej ruku. „My Bedwynovci máme svoje chyby, no rozoznáme, čo je čo. Ale vieš, hoci to nerada počuješ, si ešte nevinná a to môže byť niekedy nebezpečné. Sľúb mi, že si budeš dávať na Rosthorna pozor! Ak chceš, pozhováram sa s ním.“

„Ak to urobíš,“ naježila sa, „použijem Freyjin ľavý hák a napravím ti nos, Alleyne. Samozrejme, že si dám pozor. Hoci, niežeby to bolo potrebné. Lady Caddicková je dokonale spoľahlivá gardedáma a ja mám v hlave mozog.“

Zasmial sa a zľahka ju udrel päsťou do brady.

„Radšej by som si nos zachoval v pôvodnom stave, ak dovolíš,“ odvetil. „Mám ťa odviesť k lady Caddickovej? Predpokladám, že Gordon už prahne po tanci.“

Prikývla a uvažovala, čo by povedal, keby mu prezradila, že celá tá zábava bola vystrojená iba kvôli nej. A že šla s lordom Rosthornom do lesa úmyselne a dovolila mu, aby ju tam pobozkal – hoci veľmi dobre vedela, že s ňou iba flirtuje.

Alleyne by určite soptil. Pravdepodobne by rozsekal lorda Rosthorna na kúsky a rozhádzal ich po celom lese. A čo by povedal Wulfric? Na to radšej ani nemyslela.

Ale vôbec sa necítila previnilo. Veď sa vlastne nič nestalo. Práve naopak. Skúsený zvodca sa rozhodol, že sa s ňou hrá, ona obrátila jeho zbrane proti nemu a vyšla z toho zranenia. Bola na seba dokonca hrdá.

Možno si lord Rosthorn nabudúce dobre rozmyslí, či bude znova strácať čas a peniaze s nezrelým dievčaťom. Nezrelé dievča! Preboha, veď je lady Morgan Bedwynová!

Prešlo niekoľko dní, kým Gervase znova hovoril s lady Morgan Bedwynovou. Raz večer ju videl vo veľkej koncertnej sále na Rue Ducale – spievala tam slávna sopranistka Cataliniová a na jej koncerte bol aj vojvoda Wellington –, ale neoslovil ju, lebo stála uprostred skupinky ľudí, v ktorej bol aj jej brat.

V bruselských salónoch sa o nich skutočne dosť klebetilo a Špekulovalo a zopár ľudí o tom určite napísalo aj do Anglicka. Koniec koncov, išlo o lady Morgan Bedwynovú, sestru vojvodu Bewcastla.

Gervasovi plány vychádzali. A vôbec ho netrápilo, že postupuje pomaly. Načo sa ponáhľať…

Raz ráno, keď si vyšiel zajazdiť a klusal po Zelenej aleji – širokej trávnatej ceste za mestskými hradbami, po oboch stranách lemovanej stromami –, zbadal, že sa k nemu blíži lady Morgan, takisto na koni, v sprievode lady Rosamond Havelockovcj. Bol sám, len pred chvíľou sa rozlúčil s Johnom Waldanom a niekoľkými známymi.

V tmavomodrom jazdeckom kostýme a klobúčiku s perom vyzerala veľmi príťažlivo. Sedela na koni bokom, ale tak pôvabne a isto, akoby sa v sedle narodila. V diskrétnej vzdialenosti /.a dámami šli na koňoch dvaja statní koniari.

Gervase sa dotkol striešky na klobúku a uklonil sa zo sedla. Lady Morgan pôvabne naklonila hlavu – dnes ráno sa hrala na veľkú dámu. Možno to bola reakcia na klebety, ktoré sa o nich šírili. Bola by okolo neho prešla bez slova, keby sa neozvala lady Rosamond.

„Dobré ráno, lord Rosthorn,“ zvolala veselo. „Aký krásny deň, však?“

„Po dvoch daždivých dňoch je naozaj príjemné byť znova vonku,“ súhlasu.

„Mali ste šťastie, že ste vybrali na piknik práve ten večer,“ pokračovala, keď všetky tri kone zastali. „Odvtedy je počasie veľmi nestále.“

„Dúfam, že zábava sa vám páčila…“

„Bolo to úžasné!“ zvolala s nadšením. „Vychutnali sme každý okamih, však, Morgan?“

Ale keď uprel pohľad na onú mladú dámu, zistil, že naňho hľadí veľmi vážne.

„Počuli ste nejaké správy o Francúzoch, lord Rosthorn?“ zaujímala sa. „Povráva sa, že už sú na ceste sem.“

„Ale počula si, čo včera večer povedali Ambrose, major Franks a poručík Hunt-Mathers, Morgan,“ namietla Rosamond, prv ako Gervase stihol odpovedať. „Ubezpečili nás, že pre Francúzov sa nemusíme trápiť. Nikdy sa nedostanú cez našu obranu až k Bruselu. Ach, prichádza kapitán Quigley a poručík Meredith,“ zvolala, keď sa k nim pripojili dvaja kráľovskí gardisti. „Oni nám povedia, čo si o tom myslia. Hrozí nám francúzska invázia, pán kapitán Quigley?“

Kapitán sa zatváril prekvapene. „Nič vám nehrozí, keď vás ochraňuje kráľovská garda, lady Rosamond!“ ubezpečil ju.| „Bony nikdy neprekročí hranice Belgicka!“

„Tým si vy netrápte svoju peknú hlávku, lady Rosamond,“ dodal poručík. „A nebojte sa ani o bezpečnosť svojho brata či iného dôstojníka, ktorého poznáte. S tými zvyškami pozbieranej francúzskej armády sa Bonaparte na nás neodváži zaútočiť. Škoda.“

Obrátili kone, aby mohli jazdiť po boku dám. Ale lady Morgan na nich sotva pozrela. Vytrvalo hľadela so zvrašteným čelom na Gervasa.

„Smiem chvíľu jazdiť po vašom boku?“ spýtal sa a ona prikývla, aj keď sa mu zdalo, že trochu roztržito.

Jazdili bok po boku trochu ďalej od lady Rosamond a dôstojníkov. Tí sa hlasno zhovárali a srdečne smiali. Gervase sa obzrel a videl, že dvaja koniari ich s odstupom nasledujú.

„Frustruje ma, dokonca priam uráža,“ ozvala sa lady Morgan, „keď mi dvadsať ráz denne opakujú, aby som si netrápila svoju peknú hlavu pre také veci, hoci sa očividne týkajú mňa, mojich rodákov aj konkrétne jedného môjho známeho dôstojníka.“

„Pre džentlmenov je prirodzené, že si želajú, aby mohli ochraňovať dámy, aby im nikto neublížil a aby ich nesužovala úzkosť.“

„Takže k tomu príde, však?“ spýtala sa. „Znova bude vojna.“

„Bezpochyby,“ rozhodol sa byť úprimný. „Hovorí sa, že francúzska armáda je skutočne veľká a hrozivá. Všetci Bonapartovi najslávnejší maršali sa postavili po jeho boku, zrejme v nádeji, že im vráti stratenú prestíž a slávu. Áno, nevyhnutne príde aspoň k jednej bitke. Len musíme dúfať, že jedna bitka im bude stačiť. Ak vyhrá Bonaparte, nedá sa predvídať, čo bude ďalej.“

„Ale to, čo sa stalo, sa dalo predvídať,“ namietla. „Hovorila som to od začiatku. Ľudia ho volajú Starý Bony a domnievajú sa, že muž s takým menom musí byť šašo. Ale ak celé roky žne také úspechy, potom musí byť geniálny, ba čarovný, nemyslíte?“

„Nadchádzajúca bitka bude smrteľná,“ vyhlásil Gervase, „a jej výsledok je viac ako neurčitý, inak by sa tak otvorene nebál, ako dopadne. Ale pevne verím, že Bruselu nehrozí bezprostredné nebezpečenstvo. Hranice sú dobre strážené. Keby existovala reálna hrozba, väčšina britských návštevníkov a všetky dámy by už boli na ceste domov.“

„Lord Caddick chce, aby sme čo najskôr odišli,“ vysvetľovala, „a môj brat Alleyne sa včera prišiel spýtať, prečo už nie sme na ceste. No lady Caddicková odmieta odísť, chce zostať, kým to bude možné. Trvá na tom, že chce byť pri lordovi Gordonovi, a ja jej rozhodnutie schvaľujem. Ženy toho môžu robiť tak žalostne málo, lord Rosthorn. No aspoň môžeme stáť pri svojich mužoch.“

„A vy budete stáť pri lordovi Gordonovi?“ spýtal sa.

Uprela naňho priamy pohľad.

„To je dotieravá otázka, lord Rosthorn,“ vyhlásila.

Usmial sa na ňu.

Ale zdalo sa, že sa s ním nechce hádať.
„Nebojím sa o Brusel a vlastnú bezpečnosť,“ pokračovala. „Predpokladám, že keď príde čas, odvedú ma do bezpečia, kým by mne osobne mohlo niečo hroziť. Ale vojakov nemožno poslať preč, však? Musia tu zostať a bojovať. A umierať.

„Nie všetci vojaci umrú v boji,“ povedal jemne. „Len si spomeňte na všetkých veteránov v Bruseli! Bojovali v množstve zúrivých bitiek – predtým mnohí z nich bojovali dokonca v Indii – a prežili.“

„Medzi nimi bol aj môj brat Aidan,“ vysvetľovala. „Vzdal sa svojej hodnosti až vlani po bitke pri Toulouse. Ale pomyslite na tisíce veteránov, ktorí nie sú v Bruseli, lebo padli – napríklad brat mojej švagriné j Evy.“

Jej priateľka sa veselo smiala s dôstojníkmi, ale lady Morgan im nevenovala pozornosť.

„Možno Bonaparta zastavia na hraniciach,“ nadhodila, „ale on sa len tak nezvrtne a nevráti domov.“

„Je to dosť nepravdepodobné,“ súhlasil.

„Tak čo presne urobí?“ Znova pozrela priamo naňho.

„Už len pre vlastnú hrdosť sa pokúsi prebiť cez Brusel,“ odvetil. „Vojsko vojvodu Wellingtona mu to neuľahčí. A vše; dúfame, že ani neumožní. Ale, samozrejme, že sa o to pokúsi. Na jeho mieste by som zaútočil na najslabšom mieste obrany, čo je pravdepodobne na hranici medzi Wellingtonovým vojskom a armádou poľného maršala von Blúchera. Ak tadiaľ prenikne a pretne ich spojenie, má šancu vyhrať.“

Za normálnych okolností by žene nepredostrel takú pochmúrnu víziu, najmä nie takej mladej, jemne vychovanej dáme. Ale ona nebola ako ostatné dámy! A on si to čoraz väčšmi uvedomoval.

„Ďakujem,“ povedala vážne. „Ďakujem, že ste ma neurážali narážkami na moju peknú hlavu, lord Rosthom, a že ste mi odpovedali na otázky bez obalu. Niekedy sa mi zdá, že dôstojníci, ktorých poznám, sú ako cínoví vojačikovia, ktorí sa hrajú na vojnu. Ale to je asi nespravodlivé. Zrejme len zľahčujú skutočnosť v prítomnosti dám, pretože nás považujú za priveľmi jemné, aby nám mohli povedať pravdu. Predpokladám, že medzi sebou sa rozprávajú rozumnejšie.“

Výbuch smiechu zo skupinky lady Rosamond potvrdil jej obavy –

„Ak ich povolajú do boja, budú plniť svoju úlohu,“ ubezpečil ju –

„Ak…?“

„Keď,“ pripustil.

Zachmúrila sa. „Keď som bola mladšia, celé roky som sa trápila o Aidana. Vojna sa mi zdala taká nezmyselná! Prečo musel byť brat, ktorého som zbožňovala, tak dlho preč odo mňa a od mojej rodiny? Veď sme ho potrebovali! Prečo musel byť jeho život dennodenne v ohrození? Keď sa k bráne Lindsey Halí blížil muž vo vojenskej uniforme, vždy som sa bála, že prináša správu o smrti! Stále si myslím, že vojna je nezmyselná. Vy nie, lord Rosthorn?“

„Samozrejme,“ odvetil. „Ale je nevyhnutná. Nanešťastie ľudia majú v povahe bojovať. Vojny vždy boli a budú.“

„Je to v povahe mužov,“ opravila ho. „Ženy nebojujú vo vojnách. Keby krajinám vládli ženy, určite by sa vedeli dohodnúť rozumnejšie.“

Usmial sa.

„Vám sa to zdá zábavné, lord Rosthorn?“ spýtala sa ostro.

„Iba preto, lebo verím, že ženy majú dosť rozumu, aby sa vyhýbali politike,“ povedal. „Venujú sa zaujímavejším veciam.“

„Napríklad vyšívaniu a popíjaniu čaju so susedkami, však?“

„A výchove detí,“ dodal. „A starajú sa o to, aby svet celkom nezabudol na krásu umenia, hudby a poézie.“

„Ktovie, či nie sme prekliate chválou, ako sa hovorí.“
Ale dôstojníci sa práve lúčili s lady Rosamond a obrátili sa aj k lady Morgan, aby sa ubezpečili, že sa v ten večer zúčastni na slávnostnej večeri.

Zároveň sa rozlúčil aj Gervase a lady Morgan mu priateľsky kývla hlavou.

Ach, pomyslel si, to sa ani zďaleka nepodobalo flirtovaniu, aké som si predstavoval. Trochu ho rozrušilo, že tá mladá dáma má vlastný rozum a rada ho používa. Ale ak sa k nemu správa ako k priateľovi, dobre aj tak.

Nikdy sa nepozeral darovanému koňovi na zuby.

Ráno 13. júna navštívil lord Alleyne Bedwyn dom na Rue de Bellevue a medzi štyrmi očami sa zhováral s grófom Cad-dickom. Až potom ho v salóne prijali dámy. Všetci boli doma, lebo vonku mrholilo a nedalo sa jazdiť na koni ani chodiť po obchodoch.

„Kieg-Densonovci, známi sira Charlesa Stuarta, odchádzajú z Bruselu zajtra na svitaní, madam,“ vysvetľoval Alleyne lady Caddickovej po tom, čo sa navzájom pozdravili. „Majú dcéru aj veľmi rozumnú guvernantku. Súhlasili, že moja sestra s nimi môže cestovať až do Londýna. Aj lady Rosamond, ak si to budete želať.“

Morgan zmeravela a Rosamond rozladené hľadela na matku.

Lady Caddicková si ustarostené ovievala tvár vejárom.

„Neviem, lord Alleyne,“ odvetila. „Je to od Kieg-Dcnsonovcov nesmierne milé, že sú ochotní podujať sa na to, ja sa však nazdávam, že Rosamodnino miesto je pri jej rodičoch. A nerada by som opustila Gordona, keď ma bude potrebovať. Okrem toho sa mi nechce veriť, že situácia je taká zúfalá. Lord Uxbridge alebo aj sám vojvoda Wellington by niečo povedali, keby nám tu hrozilo nebezpečenstvo.“

„Chápem vaše pocity, madam,“ povedal Alleyne. „Tak teda vysvetlím pani Kieg-Densonovej, že Morgan pocestuje s nimi. Bez meškania musíš prikázať slúžke, aby ti pobalila truhlice, Morg.“

Ale prv ako stihla otvoriť ústa, aby pobúrené odvrkla, znova sa ozvala lady Caddicková.

„Mne sa to nejako nepáči, lord Alleyne,“ namietla. „Lady Morgan mi zveril do starostlivosti sám vojvoda Bewcastle. Nemôžem zveriť tú zodpovednosť niekomu inému.“

„Tú zodpovednosť prevezmem na seba, madam,“ vyhlásil Alleyne. „A lord Caddick so mnou súhlasí. Brusel sa stal nebezpečným mestom – najmä pre dámy.“

Nevysvetlil svoju poznámku. Ani nemusel. Morgan vedela rovnako dobre ako všetci – hoci nikdy jej to jasne nepovedal čo by sa mohlo stať žene v porazenom meste, keby doň vpustili víťaznú armádu. Vari je nebezpečenstvo naozaj také veľké?

Ale ani teraz sa nebála o seba. Zdalo sa jej zbabelé odísť.

hoci nebola zaľúbená ani do kapitána lorda Gordona, ani do iného dôstojníka, poznala ich a nebolo jej ľahostajné, čo sa s nimi stane. Bolo jej úzko pri predstave, že ju pošlú preč.

„Nikam nejdem, Alleyne,“ vyhlásila.

Pozrel na ňu so zdvihnutým obočím. Prihovoril sa však lady Caddickovej.

„Smiem sa porozprávať so svojou sestrou osamote, madam?“ spýtal sa.

Lady Caddicková vstala. „Poď so mnou do mojej izby, Rosamond,“ povedala.

Rosamond zmraštila tvár a poslušne nasledovala matku z izby. Aj Morgan vstala a podišla k oknu. Prestalo pršať. Chodníky i cesty začínali schnúť.

„Nikam nejdem, Alleyne,“ zopakovala. Celá jej rodina vedela, že niekedy vie byť veľmi tvrdohlavá.

Nahlas si vzdychol. „Porozprávame sa otvorene, Morg?“ zamieril k nej. „Nemienim riskovať, aby moju sestru znásilnil nejaký francúzsky vojak. Je ti to jasné? Môžem bezpečne povedať, že ani Wulf by to neriskoval.“

„Keď bude hroziť bezprostredné nebezpečenstvo, odídem,“ sľúbila. „Budem nútená. Lord Caddick na tom bude trvať a lady Caddicková pochopí, že sa musí väčšmi obávať o Rosamond a o mňa ako o lorda Gordona. Počkám dovtedy, Alleyne. Verím, že sa rozhodnú správne. Prišla som sem pod ich dohľadom. Nie!“ Zdvihla ruku, keď chcel prehovoriť. „Nehraj sa na staršieho brata, Alleyne. Buď iba môj brat. Teraz nemôžem odísť. Jednoducho nemôžem.“

Rozladilo ju, že hlas sa jej zachvel.

„Zrejme kvôli Gordonovi, však?“ prehrabol si vlasy rukou. „Takže ste sa nakoniec dohodli, Morg? Dúfam, že sa nezasnúbiš tajne. Wulf by zúril.“

„Na ničom sme sa nedohodli,“ namietla Morgan. „Ale prosím ťa, Alleyne, nenástoj na tom, aby som odišla zajtra ráno. Pozajtra večer sa koná ples u vojvodu Richmonda a určite by sa neuskutočnil, keby hrozilo bezprostredné nebezpečenstvo. Očakáva sa, že príde aj vojvoda Wellington. Počkajme, čo bude po plese, a potom sa rozhodneme ako ďalej.“

„Vtedy už budú Kieg-Densonovci dávno preč,“ odvetil Alleyne.

„Ale budú odchádzať iné rodiny,“ presviedčala ho. „Odídem s niekým iným, ak to bude potrebné. Prosím ťa, Alleyne!“

Zúrivo zaklipkala viečkami. Nikdy nezvykla plakať ani prosiť, ale teraz k tomu mala blízko. Jednoducho nemohla odísť z Bruselu. Teraz nie. Možno príde k veľkej bitke a v Londýne by sa o nej celé dni nedozvedela. Jej známych dôstojníkov by mohli zabiť a ona by o tom nevedela… Iba čo by si každú chvíľu predstavovala len to najhoršie.

Alleyne si zúfalo vzdychol.

„Morg,“ začal, „si z nás najmladšia, všetci ťa zbožňujeme. Tak teda dobre. Uvidíme, čo bude po plese u vojvodu Richmonda. Dúfam, že to nebudem ľutovať do konca života. Je to celkom proti zdravému rozumu.“

Rozbehla sa k nemu, objala ho okolo krku a pobozkala na líce. „Ďakujem,“ zvolala.

„Aspoňže Gordon je dobrá partia, Morg,“ pokračoval. „Musí s tým súhlasiť, inak by ťa sem s Caddickovcami nepustil. Určite ste sa na ničom nedohodli?“

„Určite,“ ubezpečila ho.

„Nič by sa nestalo, keby ste sa dohodli,“ nadhodil. „Po pikniku v Soigneskom lese sa začali šíriť klebety, ako iste vieš. Dovolila si Rosthornovi, aby ti venoval priveľa pozornosti. Odvtedy ťa už neobťažoval?“

„Vôbec nie,“ tvrdila. „Takmer som ho nevidela.“

Nebola to celkom pravda. Spomenula si, ako vedľa neho pred pár dňami klusala na koni po Zelenej aleji. Ale vôbec s ňou neŕlirtoval, ani raz jej nepovedal chérie ani na ňu nepozrel s tým výsmešným úsmevom. A správal sa k nej ako k rozumnej žene, a nie ako k pochabému dievčaťu. Už ju unavovalo, keď sa k nej tak muži správali. Bol to jediný muž v Bruseli – okrem Alleyna –, ktorý bol ochotný priznať pred ňou pravdu o vojenskej situácii.

„To rád počujem,“ povedal Alleyne. „Dúfajme, že tie klebety sa nedostanú do uší Wulfovi. Vidím, že prestalo pršať. Nechceš si ísť po klobúk a poprechádzať sa so mnou v parku? Mám nepríjemný pocit, že som ťa dosť zanedbával, odkedy sme sem prišli.“

„Predpokladám, že preto, lebo si konečne pracujúci človek, Alleyne, a máš aj iné starosti ako dohliadať na svoju sestru.“

Usmial sa.

14. júna sa do Bruselu doniesli chýry, že francúzska armáda sa sústredila pri Mauberge a že už prekročila belgické hranice. V Bruseli všeobecne vládol názor, že len ukazujú svaly. Cesty medzi Ardenami a Charleroi strážila stotisícová pruská armáda a cesty medzi Mons a Severným morom strážila len o trochu menšia armáda britských vojakov a ich spojeneckých armád. Francúzi neprejdú.

Ale 15. júna bola veľká prehliadka vojska utáboreného v Bruseli na Zelenej aleji a davy divákov ju sledovali možno trochu úzkostlivejšie ako inokedy.

A hoci o tom počulo málo ľudí, ešte v ten podvečer sa dostala k princovi Oranžskému a vojvodovi Wellingtonovi správa, že pri Charleroi zaútočili Francúzi na pruskú brigádu a zmocnili sa Thuinu. Vojvoda Wellington vydal rozkaz, aby sa druhá a piata divízia zhromaždila pri Ath a aby boli pripravené nastúpiť do boja, len čo dostanú povel.

Ale Briti, ktorí bývali v meste, sa ešte vždy nikam neponáhľali. Všetci vedeli, že ples u vojvodu Richmonda sa bude konať podľa plánu a že sa na ňom zúčastní väčšina dôstojníkov bývajúcich v meste alebo v jeho blízkosti. Ešte vždy sa povrávalo že príde aj vojvoda Wellington. Mala to byť veľkolepá udalosť.

Našťastie pre Morgan Alleyna poslali do Antverp a mal sa I vrátiť až na ďalší deň. Bola rozhodnutá, že na tom plese sa musí zúčastniť aj ona. Všetci vedeli, že to je ich posledná príležitosť zabaviť sa spolu.

A, samozrejme, sústreďovanie vojsk by mohli byť len manévre a oni budú o jeden-dva dni znova v Bruseli a Napoleon „ Bonaparte späť vo Francúzsku a život pôjde ďalej ako predtým.

Ale pravdepodobnejšie bolo, že nejde o falošný poplach a že armády sa pripravujú na smrteľnú bitku.

za daných okolností sa možno dalo očakávať, že 15. júl na sa zúčastní na plese vojvodu Richmonda málo hostí, ale v skutočnosti tam bola najväčšia tlačenica, odkedy pred viac ‚ ako mesiacom začali Briti prúdiť cez Lamanšský prieliv. Prekvapujúce bolo i to, že v hojnom počte prišli aj dôstojníci všetkých regimentov utáborených v okolí mesta. V žiarivých uniformách, v bielych hodvábnych pančuchách a tanečných topánkach namiesto čižiem vyzerali, akoby nikdy ani nepomysleli na to, že by mali ísť do boja.

Dámy sa zabávali, ani čo by na svete nebolo nič dôležitejšie ako tanec.

Ale zdanie môže klamať. Gervase vzdal hold vojvodovi a vojvodkyni, potom vyhľadal skupinku známych a zistil, že j muži sú zaujatí hlbokým rozhovorom o vojenskej situácii. Nikto nepochyboval, že ráno bude celá armáda pochodovať k hraniciam. Neisté bolo iba to, či sa niekde strhne bitka, alebo či silná obrana spojencov donúti Napoleona Bonaparta na ústup. Zhodli sa v názore, že Francúzi neustúpia a že skutočne dôjde k boju.

Gervase zazrel lady Morgan Bedwynovú. Žiarivo sa usmievate a bola nesmierne krásna v bielej róbe, roztrblietanej vo svetle sviečok. Tancovala s Gordonom a akoby mala oči iba preňho.

Gervase nečakal, že ju tam uvidí. Množstvo rodín s deťmi alebo mladými dcérami odišlo v posledných dvoch dňoch do Antverp alebo domov. Očakával, že Caddick bude mať viac rozumu a nezostane v Bruseli, keď má doma okrem manželky aj dve mladé dámy. No zrejme s odchodom otáľali kvôli mladému Gordonovi. Lady Morgan sa pravdepodobne tiež zdráhala odísť. Prekvapilo ho však, že ju nedonútil na odchod jej brat, ktorý pracoval na veľvyslanectve.

V jej úsmeve však bolo čosi takmer zúfalé.

Nerozprával sa s ňou odo dňa, keď sa stretli na Zelenej aleji. Ale často na ňu myslieval. Správala sa povýšenecky ako pravá Bedwynová, ale bola inteligentná, priama a úprimná, a to vždy obdivoval. Okrem toho bola priam klasicky krásna. Pri bozku v Soigneskom lese mu rozbúrila krv.

Popravde, začínal sa cítiť previnilo. Jeho nenávisť k Bewcastlovi a túžbu pomstiť sa mu prostredníctvom jeho sestry ani trochu nezmiernila skutočnosť, že ju vystavil klebetám. Ale už začal ľutovať svoje činy. Usúdil, že najlepšie bude, ak sa jej dnes večer bude vyhýbať.

Morgan si do dnešného večera neuvedomila, že zoči-voči hroziacej katastrofe bude schopná usmievať sa a tancovať. Také správanie sa jej zdalo nevhodné, neúctivé, nemožné. A predsa sa nedokázala správať ináč. A ak jej to mohlo byť útechou, všetci ostatní sa správali rovnako – Rosamond, dôstojníci, skrátka všetci.

Bol to najveselší ples, na akom sa počas tejto spoločenskej sezóny zúčastnila.

Ale zároveň najsmutnejší. Kdesi v hĺbke duše si uvedomovala strašnú krehkosť a prchavosť ľudského života.

Úvodné kolo tancovala s kapitánom lordom Gordonom. Neskôr stála po jeho boku, keď hrali gajdy a škótski tanečníci očarúvali prítomných svojím rytmom a pôsobivým tancom.

O polnoci tancovala s lordom Gordonom waltz práve vo chvíli, keď prišiel vojvoda Wellington, tváriac sa veselo a slávnostne ako všetci ostatní hostia. Ale v tom čase už kolovala medzi prítomnými zvesť, že princ Oranžský, ktorý bol na plese takisto hosťom, dostal pri večeri depešu, že Charleroi padlo.

Charleroi bolo dvadsať míľ od belgických hraníc.

Morgan sa neprestávala usmievať. Všetci sa usmievali.

Cítila ku kapitánovi zvláštnu, takmer zúfalú nežnosť – možno preto, lebo každý očakával, že sa raz vezmú, a on k nej bol nesmierne pozorný, zatiaľ čo ona k nemu od príchodu do Bruselu necítila nič, iba mierne podráždenie – a niekedy nie až také mierne. Zajtra sa ocitne vo veľkom nebezpečenstve. Zajtra možno pôjde v ústrety smrti.

„Predpokladám, lady Morgan,“ hovoril jej veselo pri waltzi, „že zajtra vyrazíme skoro ráno. Ale som rád, že Starý Bony sa odvážil prísť a že budeme mať príležitosť navždy ho rozdrviť na bojisku. Zajtra alebo pozajtra budeme hrdinovia. Budete na mňa pyšná.“

Pomyslela si, že za jeho chválenkárskymi rečami je veľký strach.

„Vaši rodičia aj všetci, čo vás poznajú, sú na vás nesmierne hrdí už teraz,“ odvetila. „Určite nepotrebujú, aby ste im to dokazovali v boji. Možno sa bitka ešte bude dať odvrátiť.“ No sama svojim slovám neverila.

„Odpustite, že som vôbec začal na túto tému,“ povedal a opatrne sa s ňou zatočil. „Nemal by som trápiť vašu peknú hlávku takými rečami.“

Usilovala sa nevšímať si rastúce podráždenie, ktoré sa jej zmocnilo, vždy keď počula tie slová. Usmiala sa a sústredila pozornosť len naňho. Ak dnes potrebuje jej spoločnosť a obdiv, nebude mu to odopierať. Ženy toho môžu urobiť žalostne málo.

Keď prišli k dverám, zrazu zastal, impulzívne ju chytil ruku a viedol ju cez dvere. Náhlivo pozrel na obe strany, zamieril s ňou až na samý koniec chodby a tam ju zatiahol do tieňa za otvorenými dverami.
„Lady Morgan,“ zašepkal vážne, „zajtra sa pripojím k svojmu pluku. Prosím vás, venujte mi pred odchodom jeden bozk.“

Možno by mu to odmietla, lebo netúžila, aby ju bozkával kapitán lord Gordon, ale on nečakal na odpoveď. Takmer drsne si ju privinul do náručia a nástojčivo ju pobozkal. Pery mal zatvorené, horúce a vysušené a ona cítila, ako ju zraňujú.

Za normálnych okolností by mu za také správanie plesla zvučné zaucho. Ale dnes nie. Dnes večer mala slzy na krajíčku a všetka veselosť sa rozplynula. Pevne ho chytila za kabátec a čo najnežnejšie mu bozk opätovala, mysliac na všetkých mužov, ktorí zajtra zomrú v tej hlúpej mužskej hre na vojnu.

Nástojčivo si uvedomovala jeho dychtivú mladosť.

„Lady Morgan,“ vyhlásil rozvášnené, keď sa od seba odtrhli, „dovoľte mi, prosím, aby som mal tú česť bojovať za vás s vedomím, že na mňa čakáte a že vám na mne záleží.“

Žiadal od nej sľub, ktorý mu, samozrejme, nemohla dať. Ale ako mu to mohla odmietnuť? Hoci za normálnych okolností by zneli jeho slová hlúpo. Teraz však neboli normálne okolnosti.

„Pravdaže mi na vás záleží,“ ubezpečila ho a vážne naňho pozrela.

„Rád by som vedel,“ chytil jej pravú ruku do svojich dlaní a pritisol si ju na srdce, „či za mnou budete smútiť, ak padnem, či ma budete do konca života oplakávať a nosiť za mnou smútok, či si nikdy nenájdete iného muža. Povedzte.“

„Pravdaže budem za vami smútiť,“ odvetila, ale začala z toho byť nesvoja. „Ale, prosím vás, nehovorte o smrti.“

Znova si ju privinul, ešte ráznejšie. Ale prv ako sa k nej stihol skloniť, ktosi z druhej strany schytil kľučku dverí a zatvoril ich. Ich súkromie sa skončilo. Pustil ju.

„Musíme sa vrátiť do tanečnej sály,“ povedala Morgan. „Vaša mama sa už bude čudovať, kde som.“

Strčil si jej ruku pod pazuchu a pevne ju zovrel.

„Ďakujem,“ zamrmlal, keď ju viedol späť do tanečnej sály. –Vďaka vám som najšťastnejší muž, lady Morgan.“

Ten človek verí, že k zásnubám majú len krok. Zdesene si to uvedomila. Ale nemohla ho vyviesť z omylu. Na to bude dosť času, keď sa vráti z boja. Ak sa vráti…

Hoci boli preč iba pár minút, hluk v miestnosti bol teraz iný. Už tam bolo viditeľne menej uniforiem. Dôstojníci, ktorí zostali, väčšinou netancovali, hoci orchester ešte vždy hral waltz. Buď stáli uprostred vážne sa tváriacich skupiniek alebo sa lúčili so svojimi priateľmi a rodinami.

„Dostali sme rozkaz bez meškania odísť,“ vysvetľoval major Franks a chytil lorda Gordona za rukáv. Usmial sa a naklonil hlavu k Morgan. „Netrápte si preto svoju peknú hlávku, lady Morgan. Na budúci týždeň už znova budeme s dámami tancovať waltz.“

Morgan začula zvonenie, ktoré nemohlo vychádzať z orchestra alebo mimo jej hlavy. Zrazu sa jej vzduch, ktorý dýchala, zdal studený. Ale spamätala sa. Teraz nemôže podľahnúť slabosti. Chcela ísť do Bruselu, stať sa súčasťou histórie, byť pri tom. Chcela o všetkom vedieť z prvej ruky.

Teraz bolo to vedomie takmer nad jej sily. Zaujímalo ju, ä sa budúce generácie dozvedia o plese u vojvodu Richmonda budú sa čudovať, ako dôstojníci, ich manželky a dcéry mohli tancovať a zabávať sa v predvečer takej pohromy.

„Okamžite musíte ísť za svojou matkou,“ povedala rázne lordovi Gordonovi, keď si všimla, ako zbledol.

Napočudovanie ples pokračoval, aj keď vojvoda Wellington sa nezdržal dlho a otvorene priznal, že na druhý deň idú do vojny, a aj keď dôstojníci sa pomaly začali vytrácať k svojim jednotkám.

Gervase si všimol, že lady Morgan stojí sama na konci tanečnej sály, netancuje a nie je ani pri svojej gardedáme. Ovievala si tvár vejárom a bola takmer rovnako biela ako jej šaty. Úsmev a veselosť zmizli. Chvíľu váhal, no potom zamieril k nej a bez slova jej ponúkol rameno.

„Ach, lord Rosthorn,“ povedala, keď naňho chvíľu neprítomné hľadela. Chytila ho pod pazuchu. „Pomyslela som si, je lady Caddicková a Rosamond teraz potrebujú byť samy. Sú veľmi nešťastné.“

„Dovoľte, aby som vás odprevadil do miestnosti s občerstvením a priniesol vám niečo na pitie,“ ponúkol sa.

„Dala by som si limonádu,“ odvetila, „lebo nie. Radšej vodu.“

Znova zacítil fialky. Vlasy mala pretkané perlami. Drobnými perličkami boli pošité aj šaty. Vyzerala výnimočne krásne –a netypicky krehko.

„Myslíte, že ich všetkých zabijú?“ spýtala sa.

„Nie,“ odvetil ticho.

„Bola to pochabá otázka,“ zamrmlala. „Niektorých určite zabijú. Mnohých.“

„Áno.“

„Predpokladám, že môjho brata Aidana možno aj desať ráz povolali do takejto bitky,“ pokračovala. „Teraz som rada, že som pri tom nikdy nebola, hoci byť doma a predstavovať si to najhoršie bolo takmer rovnako zlé. Myslela som, že tu musím byť. Bude to zrejme historická udalosť, však? Ak Napoleon Bonaparte vyhrá bitku, celé generácie budú s úžasom hovoriť o jeho návrate. Ak prehrá, budú oslavovať vojvodu Wellingtona.“

Opatrne ju viedol pomedzi hostí do miestnosti s občerstvením, kde jej podal veľký pohár s vodou. Bolo tam veľa mužov. Postávali v skupinkách a zápalisto sa zhovárali. Gervase ju odviedol do predsália, kde bolo rozostavených zopár stolíkov so stoličkami. Nebol tam nikto iný a, samozrejme, nebolo vhodné, aby tam s ňou bol sám bez vedomia a súhlasu jej gardedámy. Ale teraz nemyslel na to, čo je vhodné. Uvedomoval si, že Morgan potrebuje chápavú dušu. Vyzerala otrasená. Usadil ju k stolu, položil pred ňu pohár a sadol si oproti nej.

„Znamená pre vás kapitán lord Gordon toľko, čo váš brat lord Aidan Bedwyn?“ spýtal sa.

Pozrela priamo naňho, ale nevyhrešila ho za nevhodnú otázku ako predtým.

Je to mladý muž plný snov a nádejí,“ odvetila s rozžiarenými očami. „Rodina ho má nesmierne rada. A predsa sa ho týka toto šialenstvo, ktorému prepadlo ľudstvo. Pred odchodom ma pobozkal a prosil ma, aby som naňho počkala a oplakávala ho, ak umrie.“

„Ach,“ vzdychol. Uvažoval, či keď sa zajtra zobudí, oľutuje, že sa zdôverila s niečím takým dôverným mužovi, ktorého takmer nepozná. Ale pravdepodobne vôbec nebude spať.

„Ako som mu to mohla odmietnuť?“ vzdychla si. „Bolo by to sebecké, kruté!“

„Chceli ste mu to odmietnuť?“ zaujímal sa. Často uvažoval, či k tomu chlapcovi niečo cíti. Nebol jej hodný – bol to namyslený holobriadok! Naozaj mal ešte ďaleko do zrelosti.

„Podobné otázky by nemal v takýto večer nikto klásť a ani by sa na ne nemalo odpovedať,“ vyhlásila. „Dnes vládnu emócie. Ale výber manžela je vážna vec, nemyslíte?“

„Naozaj?“ spýtal sa ticho. Už celé roky na to ani len nepomyslel.

„Manželstvo je na celý život,“ odvetila. „Vždy som bola rozhodnutá, že manžela si nevyberiem unáhlene a nedám sa do ničoho nútiť. Verím, že zaľúbiť sa je veľmi ľahké. Je to silný citový stav. Ale nie som si istá, či je ľahké aj milovať.“

„K láske teda nepatria emócie?“ spýtal sa s úsmevom.

„Nie je nimi ovládaná,“ povedala. „V láske ide o dôveru a úctu. Láska prekvitá iba vtedy, ak v nej vládne vzájomná sloboda. Preto je manželstvo také ťažké. Pri obrade treba dať manželovi sľub večnej vernosti, čo znie takmer ako väzenie Muži predsa hovoria v súvislosti s manželstvom o okovách, či nie? No manželstvo by malo byť pravý opak – dvaja ľudia by mali v ňom mať voľnosť.“

„Veľa ženatých mužov s milenkami a veľa vydatých tlám s milencami by vám zatlieskalo, chérie,“ povedal.

Ale ona naňho vážne pozrela. „Nepochopili ste ma,“ na mietla. „Ten, kto nemieni dodržať posvätný sľub, by ho nemal ani dávať. Manželia by si mali dať voľnosť, aby mohli nájsť osobné naplnenie. Oni nie sú dve strany jednej mini

i dve polovice jednej duše. Sú dve vzácne samostatné duté, ktoré spojili svoj osud, aby v živote dosiahli niečo veľkolepejšie.“

Nebol si istý, či je pochabá idealistka, alebo mysticky múdra– Ale fascinovala ho. Neočakával, že práve dnes večer bude viest! s niekým takýto rozhovor.

„Takže vy túžite milovať muža, za ktorého sa vydáte, takým veľkolepým spôsobom, však, chéňe?“
„Áno.“ Znova pozrela priamo naňho. „Nepotrebujem sa vydať pre peniaze ani pre postavenie, lord Rosthorn, dokonca ani pre bezpečnosť. Radšej ešte počkám päť či desať rokov –alebo možno budem čakať večne ako by som sa mala vydať za nesprávneho muža. Aj keď dúfam, že nebudem čakať večne.“

Je bežné, aby typická mladá dáma rozlišovala medzi zamilovanosťou a milovaním? uvažoval. Našlo by sa veľa dám akéhokoľvek veku, ktoré by kategoricky vyhlásili, že láska nemôže byť majetnícka? Ešte k tomu nedospel ani sám. Ale má pravdu, či nie?

„V našej rodine vládne tradícia, že manželstvo sa uzatvára z lásky. Od našich mužov sa očakáva, že keď sa oženia, nebudú mať milenky.“ Neohrozene naňho hľadela. „Očakáva sa od nich, že budú milovať svoje manželky a zostanú im verní. A to očakávanie sa týka aj bedwynovských žien.“

Usmial sa. „A je niektorý váš brat ženatý a sestra vydatá?“ spýtal sa. Spomínal si, že raz sa zmienila o švagrinej.

„Traja,“ odvetila.

„Aj vojvoda Bewcastle?“ zaujímal sa. Nepočul, že by sa Bewcastle oženil. Ale ako by o tom mohol počuť? Napriek tomu, že strávil posledné týždne v Bruseli a znovu sa stretol s niekoľkými starými známymi, nepoznal najnovšie britské klebety.

„Nie.“ Pokrútila hlavou. „Aidan a Rannulf sú už ženatí a Freyja je vydatá – všetci sa zosobášili vlani.“ –A všetci uzavreli manželstvo z lásky?“ spýtal sa.

„Teraz sú to už manželstvá z lásky,“ odvetila presvedčivo. „Rannulf a Judith majú syna.“

Miloval Bewcastle Marianne? zišlo mu zrazu na um. Bol pripravený milovať ju celý život? Zostať jej verný? Pochyboval o tom. Vždy sa mu zdalo, že Bewcastle vôbec nedokáže ľúbiť.

„A vy nemilujete mladého Gordona, ako by ste chceli milovať manžela?“ zaujímal sa. „Ale dnes večer ste mu to nepovedali?“

„Nepovedala som ani áno,“ odvetila, „no pochybujem, že si to všimol. Keď sa vráti, budem ho musieť rozhodne odmietnuť.“

„Bude sklamaný,“ nadhodil.

„Bol by ešte sklamanejší, keby som sa zaňho vydala,“ vyhlásila. „Myslím, že so mnou sa nikomu nebude žiť ľahko, lord Rosthorn, aj keby som nejakého muža milovala z celého srdca. Kapitán Gordon ma neľúbi. Páči sa mu iba predstava, že som bohatá dcéra vojvodu. Nič viac.“

Je k sebe nespravodlivá, pomyslel si Gervase. Ale zrazu naňho pozrela so strachom.

„Možno zomrie,“ vzdychla si. „Aké je to všetko hlúpe, lord Rosthorn. Hlúpe a smrteľne vážne. Ako by som ho mohla poslať preč s odmietnutím? Teraz verí, že naňho budem čakať a že ak sa nevráti, do konca života ho budem oplakávať. A možno budem. Ktovie?“

Zrazu sa jej oči zaliali slzami.

Položil jej dlaň na ruku. Pevne mu ju zovrela a druhou rukou si zotrela slzy.

„Nechcem, aby sa diali takéto veci,“ vyhlásila rozhodne. „Vari nikto nechápe, že tým sa nič nevyrieši? Vždy budú vojny a vždy sa bude bojovať v mene slobody a mieru. Ako môže existovať sloboda, keď muži nezmyselne umierajú? Ako môže existovať mier, keď muži musia bojovať, aby ho dosiahli? Ľudstvo bude vždy prahnúť po mieri a slobode, a nikdy ich nedosiahne.“ Líca mala rozpálené a v očiach sa jej zračil vášnivý výraz.

Do miestnosti vošli dva páry, pozreli na ich zovreté ruky ‚a s ospravedlnením vyšli von. Lady Morgan však akoby si to nevšimla.

„Predpokladám, že Caddick vás zajtra ráno odvedie z Bruselu,“ usúdil. „O týždeň budete doma v Anglicku so svojou rodinou a život sa vám už nebude zdať taký búrlivý.“

„To nie je pravda“ namietla. „Prosím vás, lord Rosthorn, nesprávajte sa práve vy ku mne tak blahosklonne. Radšej by som zostala tu. Radšej by som o všetkom vedela. Ale aj keď gróf Caddick nebude trvať na tom, aby sme odišli, Alleyne bude nástojiť. Teraz je v Antverpách, no zajtra sa vráti. Pred odchodom mi naznačil, že keď sa situácia nezlepší, budem musieť odísť. A situácia sa zhoršila…“ Vzdychla si. „Čo urobíte vy, lord Rosthorn?“

„Zostanem tu,“ odvetil. „Nie som vojak, ale možno budem nejako užitočný.“

„Aj ja by som rada bola užitočná,“ prikývla. „Neviete si predstaviť, ako bezmocne sa cíti žena v takejto situácii – alebo aj v mnohých iných situáciách. Ale predpokladám, že zajtra budem musieť odísť.“

„Bývam na Ruc de Brabant,“ oznámil jej. „Keby ste niečo potrebovali, pošlete po mňa?“

Usmiala sa.

„Lebo som prislabá, aby som sa o seba postarala sama? Ale je to milá ponuka a ďakujem vám za ňu.“ Pozrela na ich spojené ruky, akoby si to uvedomila iba teraz, rýchlo si vyslobodila ruku a položila do lona. „Tuším som tárala dve na tri. Stáva sa mi to, keď o niečom začnem zápalisto uvažovať. A vojna vo mne vyvoláva také úvahy. Nemali by sme tu zostávať sami. Ale dnes večer nič nie je, ako sa patrí. Odprevadíte ma k lady Caddickovej?“

Vstal a ponúkol jej rameno.

„Vojny sa skončia,“ poznamenal. „A váš sen o láske sa určite raz naplní, chérie. Budete znova šťastná.“ Ticho sa zasmiala. „Sľubujete, lord Rosthorn?“
„Ach, sny sa nedajú zachytiť do sľubov,“ namietol. „Ale verím, že váš sen sa splní už len preto, lebo nie ste ochotná robiť kompromisy.“

Znova sa zasmiala. „Nespýtala som sa vás na vaše sny,“ povedala. „To bolo naozaj nepekné!“

„Ja som na sny priveľmi starý,“ vyhlásil a zaviedol ju späť do tanečnej sály, teraz poloprázdnej.

Hovoril pravdu. V mladosti mal veľké sny a očakával, že sa naplnia. Ale pred deviatimi rokmi predčasne dozrel. Odvtedy žil v ríši reality.

„Ale musíte mať sny,“ presviedčala ho, „inak život stratí zmysel.“

Vari sa mi to stalo? uvažoval.

Lady Caddicková stála a roztržito pozorovala ich príchod. „Ach, tu ste, lady Morgan,“ zvolala. „Chystáme sa odísť domov.“

Rosamond Havelocková po jej boku vyzerala, akoby plakala. Vrhla sa do náručia lady Morgan a pevne sa objali.

cudzinci, ktorí nepatrili k armáde, na druhý deň po plese u vojvodu Richmonda húfne odchádzali z Bruselu do Antverp. Napoludnie boli cesty plné kočov a povozov s batožinou.

Caddickovci a Morgan neboli medzi nimi. Rosamond sa ráno zobudila s migrénou. Nebola to obyčajná bolesť hlavy – doslova ju oslepovala, bolo jej zle a nezniesla ani najmenší zvuk či pohyb. Napriek nebezpečenstvu, ktoré im hrozilo v Bruseli, napriek naliehaniu grófa Caddicka, ktorý nikdy nezažil migrénu, a preto nevedel, aký je pri nej človek bezmocný, lady Caddicková bola neoblomná. Rosamond musí zostať v izbe, kým jej migréna neprejde. Niekedy jej tie záchvaty trvali aj tri, štyri, dokonca päť dní.

Lord Caddick sa ponúkol, že nájde niekoho, kto bude ochotný ujať sa Morgan a odviezť ju do bezpečia, ale uisťoval

|a ho. že Alleyne sa čoskoro vráti z Antverp a sám sa o to postará.

Zdravý rozum jej našepkával, že by mala odísť čo najskôr, aj keby mala cestovať s neznámymi ľuďmi. Ale za takýchto okolností sa nedokázala riadiť zdravým rozumom. Nezniesla pomyslenie, že musí odísť. Medzi dôstojníkmi kráľovskej gardy mala veľa známych, poznala aj ich manželky, a tie väčšinou zostávali. Prečo by nemohla zostať aj ona…? Ako by mohla odísť a nevedieť, čo sa stane s ostatnými?

povedala lordovi Caddickovi pravdu. Ale aj tak dúfala, že Alleyne sa nevráti z Antverp tak rýchlo, aby ju poslal na cestu ešte dnes. Možno zajtra budú mať viac správ z frontu, možno sa nepriateľské strany zmieria a ona nebude vôbec musieť odísť.

Napoludnie Alleyne ešte vždy neprišiel.

Popoludní Morgan zatúžila odísť z domu. Rosamond ležala vo svojej izbe a v dome vládlo ticho. Lady Caddicková jej dovolila ísť na návštevu k pani Čiarkovej, manželke majora Čiarka, člena kráľovskej gardy. Bývala od nich neďaleko, len desať minút cesty, a Morgan sľúbila, že so sebou vezme aj slúžku.

Pri čaji s pani Čiarkovou začula čosi, čo najprv považovala za vzdialené hrmenie. Ale pani Čiarková sa len napäto usmiala, keď Morgan začala hovoriť o búrke a lejaku.

„To boli výstrely z dela,“ vysvetlila jej.

Morgan cítila, ako jej stuhla krv v žilách.

„Je to ďaleko,“ pokračovala pani Čiarková. „Vlastne sú to iba vibrácie. Ale ktovie, odkiaľ to presne pochádza a kto útočí, či sú to naše delá, alebo francúzske…“

Morgan takmer čakala, že Alleyne po ňu príde. Nakoniec sa však vracala domov iba so slúžkou.

Alleyne však až do večera na Rue de Bellevue neprišiel.

V noci takmer oka nezažmúrili – a Rosamond sa bolesti zhoršili –, lebo po ulici ustavične hrkotali kolesá a dupotali konské kopytá. Z času na čas sa ozval aj mužský krik.

Lord Caddick ich upokojoval, aby sa nebáli, že to len delostrelectvo postupuje cez Brusel na front.

Nemáme sa báť? Morgan stála pri okne so štólou prehodenou cez plecia a celá sa zachvela.

Kde je Alleyne? uvažovala. Kde sú dôstojníci, ktorých po, znala?

Na druhý deň už bolo neskoro odísť z Bruselu, aj keď Rosamond sa vynorila z izby ako duch a ubezpečovala rodičov, že migréna už nie je taká silná a je pripravená vyraziť na cestu.

Skoro ráno precválala cez Brusel jednotka belgickej jazdy, smerujúca z frontu. Morgan znovu zobudil hluk. Vojaci vykrikovali okoloidúcim i spiacich obyvateľom, že všetko je stratené a že utrpeli zdrvujúcu porážku. Ale na otázky ľudí neodpovedali. Po ich prechode zavládla iba panika.

Takmer všetci zostávajúci návštevníci a mnohí obyvatelia narýchlo opúšťali mesto, do ktorého kedykoľvek mohla vtrhnúť zúrivá francúzska armáda.

Caddickovci mali batožinu zbalenú a boli pripravení vyraziť po raňajkách.

Ale nastala nečakaná komplikácia. Keď lord Caddick prikázal, aby pred dom pristavili koč a povoz na batožinu, oznámili mu, že všetko, Čo malo kolesá, zrekvirovala armáda na zásobovanie frontu. Nech gróf akokoľvek zúril a vyhrážal sa, dokonca bol ochotný aj podplácať, rýchlo pochopil, že tým nič nedosiahne. V ten deň sa z Bruselu nedalo odísť. Len ak by chceli ísť peši a vziať si so sebou iba to najnutnejšie.

A to neprichádzalo do úvahy, ako vyhlásila lady Caddicková nazlostené.

A tak zostali uväznení v Bruseli.

Morgan sa toho bála, a zároveň bola rada.

Rosamond sa odtackala späť do postele.

Popoludní začalo pršať. V noci bola strašná búrka – tentoraz ozajstná – a potom sa celé hodiny lialo ako z krhly. Nevedeli, kde je armáda alebo čo znamenala včerajšia vzdialená streľba. Ale keď Morgan ležala v posteli a potláčala nutkanie zakryť si hlavu prikrývkou, aby nepočula tie zvuky, vedela si predstaviť mizériu tisícok mužov hľadajúcich prístrešie a odpočinok tam, kde ho nemohli mať.

fs]o aspoň vedeli, že v takom daždi by bolo nemožné cestovať, ako veselo vyhlásil lord Caddick pri raňajkách. Cesty budú neschodné. Dnes sa určite nebude ani bojovať.

Okrem toho je nedeľa, ako dodala lady Caddicková.

Morgan si robila starosti o Alleyna. Trápila sa aj o Rosamond, ktorá mala ešte vždy silnú migrénu. Lady Caddicková bola celá bez seba, sčasti pre dcérinu chorobu, sčasti pre to, že bola ohrozená jej bezpečnosť, ale predovšetkým preto, lebo nič nevedeli o osude lorda Gordona. Lord Caddick vyšiel von, aby sa niekde prezvedel, čo je nové, no po meste sa šírili iba chýry, nie fakty.

Konečne prestalo pršať a Morgan si znova vyžiadala dovolenie od roztržitej grófky a šla so slúžkou navštíviť pani Čiarkovú. Ako zistila, často sa u nej schádzali manželky dôstojníkov, ktoré boli oveľa rozumnejšie ako väčšina ostatných ľudí a nepoddávali sa panike pri každej senzačnej historke, čo sa im dostala do uší. V to ráno sa znova zišli. Morgan sa uľavilo, že ju prijali srdečne, akoby bola jedna z nich, nie ako nevítanú votrelkyňu.

Krátko po poludní znova spustilo paľbu delostrelectvo. Ozývalo sa bližšie ako predvčerom. Teraz si už nikto nemohol pomýliť to dunenie s hromobitím.

Dámy niekoľko hodín triedili nazbierané lieky a rolovali obväzy. Potichu sa pri práci zhovárali, ba občas sa aj zasmiali, ale Morgan, hoci pracovala rovnako usilovne ako ostatné, cítila napätie a strach, pulzujúci pod zdanlivou veselosťou, lebo všetky akoby si neuvedomovali význam toho, čo práve robia.

Musí byť naozaj ťažké byť manželkou sprevádzajúcou vojsko, pomyslela si Morgan.

Popoludní ich vyrušil z práce rozruch na ulici. Zopár dám sa postavilo k oknám a pani Čiarková s Morgan vybehli von. Prehnali sa okolo nich kone so spenenými pyskami a jazdcami s vytasenými mečmi. Prichádzali od Namurskej brány na južnom konci mesta – zo smeru bojov.

„To sú Hanoverčania,“ poznamenala pani Čiarková. „Nie kráľovská garda.“

Ak ich po iných uliciach cvála toľko ako tadiaľto, pomyslela si Morgan, potom je to určite celý oddiel. Vykrikovali po nemecky, a ten jazyk neovládala. Ale na ulici bolo dosť ľudí ochotných prekladať.

„Všetko je stratené!“ zakričal jeden muž.

„Francúzi sú im za pätami,“ oznámil ďalší.

Niektorých divákov sa zmocnila panika. Pani Čiarková pevne chytila Morgan pod pazuchu, zaviedla ju do domu a zatvorila dvere.

„Čoskoro privezú ranených,“ povedala ostatným ženám. „Ak sú správy pravdivé, bitka je prehratá a Francúzi tu budú veľmi rýchlo. A oni budú mať tiež ranených vojakov. Buď sa tu môžeme skrývať v panike, alebo môžeme vyjsť von a pomáhať tým, ktorí budú pomoc potrebovať, bez rozdielu farby uniformy.“

Morgan na ňu pozrela s úctou a obdivom. Zhlboka sa nadýchla. V duchu si priznala, že pred chvíľou naozaj takmer podľahla panike.

„Ja pôjdem von,“ vyhlásila.

Pani Čiarková pokrútila hlavou.

„Vy by ste nemali ísť, lady Morgan,“ namietla. „Mali by ste sa vrátiť na Rue de Bellevue. Grófka Caddicková si už iste o vás robí obavy. A to, čo budeme robiť, je nebezpečné. Okrem toho desivé a nepekné.“

„Neočakávam, že to bude pekné,“ bránila sa Morgan. „A nie som nijaká skleníková rastlinka, hoci som dcéra vojvodu. Urobím, čo bude treba. Prosím vás, už ma nepresviedčajte. Určite budete onedlho potrebovať každý pár rúk. Pokiaľ ide o lady Caddickovú, tá sa stará o Rosamond a strachuje sa o Gordona. Vie, že som u vás.“

Pani Čiarková nestrácala čas zbytočnými rečami. Len ráz prikývla a stisla Morgan ruku. „Tak teda ideme k Namu bráne,“ oznámila.

Tam o hodinu našiel lord Alleyne Bedwyn svoju sestru. Niežeby ju bol hľadal. Predpokladal, že už dávno odišla z Bruselu. Celou cestou z Antverp ju hľadal v davoch presúvajúcich sa opačným smerom. Ale netrápilo ho, keď ju nevidel. Presviedčal sám seba, že už je určite na lodi do Anglicka.

Najprv sa ohlásil u sira Charlesa Stuarta a ani nepomyslel na to, aby zašiel do domu na Rue de Bellcvue, ktorý mal prenajatý gróf Caddick. Teraz smeroval na juh s odkazom pre vojvodu Wellingtona. Dobrovoľne sa podujal na tú úlohu. Sir Charles ho varoval, že je to možno nebezpečné poslanie, ak mali posudzovať bitku podľa delostreleckej paľby, ktorá do mesta doliehala. No Alleyne túžil na vlastné oči vidieť, čo sa deje. Okrem toho jeho starší brat Aidan bojoval vo všetkých bitkách na Pyrenejskom polostrove. Neodmietne predsa doručiť list na front!

Zranení z posledných dní sa peši tackali do Bruselu, niektorí s obviazanými hlavami, ramenami… Alleyne so súcitom hľadel na mužov, keď sa cestou na juh blížil k Namurskej bráne, a s obdivom na skupinu žien, ktoré si tam rozložili stanicu prvej pomoci.

Jeden zo zranených vysvetľoval žene, ktorá mu pri perách držala pohár, že dnešná bitka – zúfalá a smrteľná – prebieha na juh od Soigneského lesa, neďaleko Waterloo.

Tá žena bola Morgan.

Alleyne zoskočil zo sedla vo chvíli, keď odložila pohár. Zdvihla pohľad a zbadala ho. Vrhla sa mu do náručia.

„Alleyne!“ zvolala. „Kde si bol? Už som sa o teba bála!“

Chytil ju za plecia a nešetrne ňou zatriasol.

„Dofrasa, čo tu robíš?“ chcel vedieť. „Prečo už nie si v Antverpách alebo na ceste do Anglicka?“

„Sľúbil si, že po mňa prídeš po plese u vojvodu Richmonda,“ pripomenula mu.

„Dočerta, Morgan,“ zahrešil. „Zdržal som sa v Antverpách. Nehovor mi, že si neodišla s Caddickovcami. Porozprávam sa…“

„Ešte sú tu,“ odvetila. „Hádam si nemyslíš, že by odišli bezo

mňa? Lady Caddicková berie svoju zodpovednosť veľmi vážne.“ A vysvetlila mu, čo ich zdržalo v Bruseli.

„Dočerta“ zahrešil znova. „Budem ťa musieť odtiaľto dostať sám, Morg. Len čo si vybavím tieto povinnosti, vyrazíme.“

„Tu ma potrebujú,“ namietla. „A ešte tu budem istý čas užitočná. Splním si svoju povinnosť, Alleyne, aj keď nemôžem bojovať proti Francúzom ako Aidan. Neboj sa o mňa.“

Pevnejšie ju chytil za plecia. „Wulf mi hlavu odtrhne,“ vyhlásil. „A ani by som sa mu nečudoval. Podvečer sa vrátim. Potom ťa odtiaľto odvediem.“

„Alleyne!“ Aj ona ho chytila za plecia. „Kam ideš? Prečo si pri tejto bráne?“

„Musím doručiť na front správu,“ vysvetlil.

Oči sa jej rozšírili.

„Neboj sa,“ usmial sa na ňu, „nejdem do boja. Mňa nečaká nijaké hrdinstvo.“

„Tak si daj na seba pozor.“ Zhlboka sa nadýchla. „Alleyne, keby si počul niečo o kráľovskej garde…“ Nedokončila. Rýchlo si ju privinul na hruď.

„Uvidím, čo sa bude dať zistiť,“ sľúbil, potom ju pustil a vyskočil späť do sedla.

Cez bránu privážali dva vozy plné ranených. Vo vzduchu sa vznášal zápach krvi.

Odvrátila sa bez slova rozlúčky a on odcválal cez bránu.

Morgan, uvažoval v duchu. Najmladšia zo všetkých. Pochabo a odvážne robí to, pri čom by väčšina dám aj dva razy starších upadala do mdlôb. Vlastne sa to dalo Čakať, rozmýšľal ďalej. Rovnako ako Freyja, dokonca možno ešte väčšmi, neznášala predstavu dokonalej dámy – krehkej kvetinky. Mal silné podozrenie, že do Bruselu ju priviedlo nebezpečenstvo visiace vo vzduchu. Gordon bol iba zámienka.

Bol na Morgan hrdý, že ošetruje na ulici ranených a neskrýva sa v dome na Rue de Bellevue. Nebyť toho, vyhrešil by lady Caddickovú, ktorá na ňu mala dozerať.

No predsa, Wulf mu hlavu odtrhne, že ju už dávno neposlal domov…


O pár hodín neskôr našiel Morgan na tom istom mieste Gervase. Vtedy už prúdili cez bránu vojaci, mnohí boli vážne zranení. Boli tam aj ošetrovatelia a robili s najťažšími zraneniami, čo bolo v ich silách. Ženy zas čistili rany, obväzovali menej vážne zranenia a ponúkali vodu vysmädnutým vojakom.

Len čo Gervase počul delá, bolo mu jasné, že o pár hodín budú zranení predstavovať pre mesto vážny problém a dobrovoľníci pri bráne ho nebudú môcť zvládnuť. Bolo to treba zorganizovať – spísať zoznam domov, ktorých obyvatelia budú ochotní ubytovať zranených, nasmerovať do tých domov nielen ich, ale aj felčiarov a ošetrovateľky a dodať im potrebný materiál.

Bezpochyby už ľudia niečo podobné organizujú, uvažoval. Ale nedalo sa to koordinovať. On môže splniť iba svoju úlohu. Zhromaždil všetkých svojich ochotných známych, ktorých našiel, a spolu robili, čo mohli, klopali od domu k domu najprv na jednej strane ulice, potom na druhej, navštevovali lekárne a obchody s potravinami a kupovali pre tisícky zranených, čo sa dalo. Pritom si robili nekonečné zoznamy.

Konečne boli pripravení ísť k Namurskej bráne a navigovať nosičov ranených do domov, kde nájdu čisté postele, strechu nad hlavou a postarajú sa o nich láskavé zdravotné sestry a lekári.

Samozrejme, tých bolo veľmi málo, ale usilovali sa zohnať, koho sa dalo.

Gervase si všimol, že jedna mladá dáma sa skláňa nad kôpkou krvavých handier na zemi. Ukázalo sa, že tá kôpka handier je mladý vojak pokrytý blatom a krvou – nohu mal od kolena odstrelenú. Mladá dáma mala vlasy zviazané zakrvavenou šatkou. Mušelínové šaty mala zablatené, pokrčené, zakrvavené. Mrmlala chlapcovi do ucha upokojujúce slová a umývala mu tvár handričkou. Čakal vo veľmi dlhom rade na lekársku starostlivosť.

Vtom sa mladá žena vystrela a unavene si pretrela oči chrbtom ruky. Bože dobrý! Zrazu zmeravel. Veď je to lady Morgan!

Ponáhľal sa k nej a rukou sa jej dotkol pleca. „Vy ste ešte v Bruseli?!“ zvolal.

Chvíľu naňho hľadela, akoby ho nespoznávala. Potom zažmurkala. „Lord Rosthorn…“ zamrmlala.

Neveril vlastným očiam.

„Gróf Caddick vás neodviedol do bezpečia?“ spýtal sa. „Ani lord Alleyne Bedwyn?“

„Keď sme chceli odísť, už sme nemali dopravu,“ vysvetlila mu. „Alleyne sa zdržal v Antverpách. Vrátil sa až dnes. A musel ísť so správou na front.“

„Čo vy tu robíte?“ zvolal.

„Vari nevidíte?“ Usmiala sa. „Je tu veľa práce, lord Rosthorn. Nemôžem tu len stáť a rozprávať sa s vami.“

V tej chvíli si uvedomil, že je skrz-naskrz žena – s mäkkým srdcom, ale silná a odvážna. Takmer od začiatku ich známosti vedel, že to nie je ufňukaná slečinka, ale teraz mal neodškriepiteľný dôkaz. Teraz sa mu zdala krajšia ako predtým. Pustil jej plece.

„Tak sa teda venujte svojej práci,“ povedal.

Aj on tam pracoval celé hodiny – ani nevedel koľko. Vykladal ranených a pomáhal ich rozdeľovať do skupín: v jednej boli tí, ktorí potrebovali drobné ošetrenie, ale nie lekára, v druhej tí, ktorým bolo treba amputovať nohu či ruku, v ďalšej tí, ktorí nepotrebovali nič, len za hit vody a upokojujúce slovo, ktoré ich odprevadilo na večnosť. Ponúkal iba tie poháre vody a upokojujúce slová… Zároveň sa usiloval splniť svoju úlohu: zabezpečiť odvoz ranených, ktorí nemohli kráčať na vlastných nohách.

Nakoniec mu podvečer prišiel pomôcť priateľ John Waidan. Gervase si vystrel chrbát a pomasíroval si svaly na pleciach. Zvláštne, ako rýchlo si oči zvyknú na ten pohľad a nos na ten zápach.

Lady Morgan teraz bola ešte spínavšia a strapatejšia, kľačala pri seržantovi v zelenej uniforme a uväzovala mu uzol za krkom, pričom mu hovorila čosi, na čom sa muž drsne zasmial.

Gervase k nej pristúpil, počkal, kým neskončí a nevstane.

„Chérie“ oslovil ju, „je najvyšší čas, aby ste si oddýchli. Dovoľte, aby som vás odprevadil domov na Rue de Bellevue.“

pokrútila hlavou. „Nemôžem sa tam vrátiť, kým sa nedozviem nejaké správy,“ namietla. „Tento seržant,“ ukázala na muža, ktorého práve ošetrila, „mi povedal, že lord Uxbridge dnes zaútočil so svojím jazdeckým oddielom a jazda zmietla všetko, čo jej stálo v ceste. Ale prenikli príliš ďaleko do nepriateľských línií a zablokovali im cestu späť. Nevie, aké boli straty.“

Chvíľu sa zdalo, že sa rozplače, ale spamätala sa a namiesto toho sa usmiala.

„Ani jeden z nich sem ešte neprišiel,“ pokračovala. „Predpokladám, že je to dobrá správa. Nik nevie, či bitku vyhrali, alebo prehrali. No čoskoro bude tma. Po zotmení nemôžu bojovať, však?“

„Potrebujete si oddýchnuť,“ dohováral jej rozhodne. „Nikomu to nepomôže, keď sa tu dnes uštvete.“

„Pani Čiarková otvorila svoj dom pre ranených,“ vysvetľovala. „Poslednú hodinu sa tam chystáme odísť, ale vždy sa ešte čosi vyskytne. No dom je nachystaný. Sľúbila som, Že si vezmem nočnú službu. Aj tak by som nemohla zaspať.“ Pri tých slovách jej hlava klinkala zboka nabok a zatvárali sa jej oči.

Gervase jej položil ruky na plecia a obrátil si ju k sebe. Po chváli s úľavou vydýchla.

„Alleyne sa ešte nevrátil,“ prehovorila znova. „Povedal, že tu bude pred zotmením. A to je teraz. Určite čoskoro príde.“

„Dovoľte, aby som vás vzal k pani Čiarkovej,“ navrhol. „Niekto už vášmu bratovi povie, aby vás vyhľadal. Ak tam nebude priveľa ranených alebo bude dosť pomoci, možno by ste si mohli trochu oddýchnuť. Prinajmenšom vypiť si šálku čaju.“

„To znie božsky,“ priznala 

„Alebo umyť sa,“ dodal.

Ľútostivo sa na seba pozrela. „Toto sú jedny z mojich najlepších šiat. Alebo boli. Pochybujem, že by som si ich ešte niekedy mohla obliecť.“

Ponúkol jej rameno a ona ho chytila pod pazuchu. Už si takmer ani nespomínal, aká sa mu zdala, keď ju videl prvý raz – očarujúco krásna, ale aristokratický povýšená. Pripadala mu ako rozmaznané dieťa. Hanbil sa, že sa s ňou zoznámil iba preto, lebo to bola Bewcastlova sestra – akoby nebola sama sebou.

„Som rada, že som ešte v Bruseli,“ ozvala sa znova. „A že som toto všetko videla. Ale predovšetkým som rada, že som mohla byť aspoň trochu užitočná. No aké je to všetko zbytočné! Ak prehráme túto bitku, načo to všetko bolo? Ak vyhráme, aký zmysel by mali všetci francúzski mŕtvi a ranení? Ja medzi nimi nerobím rozdiel. Vy áno? Francúzi, Angličania, Nemci, Belgičania, Holanďania, to všetko sú pochabí statoční muži. Aj keď možno nie až takí pochabí. Koniec koncov, oni sa nerozhodli, že dnes budú bojovať. O tom rozhodli ich vodcovia. Mrzí ma to. Už som sa s vami rozprávala na túto tému. Musím to už nechať tak a čeliť skutočnosti.“

Položil jej dlaň na ruku. „Ak dovolíte, oznámim lady Caddickovej, kde ste,“ ponúkol sa.

„Áno, prosím vás,“ požiadala. „Je to moja chyba, že som na to doteraz nepomyslela.“

Caddickovci by si veru zaslúžili výčitku, pomyslel si. Vari sa celý deň nepokúsili zistiť, kde je? A prečo ešte pred niekoľkými dňami netrvali na tom, aby odišla z Bruselu aspoň ona, keď oni nechceli odísť?

„Veľmi rád, chérie,“ sľúbil jej.

„Vaša matka je Francúzka,“ povedala. „Nemáte niekedy pocit, že sympatizujete so svojimi rodákmi, lord Rosthorn?“

„Mám,“ odvetil, „no Angličanom to často nehovorím. Ale viete, môj otec bol Angličan. Cítim lojálnosť k obom krajinám, a možno preto som nikdy nebol naklonený myšlienke stať sa vojenským dôstojníkom.“

Vážne naňho pozrela, ale už mu nepoložila ďalšiu otázku. Zastala pred domom, ktorý zrejme patril pani Čiarkovej, obrátila sa, aby sa mu poďakovala za odprevadenie. Všimol si, že dvere na dome sú otvorené dokorán a vnútri sa svieti. Morgan bude celú noc hore a bude sa zo všetkých síl starať, aby tí, čo prežili boje, teraz neumreli na horúčku alebo pre nedostatok starostlivosti.

Vzal jej ruky do svojich, sklonil sa nad nimi a zároveň si ich priložil k perám.

„Tak teda choďte dnu, chérie“ povedal. „Ráno sa prídem uistiť, že odpočívate.“

„Ďakujem,“ odvetila. „A čo budete dnes večer robiť vy, lord Rosthorn?“

„Vrátim sa k bráne,“ povedal. „Možno zájdem na koni i do lesa. Stmieva sa. Zbrane utíchli, ako ste si možno všimli. Bitka je buď vyhratá, alebo prehratá. Alebo sa to skončilo nerozhodne a zajtra sa bude pokračovať.“

„Ak náhodou uvidíte Alleyna,“ požiadala ho, „mohli by ste ho nasmerovať sem, lord Rosthorn? A ak sa o niekom niečo dozviete, mohli by ste nám to oznámiť?“

Nebol si istý, či myslí konkrétne kapitána lorda Gordona, alebo kráľovskú gardu všeobecne. Ale v dome Caddickovcov ich mohla oplakávať, koľko chcela. Namiesto toho strávila deň na ulici, ošetrovala ranených a skrývala svoje pocity; no vedel, že ju trápia.

„Oznámim, chérie,“ ubezpečil ju a hľadel za ňou, až kým nezmizla v dome. Potom sa obrátil smerom k Rue de Bellevue. Grófka sa tak veľmi trápila pre svojho syna, až sa mu zdalo, že si ani nevšimla, že jej zverenkyňa sa od rána nevrátila domov.

„Je u pani Čiarkovej, však, lord Rosthorn?“ spýtala sa, keď jej odovzdal odkaz. „Predpokladám, že sa celý deň držali za ruky a utešovali navzájom.“

Gervase jej nevysvetlil, čo dámy robili. Odišiel a zamieril do stajne, kde mal koňa. Cválal pár míľ na juh od mesta, hoci sa „ž celkom zotmelo. Správy, ktoré cestou počul, boli povzbudzujúce. Zdalo sa, že bitku vyhrali, hoci nikto si tým nebol celkom istý. Prusi prišli neskoro na pomoc ťažko skúšaným

Britom a spojencom a zahnali Francúzov na útek. Spojenci sa pustili za nimi a boli pripravení prenasledovať ich až do Paríža, keby to bolo potrebné.

Gervase by bol zašiel ďalej, ale keď pomaly postupoval od jedného vozu s ranenými k ďalšiemu, zbadal, že dvaja vojaci nesú nosidlá, na ktorých ležal ranený dôstojník. Dokonca aj v tme rozoznal uniformu dôstojníka kráľovskej gardy a podišiel bližšie. „Kto je to?“ spýtal sa.

„Kapitán lord Gordon, pane,“ odvetil jeden z mužov. „Bol zranený pri útoku jazdy dnes popoludní, ale nájdený iba nedávno.“

„Je ťažko ranený?“

Kapitán bol pri vedomí a mohol mu odpovedať sám. „Mám zlomenú nohu,“ odvetil. „To ste vy, Rosthorn, však? Keby mi podarilo vytiahnuť včas nohu zo strmeňa, nič by sa mi bolo stalo a presekal by som si cestu cez ďalších Žabožrútov. Ale kôň spadol a musel som až do konca bitky predstierať, som mŕtvy.“

„Takže bitka sa skončila?“ zaujímal sa Gervase.

„Veru skončila,“ potvrdil Gordon. „Prepadli sme ich chrbta a potom to už bola len otázka času.“ Zrazu zahrešil nosičov nosidiel, lebo jeden z nich sa potkol o kameň.

„Sviniari!“ zvolal na záver. „Nikto nemá predstavu, ako bolí! Mohli by ste ísť vopred, Rosthorn, a upozorniť moju matku, že prichádzam, aby otec zohnal najlepšieho lekár; v Bruseli?“

„Čo viete o ostatných členoch kráľovskej gardy?“ spýtal sa Gervase. Ale musel chvíľu počkať, lebo Gordon zaťal zuby od bolesti.

„Priveľa ich zahynulo,“ odvetil. „Kráľovská garda už nikdy nebude to, čo bola. Ale zachránili sme Európu a Anglicko pred Bonapartom.“

„A čo major Clark?“ zaujímal sa Gervase.

„Ten žije,“ ubezpečil ho kapitán Gordon. „Prišiel za mnou, keď ma nakladali na nosidlá. Putuje so zvyškom armády do Paríža. Šťastný chlap!“
Tak teda idem do Bruselu,“ oznámil mu Gervase.

Najprv šiel na Rue de Bellevue uistiť Caddickovcov, že ich syn žije, no je ranený. Nepočkal, kým priniesli Gordona, ani sa neponúkol, že nájde lekára. Namiesto toho zamieril do donnu pani Čiarkovej.

Otvorila mu slúžka. Ešte prv ako vošiel dnu, videl, že každé miestečko v dome bolo využité pre ranených. Hneď v malej chodbe boli tri lôžka.

Krátko potom, čo slúžka zmizla, náhlivo vyšla z izby lady Morgan. Vyzerala unavená, ale už si umyla tvár, učesala sa a ešte vždy mala hrdé držanie tela.

„Bitka sa skončila víťazstvom spojencov,“ oznámil jej bez úvodu. „Major Clark žije a kapitána Gordona nesú domov so zlomenou nohou. Odhadujem, že sa čoskoro zotaví.“

Videl, ako si zahryzla do spodnej pery. Nato sa rozbehla k nemu, vystrela ruky a pobozkala ho na líce.

„Ďakujem za tie správy,“ zvolala a zovrela mu ruky. „Ďakujem, lord Rosthom. Ste veľmi láskavý. A Alleyne?“

„Nevidel som ho ani som o ňom nepočul,“ odvetil ľútostivo „Ale dnes večer, najneskôr zajtra, sa určite vráti domov.“

„Áno, pevne verím,“ zamrmlala.

Jeden z mužov v hale zakašľal a zastonal. Lady Morgan si vyslobodila ruky a bez slova sa sklonila k lôžku.

Gervase videl, že dolu schodmi náhlivo schádza pani Čiarková s rukou na hrdle.

„Váš manžel je živý a zdravý, madam, a bitka je vyhratá,“ oznámil jej Gervase.

keď sa morgan skončila nočná služba, nemala si kde pospať, hoci by rada zostala nablízku. Ale zároveň sa chcela čím skôr vrátiť do domu na Rue de Bellevue. Bude tam kapitán lord Gordon. Možno jej povie viac o bitke a o ostatných dôstojníkoch, ktorých poznala. No trochu sa toho stretnutia aj bála. Bude sa usilovať, aby dodržala sľub, ktorý mu podľa neho dala na plese u vojvodu Richmonda? Alebo sa za tú spomienku bude hanbiť a radšej na to zabudne?

Gróf Caddick a Rosamond práve raňajkovali. Jej priateľka vstala, keď uvidela Morgan, pevne ju objala a rozplakala sa.

„Vyhrali sme tú bitku,“ vyjachtala napokon, „ale ešte stále nevieme, kto prežil. Ambrose žije. Mama bola celú noc pri ňom. Aj teraz je v jeho izbe.“

„Čo noha?“ spýtala sa Morgan, ktorá sa oňho úprimne trápila. Toľkým chlapom museli amputovať nohu…

„Má ju zlomenú na dvoch miestach,“ ozval sa gróf. „Zachytila sa mu pod koňom, keď spadol. Ale boli to čisté zlomeniny a nehrozila amputácia. Kosti mu napravili a lekár verí, sa mu dobre zrastie a nebude ani krívať.“

Morgan si nahlas vydýchla od úľavy, Rosamond ju zrazu objala a vyronila ďalšie slzy.

„Strašne ma mrzí, že kvôli mne ste nemohli odísť,“ povedala. „Určite si sa zľakla, Morgan. Ale napokon sa všetko dobré obrátilo, však? Bruselu už nič nehrozí a Ambrosa tu, nie kdesi v poľnej nemocnici so stovkami iných. To si chcem ani predstaviť!“

Morgan prikývla.

„Vezmeme ho do Anglicka,“ hovorila ďalej Rosamon „Mama chce, aby sa oňho staral náš rodinný lekár. Ocko vybavil dva koče a zajtra ráno odchádzame. Nie je to výborná  správa?“

Morgan znova prikývla.

„Vyzeráte unavená, lady Morgan,“ poznamenal gróf. „Ti tie obavy! Ale všetko dobre dopadlo.“

Rosamond, ktorá povedala všetky svoje novinky, odstúpi la a po prvý raz si všimla, že Morgan nemá práve najčistejšie šaty.

„Máš zakrvavené Šaty!“ zvolala. „Ako si si ublížila, Morgan Poď si sadnúť. Myslela som, že si bola celú noc u pani Clarkove j.“

„Bola som.“ Morgan klesla na stoličku, ktorú sluha náhli odtiahol od stola. „Starala som sa o ranených. Je ich toľko, Rosamond, stovky a stovky… Predpokladám, že na bojisku a na ceste do Bruselu je ich aj tisíc. Len u pani Čiarkovej ich leží dvadsať. Bolo ich dvadsaťjeden, ale jeden v noci zomrel. Na pár hodín som odišla, no pred poludním sa tam musím vrátiť. Je veľa práce a málo ľudí.“

Rosamond si sadla na stoličku vedľa nej a fascinovane na ňu hľadela. „Ty si ošetrovala ranených? To je od teba naozaj odvážne. Pôjdem tam s tebou, aj keď už pri pohľade na krv na tvojich šatách mi je na odpadnutie. Ale migréna mi už takmer celkom prešla.“

„Nikam nepôjdeš, slečinka,“ vyhlásil rázne otec. „Bitka sa možno skončila, ale dnes budú ulice plné kadejakých násilníkov. Zostaneš doma, tu ťa budeme mať pod dozorom. Nepochybujem, že lady Caddicková vám povie to isté, lady Morgan. Očakával som, že pani Čiarková sa zachová zodpovednejšie.“

V tej chvíli sa zjavila spomínaná lady Caddicková. Vyzerala unavene, ale keď zbadala Morgan, oči sa jej rozžiarili.

„Máme skvelé správy, lady Morgan!“ zvolala. „Možno ste už počuli, že Francúzi boli na hlavu porazení. Gordon sa stal hrdinom. Chudák, je zranený, ale znáša to čestne – a rád. Hovorí, že zranenie je odznakom cti. Viete si predstaviť takú šľachetnosť?“

„Veľmi sa mi uľavilo, že je mimo nebezpečenstva, madam,“ uistila ju Morgan.

„Zajtra vezmeme môjho chlapca do Anglicka,“ pokračovala lady Caddicková. „Aj vy sa iste rada vrátite k svojim drahým, lady Morgan.“

„Bol tu včera večer Alleyne?“ odpovedala Morgan otázkou.

„Lord Alleyne Bedwyn?“ spýtala sa grófka. „Myslím, že nie. Bol tu, Caddick?“

Gróf len zahundral, čo si Morgan vysvetlila ako zápornú odpoveď. „Lady Morgan bola tak ako ty hore celú noc,“ povedal manželke. „Obe si teraz dajte hrianku a čaj a choďte si ľahnúť. Rosamond sa o Gordona postará.“

„Práve dostal ďalšiu dávku morfia,“ vysvetľovala grófka, keď si sadla k stolu, „a bude chvíľu spať. Ale keď sa zobudí, istotne vás bude chcieť vidieť, lady Morgan. V noci o vás niekoľko ráz hovoril. No musím vás varovať – pohľad naňho vás možno vydesí. Nemá len zlomenú nohu, má aj množstvo iných zranení.“

Morgan zamrelo srdce – hovoril o nej. Bude ju chcieť vidieť. Ale aspoň je v bezpečí! A čo Alleyne? U pani Čiarkovej je dvadsať mužov, o ktorých sa treba postarať. Mnohým visel život na vlásku. No teraz sa potrebuje predovšetkým vyspať. Bola rada, že lord Gordon užil morfium a nebol vstave prijať návštevu. Neskôr za ním bude musieť zájsť – a potom sa bude musieť vyrovnať s tým, že sa vráti domov a všetko utrpenie zanechá tu.

Zjedla kúsok hrianky, vypila šálku čaju, ale skôr z povinnosti, lebo hlad necítila. Rosamond ju chytila za ruku a zaviedla do izby. Pred odchodom ju pobozkala na líce.

„Som na teba taká hrdá,“ vzdychla si, „že si sa starala o ranených. Ach, Morgan, verím, že budeme sestry.“

Morgan sa chabo usmiala, vošla do izby a zatvorila dvere. Komorná jej pomohla vyzliecť šaty a ona hneď klesla na posteľ a zatvorila oči. Ale tesne predtým, ako zaspala, si na niečo spomenula.

Včera večer pobozkala lorda Rostohorna na líce. Nie preto, že by flirtovala, ale preto, lebo prejavil súcit voči nej aj pani Čiarkovej. Celé hodiny bol pri Namurskej bráne a staral sa o to, aby ranení mali kam ísť…

Cítila, že je láskavý. V jej očiach sa zmenil z nebezpečného zvodcu na priateľa.

Alebo si to len namýšľala?

Zaspala, ani si nestihla odpovedať na tú otázku.

Gervase zašiel k pani Čiarkovej hneď po raňajkách. Chcel odprevadiť lady Morgan Bedwynovú do domu Caddickovcov. Prišiel však desať minút po jej odchode. Zvyšok popoludnia sa usiloval organizovať obrovský príval ranených z bojiska na juh od Waterloo. Bolo ich naozaj veľa, ale Gervase si uvedomoval, že vidí len tých, ktorých odviezli z bojiska. Ešte ich tam musia byť tisíce.

Napoludnie navštívil dom lorda Caddicka.

„Pekné od vás, že ste prišli, Rosthorn,“ privítal ho grófa podal mu ruku, „najmä keď vonku na uliciach vládne chaos a je bezpečnejšie zostať doma. Iste vás poteší, že môj syn sa má celkom dobre. Zlomeninu mu napravili a ostatné zranenia ošetrili. Dúfame, že v Anglicku sa skoro zotaví.“

„Odchádzate zavčasu, pane?“ spýtal sa Gervase. Najlepšie pre lady Morgan Bedwynovú by bolo odviesť ju z toho nezdravého prostredia. Ale uvedomil si, že mu bude chýbať. Pripadalo mu to zvláštne.

„Vyrazíme zajtra hneď na svitaní,“ odvetil gróf.

V tej chvíli vošla do haly lady Morgan. Bola bledá, no vlasy už mala učesané a oblečená bola v čistých šatách.

„Lord Rosthorn,“ oslovila ho, keď sa jej uklonil, „počuli ste niečo o mojom bratovi?“

Zamrzelo ho, že na lorda Alleyna Bedwyna v to ráno takmer nepomyslel, ale predpokladal, že sa o seba vie postarať aj sám.

„Žiaľ, nie,“ povedal.

Jas v očiach jej trochu pohasol.

„Predpokladám,“ nadhodila, „že včera mal veľa práce a zabudol, že ma chcel odtiaľto odviezť. No keď sa dozvedel o víťazstve, iste si uvedomil, že v Bruseli mi nič nehrozí a že s odchodom sa netreba ponáhľať.“

„To by som nepovedal, lady Morgan,“ namietol lord Caddick. „Moja manželka sa obáva, že ak sa Gordonovi nepozrie do týždňa na nohu náš rodinný lekár a neubezpečí nás, že kosti sú dobre napravené, náš syn bude do konca života krívať.“

Gervase uprene hľadel na lady Morgan. Videl, ako sa zamračila.

„Ak dovolíte,“ ozval sa, „vyhľadám sira Charlesa Stuarta a spýtam sa ho, či nemá nejaké správy o lordovi Alleynovi.

Len čo budem niečo vedieť, prídem vám to oznámiť, aby ste sa už netrápili.“

„To je od vás veľmi láskavé,“ odvetila. „Ale mohli by ste mi to prísť oznámiť k pani Čiarkovej, prosím vás? Musím sa tam okamžite vrátiť. Spala som dlhšie, ako som mala v úmysle.“

„Vrátiť sa?“ Lord Caddick bol úprimne zdesený. „K pani Čiarkovej, lady Morgan? Veď tá má v dome dvadsať ranených mužov! To nie je vhodné prostredie pre dámu.“

„Pre nikoho, pane,“ súhlasila. „Ale tí muži trpia rovnako ako lord Gordon, ibaže ich nemôže utešiť láskavá matka, sestra a otec. Včera bojovali rovnako statočne ako lord Gordon. Niekto sa o nich musí postarať.“

„Ale nie lady Morgan Bedwynová,“ vyhlásil. „To je jednoducho nevhodné. Okrem toho zajtra skoro ráno odchádzam a dnes si potrebujete oddýchnuť.“

„Už som oddychovala celé predpoludnie, pane,“ ubezpečila ho rázne. „Dnes urobím u pani Čiarkovej, čo bude v mojich silách, a večer sa vrátim domov, aby som zajtra ráno bola pripravená na cestu.“

„Ale na ulici vám hrozí nebezpečenstvo,“ namietol gróf.

„To je pravda, pane,“ súhlasil Gervase. „No ak vás to upokojí, odprevadím lady Morgan aj s komornou k pani Čiarkovej a večer ich privediem späť.“

Vďačne naňho pozrela a rýchlo si šla vziať klobúk, zatiaľ čo lord Caddick hundral, že jeho manželka ešte vždy spí.

O pár minút už boli na ulici. Komorná kráčala v úctivej vzdialenosti za nimi.

„Videli ste lorda Gordona?“ spýtal sa.

Pokrútila hlavou. „Keď som prišla domov, spal,“ vysvetľovala. „Ráno bol vraj nepokojný, ale keď som sa zobudila, už znova spal. Uvidím ho až večer.“

Uvažoval, nakoľko jej na tom chlapcovi záleží. Počas plesu u vojvodu Richmonda mala zmätené pocity. Možno vedomie, že je ranený, roznietilo jej lásku. Pozrela naňho priamo ako vždy a zdalo sa, že mu číta myšlienky.

„Kapitán lord Gordon je iba jeden z množstva ranených, povedala. „Má starostlivých príbuzných, dom plný služobníctva a všetko pohodlie, aké potrebuje. Ja môžem byť užitočnejšia inde.“

„Netúžite ísť za ním?“ spýtal sa s úsmevom.

Zamračila sa. „Včera o mne hovoril,“ odvetila, „a chcel ma vidieť. Je ranený, no nie tak ťažko ako väčšina mužov u pani Čiarkovej, ale ak sa tomu môžem vyhnúť, radšej pred ním nepoviem nič, čo by ho rozladilo.“ Vzdychla si. „Už dávno som mu mala povedať o svojich citoch. Ale bývala som u jeho rodičov.“

„Zajtra vyrazíte na cestu domov,“ upokojoval ju. „Vrátite sa k svojej rodine, a ak budete chcieť, môžete mladého Gordona poslať do čerta.“

„A čo budete robiť vy, keď odtiaľto odídete?“ zaujímala sa. „Ešte vždy ste vyhnanec?“

Ticho sa zasmial. „Môj otec umrel, chérie,“ vysvetlil jej, „a mama ma prosila, aby som sa vrátil domov. Možno ju poslúchnem, ešte prv ako sa skončí leto.“

„Máte iba matku?“ spýtala sa.

„Mám aj ženatého brata. Je vikárom doma v Kente. A dve sestry, obe sú vydaté, bývajú inde. Aj druhostupňovú sesternicu, ktorej bol môj otec poručníkom. Tá žije s mojou matkou vo Windrush Grange.“

„To je dobre,“ odvetila. „Rodina je veľmi dôležitá. Neviem, čo by som robila bez svojich príbuzných. Veľmi ich mám rada.“

„Aj vojvodu Bewcastla?“ spýtal sa. „Povráva sa, že je to tyran bez zmyslu pre humor.“

Očividne ju to rozladilo. „To sú veľmi neláskavé slová,“ vyhlásila, „a vôbec nevystihujú Wulfricovu povahu. Je pravda, že sa nevie smiať. Ale odkedy v sedemnástich rokoch zdedil titul, má na pleciach veľkú zodpovednosť. Bol vtedy mladší, ako som ja teraz. Berie svoje povinnosti veľmi vážne a diriguje tých, o ktorých sa stará, dosť tvrdou rukou.“

„Aj vás, chérie?“ spýtal sa.

«Ach, my Bedwynovci sa Wulfricom nedáme zastrašiť. No rešpektujeme ho. A máme ho radi.“

Nevedel si predstaviť, že by niekto mal rád Bewcastla – hoci sám ho pred časom obdivoval a túžil patriť do úzkeho kruhu jeho priateľov.

Vtom už prišli k domu pani Čiarkovej a podľa otvorených dverí a ruchu im bolo jasné, že priviezli ďalších ranených.

Gervase vzal ruku lady Morgan do svojich dlaní a zdvihol si ju k perám.

„Do hodiny vám prinesiem správu o lordovi Alleynovi,“ ubezpečil ju. „Nezničte sa úplne, chéric.“

Odvrátila sa a zľahka vybehla po schodoch.

Uvažoval, kedy sa z nej stala v jeho očiach svojprávna bytosť a prestala byť sestrou vojvodu Bewcastla. Včera? A stala sa z nej žena, ktorá sa mu páčila, dokonca ju obdivoval. Ba ani vekový rozdiel sa mu už nezdal taký veľký. Je to zásadová a súcitná žena, a nie sentimentálna.

Teraz sa ešte väčšmi hanbil za to, ako sa k nej predtým správal. A predsa, inak by sa s ňou nezoznámil a nespoznal by ju.
Jediné, čo sa Gervase po hodine dozvedel, bolo to, že lord Alleyne Bedwyn sa včera sirovi Charlesovi Stuartovi neohlásil… A to bolo nepríjemné, lebo mu mal priniesť okamžitú odpoveď na dôležitý list, ktorý sa podujal doručiť.

Neohlásil sa ani ráno.

Zvyšok veľvyslanectva bol sčasti nahnevaný, sčasti ustarostený – ale nie natoľko, aby sa na lorda Alleyna sami spýtali. Gervase im oznámil, že je rozhodnutý prečesať les až po Waterloo, aby našiel nezvestného muža.

„Je možné,“ spýtal sa pred odchodom, „že lord Alleyne Bedwyn odišiel včera večer s vojskom do Paríža?“

Všetci naňho iba nechápavo hľadeli a odpovedali mu otázkami. Prečo by pracovník veľvyslanectva urobil niečo také? Kto by ho tým poveril? Nepracuje predsa pre veľvyslanectvo v Paríži.

Keď sa Gervase ohlásil u pani Čiarkovej, lady Morgan bola ešte ustarostenejšia ako predtým.

Ešte sa nevrátil?“ spýtala sa. „Kde môže byť?“ V očiach sa jej zračil strach, bezfarebná tvár jej ešte väčšmi zbledla.

„Na juh od Bruselu včera vládol zmätok,“ upokojoval ju a vyšiel s ňou pred dom, „a bezpochyby tam vládne aj dnes. Určite ho zdržalo niečo dôležité.“

^Ale on nie je voľný ako vy alebo ja,“ namietla. „Plnil si povinnosť a bezpochyby sa mal ponáhľať späť po ďalšie príkazy. On by nikdy nezanedbal svoje povinnosti.“

Nepovedal jej, že Bedwyn mal priniesť aj odpoveď.

„Zájdem tam na koni,“ nadhodil. „Uvidím, čo sa dá zistiť, a hneď prídem za vami. Určite je všetko v poriadku. Koniec koncov, nie je dôstojník a nebojoval v bitke.“

Bol však blízko bitky. Niesol depešu pre Wellingtona a ten vždy bojoval v najväčšej trme-vrme. Gervase jej videl na očiach, že aj ona to vie, a jeho slová ju vôbec neutešili. Bez rozmýšľania si ju privinul, akoby ju mohol ochrániť pred zlým svetom.

„Nájdem ho,“ sľúbil jej. „Nájdem ho a privediem za vami.“ Zaklonila hlavu a bez slova mu hľadela do očí. Pritisol jej pery na čelo, nedbajúc na pouličných chodcov. „Odvahu, chérie,“ povzbudil ju.

Ale bol to unáhlený sľub. Hrôza výjavov, ktoré videl cestou cez les, kde ani nie pred dvoma týždňami zabával desiatky hostí, sa slovami ani nedala opísať. Na ceste vládla rušná premávka – vozy odvážali z bojiska ďalších ranených. Na poliach ležali opustené telá mŕtvych.

Keď sa Gervase možno desiaty raz zastavil, aby sa spýtal na lorda Alleyna Bedwyna, zakričala naňho žena kľačiaca pri tele v lese.

„On žije!“ zvolala. „Je to môj manžel! Prosím vás, pomôžte mi niekto.“

Gervase zaváhal, a vtom sa od skupinky kráčajúcej po ceste oddelil muž s obväzom na hlave a cez jedno oko a dobrosrdečne na ňu zakričal. „Už idem, pani. Je veľmi zranený?“

Gervase nečakal na vývoj tohto stretnutia. Ale tá príhoda siné –

mu pripomenula, že dnes nie je jediný, kto hľadá nezvestného. Boli tam desiatky ďalších, ktorí zúfalo hľadali medzi mŕtvymi a ranenými telo svojho milovaného.

Prešiel na koni až k Waterloo, na prekvapujúco malé priestranstvo, kde sa minulý deň odohrala zúrivá bitka. Ešte vždy sa vo vzduchu vznášal štipľavý zápach dymu, miešajúc sa s pachom krvi a smrti.

Gervase blúdil hore-dolu na koni aj peši a vytrvalo sa márne vypytoval, či niekto nevidel lorda Alleyna Bedwyna. Pozeral do tvárí mŕtvych, ale ten, ktorého medzi nimi hľadal, tam nebol. Napokon sa zotmelo a musel sa vzdať svojej úlohy a vrátiť do Bruselu.

Možno som minul Bedwyna na ceste, pomyslel si s nádejou, a už je pár hodín v Bruseli. A možno bol v meste už odvčera, strávil noc so ženou a zabudol na posolstvo, ktoré mal doručiť sirovi Charlesovi Stuartovi, aj na sľub, ktorý dal sestre. Možno…

A čo keď lord Alleyne Bedwyn leží mŕtvy niekde medzi Bruselom a bojiskom? Ak je to tak, už ho nikdy nenájde, najmä ak ho vyzliekli donaha ako iných mŕtvych. Je možné, že ho už pochovali do hromadného hrobu.

Musím dúfať, že existuje nejaké iné vysvetlenie, pomyslel si Gervase. Keď prišiel na Rue de Bellevue, videl, že lady Morgan sa ešte nevrátila. Nebol tam ani lord Alleyne Bedwyn. Gervase pred odchodom ubezpečil podráždeného grófa, že ich zverenkyňu do hodiny dovedie domov.

Pri dvadsiatich Štyroch ranených Morgan nemala až do večere čas rozmýšľať. Mnohí z nich mali amputované končatiny a zmietali sa v horúčke, čo bolo po chirurgickom zákroku bežné.

Je pravda, že bola Bedwynová a Bedwynovci boli hrdí svoju tvrdosť a nezlomnosť. Ale ona mala iba osemnásť rokov. Ešte pred pol rokom bola v hampshirskom Lindsey Hall, starostlivo chránená pred svetom, pod prísnym dohľadom gardedámy slečny Cowperovej, ktorá bola v posledných rokoch jej guvernantkou a spoločníčkou. Až vo februári sa slečna Cowperová odsťahovala k ovdovenej sestre a odniesla si od Wulfrica štedrú penziu.

Morgan uvažovala, čo by Wulfric povedal, keby vedel, ako strávila včerajší a dnešný deň. Ani jeden z mužov u pani Čiarkovej nebol dôstojník. Boli medzi nimi dvaja seržanti a traja Kapráli; všetci ostatní boli radoví vojaci a ich prízvuk prezrádzal nízky pôvod.

Ale zistila, že na tom nezáleží. Všetci ju potrebovali rovnako. Cítila sa vzdialená od aristokratického sveta, v ktorom dosiaľ žila.

Pani Hodginsová sa jej dotkla pleca, keď prikladala studený obklad na rozpálené líca muža zmietajúceho sa v horúčke.

„Ja to urobím,“ povedala. „Choďte si na pár minút oddýchnuť, milá moja. Celé hodiny ste sa nezastavili. Je tu ten pán, ktorý včera priniesol správy o majorovi Clarkovi. Rád by s vami hovoril.“

„Gróf Rosthorn?“ Morgan vstala a pomaly si vystrela chrbát. Až vtedy si spomenula, na akú úlohu sa podujal krátko popoludní. A až v tej chvíli si uvedomila, že Alleyne sa ešte vždy nevrátil. Náhlivo vošla do plnej haly, zvesila si z vešiaka štólu a vyšla za lordom Rosthornom, ktorý čakal vonku na schodoch.

Zhlboka vdýchla čerstvý vzduch a cítila, aký nezdravý je vzduch vnútri. V tej istej chvíli si uvedomila, že je neupravená a celá zakrvavená. Ale čo tam po tom! To nie je teraz dôležité. Dychtivo sa naňho obrátila.

„Alleyne?“ spýtala sa.

Pokrútil hlavou. „Nenašiel som ho,“ povedal, „hoci som prešiel celú cestu až po Waterloo, po včerajšie bojisko. Neviete si predstaviť, aký zmätok tam vládne, koľko ľudí sa tam premelie. Bol by zázrak, keby som ho našiel.“

V tme naňho uprela pohľad. „Lord Rosthorn, nerozprávajte sa so mnou takým tónom.“

„Akým tónom?“ spýtal sa.

„Náročky srdečným a veselým,“ odvetila „Akoby som bola decko.“

Chvíľu na ňu vážne hľadel. „Chérie,“ ozval sa napokon ticho, „čo chcete, aby som vám povedal?“

„jednoducho, že ste ho nenašli,“ povedala. „Nenašiel som ho.“

Zatvorila oči a pomaly sa nadýchla. Nohy sa jej podlomili, Potláčala paniku a hystériu. Kde môže byť?

„Pred pár dňami, keď mal po vás prísť, sa zdržal v Antverpách,“ upokojoval ju lord Rosthorn, pevne ju chytil za plece a posadil ju vedľa seba na prah, „sama ste mi to povedali. Predpokladám, že aj vtedy ste sa preňho trápili, či nie?“

„Áno,“ priznala.

„Ale prišiel,“ pokračoval. „Bezpochyby príde aj teraz. Nevieme, čo ho včera mohlo zdržať. Zajtra príde a bude sa čudovať, že ste sa dnes tak trápili.“

Zrazu si uvedomila, ako jej pevne zviera ruku.

„Veríte tomu?“ spýtala sa.

„Verím, že je tu tá možnosť,“ odvetil.

Alleyne nemôže byť mŕtvy, pomyslela si. Jednoducho nemôže! Bez neho by svet nemohol existovať – bez nikoho spomedzi jej bratov, ani bez sestry. Znova a znova o tom premýšľala, ako keď bola celkom mladé dievča, a k tomu dospela vždy, keď sa zdalo, že ju premôžu obavy o Aidana. A nikdy sa nemýlila. Zakaždým od neho prišiel nový list – dôkaz, že ešte žije. A potom jedného krásneho dňa bez varovania prišiel do Lindsey Hall a ona vybehla z učebne – bez dovolenia Wulfrica či pani Cowperovej – a vrhla sa mu do náručia.

Zajtra Alleyne príde. A na svoju neprítomnosť a mlčanie bude mať jednoduché vysvetlenie. Však ten uvidí, keď sa ukáže!

„chérie.“ Lord Rosthorn jej pevne pritláčal plece. Hlavu mal naklonenú vedľa jej – na líci cítila teplo jeho dychu. Ruku ešte vždy mala v jeho zovretí. „Chérie!“

Už sa jej zdalo smiešne, že kedysi ju urážalo, keď ju oslovoval tou francúzskou zdrobneninou. Teraz zatvorila oči a poddala sa pokušeniu položiť si hlavu na jeho plece. Pýšila sa, že má dosť síl a všetko znesie sama. Mala štyroch starších bratov, tí mohli bojovať za ňu. Ale nikdy ich o to nepožiadala Mala štyroch starších bratov…

„Chérie.“ Ten hlas jej ticho zaznieval do ucha, a predsa akoby prichádzal z diaľky. „Spali ste na mojom pleci celých päť minút. Najvyšší čas, aby som vás odviedol domov.“

Zahanbene zdvihla hlavu. Vari naozaj zaspala, hoci je celá bez seba od strachu o Alleyna?

Domov,“ povedala roztúžene. „Ale nemôžem odtiaľto odísť, je tu toľko roboty!“

„Urobí to niekto iný,“ ubezpečil ju. „Okrem toho som Caddickovcom sľúbil, že vás bez meškania dovediem naspäť.“

U grófa Caddicka bol kapitán lord Gordon. Keď sa tam vráti, bude musieť za ním zájsť – ibaže by nejakým zázrakom znova spal. Život je taký vyčerpávajúci!

„Idem povedať pani Čiarkovej, že zajtra ráno sa vrátim,“ vyhlásila.

„Ale zajtra ráno odchádzate do Anglicka, chérie.“ namietol.

„Prv ako sa vráti Alleyne?“ Pobúrené zdvihla obočie. „Ani nebudem vedieť, čo sa s ním stalo? Myslím, že nie, lord Rosthorn.“

„Ach, nie,“ vzdychol si, vstal, podal jej ruku a pomohol jej vstať. „Vy by ste za takých okolností odtiaľto neodišli, ani keby ešte zúril boj a dostal sa až k bránam mesta, však? Tak teda choďte dnu, aby som vás mohol odprevadiť domov pred polnocou. Ráno vás sem osobne privediem a potom znova pôjdem hľadať vášho brata.“

Stála o schodík vyššie. Položila mu ruky na plecia a zahľadela sa mu do očí. Kedy ho začala vnímať ako silného a zodpovedného? Ako dôveryhodného priateľa?

„Úprimne ma mrzí,“ začala, „že pri prvom stretnutí som vás zle odhadla – myslela som si, že ste iba obyčajný zvodca žien. Nehanebne ste so mnou flirtovali, lord Rosthorn, a bol to skutočne strašne výstredný nápad usporiadať iba pre moju zábavu piknik v Soigneskom lese. Ale teraz viem, že ste sa iba nudili a chceli ste sa zabaviť. V posledných dňoch, keď život za byť smrteľne vážny, ste dokázali, že ste ten najmilší, najspoľahlivejší muž na svete.“

„Ach, niais non, mon enjant“ povedal.

Pobozkal ju celkom zľahka na pery, podobne, ako ju bozkával v Soigneskom lese, ibaže teraz mala celkom iný Tento bozk nebol taký lascívny, bol menej vzrušujúci. A pr“ sa ho cítila až v hĺbke srdca. Bol to… dobrý pocit. Túžila o núť si ruky okolo jeho krku, nakloniť sa k nemu a poddať jeho sile.

Ale takú slabosť si nemôže dovoliť – ani teraz, ani inokedy“ Dokonca ani keby našla muža, ktorého by milovala do konca života. Nikdy nedovolí, aby jej sila, vôľa, jedinečnosť podľaha sile a vôli nejakého muža – alebo ženy.

Vážne pozrela do nedbanlivých očí lorda Rosthorna, potom sa zvrtla a náhlivo vošla do domu pani Clarkovej.

Je to môj drahý priateľ, pomyslela si, to je všetko.

Bolo to zvláštne po tom ich pochabom, dokonca nebezpečnom vzťahu na začiatku známosti. Ale bolo to tak. Zdalo jej, že je to jej najdrahší priateľ na svete.

morgan spala v tú noc veľmi málo. Ako by aj mohla! Po dlhých hodinách práce bola vyčerpaná a tak sa bála o Alleyna, až ju zabolel žalúdok. A po tom, čo ju lord Rosthorn odprevadil domov, prežila ťažkú chvíľku s Caddickovcami.

Ráno plánovali odísť. Všetky truhlice a tašky už boli zbalené a uložené v hale. Rosamond objala Morgan a ospravedlňovala sa, že s ňou nešla k pani Čiarkovej. Otec jej to však výslovne zakázal, vysvetľovala, a mama potrebovala pomoc pri ranenom.

Vari sa oňho musia starať dve ženy a plný dom služobníctva? pomyslela si Morgan ohromene, no nahlas nič nepovedala.

„Máš sa ísť pozrieť na Ambrosa,“ chytila ju Rosamond za ruku. „Je pri ňom mama. Celý deň sa pýtal len na teba.“ Srdečne sa usmiala na priateľku.

Gróf bol takisto v synovej izbe. Kapitán lord Gordon ležal uprostred veľkej postele s baldachýnom, zlomenú nohu mal vyloženú na vankúšoch. Hlava mu spočívala na kope bielych páperových vankúšov. Oblečenú mal snehobielu nočnú košeľu. Hoci bol teplý júnový večer, v kozube pukotal oheň. Okná boli zatiahnuté hrubými závesmi. Morgan sa neubránila porovnaniu s ťažkými podmienkami, kde trpeli muži, o ktorých sa dva dni starala. Ale aj tí boli šťastnejší ako stovky, možno tisíce iných…

To jej iba prebleslo mysľou. Lord Gordon bol zranený uprostred zúrivého boja. Ľahko ho mohli zabiť. Na pravej strane tváre mal fialové podliatiny, jednu ruku mal obviazanú. Líca mal rozpálené od horúčky, oči sa mu leskli.

Vyzeral ako stelesnenie romantického hrdinu. Morgan pichlo pri srdci. Hľadela naňho so súcitom, a keď obrátil hlavu, rozjasnili sa mu oči.

„Žijem, lady Morgan,“ povedal. „Prežil som útok jazdy. Obdivovali to všetci, ktorí ho videli. Vrátil som sa s palmou víťazstva, aby som ju zložil k nohám svojich najdrahších.“ Neodtŕhal od nej pohľad a ona vedela, že tie slová sú určené iba jej. Vrátil sa k nej – to k jej nohám zložil palmu víťazstva.

Usmiala sa naňho, aj keď srdce jej zamrelo. Ples u vojvodu Richmonda sa jej zdal tak dávno. Mala pocit, akoby medzitým prežila celý život. Ale napriek tomu, čo prekonal, teraz hovoril presne ako vtedy.

„Lord Uxbridge viedol útok jazdy práve vtedy, keď sa zdalo, že francúzska pechota sa prebojuje stredom a vyhrá bitku,“ vysvetľoval. „Ale my sme im ukázali, lady Morgan. Dovolím si tvrdiť, že sme rozdrvili stovky, možno tisíce Žabožrútov. Škoda, že ste nás nevideli! Nebola to pekná prehliadka, akej ste boli minulý týždeň svedkom na Zelenej aleji. Toto bol zúfalý útok na život a na smrť proti nepriateľským delám a bajonetom. Všade okolo padali naši spolubojovníci. Ale my sme nezastrašene cválali vpred. Na tento boj sa bude spomínať ako; na bitku, ktorú vyhrala jazda.“

Morgan takmer zamdlievala od vyčerpania.

„Verím, že sa bude dlho spomínať na odvahu mužov na oboch stranách,“ povedala. Počula o tej bitke od mužov u pani Čiarkovej. Viacerí z nich – najmä veteráni – hovorili s rovnakou úctou o Francúzoch ako o vlastných vojakoch, tak o pechote ako o jazde.

„O mužoch, ktorí bojujú pod vlajkou tyrana, nemožno povedať, že sú odvážni,“ ozvala sa lady Caddicková zdesene. „Ale teraz ho musíme nechať, aby si trochu oddýchol. Bol to preňho dlhý, bolestný deň. Poslala som komornú, aby vám zbalila veci, lady Morgan, lebo vaša komorná bola s v; Všetko je pripravené na zajtrajší odchod.“

„Prosím, madam, nemohli by sme zostať trochu dlhšie obrátila sa na ňu Morgan. „Alleyne sa stratil. Včera šiel x front s posolstvom pre vojvodu Wellingtona od sira Charlesa. Sľúbil mi, že do večera sa vráti, ale ešte sa neukázal. Lord Rosthorn bol dnes popoludní až pri Waterloo a hľadal ho, n nik o ňom nepočul. Veľmi sa bojím. Lord Rosthorn mi sľúbil, že ho pôjde hľadať aj zajtra.“

„Ach, chuderka Morgan,“ vzdychla Rosamond a pribehla k priateľke. „Čo sa mohlo stať? Pravdaže počkáme, však, mama?“

„Lorda Alleyna Bedwyna bezpochyby zdržalo niečo dôležité,“ usúdila lady Caddicková. „Vie, že pri mne ste v bezpečí lady Morgan, a že sa o vás postarám. Odídeme po skorých raňajkách, ako sme plánovali. Nesmieme odkladať Gordonovu prehliadku u dobrého anglického lekára.“

„Nemôžem ani pomýšľať na odchod, kým sa niečo nedozviem o svojom bratovi.“ Morgan ustarostené pozrela na grófa.
„Mnohé matky, sestry a manželky nepočuli odvčera o svojich blízkych,“ vyhlásil gróf pompéznym hlasom, akým sa zvyčajne rozprával so ženami. „Ale vy by ste sa nemali trápiť ako ony. Koniec koncov, Bedwyn nebojoval. Musíte vydržať, moja milá. Predpokladám, že len čo sa vrátite do Londýna, ozve sa vám.“

„Asi potrebujem ďalšiu dávku morfia, mama,“ ozval sa lord Gordon.

Morgan si po tejto výmene názorov šla ľahnúť. Rosamond ju odprevadila do izby.

„Lord Alleyne je určite v poriadku,“ ubezpečovala ju. „Cítim to v kostiach. Ale viem, ako sa cítiš, chuderka Morgan. Viem, ako som sa cítila včera, kým sme sa nedozvedeli. Čo je s Ambrosom. A vrátil sa domov. Aj tvoj brat sa vráti.“

Morgan vyčerpané klesla na posteľ, no nemohla zaspať. Vstala na svitaní, umyla sa v studenej vode a obliekla sa bez pomoci komornej. V pobalených truhliciach si musela pohľadať najjednoduchšie šaty. Pripraveným cestovným šatám nevenovala pozornosť.

V noci sa rozhodla. Nebolo to až také ťažké.

Keď zišla dolu, gróf aj grófka už raňajkovali.

„Ach, tu ste, lady Morgan,“ ozvala sa grófka a milo sa na ňu usmiala. „Rýchlo sa najedzte. O hodinu odchádzame. Isto vás poteší, že Gordon spal pomerne pokojne.“

Morgan si nesadla. Oboma rukami sa chytila operadla stoličky. „Nemôžem odísť, madam,“ povedala, „kým sa nedozviem, čo je s Alleynom. Prosím vás, počkajte ešte deň. Dnes už určite príde a potom budem môcť ísť s dobrými správami domov.“

„Počkať ešte deň? Keď sa ustavične trápim, že Gordonovi dobre nenapravili nohu?“ Lady Caddicková bola ohromená. „Drahá lady Morgan, ste nerozumná – dokonca sebecká –, ak žiadate niečo také. Nie, odchod neodložíme ani o hodinu. Ubezpečujem vás, že lord Alleyne Bedwyn je schopný sa o seba postarať.“

„Ach, mama,“ Rosamond utrápené hľadela na Morgan, „jeden deň nás určite nezabije. Čo keby bol nezvestný môj brat?“

„Gordon bojoval v bitke, Rosamond,“ pripomenul jej otec. „V tom je obrovský rozdiel.“

„Neodídem,“ vyhlásila rozhodne Morgan,

Gróf ju presviedčal a zastrašoval. Grófka ju presviedčala a zaliečala sa jej. Pripomínala, že jej ju zveril do starostlivosti sám vojvoda Bewcastle, a právom by sa na svoju sestru Morgan nahneval, keby vedel, že neposlúcha. Rozkázala lady Morgan, že má odísť s nimi. Prosila ju o to. Prelievala slzy a dohovárala jej, že je tvrdohlavá a neposlušná. Vždy vedela,, že Bedwynovci sú divosi, no domnievala, že lady Morgan, milé dievča, je iná ako ostatní. Teraz si uvedomila, ako veľmi sa mýlila. Vojvoda sa bude určite na sestru hnevať, ak odmietne poslúchnuť priamy príkaz osoby, ktorej ju zveril do starostlivosti. Pravdepodobne ju pošle do Lindsey Hall alebo na niektorý vzdialenejší majetok – nemá nejaký aj vo Walese? a viac ju nepustí do spoločnosti.

Ale Morgan bola skutočne pravá Bedwynová.

Pri tej tiráde sa držala stoličky a nasadila povýšenecky výraz, v ktorom všetci jej súrodenci boli majstri. Tvrdohlavo trvala na svojom. Neodíde z Bruselu, kým sa niečo nedozvie o Alleynovi. Čoskoro pochopila, že Caddickovci za každých okolností odídu v to ráno, či už s nimi pôjde, alebo nie. Povedala im, že zostane bývať u pani Čiarkovej alebo v dome niektorej inej manželky dôstojníka. Každá jej vďačne poskytne dočasný domov. A aspoň sa bude môcť ďalej starať o ranených.

„Nepoznám veru nijaké dievča, ktoré by bolo také tvrdohlavé a neposlušné ako ona,“ vzdychla si lady Caddicková a ovievala sa vreckovkou. „Tuším na mňa idú mdloby.“

Kým sa lady Caddicková ovievala, Morgan prebehla do izby a privolala tam svoju komornú. Vysvetlila jej, že si budú musieť dočasne presťahovať veci k pani Čiarkovej. Ale čakal ju ďalší úder. Komorná sa nahlas rozplakala, keď sa dozvedela, že zostanú tu a navyše sa vrátia do toho hrozného domu, plného chlapov, obväzov a smradov. Nevydrží tam. Zošalie z toho. Prijali ju do služby, aby obliekala svoju paniu, a nie aby obskakovala spodinu. Obraňovala sa veľmi výrečne. Chcela ísť domov.

Morgan jej dala peniaze na cestu do Anglicka, ako aj plácu za mesiac navyše a prepustila ju zo svojich služieb. V skutočnosti bolo dievča vo Wulfricových službách, ale Morgan jej to chcela uľahčiť, aby si nemusela pýtať peniaze od neho a vysvetľovať mu, prečo nechala svoju paniu samu v Bruseli.

Keď Morgan zišla dolu vybaviť, aby nejaký sluha previezol jej truhlice k pani Clarkovej, pred dverami už čakali dva koče a voz na batožinu a práve vynášali kapitána lorda Gordona. Bol sám na chodníku, kočišov a komorníka poslal preč, keď ju uvidel.

„Lady Morgan!“ zvolal.

Náhlivo podišla k otvoreným dverám na koči. Prečo jej nezišlo na um požiadať o pomoc jeho? Matka by urobila čokoľvek, keby ju o to požiadal on.

Na dennom svetle mal podliatiny černejšie, pokožku bledšiu, oči zastreté bolesťou, len líca mal rozpálené od horúčky. Obviazanú nohu mal vyloženú na sedadle. Pocítila k nemu príval súcitu a vložila mu ruku do vystretej dlane.

„Pán kapitán,“ začala, „vedeli ste, že…“

Ale on sa rozhovoril takmer súčasne.

„Čo to počujem?“ spýtal sa jej so zvrašteným obočím. „Rozhodli ste sa, že nepôjdete s nami, lady Morgan? Prosím vás, zvážte to. Je nemysliteľné, aby mladá dáma vo vašom spoločenskom postavení zostala bez gardedámy v cudzom meste,., v akomkoľvek meste.“

„Neviem, čo sa stalo s mojím bratom,“ odvetila. „Šiel na…“

„Ale viete, čo je so mnou, lady Morgan,“ namietol. „Nie som pre vás prinajmenšom taký dôležitý ako váš brat? Vari vás vôbec netrápi, že môžem do konca života krívať, ak mi nohu poriadne nenapravili?“

Mlčky naňho civela. Toto je muž, ktorý ju prosil, aby mohol bojovať za ňu? Ktorý ju prosil, aby za ním smútila do konca života, ak padne v boji…? Ale teraz má bolesti. Videla mu to na očiach. Musel strašne trpieť, keď ho prenášali z postele do neveľmi priestranného koča.

„Ak vám na mne čo len trochu záleží, lord Gordon,“ povedala vážne, „presvedčte svojich rodičov, aby tu zostali ešte jediný deň. Prosím vás! Alleyne sa mi do večera určite ozve A tu už nehrozí nijaké nebezpečenstvo. Zlomenú nohu vám napravil renomovaný chirurg. Určite vám pobyt tu prospeje väčšmi ako únavná cesta kočom. Prosím vás, presvedčte ich. Bojím sa.“

Vážne sa na ňu zahľadel, chvíľu sa jej aj zdalo, že urobí o čo ho požiadala. Usmiala sa naňho. Všimla si, že ruku má ešte vždy v jeho dlani.

„Som sklamaný,“ odvetil. „Myslel som, že som pre vás dôležitejší ako váš brat. Vy ste pre mňa dôležitejšia ako moja sestra. Keby som bol presvedčený, že by bolo dobré, aby ste tu zostali, bez váhania by som sa za vás prihovoril. Dokonca by som šiel vášho brala aj hľadať… v tomto koči. Ale muži nepotrebujú, aby im pri plnení oficiálnych povinností prekážali dámy. Lord Alleyne Bedwyn bude zahanbený, že ste pre jeho neprítomnosť narobili taký rozruch. Okrem toho mama je nešťastná, Rosamond plače, otec sa hnevá a ja som sklamaný. Tešil som sa na vašu spoločnosť na tejto ceste, ktorá bude pre mňa bezpochyby veľmi bolestná. Tešil som sa, že sa po návrate vyberiem za vojvodom Bewcastlom. Ste rozhodnutá tvrdohlavo trvať na svojom? Mama hovorí, že je to typická bedwynovská črta.“

Morgan si vyslobodila ruku.

„Žiadam vás iba o jediný deň,“ povedala.

Dúfala, že sa pokúsi povzniesť nad svoju bolesť a pochopí jej utrpenie, ale on iba pozrel ponad jej plece.

„To ste vy, Rosthorn?“ spýtal sa. „Musím sa vám poďakovať, že ste predvčerom upokojili moju matku. Úzkosť je hrozná vec pre citlivé ženy a človek by mal robiť, čo je v jeho moci, aby im uľavil. Možno vás poteší, že sa mi darí celkom dobre, ale, samozrejme. Čo najskôr sa obrátim na anglického chirurga.“

Morgan sa obzrela na grófa.

„Odchádzate dnes ráno?“ spýtal sa. „Aj vy, lady Morgan?“ prebehol pohľadom po jej jednoduchých mušelínových Šatách

Ja zostávam,“ odvetila, „kým sa nedozviem, čo je s Alleynom. Budem bývať u pani Čiarkovej alebo u niektorej inej manželky dôstojníka.“

A ako sa vrátite do Anglicka?“ chcel vedieť.

„Nájdem si rodinu, s ktorou potom pocestujem.“ Zdvihla bradu. „Alebo mi ju nájde Alleyne.“

„A čo komorná?“ Poobzeral sa po chodníku, lebo tam nevidel nijakú inú ženu.

Morgan očervenela. „Nechce tu so mnou zostať,“ vysvetlila. „A tak ju posielam domov.“

Zdvihol obočie. „Prosím vás, dohovorte jej, Rosthorn,“ požiadal ho unavene lord Gordon. „Je nemysliteľné, aby tu zostala bez gardedámy. Povedzte jej, že sa obáva zbytočne a že má ísť s nami.“

Gróf Rosthorn na ňu pozrel nepreniknuteľným pohľadom. Znova zdvihla bradu. Ak jej prikáže, aby odišla s Caddickovcami, veľmi sa nahnevá a dozvedia sa to všetci, čo sú na ulici.

„Prečo lady Caddicková odchádza z Bruselu, keď lady Morgan nemôže odísť?“ spýtal sa lorda Gordona a neodtrhol pohľad od Morgan.

Ach, takže ju chápe.

„Moja mama chce, aby sa mi čím skôr pozrel na nohu anglický chirurg,“ vysvetľoval lord Gordon podráždeným hlasom. „Lady Morgan zverili do jej starostlivosti. Neslýchané, že odmieta poslúchnuť moju matku a dostala ju do takejto situácie. Predpokladám, že ak zostane taká tvrdohlavá, Bewcastle jej povie svoje. On ustanovil moju matku za gardedámu.“

Morgan prekvapovalo, že ju niekedy čo len trochu priťahoval.

Vtom vyšla z domu lady Caddicková s lordom Caddickom a Rosamond.

„Ach, tu ste, lady Morgan,“ zvolala bojovo. „Musím trvať

na tom, aby ste nás sprevádzali, či už ste oblečená na cestu, alebo nie. Nemienim tolerovať vašu neposlušnosť. Oznámim vojvodovi Bewcastlovi, aké starosti ste mi narobili. Ach, dobré ráno, Rosthorn. Iste vás poteší, že Gordon statočne pocestuje domov, hoci ešte vždy trpí bolesťami.“

„Madam,“ na jej pozdrav odpovedal úklonom, „prišiel som odprevadiť lady Morgan do domu pani Čiarkovej. Jej veci sú ešte tu? Postarám sa, aby ich niekto do hodiny odviezol. Želám vám bezpečnú cestu.“

Francúzsky prízvuk mal teraz dosť výrazný. Hovoril šarmantne – ale s ľadovým podtónom. Morgan ho tak ešte nepočula hovoriť.

„Viete, Rosthorn…“ začal gróf Caddick.

„Keď lord Alleyne Bedwyn predvčerom odchádzal z Bruselu,“ skočil mu do reči lord Rosthorn, „prikázal lady Morgan, aby počkala, kým sa vráti, a sľúbil jej, že ju osobne vezme do Anglicka. Drží sa jeho príkazu. Osobne ju odprevadím k pani Čiarkovej. Tam bude v bezpečí. Postarám sa, aby sa jej tu nič nestalo.“

„Lord Rosthorn,“ odvetila chabo lady Caddicková, „ste slobodný muž a nie ste jej príbuzný. Bolo by odo mňa nevhodné a nezodpovedné, keby som lady Morgan nechala vo vašej starostlivosti.“

„Tak potom musíte zostať, madam, aby mohla byť vo vašej starostlivosti,“ odvrkol.

Morgan sa zvrtla a vykročila po chodníku. Nemienila zostať už ani chvíľu, aby sa hádala, alebo aby počula, ako sa kvôli nej hádajú. Život bol zrazu veľmi únavný. Umierala od obáv o Alleyna, a ľudia, o ktorých si myslela, že ju majú radi, sa k nej správali, akoby bola len tvrdohlavé, neposlušné dievča. Veď ona ho chce iba nájsť! A muž, ktorý jej ani nie pred týždňom tak nezvyčajne vyznal lásku, od nej očakával, že ho uprednostní pred všetkými ostatnými – dokonca aj pred vlastnou rodinou.

V tej chvíli by dala čokoľvek na svete, keby videla, ako k nej kráča Wulfric alebo Aidan či Rannulf. Alebo Alleyne.

Alleyne je mŕtvy. Určite. Nie, nemôže byť mŕtvy…

Vtom sa za ňou ozval cupot nôh a Rosamond ju pevne objala.

„Tak ma to mrzí, Morgan,“ povedala s očami zaliatymi slzami. „Veľmi ma to mrzí. Rada by som zostala s tebou, ale nemôžem.“

Nato odbehla ku kočom. Vzápätí sa k Morgan pridal lord Rosthorn a bez slova jej ponúkol rameno.

Nie, nie som celkom sama, pomyslela si a spamätala sa. Ešte vždy má tohto priateľa. A pani Čiarková ju privíta. Ranení muži ju potrebujú. A okrem toho, ona je lady Morgan Bedwynová! Zdvihla bradu a podvedome vykročila dlhším krokom.

Alleyne o nej vždy hovorieval, že prekoná bedwynovské spôsoby. Asi mal pravdu. Má osemnásť rokov a kráča po uliciach cudzieho mesta s mužom, ktorého ledva poznala, práve sa vzoprela vôli gardedámy, ktorej ju Wulfric zveril do starostlivosti, a prepustila komornú.

No Alleyne je tiež ešte tu. Dnes príde a zajtra ju osobne odvedie domov. Nie, nemôže byť mŕtvy.

Svojho času som urobil zopár hlúpostí, uvažoval Gervase, z ktorých som mal menšie problémy. Lenže toto nebol malý problém, ale poriadne veľký. Čo vlastne urobil?

Pomohol mladej dáme odísť od pridelenej gardedámy. Nielen na hodinu alebo predpoludnie. Caddickovci odchádzajú do Anglicka. A lady Morgan Bedwynová zostáva v Bruseli. A on obhajoval jej rozhodnutie. Sľúbil, že sa o ňu osobne postará.

Postarám sa, aby sa jej tu nič nestalo.

Ak nebude mať obrovské šťastie, v podstate si založil na nohy okovy. Ak sa mu nepodarí nejako sa z tejto situácie vykrútiť, práve sa mu podarilo splniť si svoj sen, ako sa pomstiť Bewcastlovi.

Keď Caddickovci prídu domov a začnú šíriť chýry po londýnskych salónoch a kluboch, lady Morgan Bedwynová bude buď úplne zničená, alebo bude nútená sa zaňho vydať, čo by bola nepríjemná facka do tváre jej brata.

Lenže on sa už nechcel takto pomstiť Bewcastlovi. Nechcel ju na to zneužiť. Páčila sa mu, vážil si ju a obdivoval ju.

„Bola som v nepráve?“ spýtala sa, držiac sa ho pod pazuchu, hľadiac s bojovým zápalom dopredu. „Povedzte!“

Predpokladal, že je to napoly rečnícka otázka, ale odpovedal na ňu.

„Neboli ste v nepráve,“ odvetil. „Caddickovci sa chcú uistiť, že ich synovi dobre zrastie noha, a nevedia sa dočkať návratu do Anglicka, čo je pochopiteľné. Ale zároveň vzali na seba istú povinnosť, keď vás priviedli do Bruselu. Mali sa o vás starať rovnako ohľaduplne ako o svoju rodinu. A dnes v tomto smere zlyhali.“

„Ďakujem,“ povedala, „aj ja som si to myslela.“

„Keď prídeme k pani Čiarkovej, postarám sa, aby vám k nej odviezli všetky vaše veci,“ sľúbil jej. „Potom znova navštívim sira Charlesa, a ak to bude potrebné, opäť zájdem k Waterloo.“

Možno dnes nájdem Bedwyna, uvažoval, možno je ranený a leží niekde v poľnej nemocnici. Alebo jednoducho príde do Bruselu a rozumne vysvetlí, kde sa zdržiaval posledné dva dni. Možno nakoniec bude môcť ešte dnes večer odísť so sestrou do Anglicka, alebo sa aspoň ujať zodpovednosti za ňu.

Ale to by bol asi zázrak! Lord Alleyne Bedwyn je takmer určite mŕtvy…

„Ďakujem,“ odvetila. „Myslíte, že je mŕtvy, lord Rosthorn?“

„Nesmiete sa vzdávať nádeje, chérie,“ položil jej dlaň na ruku. „Urobím, čo bude v mojich silách, aby som ho našiel.“

„On je slniečko našej rodiny,“ spomínala. „Je plný lásky a energie. Iba nedávno sa rozhodol skúsiť život diplomata, nesadol si do parlamentu, ako si to želal Wulfric. Toto je jeho prvé miesto – nie je to irónia? Nemôže byť mŕtvy, lord Rosthorn. Cítila by som to, keby zomrel.“ A priložila si prsty na srdce.

Zišlo mu na um, koľko stoviek či tisícok žien si dnes hovorí to isté.

„Keby bol mŕtvy, našli by ho, nie?“ spýtala sa.

Iba jej stisol ruku. Ako by jej mohol povedať, že mŕtvi, najmä tí lepšie oblečení, boli vyzlečení donaha, ešte prv ako sa po bitke zvečerilo? Bolo veľmi nepravdepodobné, že takého muža rýchlo identifikoval niekto, kto ho poznal, a tak ho zachránil pred pochovaním do masového hrobu.

„Ak môžete, radšej na to nemyslite,“ radil jej. „Ešte nie.“

Prv ako prišli k pani Čiarkovej, stretli štyroch jeho známych. Priateľsky im kývol hlavou. Pochyboval, že Morgan si ich všimla. Uvažoval, ako dlho asi potrvá, kým zistia, že Caddickovci dnes ráno odišli do Anglicka. Až potom prepukne v Bruseli, ale aj v Anglicku škandál.

Na pikniku v Soigneskom lese pred dvoma týždňami ju úmyselne vystavil klebetám a špekuláciám. Teraz, keď nemal taký úmysel, ju vystaví ešte väčším. Samozrejme, nie je to jeho vina. Bola by zostala tak či tak. Išla by k pani Čiarkovej s ním alebo bez neho.

Bol radšej, keď tam šla s ním.

Pani Čiarková ich privítala na prahu dverí, objala lady Morgan, keď si vypočula, čo sa stalo, a ubezpečila ju, že ju rada prichýli pod svojou strechou, pravda, ak jej nebude prekážať, že bude bývať v malej izbičke so svojou hostiteľkou.

Nikto na veľvyslanectve o lordovi Alleynovi Bedwynovi nič nepočul. Gcrvasovi bolo jasné, že podráždenie, ktoré prejavili včera, sa dnes zmenilo na nepokoj. Nedalo sa nijako vysvetliť, že sa nevrátil, iba ak by bol zranený alebo mŕtvy. Vynaložili veľké úsilie, aby zistili, či doručil list pre vojvodu Wellingtona. Gervase oznámil, že zamýšľa znova zájsť na bojisko. Sľúbil, že po návrate sa ozve personálu sira Charlesa a podá im informácie o tom, čo sa dozvie.

Samozrejme, nezistil nič. Cesta na juh bola ešte vždy plná mužov a konvojov pohybujúcich sa opačným smerom, aj keď nebola taká upchatá ako deň predtým. V Soigneskom lese samé trosky! Bojisko vyzeralo ako peklo. Ale hoci sa Gervase rozprával s mnohými ľuďmi a prehľadával dediny aj gazdovstva na okolí, nedozvedel sa o Bedwynovi nič.

Lord Alleyne Bedwyn akoby doslova zmizol zo zemského povrchu.

Vracal sa do Bruselu s ťažkým srdcom. Akú nádej jej ešte môže dať? Bolo by zodpovedné sa o to vôbec pokúsiť…?

Ale presvedčil sa, že lady Morgan Bedwynová má charakter, hoc i je celkom mladá. On jej nemusí vlievať nádej. Stačí, keď jej ponúkne strohé fakty.

Ani personál veľvyslanectva, ani on neboli schopní objaviť stopy po jej bratovi. A predsa sa dozvedela novú správu. List, ktorý lord Alleyne Bedwyn niesol vojvodovi Wellingtonovi, bol doručený.

zvláštne, ako sa srdce upína k nádeji, i keď na to nemá dôvod, uvažovala Morgan. A život ide ďalej.

Prechádzala sa s lordom Rosthornom v Bruselskom parku. Pozorovali labute, ako sa pôvabne kĺžu po hladine a zanechávajú za sebou rozčerenú vodu v tvare písmena V. Bolo to krásne miesto uprostred mesta a bol nádherný letný deň. V hrejivých lúčoch slnka cítila, ako z nej opadáva napätie z ošetrovania ranených vojakov.

Nerozprávali sa o Alleynovi. Keď ju jedna z dám zavolala k dverám v dome pani Čiarkovej a spoznala návštevníka, okamžite videla v jeho očiach aj odpoveď na všetky otázky.

„Nič?“ spýtala sa stručne.

Vážne pokrútil hlavou. „Nič.“

Viac si na túto tému nepovedali. Čo sa ešte dalo povedať? Navrhol, aby si na hodinku oddýchla a prešla sa s ním v parku. Pani Čiarková práve vstala, pár hodín si zdriemla, a súhlasila, aby si Morgan trochu vyšla na čerstvý‘ vzduch a na chvíľu sa oslobodila od povinností. Možno boli obe priveľmi zaujaté prácou a nepomysleli na to, že by sa patrilo, aby ju sprevádzala komorná. Lenže teraz komornú aj tak nemala…

Okrem toho, za daných okolností sa im etiketa nezdala až taká dôležitá.

Morgan predpokladala, že Alleyne je mŕtvy. Ale v mysli sa nedokázala vyrovnať so surovou skutočnosťou. Ešte nie.

„Škoda, že tu nie je Wulfric,“ prerušila dlhé ticho.

„Myslíte, chérie?“ Pozrel na ňu pohľadom, ktorý jej prezrádzal, že s ňou cíti.

Možno ho jej slová urazili…

„Ste ku mne úžasne milý,“ vysvetľovala, „ale nemôžem očakávať, že sa budete venovať iba mne a mojim starostiam.“

„Neviem si predstaviť, komu by som sa venoval radšej,“ odvetil ako pravý Francúz.

Pred dvoma týždňami by si tie slová i tón, akým boli vyslovené, vysvetlila ako provokáciu, ako flirtovanie. A pravdepodobne by odpovedala rovnako. Teraz chápala jeho slová ako vyjadrenie zvláštneho, nečakaného priateľstva, ktoré sa medzi nimi zrodilo.

„Wulfric by vedel, čo robiť,“ pokračovala. „Vedel by, ako sa rozhodnúť.“ Vedel by, kedy by sa už mal pozrieť pravde do očí.

Vedel by vysloviť, že Alleyne je mŕtvy.

„Ak si to želáte, zavediem vás k nemu, chérie,“ ponúkol sa lord Rosthorn.

„Je v Anglicku,“ pripomenula mu prekvapene. „Zavediem vás tam, ak si to želáte.“

Nemo hľadela naňho, na labute, na jazero, na zabudnutú krásu parku. Skutočne to dospelo tak ďaleko? Bude sa musieť vrátiť domov a oznámiť to Wulfovi, Aidanovi, Rannulfovi a Freyji? Bude to jej úloha? Pokúsila sa predstaviť si, ako hovorí tie slová.

Alleyne je mŕtvy.

„Ešte pár dní počkám,“ rozhodla sa. „Možno ešte príde. Čo ak sa to nejako vysvetlí? Čo ak…“ Nevedela prísť na iné možnosti, ako dokončiť vetu.

„Sadnime si na chvíľu,“ ukázal na lavičku v tieni stromov.

Vyslobodila si ruku spod jeho pazuchy a usadila sa. Ruky si položila do lona, pozrela na ne.

„Cítite sa zradená, chérie?“ spýtal sa gróf.

„Lady Caddickovou?“ Zopla ruky. „Celý deň som si na ňu ani nespomenula. Ale Rosamond mi bude chýbať.“

„Myslel som tým vášho mladého oficiera,“ vysvetlil jemne. „Kapitána lorda Gordona.“

„Nie je to môj oficier,“ namietla a pritisla dlane pevnejšie k sebe. „Nikdy nebol.“

„Ale on si myslel, že je,“ podotkol, „a vy ste možno očakávali, že sa dá spoľahnúť na jeho lásku. Nebuďte k nemu prísna. Pred dvoma dňami bol ranený a dnes ráno mal očividne bolesti.“

„Za posledné dva dni som videla veľa ranených, trpiacich bolesťami, lord Rosthorn,“ pripomenula mu. „A videla som aj veľa šľachetnosti. Videla som zomierať muža – zomrel, a nevydal ani ston, hoci určite neznesiteľne trpel, no nechcel zne-pokojiť ostatných mužov. Videla som, ako nás ťažko ranení posielali za inými, zdalo sa im, že tí nás skôr potrebujú. Počula som, ako sa nám muži ospravedlňujú, že máme s nimi toľko práce. Počula som, ako istý muž povedal pani Jamesovej, aby si šla ľahnúť, videl, že už zaspáva postojačky, hoci mu bolo treba vymeniť obväz a muselo mu to byť nepríjemné. Počula som, ako muži chválili svojich spolubojovníkov a iné jednotky, nielen svoju vlastnú. Nepočula som, aby niekto chválil sám seba.“

Okrem kapitána lorda Gordona.

„Je veľmi mladý, chérie.u zamrmlal lord Rosthorn.

„U pani Čiarkovej sú štrnásť– a pätnásťroční chlapci,“ namietla. „A sú obdivuhodne statoční, hoci jeden z nich možno na zranenia zomrie.“

„Takže ste rozhodnutá byť na Gordona tvrdá,“ potľapkal ju po ruke.

Bez rozmýšľania mu zovrela prsty.

„Mal pochabú predstavu, že bude proti Francúzom bojovať za mňa,“ vysvetľovala. „Predpokladám, že si sám seba predstavoval ako stredovekého rytiera bojujúceho za česť dámy. A predsa dnes ráno, keď mohol za mňa bojovať oveľa reálnejšie, myslel iba na vlastné pohodlie. Som rada, že som sa doňho nikdy pochabo nezaľúbila.“

„Verím, chérie,“ odvetil, „že vy nikdy nič neurobíte pochabo. Ale teší ma, že nesmútite za mladým mužom, ktorý vás nikdy nebol hoden. Je to iba páv.“

Proti vlastnej vôli sa zasmiala.

Presunul ich zovreté ruky z jej lona na svoje stehno. Nebola tým pobúrená, aj keď cítila hladkú látku jazdeckých nohavíc a pod ňou napäté svalstvo. Plecom zostávala stále opretá o jeho rameno.

„Nikdy ma neľúbil,“ vysvetľovala. „To je u mužov bežné. Keď vidia peknú, príťažlivú ženu, hneď si myslia, že ju ľúbia. V skutočnosti milujú svoj obraz v jej očiach. Nezaujíma ich, kto je, a ani to nechcú zistiť.“

„Ach, chérie, platí to iba o mužoch?“ spýtal sa jej. „Netýka sa to isté aj žien?“

Už sa nadýchla, že to poprie. Ale vždy bola úprimná sama k sebe. Je to pravda? Robia to aj ženy – premietajú svoju lásku k sebe na príťažlivých mužov, v ktorých očiach môžu obdivovať vlastný obraz? Robí to aj ona? Vari nebola spočiatku nadšená pozornosťou lorda Gordona? Vari neprijala Rosamondino priateľstvo a pozvanie, aby šla s nimi do Bruselu, pretože ju obdivoval a ona schvaľovala jeho dobrý vkus? Ak je to pravda – a bola natoľko úprimná, že aspoň čiastočne to priznala –, potom je to mimoriadne ponižujúce.

„Zrejme áno,“ pripustila. „Keď obdivujeme muža, oveľa väčšmi nás zaujímajú, aspoň spočiatku, naše pocity. Ale láska je oveľa viac. Znamená to poznať a byť poznaný.“

„A kto je lady Morgan Bedwynová?“ spýtal sa.

Ľútostivo sa usmiala a pozrela mu do tváre. Bola veľmi blízko k jej tvári. Jeho oči sa na ňu usmievali a ona si zrazu spomenula, že včera večer ju znova pobozkal na pery, keď sa prebudila s hlavou na jeho pleci.

Ale potlačila tú spomienku. Nechcela myslieť na jeho sexuálnu príťažlivosť – najmä keď ho potrebovala ako priateľa. A keď sa jej páčil ako človek.

„Ako môžem vysvetliť, kto som, lord Rosthorn?“ povedala. „Niekedy ani sama nepoznám odpoveď. Viem, že som mala dosť vyhranené názory – moja stará guvernantka by povedala, že som bola tvrdohlavá, ale nikdy by som si nemyslela, že sa postavím proti vôli gardedámy, keď ma do jej starostlivosti zveril Wulfric, a že sa odvážim zostať v cudzom meste sama, dokonca bez komornej. Vedela som, že nie som precitlivená, ale netušila som, že budem vedieť bez mihnutia oka ošetrovať ranených mužov alebo sa dívať, ako niekto umiera, a pritom sa nezosypem. Nechcela som, aby ma uviedli do spoločnosti, lebo som sa nechcela stať predmetom na manželskom trhu. A predsa sa mi páčilo moje uvedenie a spoločenské udalosti, ktoré ho sprevádzali. Nikdy som si nemyslela, že som romantická, ale bola som očarená pohľadom na dôstojníkov v červených uniformách a úpenlivo som Wulfrica prosila, aby ma sem pustil. Vždy som bola proti vojne, a predsa som aspoň sčasti túžila prísť sem preto, lebo ma fascinovala historická bitka, ktorá vrela na prahu Anglicka. Považovala som sa za imúnnu voči očividnému flirtovaniu skúseného zvodcu, a predsa nielenže som vám v tom nezabránila, ale som vás povzbudzovala a odpovedala na to. Považovala som za nemožné spriateliť sa s takým mužom. A predsa sa mi v tejto chvíli zdá, že ste pre mňa ten najdrahší priateľ, akého som kedy mala. Vidíte, skutočne sa nepoznám. Ako vám teda môžem povedať, kto som?“ Zasmiala sa. –

Aj on sa usmial. „Ste veľmi mladá,“ odvetil. „Nesmiete byť na seba taká prísna. Ledva ste začali objavovať, čo je dospelosť. Ale pochybujem, že niekto z nás dokonale pozná sám seba. Život by bol potom nudný. Nemohli by sme rásť. Nikdy by nás nič neprekvapilo.“

„Určite viem len to, že nie som iba dáma,“ povedala, „som žena – a osobnosť.“

„O tom som nikdy nepochyboval, chérie,“ ubezpečil ju.

A teraz robí presne to, čo sa jej nepáči na iných. Je taká zaujatá sebou, že nevníma pozorne muža vedra seba. Znova naňho uprela pohľad.

„A kto ste vy, lord Rosthorn?“ spýtala sa.

Opäť sa usmial. Naozaj je veľmi príťažlivý, keď sa usmieva, prebleslo jej mysľou. Ba aj vtedy, keď sa neusmieva. Ale v kútikoch očí a okolo úst mal vrásky smiechu, čo svedčilo o tom, že je to veselý muž. Aj v staršom veku bude vyzerať celkom dobre.

„Radšej ma nechcite poznať, chérie,“ vyhlásil. „Žil som ako naničhodník.“

„Predtým, ako vás vykázali na kontinent, alebo aj potom?“ chcela vedieť. „Vari ste sa nepoučili z toho, čo spôsobilo katastrofu?“

„Zrejme nie.“

Pozrel jej do tváre a oči sa mu smiali. Ich pery boli iba pár centimetrov od seba. A predsa sa necítila ohrozená. Bola celkom uvoľnená. Napriek jeho povesti a neodškriepiteľnej skutočnosti, že otec ho pred deviatimi rokmi vykázal z Anglicka, neverila, že je naničhodník.

„Aj keby som poznala všetky špinavé detaily vášho života,“ odvetila, „neodhalili by mi, kto ste. Neodpovedali ste na moju otázku.“

„Možno vám nemám čo povedať,“ vyhlásil. „Možno jednoducho vôbec nemám charakter.“

„O tom pochybujem,“ usúdila, „hoci ešte pred týždňom by som tomu asi verila. Prečo ste si ma vzali pod svoje ochranné krídla, lord Rosthorn?“

„Ako kvočka?“ Uškrnul sa. „Možno preto, že ste najkrajšia žena, akú som kedy poznal, chérie, a ja obdivujem krásu.“

Stratil sa jej za fasádou výsmešného pobavenia, ktoré dával najavo na ich prvých stretnutiach, vrátane pikniku v Soigneskom lese.

Ale prečo sa s ňou spriatelil? V skutočnosti na to nemal dôvod. Usúdila, že z láskavosti. Takže nakoniec o ňom predsa len niečo vie.

Myslel na ňu ako na priateľku, alebo to bral iba ako zodpovednosť? To druhé nie, musí to teda byť to prvé. Je jeho priateľkou, tak ako on je jej priateľom.

„Vraj naničhodník,“ usmiala sa naňho. „Ste nehorázny klamár, lord Rosthorn.“ Potľapkala ho po ruke. „Musím sa vrátiť. Večer si ešte trochu pospím a potom budem mať nočnú službu.“

Vstal a chytil ju pod pazuchu.

„Ak dovolíte, každý deň sa na vás prídem pozrieť,“ navrhol, keď vykročili, „a poviem vám, čo sa dozviem. Ak sa kedykoľvek rozhodnete vrátiť do Anglicka, všetko ihneď zariadim. Ak ma budete potrebovať z akéhokoľvek iného dôvodu, viete, kde ma môžete nájsť, alebo aspoň kde mi môžete nechať odkaz.“

„Rue de Brabant,“ povedala. „Kde je to?“

„Cestou k pani Clarkovej vás zavediem na tú ulicu,“ ponúkol sa. „Nie je to veľmi od cesty. Ukážem vám môj dom.“

„Ďakujem,“ odvetila. „Ale neodídem, kým sa niečo nedozviem o Alleynovi.“

Zarazila sa, keď si uvedomila, že za poslednú hodinu naňho ani nepomyslela. Nie, nebola to pravda. Za každou myšlienkou sa skrývala jej úzkosť o Alleyna. Ale celú hodinu hovorila o iných veciach a tešila sa z pekného parku. A za to vďačila lordovi Rosthornovi.

Ale čo sa stane, ak sa nedozvie nič určité? Kedy si prizná…?

Nech tá chvíľa nastane kedykoľvek, teraz to ešte nie je. Vykročila zarovno s grófom Rosthornom.

Nasledujúce štyri dni ošetrovala ranených s rovnakou energiou a oddanosťou ako predtým. Jeden muž im umrel a o prežitie ďalších úporné bojovali. Postupne sa väčšina mužov začala zotavovať, ba niektorí dosť rýchlo. Koncom štvrtého dňa ich bolo u pani Čiarkovej už iba sedemnásť.

Morgan vedela, že to nemôže takto pokračovať donekonečna. Čoskoro odídu všetci – buď späť k svojim jednotkám, alebo domov do Anglicka. A vedela, že väčšina žien, vrátane pani

Čiarkovej, čaká na odkazy od svojich manželov, kedy ich majú nasledovať do Paríža.

Bolo jej jasné, že čoskoro sa bude musieť postaviť zoči-voči realite. Neexistovalo iné rozumné vysvetlenie Alleynovej neprítomnosti – iba to zrejmé. Wulfric má právo vedieť, že je nezvestný. Ak mu to aj neoznámi ona, sir Charles Stuart to určite čoskoro urobí… No ona ešte na to nebola pripravená. Vždy keď jej myseľ zablúdila k tej téme, rozhodne sa od toho faktu odvrátila.

Gróf Rosthorn dodržal sľub a každý deň ju vzal na prechádzku. Čoskoro vybavoval aj pochôdzky, o ktoré ho prosila pani Čiarková, alebo im pomáhal dvíhať ťažkých pacientov. Raz napísal listy za mužov, ktorí mali vzdelaných priateľov alebo susedov, aby ich prečítali rodine.

Morgan si všimla, že všetky manželky sú doňho tak trochu zaľúbené. A verili, že ona je doňho zaľúbená celým srdcom. Ale nebola.

V tom čase nedokázala myslieť na lásku alebo na dvorenie. Nevedela však, čo by si bez neho počala. Možno by si napokon poradila aj sama… Určite. Ale bola mu vďačná za to, že ju navštevuje.

Niekedy sa na prechádzke vôbec nerozprávali. Často bola priveľmi unavená, aby dokázala rozmýšľať, a verila, že on to vycítil a prechádzal sa s ňou, aby sa nadýchala čerstvého vzduchu a cítila na tvári hrejivé lúče slnka. Niekedy sa však zhovárali o rozličných témach. Postupne zistila, že je veľmi sčítaný a vie veľa o maliarstve a hudbe. Na kontinente navštívil známe galérie a videl najslávnejšie obrazy. Hovoril jej o nich s výrečnosťou, ktorá ju presvedčila o jeho inteligencii a najlepšom vzdelaní.

Občas jej prebleslo mysľou, že možno aj je doňho trochu zaľúbená. Ale také pocity neboli dôležité. Po tie dni ani najmenej nepotrebovala romantický vzťah.

Konečne na štvrtý deň predsa len večer prišla správa.

Morgan práve obväzovala pacientovi kýpeť ruky, keď ju odvolala pani Clarková.
„Máte návštevu,“ oznámila jej. „Zaviedla som ho do kuchyne.“

Nikde inde nebolo možné prijímať návštevy. Ale nemohol to byť lord Rosthorn. On by sa jej ohlásil sám alebo by jej poslal odkaz a zostal by vonku. Nejaký inštinkt jej bránil, aby sa spýtala, kto to je. Pani Čiarková sa rýchlo zohla k pacientovi.

Bol to pobočník sira Charlesa Stuarta. Predstavil sa a úctivo sa uklonil. Morgan ho už kedysi stretla, ale meno si nepamätala. Ani tentoraz ho jasne nezachytila. Cítila, ako z nej vyprchala krv a usilovala sa ovládnuť.

„Posiela ma sir Charles, my lady,“ začal a odkašlal si. „V tejto chvíli píše list vojvodovi Bewcastlovi.“

Morgan zdvihla bradu a pozrela naňho priamo.

„Asi pred hodinou doručili sirovi Charlesovi list,“ pokračoval pobočník. „Bol celý od blata a niekoľko dní starý. Ale dalo sa zistiť, že to bol list, ktorý vojvoda Wellington nadiktoval svojmu pobočníkovi, a ten ho potom zveril do rúk lorda Alleyna Bedwyna.“

Morgan naňho vytrvalo hľadela. Znova si odkašľal.

„Ten list našli dnes ráno,“ vysvetľoval pobočník, „v Soigneskom lese pri Waterloo.“

Našli list! Nie však doručovateľa. Nepovedal to. Ale ani nemusel…

„Z poverenia sira Charlesa vám mám oznámiť, my lady,“ povedal, „že sa musí s najhlbšou ľútosťou vzdať nádeje, že lord Alleyne Bedwyn ešte žije. Vyjadruje vám úprimnú sústrasť a dáva sa spýtať, čo pre vás môže urobiť. Má zariadiť váš odchod do Anglicka?“

Morgan naňho hľadela, ale nepočula ho.

„Ďakujem,“ odvetila napokon. „A poďakujte, prosím, sirovi Charlesovi, že mi to oznámil. Teraz ma nechajte samu, prosím vás.“

„My lady…“ začal.

Morgan naňho inštinktívne uprela bedwynovský povýšenecky pohľad.

„Teraz,“ zdôraznila, „prosím.“

Osamelo hľadela na cibuľu visiacu zo stropu a počúvala, ako na peci vrie v čajníku voda. Nevedela, koľko času ubehlo, kým počula šušťanie sukní a za plecia ju chytili dve hrejivé ruky.

„Chúďatko moje,“ prihovorila sa jej pani Čiarková, „sadnite si, uvarím vám čaj.“

„Našli list.“ Tie slová z nej vyšli len ako šepot. Morgan si odkašľala. „Ale Alleyna nenašli.“

„Áno, milá moja,“ pani Čiarková jej takmer bolestivo zovrela plecia. „Dajte si šálku čaju. Pomôže vám to spamätať sa z úderu.“

Morgan len pokrútila hlavou. Cítila akési napätie. Nemôže len tak sedieť a popíjať čaj, lebo by vybuchla. Musí…

„Idem von,“ povedala, „potrebujem sa prejsť. Potrebujem porozmýšľať.“

„Je večer,“ namietla pani Čiarková. „Nemôžem s vami nikoho poslať. Sadnite si…“

Ale Morgan sa vyslobodila z jej zovretia.

„Idem von,“ zopakovala, „nepotrebujem gardedámu ani komornú. Potrebujem byť sama.“

„Milá lady Morgan…“

„Mrzí ma, že vás tu nechám uprostred mojej služby… Ale musím ísť von.“ Už boli v hale, Morgan schytila z háčika štólu a okrútila si ju okolo pliec. „Nič sa mi nestane. A čoskoro sa vrátim. Potrebujem sa iba nadýchať vzduchu.“

Náhlivo zbehla po schodoch na chodník. Nevedela, kam ide, a bolo jej to celkom jedno. Sklonila hlavu a rýchlo kráčala – akoby mohla prehlušiť pocity, ktoré sa už dlhšie ohlasovali, no ona si ich stále nepripúšťala.

Vedela to už celé dni! Takmer od začiatku to bolo beznádejné.

A celé dni si myslela, že sa na to pripravuje. Ale na ten okamih sa nedalo pripraviť. Alleyne je…

Keď prestala kráčať, bola zadychčaná, akoby bežala. Ani sama nevedela, kde je. Keď sa však v hustnúcej tme poobzerala okolo seba, uvedomila si, že stojí pred domom na Rue de Brabant, ktorý jej pred pár dňami ukázal gróf Rosthorn. Na poschodí sa svietilo.

Mala som v pláne prísť sem? uvažovala ohromene. Alebo je to len náhoda?

Na tom nezáleží.

Podišla ku dverám, zdvihla mosadzné klopadlo, na malú chvíľu zaváhala a potom zaklopala.

keď gervase začul klopanie, odtiahol záves na okne v obývačke a pozrel dolu. Jeho domáca aj s dcérou išli večer von. Aj komorník mal voľno. V dome bolo služobníctvo, ale pravdepodobne sa zdržiavalo vzadu v kuchyni. V hale nemal nik službu, lebo nečakali nikoho.

Hlavu mala zahalenú štólou, ale okamžite ju spoznal. Preboha! Čo robí v takúto hodinu pred jeho dverami lady Morgan Bedwynová? Bol už večer a bolo takmer celkom tma – v dome horeli sviečky. Keď odložil rozčítanú knihu na najbližšiu stoličku a zbehol po schodoch, myslel najmä na to, či je takáto návšteva vhodná. Keby ju tam niekto videl… Ale prv ako sa dostal k začiatku schodov, spomenul si, že jej povedal, aby za ním prišla, kedykoľvek ho bude potrebovať. Očividne to nie je spoločenská návšteva.

Zozadu sa šuchtal sluha.

„Ja to vybavím,“ povedal mu Gervase po francúzsky. „Je to moja známa.“

Našťastie sluha nepočkal, kto by to mohol byť. Prikývol, obrátil sa a odšuchtal sa, odkiaľ prišiel.

Gervase otvoril dvere a stačil mu jediný pohľad na lady Morgan, aby usúdil, že ju neodvedie preč. Namiesto toho ju chytil za rameno a vtiahol ju dnu.

„Poďte hore, tam budeme mať súkromie,“ navrhol. „Tam mi poviete, čo pre vás môžem urobiť.“

Bola bledá, očividne zdrvená. Kým sa s ňou ponáhľal hore schodmi do obývačky, nič nepovedala. Vlastne na to, aby uhádol, čo je vo veci, ani nebolo treba veľa dôvtipu.

„Našiel sa list, ktorý Alleyne niesol od vojvodu Wellingtona sirovi Charlesovi Stuartovi,“ začala a spustila si štólu na plecia. „Ležal v blate v lese medzi Waterloo a mestom.“ Hlas jej znel bezvýrazné. Upierala naňho oči veľké ako jazerá noci.

„Ach, áno, chérie,“ zamrmlal. Vzal jej ruky do svojich. Mala ich ako kus ľadu.

Usmiala sa. „Je mŕtvy, však?“

Vari ešte stále živí v sebe nejakú nádej? Nie, nastal čas postaviť sa zoči-voči skutočnosti. Uvedomil si, že iba preto za ním prišla. Zrejme jej tú informáciu priniesol niekto z veľvyslanectva a ona sa inštinktívne obrátila naňho, aby jej vysvetlil fakty. Kedy sa stali takými blízkymi priateľmi? prebleslo mu mysľou.

„Áno, chérie,“ prikývol, „musíte sa zmieriť s tým, že je určite mŕtvy.“

Pohľad upierala naňho, no v skutočnosti hľadela kamsi dozadu. Štóla sa jej zošuchla z pliec a zhrčila sa jej na kôpke pri nohách. Objal ju okolo pliec, privinul si ju. Obrátila hlavu a položila si ju na jeho nákrčník.

„Je mŕtvy,“ zachvela sa.

„Obávam sa, že je to tak.“

Takmer nečujne sa rozplakala. Ani by nevedel, že plače, keby sa jej nechvelo telo a necítil teplé slzy, ktoré mu premokali cez nákrčník. Privinul si ju ešte bližšie. Nevedel, ako sa to stalo, že toto priateľstvo bolo silnejšie ako akékoľvek iné priateľstvo s mužom či ženou. Predpokladal, že to spôsobili okolnosti – celkom nezvyčajné okolnosti, ktoré ich zatiahli do celkom nezvyčajného vzťahu. Rozhodne to také nebolo od začiatku.

Držal ju ešte dlho potom, ako prestala plakať. Nepokúšala sa odtiahnuť. Ak ešte vždy potrebovala útechu, poskytne jej ju tak dlho, ako si bude žiadať. Ale nakoniec zaklonila hlavu a vo svetle sviečok mu pozrela do očí. Slzy jej zaschli, no oči mala opuchnuté.

Bola to tá najhlúpejšia vec, akú mohol urobiť. Nevedel si to vysvetliť ani vtedy, ani neskôr. Rozhodne mu to pripadalo ako to najnevhodnejšie, čo mohol urobiť – ibaže potom si nebol istý, že to nebolo vzájomné.

Sklonil hlavu a pritisol ústa na jej pery.

Nebol to bozk ako predchádzajúce dva. Tento bol horúci a naliehavý, jej pery sa pri ňom pootvorili a on jej vsunul do úst jazyk. Objali sa navzájom a držali sa ako v kliešťach. Bol to nevysvetliteľne vášnivý bozk. Možno život takto protestoval proti smrti. Ale neskôr si priznal, že on ho nemá ako ospravedlniť.

A nemal ako ospravedlniť ani to, čo nasledovalo.

Zdvihol hlavu a pozrel do jej očí omámených vášňou.

„Chérie,“ zamrmlal.

„Nie,“ v jej hlase znela túžba, „ach, nie.“ Zatvorila oči, znova pootvorila pery a zaborila mu ruku do vlasov.

Cítil jej žiaľ, jej úzkosť, jej túžbu. A cítil aj svoju túžbu utešovať ju, dať jej všetko, po čom túžila. Ale bola to citová reakcia, ktorá nijako nezasiahla jeho rozum. Nerozmýšľal. Toto nebola vhodná príležitosť na chladné úvahy. Ona ho potrebuje. A tak si ju privinul k sebe a pobozkal ju ešte vášnivejšie ako predtým.

Keď mu zúfalo začala rozopínať gombíky na redingote a veste, pomáhal jej, aby si ju mohol privinúť priamo na srdce. Rukami šmátrala pod jeho oblečením, jednou rukou na páse a druhou po chrbte, pričom ju od holej kože delila iba košeľa. Gervase ju chytil pod zadkom a nadvihol si ju k sebe. Keby ju mohol zbaviť bolesti a uľaviť jej, bol by to urobil.

Bozkával ju na pery, na bradu, na krk. Trela si prsia o jeho hruď a brucho sa jej opieralo o jeho stoporený úd.

„Prosím,“ jej hlas znel hrdelné, pery sa jej pohybovali na jeho, „prosím, ach, prosím.“

„Chérie.“

Posadil ju na pohovku, ale namiesto aby sa obrátila nabok a sadla si do jeho lona, kľakla si rozkročmo naňho a ich vášeň nezadržateľne pokračovala. Nadvihol jej sukne, aby sa mohla voľnejšie pohybovať, a začal jej pohládzať vnútornú stranu stehien. Potom nahmatal horúce vlhké jadro.

Oboma rukami mu chytila hlavu, pritisla si ju na hruď a ticho zastonala. Pohybovala sa proti jeho ruke.

Rozopol si rázporok nohavíc, pritiahol si ju na stoporený úd, chytil ju za boky a posunul dolu. Ale nedovolila mu, aby bol nežný. Z celej sily sa naňho pritisla a vykríkla, keď do nej konečne vkĺzol.

Prebleslo mu mysľou, že musí na to ísť pomaly, lebo je panna, ale ona ho súrila svojou vášňou, až spolu dosiahli pokoj a zabudnutie.

Keby rozmýšľal, bolo by sa mu zdalo neuveriteľné, že na okamih znehybnela, prv ako sa do nej ponoril naposledy, a vykríkla. Ale nie od bolesti či šoku, no vo vytržení zo sexuálneho vyvrcholenia.

Ešte chvíľu sa zvierali v objatí a svet sa znova začal krútiť ako prv.

Jeho prvá racionálna myšlienka prišla odnikiaľ. Ale bola zlomyseľné priamočiara. Teraz sa dostatočne pomstil Bewcastlovi!

Sedel v kúte pohovky a ona bola schúlená na jeho lone, sukne znova decentne spustené. Hlavu mal položenú na operadle, ale rukami ju objímal. Na počudovanie zadriemala. On však nezadriemal. Zdalo sa jej, že je hore, aj keď nič nehovoril.

To, čo sa medzi nimi stalo, bytostne potrebovala a neľutovala to. Ale bolo by jej ľúto, keby to zmenilo povahu ich priateľstva. A akoby nie?! Prišla za ním – pretože bol jej najdrahší priateľ na svete. A teraz, aj keď iba pri tejto príležitosti, bol jej milenec. Nie, medzi nimi to už nikdy nemôže byť ako predtým.

„Nesmiete si nič vyčítať,“ povedala a ani sa nepohla. Bola si istá, že si to vyčíta. „Nebola to vôbec vaša vina.“

Uvedomila si, že jej pohládza vlasy. Prstami jej zľahka masíroval hlavu.

„Možno by sme nemali myslieť na to, čo sa dnes stalo, v súvislosti s výčitkami, chérie,‘* odvetil. „To by znamenalo, že sa stala chyba. Ale nebola to chyba, iba to možno prišlo predčasne. Keď vás zavediem domov, porozprávam sa s vojvodom Bewcastlom.“

Vtedy sa prudko posadila a rozladené naňho pozrela. Mohla vedieť, že zareaguje takto hlúpo. Koniec koncov, je džentlmen.

„O svadbe?“ spýtala sa ho. „To rozhodne nie.“

Lenivo sa na ňu usmial, ale nepohol hlavou. „Požiadam ho o vašu ruku, chérie,“ povedal. „Samozrejme, môžete odmietnuť, ale neradil by som vám to.“

„Samozrejme, že odmietnem!“ odsekla. Zúrivo zažmurkala, keď sa jej oči zaliali slzami – takmer nikdy neplakala. „Nepokazte to, lord Rosthorn. Počas týchto hrozných dní ste boli mojím najdrahším priateľom, utešovali ste ma tak, ako som to potrebovala. Nemôžete ma teraz presviedčať, že ma musíte požiadať o ruku, všetko tým iba pokazíte.“

„Ale možno sám chcem, chérie,“ namietol. „Možno vás milujem.“

„Nemilujete ma,“ vyhlásila. „Cítite so mnou… kvôli Alleynovi. A páčim sa vám a vážite si ma, tak ako sa vy páčite mne a vážim si vás. V tých citoch je istá láska, ale nie je to láska dvoch ľudí, ktorí chcú prežiť spolu cely život.“

„Chérie,“ odvetil, „bol som vo vašom tele. Pripravil som vás o panenstvo.“

… vo vašom tele. Cítila, ako sa jej rozpálili líca.

„Presne o to mi ide,“ namietla. „Keby som si bola jednoducho sadla na pohovku, keď som za vami prišla, nerozprávali by ste teraz o tom, že sa chcete porozprávať s Wulfom. Alebo áno?“

Ďalej sa na ňu usmieval, ale neodpovedal.

„Vidíte, nemôžete to povedať,“ pokračovala. „Nemôžete klamať. Nevydám sa za vás, lord Rosthorn, len preto, že som s vami mala intímny pomer.“

„Chérie,“ položil jej ruku na líce, „nebudeme sa preto hádať. Najmä nie dnes. Mrzí ma, čo sa stalo lordovi Alleynovi Bedwynovi. Ani vypovedať neviem ako veľmi.“

Znova sa jej oči zaliali potvorskými slzami.

„Myslela som si,“ odvetila, „že ak budem dosť dlho popierať pravdu, budem lepšie pripravená, keď si to budem musieť nakoniec priznať. Očakávala som, že moje city budú obrnené proti bolesti. Ale neboli. A keď som sem dnes večer prišla, myslela som si… zrejme som si myslela… Ale bolesť neodišla. Dokonca neverím, že vôbec prišla.“

„Nie, predpokladám, že nie.“ Oboma rukami jej zaklonil hlavu a znova ju nežne pobozkal na pery. „A chcel som vás utešiť. Ale nijaká útecha neexistuje, chérie. Bolesť, ako je tá vaša, treba prežiť. Potrebujete byť so svojou rodinou. Musíte sa vrátiť do Anglicka.“

Zatúžila po Wulfricovi a ostatných bratoch a po Freyji. Po tých, čo zostali…

„Áno,“ prikývla.

„Vezmem vás tam,“ navrhol. „Zajtra odídeme.“

„Ale to nemôžem od vás žiadať.“ Zamračila sa naňho.

„Nežiadali ste ma o to,“ namietol. „Odídeme skoro. Teraz vás odprevadím späť k pani Čiarkovej a môžete si pobaliť veci.“

Postavil ju na nohy a zohol sa po jej štólu.

Nemôžem ísť do Anglicka sama, uvažovala. Nech mala akokoľvek rada nezávislosť, na isté veci by sa ani ona nepodujala bez sprievodu. Jednou z nich bolo cestovanie z jednej krajiny do druhej. Celkom zabudla na ponuku sira Charlesa Stuarta, že jej zariadi cestu domov.

„Ďakujem,“ povedala, zahalila sa do štóly a zachvela sa napriek tomu, že bolo teplo.

Keď ju odprevádzal domov, pevne jej držal ruku pod pazuchou. Nemala by som mať takú podporu, pomyslela si, ale bola za ňu vďačná. Jej myseľ sa otvorila realite – a bolesti. Alleyne je mŕtvy. Zajtra ide domov. Bude musieť oznámiť tú novinu Wulfricovi.

A dnes mala intímny pomer s grófom Rosthornom. Nečudo, že sa jej podlamovali nohy. Musela rozmýšľať nad mnohými vecami. Cestou sa nezhovárali. Nevšímala si ľudí, okolo ktorých prechádzali. Dokonca si nevšimla, keď lord Rosthorn dva razy pozdravil svojich známych.

„Pani Čiarková vás už bude bezpochyby čakať,“ povedal, keď sa blížili k domu. „Choďte dnu, chérie, a oddýchnite si, ak môžete. Bude to dlhá cesta.“

„Áno, ďakujem.“

Zaviedol ju hore schodmi. Ale keď dvíhal ruku, že zaklope na dvere, tie sa otvorili a zjavila sa pani Čiarková. Na tvári sa jej zračili obavy aj úľava.

„Ach, vďakabohu!“ zvolala rozvášnené. „Už som sa išla zblázniť od strachu. Som rada, že ste ju našli, my lord.“

„Zajtra odchádzam s lady Morgan do Anglicka,“ oznámil jej. „Ráno prídem čo najskôr. Ale najprv jej musím nájsť komornú.“

„To bude najlepšie riešenie, aj keď nie ideálne,“ odvetila pani Čiarková, „keďže s ňou nemôžem ísť osobne. Poďte, moja milá.“ Chytila ju okolo pliec. „Poďte do kuchyne. Urobím vám Šálku Čaju. Už som vám ten čaj sľúbila.“

Morgan sa poddala pokušeniu dať sa aspoň chvíľu rozmaznávať. Zaplavili ju emócie.

Cesta domov bola dlhá a únavná, hoci Morgan by neskôr. nevedela povedať, či trvala deň alebo týždeň. Keď sa dalo, sedela skrútená v kukle žiaľu, aby ho nezaháňala nevhodne ako v dome grófa Rosthorna. Ničilo ju vedomie, že grófa dohnala do takej indiskrétnosti – teraz má pocit viny a domnieva sa, že jeho povinnosťou je, aby sa s ňou oženil.

Mala novú komornú, ktorá nerozprávala takmer vôbec po anglicky a len veľmi málo poznala svoje povinnosti. Ale, samozrejme, prijali ju do služieb len preto, aby sa zachovalo dekórum. Iba odprevadí Morgan do Londýna a vráti sa do Bruselu. Tak jej to aspoň gróf Rosthorn vysvetlil.

Morgan ho cestou z Bruselu do Ostende takmer nevidela. Šiel koňmo popri prenajatom koči, zatiaľ čo ona s komornou sa viezla v koči. Ale to sa počas plavby do anglického Harwicha zmenilo. Komorná lise dostala záchvat morskej choroby a nemohla vyjsť z kajuty, v ktorej bývala so svojou paňou. Na druhej strane Morgan nezniesla, keď mala byť zavretá vnútri. Potrebovala sa prechádzať po palube, stáť pri zábradlí alebo sedieť niekde vonku, kde cítila na tvári soľ, dýchala čerstvý vzduch a upierala zrak do večnosti.

Bolo jej jedno, čo si o tom kto myslí.

Ťažilo ju vedomie, že ona jediná z celej rodiny pozná krutú pravdu. V duchu hľadala, ako im to povie, ale nenachádzala slová. Stále tomu nemohla uveriť. Neexistoval hmatateľný dôkaz, že Alleyne už nežije. Keď zatvorila oči, videla jeho príťažlivú, rozosmiatu tvár a počula jeho žartujúci hlas, akoby stál pri nej. Niekedy zrazu otvorila oči, ani čo by ho chcela pristihnúť, ako sa na ňu pozerá a smeje sa na tom, čo jej vyviedol.

Gróf Rosthorn bol na palube jej stály a jediný spoločník, hoci sa zoznámili aj s inými ľuďmi. Morgan sa nevedela správať spoločensky, ale nasadila si na tvár ten najpovýšeneckejší a najneprístupnejší výraz a sedela alebo stála čo najďalej od nich. Vždy bol po jej boku. Občas sa zhovárali o takých témach, na ktoré si neskôr ani nevedela spomenúť. Raz, keď sa vietor zmenil na víchricu a všetci ostatní sa skryli do podpalubia, ju tuhšie zahalil do plášťa a držal ju okolo pliec. Tak stáli možno hodinu alebo aj viac.

Aj v najväčšej otupenosti však vedela, že teraz ho pozná ináč ako predtým. Ale on sa k tej príhode nevracal a ona sa ňou nateraz nevládala zaoberať. Bola vďačná, že sa akosi vrátili k priateľstvu, aké medzi nimi vládlo od plesu u vojvodu Richmonda.

Ak jej aj zišlo na um, že je nevhodné byť na palube bez slúžky a že blízkosť grófa Rosthorna môže medzi spolucestujúcimi vyvolať klebety, ktoré sa rýchlo rozšíria, keď vystúpia na breh, pohŕdavo tie myšlienky zahnala. Nie je to ich vec, iba jej – a Wulfricova, ale keď mu všetko vysvetlí, určite to pochopí.

Nadovšetko túžila byť doma v Lindsay Hall, v dome Bedwynovcov v Londýne, kdekoľvek, kde sú jej bratia a sestra. Kdekoľvek, kde je Wulfric. Wulfric sníme z jej pliec to bremeno. On bude vedieť, čo robiť. A predsa sa návratu domov bála. Ako sa im môže pozrieť do očí? Čo im povie?

V Harwichi vystúpili za vetristého, daždivého popoludnia, ktoré pripomínalo skôr jeseň ako vrcholiace leto. Gróf Rosthorn jej oznámil, že zostanú na noc v Harbourlnne na nábreží a ráno budú pokračovať v ceste do Londýna.

„Hneď sa ubytujeme,“ sľúbil. „Potom sa pokúsim prenajať koč na zajtra a vy si zatiaľ oddýchnete. Už iba deň, a ste konečne doma.“

Držala si vo vetre striešku čepca a zamračene naňho pozrela. „Aká som bola po celý čas sebecká, keď som myslela iba na seba,“ povedala. „Vy ste sa vrátili do Anglicka prvý raz po deviatich rokoch.“

„To je pravda, chérie,“ prikývol s úsmevom, „a zatiaľ som ten otras celkom prežil.“

Po prvý raz jej zišlo na um, že táto cesta musí byť preňho rovnakým utrpením ako pre ňu. Bude sa musieť stretnúť s ľuďmi, ktorých nevidel deväť rokov, bude musieť chytiť opraty života, ktoré pustil ako veľmi mladý. Donútila ho prísť, prv ako bol pripravený? Pozrela naňho s hlbokými výčitkami. Mohla sa s ním o tom porozprávať počas tých dlhých hodín mlčania na lodi. Namiesto toho bola zahľadená iba do seba. Počas večere sa budeme zhovárať o ňom, rozhodla sa.

„Dúfam, že to pre vás bude šťastný návrat,“ povedala. Lord Rosthorn chytil jej ruku v rukavičke a usmial sa na ňu. lise sa trochu spamätala z nevoľnosti, keď už boli na pevnej

zemi, a kráčala za nimi k hostincu s tvárou sklonenou proti dažďu a vetru.

Odľahlo im, keď konečne vstúpili do budovy a v prijímacej hale videli vo veľkom kozube oheň. Morgan podišla k ohňu, otriasla si z plášťa dažďové kvapky a gróf Rosthorn zatiaľ pristúpil k recepčnému pultu.

Teraz mala celkom iné pocity ako pred necelými dvoma mesiacmi, keď bola v Harwichi naposledy. Akoby vtedy mala o desať rokov menej ako teraz. Keby sa len mohla vrátiť naspäť, aby sa všetko skončilo inak! Ale ako? Mala mu urobiť pri Namurskej bráne scénu a trvať na tom, aby Alleyne nešiel na front, aby ju hneď odviedol do Anglicka?

Nastavila ruky ku kozubu a obzrela sa na lorda Rosthorna, ktorý vybavoval nocľah – a zrazu zistila, že hľadí na vysokého, elegantne oblečeného muža. Práve prechádzal cez recepčnú halu k dverám.

Wulfric!

Na okamih bola taká zhrozená, že sa nevládala ani pohnúť či vykríknuť.

Nevidel ju. Zato grófa Rosthorna videl. Zrazu zastal, na tvári maska chladu a nozdry sa mu rozšírili.

Ale Morgan si to nevšimla. Opäť sa jej vrátil hlas.

„Wulf!“ zvolala a v panike sa rozbehla k nemu. „Wulf!“

Wulf nebol muž, ktorému sa človek za bežných okolností vrhne do náručia. Ale v tej chvíli pre ňu predstavoval bezpečie a lásku. Vrhla sa k nemu, a keď ju objal, cítila jeho pevnosť.

Tá chvíľa sa však rýchlo pominula. Silno ju chytil za ramená, odtisol od seba, pozrel na ňu a potom ponad jej hlavu na grófa Rosthorna. Pod jeho pohľadom by sa roztriasli aj cencúle.

„Niekto mi je bezpochyby dlžný vysvetlenie,“ povedal potichu, čo znamenalo, že má hrozivú náladu.

Prebleslo jej mysľou, že sa mu už niečo dostalo do uší. Grófka Caddicková mu bezpochyby všetko rozpovedala. Ale to nebolo to hlavné, čo zamestnávalo jej myseľ. Ani sa nestihla začudovať, čo robí v Harwichi. Z toho zmätku jej bolo nevoľno.

„Wulf,“ ozvala sa a hlas sa jej tak triasol, až z nej slov“ doslova vyrážali. Chytila mu fazónku redingotu, zabudla na všetku dôstojnosť a nacvičené prejavy. „Wulf, Alleyne je mŕtvy!“

Studené strieborné oči sa zmenili. Akoby v nich vyhaslo svetlo. Ruky mal ani kliešte. Nato raz, dva razy, znova a znova pokýval hlavou. Pomaly, takmer nebadane.

„Ach,“ vzdychol takým vzdialeným hlasom, až ho Morgan ledva počula.

Bol to skutočne hrozný okamih! Wulf nevedel, čo má povedať, čo urobiť. Nikdy ho takého nevidela. Zrazu to bola ľudská bytosť, ktorá môže kedykoľvek dať najavo zraniteľnosť, o akej nikdy netušila. Nechcela, aby Wulfric bol ľudská bytosť. Chcela, aby bol jej najstarší brat, neporaziteľný vojvoda Bewcastle. V tej chvíli nechcela mať osemnásť rokov a nechcela byť ženou. Túžila lén po tom, aby z nej znova bolo dievča pod jeho ochranou.

Ale okamih zraniteľnosti sa rýchlo pominul. Znova uprel oči na lorda Rosthorna a opäť sa z neho stal Wulfric. Pustil Morgan. Otvorila ústa, že ich predstaví, ale Wulfric prehovoril skôr.

„Tak, Rosthorn,“ mierne zdôraznil jeho meno.

„Bewcastle?“ odvetil gróf. „Úprimnú sústrasť. Práve som chcel odprevadiť lady Morgan a jej komornú do Londýna. Možno by sme mohli nájsť izbu, kde by sme mali väčšie súkromie. Chceli ste počuť vysvetlenie.“

Morgan naňho vrhla pohľad. Hovoril akosi ináč, sekal slová a francúzsky prízvuk bol takmer nebadateľný. Hľadel na Wulfrica tvrdým pohľadom, so zaťatou sánkou. Wulfric skutočne niečo počul a lord Rosthorn to vedel. Takže zostane v pasci hrdosti a cti dvoch džendmenov.

Len krátko po tom, čo povedala Wulfricovi, že Alleyne je mŕtvy,

„Myslím, že sa zaobídeme bez vysvetlenia,“ ozval sa Wulfric. „Včera ma navštívila lady Caddicková a rozhodol som sa osobne zájsť do Bruselu, aby som vyhľadal lady Morgan a odviedol ju domov. Teraz je to zbytočné, no asi by som sa mal postarať o dovezenie telesných pozostatkov môjho brata.“ Morgan videla, ako zovrel v ruke lorňon. Hanky mu obeleli. „V každom prípade váš sprievod už nie je potrebný, Rosthorn. Odteraz budem ochraňovať lady Morgan ja. Zbohom.“

Morgan naňho ohromene pozrela. Vari si vôbec nechce vypočuť vysvetlenie? Nepoďakuje sa lordovi Rosthornovi, že ju sprevádzal domov? Nepovie mu presne, z čoho ho lady Caddicková obvinila? Len si to predstavuje? Alebo sa títo dvaja poznali už predtým?

Obrátila hlavu a uprela pohľad na lorda Rosthorna.

Ešte vždy sa mu v očiach zračil tvrdý pohľad, sánku mal zaťatú. Ledva ho poznávala. Pozrel na ňu a formálne sa jej uklonil.

„Dovidenia, chérie,“ povedal.

„Takže odchádzate?“ spýtala sa. „Len tak?“

Ale on sa už od nich odvrátil a dlhými krokmi vykročil k dverám. Prebleslo jej mysľou, že ho nemôže nechať odísť. No prv ako za ním stihla vykročiť, Wulfric jej znova zovrel rameno a ona uprela naňho rozšírené oči.

Nepovažoval za potrebné nájsť súkromnú izbu, keď to lord Rosthorn navrhol. Ale zrejme niečo naznačil personálu v recepčnej hale. O malú chvíľu ich už viedli do súkromného salónu, hlboko sa im uklonili a zatvorili za nimi dvere.

Nohy sa jej podlamovali, keď si znova uvedomila význam tohto okamihu.

) ej najdrahší priateľ odišiel tak rýchlo a nečakane, že sa s ním ani nestihla poriadne rozlúčiť. Ale je doma. Wulf je tu a ona sa už zbavila hrozného bremena.

Hľadel na ňu striebornými očami. V ruke zvieral lorňon ako vždy. „Teraz mi povedz, prosím ťa, Morgan, ako Alleyne prišiel o život,“ požiadal ju.

Uprela naňho pohľad, nevšímajúc si, že jej zvoní v ušiach a podlamujú sa jej kolená.

„Zahynul v bitke pri Waterloo,“ odpovedala.

ešte vždy vytrvalo mrholilo a fúkal vietor. Napriek tomu Gervase išiel na prenajatom koni takmer cvalom a nedbal na nepohodlie či nebezpečenstvo.

Šmahom ruky ho prepustili. Bewcastle, ktorý toho očividne počul od lady Caddickovej práve dosť, aby sa rozhodol zájsť osobne do Bruselu, najprv požadoval vysvetlenie, a potom ho odmietol. Prepustil svojho dávneho nepriateľa, akoby bol obyčajný niktoš.

Len čo mu padol pohľad na Bewcastla, vzkypela v ňom nenávisť, ktorá ho zaslepovala, pulzovala mu v mysli, zatemňovala mu úsudok. Ale s jedným bol spokojný – nech sa Bewcastle akokoľvek ovládal, očividne bol rozčúlený. A bude ešte väčšmi, sľuboval v duchu Gervase. Oni dvaja ešte neskončili. Ani zďaleka nie.

Stiahol koňa nabok, aby pustil poštový voz z protismeru –spod kolies mu fŕkalo blato a kaluže. Potom vyrazil rozumnejším tempom.

Čoskoro vojvodu Bewcastla navštívi v Londýne. Ale nebude to hneď. Napriek nenávisti chápal, že musí zachovať slušnosť. Musí dopriať rodine Bedwynovcov čas na oplakávanie svojho mŕtveho.

Aj ona potrebuje čas. Nepomenoval jedinú osobu, ktorá mohla zmierniť jeho rozhodnutie.

Medzičasom sa do Londýna dostanú klebety z Bruselu aj z lode, a keď do toho budú prikladať polienka aj Caddickovci, prepukne verejný škandál.

Rozhodol sa, že nepôjde hneď do Londýna. Najvyšší čas, aby zašiel domov, do Windrush Grange v Kente. Najvyšší čas začať odznova tam, kde pred deviatimi rokmi skončil. Uvažoval, či to bude možné. Už nie je taký, ako bol vtedy.

Nástojčivo si uvedomoval, že je znova v Anglicku a že sa mu nedostalo príjemného privítania. Krajina bola sivá a pochmúrna, oblaky ťaživé a nízke. Zo striešky klobúka mu stekali na chrbát kvapky. Cesta sa leskla blatom a mlákami, čo naznačovalo, že na nej sú jamy. Uvažoval, že by bolo možno bývalo rozumnejšie zostať v Harwichi a nasadnúť na prvú loď na kontinent.

Ale v Anglicku má povinnosti. Je najvyšší čas…

A tak klusal ďalej.

Proti vlastnej vôli myslel na lady Morgan Bedwynovú – výnimočne krásnu na plese u Cameronovcov, povýšenú, inteligentnú a čarovnú na pikniku v Soigneskom lese, strapatú a príťažlivú pri Namurskej bráne, keď sa skláňala nad kôpkou zakrvaveného šatstva, zdrvenú žiaľom v jeho izbe na Rue de Brabant, rozpálenú vášňou pri hľadaní útechy. Fascinujúca žena s mnohými tvárami.

„Dočerta!“ Pritiahol koňovi uzdu, keď si uvedomil, že znova cvála. Ako by ju mohol zneužiť…

Ale, samozrejme, už ju zneužil.

Desať dní žila Morgan ako v neskutočnej hmle. Wulfricovi všetko vysvetlila. Vytrysklo to z nej v súkromnom salóne v Harbour Inn ako gejzír, aj keď niečo z nej musel vytiahnuť starostlivo volenými otázkami jej brat aj počas nekonečnej cesty domov v nasledujúci deň.

Povedala mu všetko, čo vedela, o Alleynovom zmiznutí a o objavení listu, ktorý sa zdal nevyvrátiteľným dôkazom toho, že je mŕtvy. Porozprávala mu o Caddickovcoch, o ich rozhodnutí vrátiť sa domov a odmietnutí zostať v Bruseli s ňou. Vysvetlila mu, že pani Čiarková jej poskytla dočasný domov, a porozprávala mu, ako sa ona a ostatné manželky dôstojníkov starali o ranených.

Pochopila, že spravodlivo pobúrená lady Caddicková mu všetko vyložila inak. Nezmienila sa o tom, že Alleyne bol nezvestný a že Morgan ošetrovala ranených. Podľa verzie lady Caddickovej bola Morgan jednoducho tvrdohlavé, neposlušné dievča, ktoré sa nedalo odlákať od zvodov mesta a neželaného ctiteľa, čo sa okolo nej neprestajne krútil.

„Ty si veril,“ spýtala sa Morgan povýšené, hľadiac cez okno koča, „že som tam zostala iba z frivolnosti, Wulf? Tak zle ma poznáš?“

„Zrejme,“ pripustil. „Nečakal som, že budeš taká odvážna a zbavíš sa gardedámy ako starého čepca. Ale nepredpokladal som ani to, že ťa gardedáma nechá v štichu. Pohovoril som si o tom s lady Caddickovou, prv ako odišla.“

Morgan ľutovala, že nebola pri tom. Nepochybovala, že grófka odchádzala pokorená.

Niekoľko ráz sa bratovi pokúsila povedať o láskavosti, ktorú jej lord Rosthorn preukazoval, ale zakaždým ju len vypočul, nič neodvetil, a potom sa rozhovoril o čomsi celkom inom. Samozrejme, Wulf nemohol pochopiť, že posledné týždne neboli normálne a že zvyčajné pravidlá slušnosti neboli dôležité. Pravda, mala pocit viny pre to, čo sa medzi nimi stalo v ten posledný večer v Bruseli. Nechcelo sa jej veriť, že to obaja dopustili.

„Ty si poznal grófa Rosthorna už predtým?“ spýtala sa Wulfrica cestou.

„Dosť dobre, aby som vedel, že pre teba to nebol vhodný sprievodca,“ odvetil. „Predpokladám, že v hostinci, ku ktorému sa práve blížime, budeme meniť kone. Spýtam sa kočiša, prečo meškáme pol hodiny.“

Pred deviatimi rokmi mal Wulfric dvadsaťštyri rokov. Bezpochyby grófa poznal. A takmer určite vedel aj o škandále, pre ktorý musel odísť do exilu. Už-už ho chcela požiadať, aby jej porozprával o tej nepríjemnej udalosti, ale zahryzla si do jazyka. Gróf Rosthorn jej o tom nikdy nič nepovedal. Nebude teraz ťahať informácie od Wulfrica, ktorý k nemu mal očividne nepriateľský vzťah.

Chýbal jej! Ich rozlúčka bola priveľmi náhla a nečakaná. Zanechal v jej živote prázdne miesto. Uvažovala, či naozaj príde, ako sľúbil, aby Wulfrica požiadal o jej ruku. Úprimne dúfala, že nie. Ale keď sa nakoniec vôbec neprišiel pozrieť, ako sa má, ani jej oficiálne nevyjadril sústrasť, bola nepopierateľné sklamaná, dokonca dotknutá.

Usilovala sa naňho nemyslieť. Koniec koncov, nebol jej nič dlžný – aj keď česť mu hovorila niečo iné. Ona bola jeho dlžníčkou.

Freyja a Joshua boli ešte vždy v Londýne, parlament stále zasadal. Ale nezdržali ich tam iba Joshuove politické záväzky. Freyja sponzorovala nielen Morganino uvedenie do spoločnosti, ale aj uvedenie lady Chastity Moorovej, Joshuovej sesternice a zverenkyne, ktorá s nimi žila v ich londýnskom dome. Chastity sa nedávno šťastne zasnúbila s vikomtom Meechamom. Ale aj keby nemali tieto povinnosti, pravdepodobne by odložili návrat do Penhallow v Cornwalle, lebo chceli navštíviť spoľahlivého lekára. Bola totiž v prvých mesiacoch tehotenstva.

Aidan prišiel z Oxfordského grófstva s Eve a ich adoptovanými deťmi Davym a Becky a Rannulf s Becky prišli z Leicestru, hoci ich syn William mal iba čosi vyše dvoch mesiacov. Všetci prišli preto, lebo Wulfric im napísal listy a poslal ich po zvláštnom poslovi.

Pre Morgan by malo byť obrovskou útechou, že je obklopená rodinou. A v mnohom aj bolo. Ale Wulfric bol ešte väčšmi utiahnutý ako zvyčajne a väčšinu času trávil v knižnici. Takže zostalo na Morgan, aby odpovedala na záplavu otázok.

Bolo hrozné pozerať sa na žiaľ jej silných súrodencov. Freyja to znášala najlepšie, aspoň navonok, zostala rázna a veselá, aj keď jej tvár vyzerala ani vytesaná z mramoru, Joshua okolo nej stále obskakoval a inokedy veselé líca mu poznačili vrásky starostí. Rannulf, ten srdečný Rannulf, sa takmer celkom utiahol, veľa času trávil v detskej izbe a držal v náručí svojho malého synčeka, aj keď spal. Aidan, ten tvrdý bývalý dôstojník s prísnou tvárou, plakal, keď objímal Morgan, a bol v rozpakoch z bolestných hlasných vzlykov, ktoré sa márne pokúšal potlačiť.

V rodinnom kruhu zavládla zívajúca prázdnota.

Možno najhoršie na celej tragédii bolo, že sa nenašlo telo, pri ktorom by spolu mohli bdieť a oplakávať ho. Nemali koho pochovať a navštevovať s kvetmi. Telo neexistovalo – iba prázdnota.

Na jedenásty deň po Morganinom návrate Wulfric usporiadal zádušnú omšu v Kostole svätého Juraja na Hanover Square. Prialo na ňu veľa ľudí. Morgan sedela v prednej lavici vedľa Wulfrica a bola by ho držala za ruku, keby jej ju ponúkol. Ale bol neprístupnejší ako kedykoľvek predtým, akoby zamrzol hlboko v obrovskom ľadovci. Zrejme iba sestra mohla pochopiť, že skutočne prežíva žiaľ. Ale to ju veľmi neutešovalo. Aidan mal Eve, Rannulf mal Judith a Freyja mala Joshuu. Ona nemala nikoho. Počas omše sedela s rukami v lone, s očami upretými k zemi.

Gróf Rosthorn neprišiel!

Už nemohla dúfať v jeho príchod, keď sa omša skončila a väčšina hostí zostala pred kostolom, aby Bedwynovci mohli odísť skôr. Aj keď po ňom pátrala pohľadom, nikde nablízku ho nevidela. Neprišiel ani s ostatnými do domu Bedwynovcov na čaj.

Možno nie je v Londýne, pomyslela si. Možno sa vrátil do Belgicka alebo na kontinent… Možno do Paríža. Alebo odišiel do rodného domu. Ale dotklo sa jej, že sem neprišiel. Odhliadnuc od toho večera v Bruseli, myslela si, že sú priatelia. Ani jej nenapísal. Samozrejme, nemohol napísať jej osobne, nebolo by to vhodné. Ale mohol napísať kondolenčný list celej rodine, či nie?

Zato do ich domu prišli iní ľudia. No tých by radšej nevidela. Prišiel gróf Caddick s manželkou a Rosamond. Dokonca prišiel aj kapitán lord Gordon a vyzeral čarovné romanticky v slávnostnej uniforme a bez čižmy na zlomenej nohe. Pohyboval sa na barlách a komorník mu stále chodil po boku. Získal si obdiv prítomných… Hrdina bitky pri Waterloo! Hrdina, ktorý prežil…

Rosamond objala Morgan a nechcela ju pustiť.

„(e mi jedno, čo hovoria, Morgan,“ povedala. „Vždy budem všetkým, ktorí budú ochotní počúvať, hovoriť, aká si bola odvážna. Nesmierne ma mrzí, čo sa stalo lordovi Alleynovi.“ Slzy jej zabránili povedať viac.

Jej matka nemala podobné problémy.

„Som rada, že ste znova doma, lady Morgan,“ spustila ostrým hlasom. „Dobre, že ste sa vrátili, aby ste oznámili tú smutnú novinu osobne, inak som presvedčená, že Bewcastle by bol veľmi nespokojný, lebo ste boli tak sebecky neposlušná. To by sa vám určite nepáčilo. Spočiatku chcel obviňovať za to mňa, keďže som odišla bez vás, isto si to viete predstaviť. Ale dúfam, že odvtedy si uvedomil svoju chybu. Neviem si predstaviť, že by to nepochopil.“

Morgan iba nadvihla obočie a pozrela na svoju bývalú gardedámu s tichým odporom. Vzápätí sa presunula k inej skupinke.

Radšej by sa kapitánovi lordovi Gordonovi bola vyhla, ale on sa jej úmyselne postavil do cesty a požiadal ju o súkromný rozhovor. Sadla si s ním do kúta v salóne, kde boli sami. Predpokladala, že mu odpustí. Ale bude ju stáť veľkú námahu, aby mu to povedala. Urobí tak iba preto, lebo pre ňu nič neznamená.

Modriny na tvári mu vybledli. Pomyslela si, že je ešte príťažlivejší ako predtým. Ale zdalo sa jej neuveriteľné, že ani nie tak dávno bola doňho trochu zaľúbená.

„Lady Morgan,“ začal, „dúfam, že mi odpustíte.“

„Boli to ťažké dni, kapitán,“ odvetila. „Trúfam si tvrdiť, že nikto z nás sa nesprával, ako by mal alebo ako by sa správal za normálnych okolností. Najlepšie na to zabudnúť.“

„Ste nesmieme veľkorysá.“ Očividne sa mu uľavilo. „Išiel som do svojej prvej bitky a nerozmýšľal som rozumne.“

Do prvej bitky? Zamračila sa.

„Za čo sa mi vlastne ospravedlňujete, lord Gordon?“ spýtala sa.

Začervenal sa, a keď prehovoril, nehľadel jej do očí.

„Zdá sa mi, že som vzbudil isté očakávania, aj keď som to nemal v úmysle,“ povedal. „Že som vzbudil nádej, keď som nemal na mysli nič trvalé.“

Uvedomila si, že nehovorí o ich poslednom stretnutí pred domom na Rue de Bellevue, ale o tom, čo sa medzi nimi stalo na plese vojvodu z Richmondu.

„Mysleli ste si, lord Gordon,“ ozvala sa tichým hlasom, „že som mala dojem, že sme zasnúbení?“

„J-ja…“ Tváril sa ostýchavo.

„Nemala som vôbec taký dojem,“ ubezpečila ho. „Keby ste sa ma vtedy boli na to rovno spýtali, odvetila by som nie. Samozrejme, že každá žiadosť o moju ruku musí byť formálna a korektná. Nikdy by som sa nedala natoľko uniesť, lord Gordon, aby som sa tajne zasnúbila s mužom, ktorý sa predtým neobrátil na vojvodu Bewcastla. Ale aj keby ste to boli urobili a bol by vám dal svoj súhlas, takmer určite by som vás bola odmietla.“

Začervenal sa ešte väčšmi. „Som dobrá partia, lady Morgan,“ namietol. „Jedného dňa budem gróf Caddick.“

„Je mi to jedno, aj keby ste hneď boli princ waleský,“ odsekla Morgan, zdvihla bradu a pozrela naňho zvrchu, akoby bol nejaký nechutný človek. „Nie ste džentlmen, ktorého považujem za hodného mojej ruky, kapitán Gordon. Som rada, že sa mi neospravedlňujete za to, ako ste sa zachovali v deň odchodu z Bruselu. Vo chvíli slabosti by som vám možno odpustila.“ Vstala.

„Mama má pravdu, pokiaľ ide o vás,“ odvetil ostro. „Aj všetci ostatní.“

„Skutočne?“ Zmrazila ho pohľadom.

„Ste povýšenecká, my lady,“ pokračoval, „na ženu, ktorej meno sa pretriasa v každom londýnskom klube a salóne. Nemyslite si, že vás v Bruseli nevideli, ako sa vodíte pod pazuchu s grófom Rosthornom, objímate sa s ním na ulici alebo ste s ním sama na lodi celou cestou do Harwicha, pričom vás stále objímal okolo pliec a držal za ruku. Dokonca aj na to, že ste Bedwynová, je to také otrasné, že sa to nedá vyjadriť slovami.“ Hovoril ako urazený malý chlapec.

„A predsa ste našli dosť slov a dokázali ste, aký ste výrečný, kapitán,“ odsekla. „Blahoželám.“

Ešte chvíľu naňho uprene hľadela mrazivým pohľadom. Ale vo vnútri bola zdrvená. Je to naozaj pravda? Skutočne sa o nej klebetí? Pretože zostala v Bruseli, aby ošetrovala ranených vojakov a čakala na správu o Alleynovi, a pretože gróf Rosthorn bol taký láskavý a sprevádzal ju po Bruseli, keď si potrebovala oddýchnuť? Pretože bol taký láskavý, že ju sprevádzal do Anglicka, keď sa chcela vrátiť? Veď mala so sebou komornú.

Kedy ju videli, ako sa s ním objíma? Spomenula si iba na jednu príležitosť pred domom pani Čiarkovej, keď bola unavená a na pár minút mu zadriemala na pleci. Potom sa postavila o schod vyššie, naklonila sa k nemu a pobozkala ho.

Na ulici sú vždy nejakí chodci.

Samozrejme, mohla tušiť, že v Londýne sa bude klebetiť. Dosť klebiet priniesli už Caddickovci. A tie ostatné veci. také nepodstatné počas tých dní v Bruseli, sa museli zdať Angličanom, ktorí nevedeli, aké to bolo, skutočne hrozné.

Okrem toho nebola celkom nevinná. Vôbec nebola nevinná. Nemalo zmysel, aby sa urážala.

Kapitán lord Gordon musel byť od strachu celý bez seba, že na plese vojvodu z Richmondu sa k niečomu zaviazal a ona nebude ochotná dať mu slobodu. Veľmi by sa tomuto hrdinovi, ktorý sám vyhral bitku pri Waterloo, nepáčilo, keby sa mal zapliesť do nechutného Škandálu. Morgan sa naňho usmiala s mrazivým opovrhnutím a bez jediného slova sa od neho odvrátila.

Vari preto za posledných desať dní gróf Rosthorn neprišiel ani do domu Bedwynovcov, ani na zádušnú omšu? uvažovala. Vyhnali ho z Londýna klebety? Možno aj z Anglicka? To by bolo veľmi nespravodlivé.

Ale keby to tak bolo, nemohla očakávať, že ho ešte niekedy uvidí. Dnes nadovšetko túžila, aby sa s ním stretla, aby znova videla jeho oči prežiarené lenivým úsmevom, počúvala jeho príťažlivý francúzsky prízvuk a oslovenie chérie. Chcela, aby bol pri nej niekto blízky – priateľ. Ale keď to v duchu vyslovila, zdalo sa jej, že je to prejav najhlbšieho zúfalstva. Nepotrebuje ho. Nikoho nepotrebuje. Vystrela plecia a pripojila sa k inej skupinke hostí.

Napokon všetci odišli. Teta a strýko Rochestrovci sa vrátili domov. Aj Freyja s Joshuom a Chastity s lordom Meechamom. Aidan a Eve a Rannulf a Judith šli do detskej izby za svojimi deťmi. Morgan sa napriek svojmu rozhodnutiu cítila strašne osamelo – aj napriek tomu, že odmietla Joshuovo pozvanie, aby šla na večer k nim, aj Evino a Judtihino pozvanie, aby šla s nimi do detskej izby. Rozhodla sa, že zájde do knižnice a bude tam sedieť s Wulfricom. Nebude ho vyrušovať. Neočakávala, že sa s ňou bude rozprávať alebo ju bude nejako zabávať. Len sa chcela schúliť v koženom kresle a cítiť jeho prítomnosť.

Nezaklopala na dvere. Ticho ich otvorila a chcela vkĺznuť dnu tak, aby na seba neupútala pozornosť.

Stál chrbtom k nej pri prázdnom kozube a hľadel doň. Plecia sa mu triasli. Jednu ruku mal zaťatú do päste a opretú o kozubovú rímsu. Vzlykal a zadúšal sa plačom ako pred pár dňami Aidan.

Morgan chvíľu iba ochromené hľadela. Potom zatvorila dvere ešte tichšie, než ich otvorila, a utiekla hore schodmi do svojej izby.

Ak plače Wulf, potom sa blíži koniec sveta.

Hodila sa tvárou na posteľ a zovrela do dlaní prikrývku.

Alleyne je mŕtvy Odišiel navždy…

Po prvý raz od toho večera v Bruseli sa naplno poddala hlbokému žiaľu.

KEĎ GERVASE popoludní prišiel domov, konečne vykuklo spoza oblakov slnko. Štrk na príjazdovej ceste, ktorá sa príjemne kľukatila lesom a kopčekmi parku okolo Windrush Grange, bol vlhký, ale nie rozmočený. Z listov nad hlavou kvapkala voda a trblietala sa na tráve, Vzduch bol presýtený vôňou zelene.

Nástojčivo si uvedomil, ako mal vždy rád Windrush, aký bol vďačný, že je starší syn a že ho zdedí on, kým jeho brata

Pierra čakal život zasľúbený cirkvi. Táto dlhá cesta domov mu vždy pozdvihla náladu.

Naposledy po nej šiel pred deviatimi rokmi. Vtedy ešte žil otec a obe sestry bývali doma. Bol bezstarostný mladý muž, túžiaci užívať si radosti mesta a spoločnosť rovesníkov, ale zároveň dychtivý naučiť sa všetko, čo potrebuje vedieť ako dedič.

V podstate bol šťastný – jeho život sa uberal cestou, ktorú mu vytýčili ešte v detstve.

A potom nastala pohroma a prišli udalosti, nad ktorými nemal kontrolu. Akoby sa nasťahoval do života niekoho iného…

Na jednej strane tehlového domu bola kvetinová záhrada s chodníčkami vykladanými kameňom a pod smutnou vŕbou bola lavička z tepaného železa. Ako sa blížil k domu, videl, že sú tam tri ženy – dve z nich sú sklonené nad kvetmi a na rukách držia dlhé košíky, tretia sa na ne díva a o bok si opiera dieťa. Na lavičke sedel muž.

Jedna zo žien sa vystrela, keď začula dupot konských kopýt, a pridržala si striešku slameného klobúka. Potom vykríkla, rýchlo odložila košík a rozbehla sa k nemu, rukou si pridŕžajúc sukňu. Bola drobná, ešte vždy mladistvo štíhla, tmavovlasá. Tvár sa jej radostne rozžiarila.

Gervase zoskočil z koňa, hodil opraty na šiju koňa a s vystretými rukami vykročil k nej.

„Gervase!“ zvolala. „Gervase, monfils.“

„Maman!“ Schytil ju do náručia, zakrútil sa s ňou a znova ju postavil na nohy.

„Prišiel si!“ Odstúpila a zdvihla trasúcu sa ruku k jeho lícu. Očami hltala jeho tvár. „Ach, môj milovaný chlapec, si ešte krajší ako predtým.“

„A vy ste sa vôbec nezmenili, maman,“ odvetil s úsmevom. „Ste stále dievča.“

Samozrejme, nebola to celkom pravda. Vo vlasoch mala sivé pramienky a na tvári vrásky. Ale život bol k nej milostivý. Stále bola krásna.

Spoza jej chrbta pribehol muž. Keď ho Gervase naposledy videl, bol ešte chlapec. V okuliaroch, oblečený triezvo ako pravý džentlmen, vysoký, štíhly a začínal plešivieť. „Pierre?“

Chvíľu sa zdalo, že bratia sa objímu. Ale obaja zaváhali a chvíľa pominula. Gervase mu podal pravú ruku a Pierre ju potriasol.

„Gervase,“ prihovoril sa mu, „ako dobre, že si prišiel domov. Teším sa. Dovoľ, aby som ti predstavil svoju manželku. Emma, toto je Rosthorn.“

Uklonila sa mu. Bola to nevýrazná hnedovlasá žena. Gervase ju chytil za ruku a uklonil sa.

„Pani Ashfordová,“ povedal, „veľmi ma teší. A toto je váš syn?“

Dieťa naňho hľadelo peknými sivými očami. Okolo bucľatej tváričky malo svätožiaru plavých kučier. „Toto je Jonathan, my lord,“ odvetila.

„Jonathan.“ Jeho synovec. Už mal synovca a tri netere, deti svojich sestier. Život za tých desať rokov plynul, akoby on ani neexistoval.

„A prišla ťa pozdraviť aj Henrietta, Gervase,“ ozvala sa matka.

Bola to jeho druhostupňová sesternica, ktorá u nich žila, keď jej zomreli rodičia a jeho otec sa stal jej poručníkom. Aspoň ona vyzerala ako predtým – drobná, tmavovlasá, s hranatou tvárou, rozhodne nie škaredá, ale ani pekná. Nebola vydatá. Teraz má asi dvadsaťosem rokov.

„Henrietta,“ usmial sa a uklonil sa jej.

„Gervase,“ ona sa uklonila bez úsmevu.

Celkom milé privítanie, pomyslel si, keď ho mama chytila za rameno a viedla k domu a koniar mu odviedol koňa do stajne. Nikto nedal najavo nepriateľstvo. Ale boli trochu v rozpakoch, akoby si boli cudzí. Veď si aj boli. Okrem iných vecí ma okradli aj o rodinu, pomyslel si. Vráti sa niekedy tá rodinná blízkosť? Nástojčivo cítil neprítomnosť otca.

Otec bol jeho hrdina.

A potom ho vyhnal. Radšej počúval lži a výmysly iných než protesty svojho syna, že je nevinný. 
To bola strašná zrada. 
Horšia ako Mariannina. 
Horšia ako Bcwcastlova. 
Zdrvilo ho to.

V nasledujúcich dňoch sa zoznamoval so služobníctvom a radil sa so správcom – takmer nikoho z nich nepoznal. Prezrel si gazdovstvo a objavoval park – to všetko poznal, a predsa bolo všetko akési iné. Musel navštevovať nájomníkov a prijímať susedov, lebo chýr o jeho návrate domov sa po vidieku rýchlo rozšíril a ľudia sa mu prichádzali pokloniť. Ak aj poznali príčinu jeho náhlivého odchodu na kontinent a dlhého pobytu mimo domova, teraz o tom nehovorili. Jeden-dvaja si mysleli, že tam odišiel, aby mohol istý čas žiť s matkinými príbuznými. Takmer všetkých týchto ľudí poznal, no aj tak mu pripadali cudzí.

Gervase sa cítil vo vlastnom dome nesvoj. Vždy keď rozmýšľal o návrate, predpokladal, že nájde všetko tak, ako to zanechal. Myslel si, že aj on bude taký ako vtedy.

Ale všetko sa zmenilo. A najväčšmi sa zmenil on.

Nepáčilo sa mu to. Veľmi sa mu to nepáčilo. Ale po pár dňoch si uvedomil, že sa nemôže jednoducho vrátiť na kontinent a ďalej žiť ako bludár, ako žil uplynulé roky.

Prišiel domov a nemôže sa vrátiť späť. Nepatril nikam a k nikomu.

Niežeby sa mal prečo sťažovať. Matka ho mimoriadne obskakovala.

Raz ráno sa jej spýtal na susedov, ktorí u nich neboli. Niekoľko rodín trávilo spoločenskú sezónu v Londýne. V skutočnosti Gervase prišiel do takmer prázdneho domu. Jeho matka o pár dní takisto plánovala odísť s Henriettou do Londýna na nákupy, do divadla a na plesy smotánky.

Matka mu porozprávala o susedoch všetko, čo za tie roky

zameškal. Neboli to nijaké významné zmeny, málo rodín odišlo, málo rodín prišlo.

„A čo markíz Paysley?“ spýtal sa. „Chodil v poslednom čase často do Winchholmského parku, maman?“
Dúfal, že teraz tam nie je. Mal by dilemu, či ho ísť navštíviť. Ale Winchholme bol len jeden z menších markízových majetkov. Nikdy tam dlho nebýval.

„Ach, markíz pred časom zomrel, Gervase,“ vysvetlila mu mama a trochu sa naklonila nabok, aby jej sluha mohol naliať druhú šálku kávy. „Vari som sa o tom nezmienila v liste, mon fils?  Rýchlo sa naňho usmiala, ale potom sa sústredila na miešanie kávy.

„Nie,“ odvetil. Samozrejme, vedela, že mu to nenapísala. Radšej to nechcela spomínať.

„Nový markíz nevlastní Winchholme,“ pokračovala. „Starý markíz ho v závete zanechal dcére.“

Gervase na ňu ostro pozrel. Markíz mal iba jednu dcéru.

„Marianne?“ spýtal sa. „A býva tam?“

„Áno, býva,“ odvetila matka. „Asi by si ju mal navštíviť a pozhovárať sa s ňou. Bolo by nepríjemné, keby ste sa do konca života navzájom vyhýbali, keď žijete iba štyri míle od seba. Všetko sa to stalo veľmi dávno.“

Mlčky na ňu hľadel. Áno, bolo to naozaj dávno – a celý ten čas strávil v exile. Skutočne očakáva, že jednoducho odpustí a zabudne? Poznal Marianne od detstva. Jej sestry a Henrietta sa s ňou hrávali. A niekedy aj on. A potom ho tak strašne zradila.

„Henrietta sa s ňou ešte vždy priatelí,“ ozvala sa znova matka, keď bolo jasné, že on neodpovie. „Nemôžeš ju celkom ignorovať.“

„Za koho sa vydala?“ spýtal sa Gervase.

„Nevydala sa,“ odvetila matka. „Aj keď je taká krásna, nenašla muža, ktorý by jej vyhovoval. Sľúb mi, že ju niekedy navštíviš.“

„Nie!“ zvolal ostrejšie, ako zamýšľal. „To neurobím, maman. Nemôžem si o nej myslieť nič dobré.“

Dotklo sa ho, že matka sa tak ľahko zmierila s jej prítomnosťou a neodhovorila Henriettu od priateľstva s Marianne. Dotklo sa ho, že Henrietta sama neodvrhla bývalú priateľku. Vari nikoho netrápilo, že ho vyhnali z jeho sveta, takže z neho zmizol, akoby ho boli odstrelili? Vari si mysleli, že mu je na kontinente dobre?

Ale aj jemu samému tie sťažnosti pripadali ako sebaľútosť a zlostilo ho to. Vstal, pobozkal matke ruku a ospravedlnil sa, že ide za svojimi povinnosťami.

Starý‘ život sa pominul a nikdy viac sa nevráti. Roky blúdenia sa skončili. Najvyšší čas, aby si vybudoval nový život. A do toho nového života, samozrejme, patrí v blízkej budúcnosti aj návšteva Londýna. Len si nebol celkom istý, kedy tam pôjde.

Bol doma asi týždeň, keď ho prišiel navštíviť Horace Blake, jeden zo susedov, ktorí boli v Londýne – vrátil sa len predošlý deň. Bol o pár rokov starší ako Gervase, ale v minulosti boli dobrí priatelia. Teraz si priateľsky podali ruky a usadili sa v knižnici, každý z jednej strany kozuba s drinkom v ruke.

„Tak, Rosthorn,“ začal Blake s úsmevom, keď prešli cez zdvorilostné frázy, „počul som, že ešte vždy je z teba ten starý diabol.“

Gervase zdvihol obočie. Nikdy nebol diabol.

„Hovorí o tebe celé mesto,“ pokračoval Blake. „Dokonca v kluboch sa uzatvárajú stávky, či požiadaš tú mladú o ruku –a či ti ju vôbec Bewcastle dá. Pred odchodom si s ním mal nejaké rozpory, však?“
„Dá sa to tak povedať,“ prikývol Gervase. „Predpokladám, že hovoríš o lady Morgan Bedwynovej, Blake? Mal som tú česť sprevádzať ju domov z Bruselu, lebo sa musela rýchlo vrátiť, aby oznámila správu o smrti svojho brata.“

„Ach, áno, lorda Alleyna Bedwyna,“ súhlasil Blake. „To bola veľké tragédia. O pár dní sa má konať v Kostole svätého Juraja na Hanover Square veľká zádušná omša. Ešte šťastie, že lady Morgan má zámienku, aby zostala doma a smútila, kým sa to všetko nepominie. Skutočne si s ňou v noci tancoval sám v lese, Rosthorn? A zlákal si ju k sebe, keď ju Caddickovci chceli odviesť do Anglicka? A bozkával si ju na bruselskej ulici? A stál si s ňou sám na palube lode a objímal si ju okolo pliec? A len čo si vkročil na anglickú pôdu, opustil si ju? To dievča bude mať šťastie, ak ju Bewcastle nezamkne na ďalšie desaťročie do izby a nebude ju držať o chlebe a vode.“

Zdalo sa mu to zábavné a zasmial sa s pohľadom upretým do pohára, v ktorom premiešal obsah a potom ho obrátil do seba.

Bola z toho presne taká senzácia, ako odhadoval – možno ešte väčšia. Vraj s ňou tancoval sám uprostred lesa! A bozkával ju uprostred ulice. A opustil ju…

Uvažoval, ako trpí pre ten škandál. Domnieval sa, že len hrdo zdvihne bradu, arogantne nadvihne obočie a obráti sa škandálu chrbtom. Lenže teraz si to bude musieť vyjasniť s Bewcastlom a ten džentlmen sa na tom nebude baviť.

Radšej zmenil tému. Návšteva pokračovala ešte polhodinu, potom odprevadil svojho hosťa na koni po bránu parku. Vracal sa sám, zamyslený.

Je najvyšší čas, uvedomil si.

Zveril koňa koniarovi a náhlivo sa pobral do domu. Bral schody po dva a našiel matku samu v obývačke, ako dúfal. Odložila vyšívanie nabok a srdečne sa naňho usmiala.

„Maman“ začal, „domnievam sa, že by ste sa mali vrátiť k svojmu plánu stráviť týždeň nákupmi a spoločenským životom. Možno deň potrvá, kým nám pripravia Pickford House, ale môžem im to oznámiť okamžite. Kedy budete s Henriettou pripravené na odchod? O dva dni?“

Vyskočila na nohy, pritisla si ruky na hruď a oči sa jej rozžiarili.

„Pôjdeš aj ty, mon fils?“ spýtala sa nadšene. „Nikdy v živote som nebola taká šťastná. Budem sa prechádzať po Londýne s najkrajším mužom v meste.“

Gervase navštívil Bedwynovcov deň po zádušnej omši za lorda Alleyna Bedwyna. Zabúchal mosadzným klopadlom na dvere, podal komorníkovi vizitku, požiadal o stretnutie s vojvodom Bewcastlom a počkal v hale.

V dome vládlo ticho. Za tých päť minút čakania sa nikto neukázal, pri dverách stál iba jeden livrejovaný sluha. Potom sa komorník vrátil, kráľovský kývol hlavou a vyzval ho, aby ho nasledoval. Viedol ho do knižnice, typicky mužskej izby, kde boli štyri steny obložené knižnicami od podlahy až po povalu. Na konci miestnosti trónil veľký dubový stôl s koženým povrchom, pri vysokom mramorovom kozube stáli elegantné kožené kreslá a pohovka.

Bewcastle sedel za stolom. Nevstal, keď Gervase prichádzal, ale každý jeho krok pozoroval striebornými očami. Miestnosť bola úmyselne zariadená tak, aby služobníctvo, členovia rodiny alebo nevítaní hostia mali pocit, že sú bezmocní zoči-voči prísnemu mužovi, ktorí mal tej moci viac ako dosť, pomyslel si Gervase.

Predpokladal, že aj on patrí do kategórie nevítaných hostí. Bol v pokušení sklopiť oči na perzský koberec, po ktorom kráčal, ale upriamil pohľad na bývalého priateľa a nesklopil ho. Nedá sa zastrašiť, prv ako niečo povie.

„Bewcastle?“ ozval sa rázne a kývol hlavou.

„Rosthorn.“ Vojvoda zovrel lorňon, ktorý mu visel na hodvábnej stužke okolo krku. „Bezpochyby mi chcete vysvetliť účel svojej návštevy.“

Neponúkol návštevníka, aby si sadol. Bolo to jasné gesto, ktorým mu chcel dať najavo, že mu nie je roveň a, samozrejme, že je nevítaný hosť. Gervase to vzal na vedomie tak, že stisol pery a usmial sa.

„Posledné dva týždne ste mali v rodine smútok,“ začal. „Ale aj tak pochybujem, že vám ušlo, že lady Morgan Bedwynová sa stala stredobodom nepekných klebiet.“

„Niektoré veci týkajúce sa mojej rodiny unikajú mojej pozornosti,“ odvetil Bewcastle. „Ak ste ma prišli informovať o najnovších témach rozhovorov v londýnskych salónoch, ušetrite si námahu – a zbohom.“

Gervase sa uškrnul a položil dlane na stôl. Kedysi Bewcastlovi závidel, ako bez námahy dokáže vyžarovať moc. Túžil byť ako vojvoda, dokonca –sa ho pokúšal napodobňovať. Vtedy bol iba hlúpe šteňa. Nikdy si neboli veľmi blízki. Vždy bol len veľmi mladý muž, ktorý ešte neobjavil vlastnú silu a slabosť, alebo vlastnú identitu. Už sa nedá zastrašiť niekým, kto bol koniec koncov tiež iba muž.

„Tie klebety sa týkajú vašej sestry a mňa,“ pokračoval. „V Bruseli som strávil istý čas v jej spoločnosti, najprv preto, lebo sme sa pohybovali v tých istých spoločenských kruhoch, potom preto, lebo ju opustila gardedáma aj komorná a potrebovala ochranu niekoho, kto jej mohol zaručiť bezpečnosť.“

„Zaručiť bezpečnosť,“ zopakoval ticho Bewcastle. „A to ste mali byť vy?“

„Sprevádzal som ju do Anglicka – potrebovala sa vrátiť a n mal s ňou kto ísť,“ vysvetľoval Gervase „Áno, niekoľko týždňov som sa pohyboval v jej spoločnosti až priveľmi často, až som sa stal terčom tých, ktorí sa vyžívajú v takýchto indiskrétnostiach.“

„Mám sa vám poďakovať za starostlivosť, ktorú ste poskytli lady Morgan Bedwynovej, a za klebety, ktorým ste ju vystavili – celkom úmyselne, ak sa nemýlim?“ spýtal sa Bewcastle a povýšenecky zdvihol obočie. „Na to by ste sa teda načakali poriadne dlho, Rosthorn. Sir Charles Stuart by sa bol bezpochyby postaral o lady Morgan – a oveľa vhodnejším spôsobom.“

Zvláštne, ale v tom čase Gervasovi tá možnosť nezišla um. No bola to pravda. Koniec koncov, lady Morgan bola sestra zamestnanca sira Charlesa. Okrem toho bola sestra vojvodu. Ľútostivo sa usmial.

„Samozrejme, minulosť nemožno zmeniť,“ povedal. „Ale prišiel som požiadať o ruku lady Morgan Bedwynovej a dohodnúť sa s vami na manželskej zmluve.“

Pred deviatimi rokmi uvažoval, či sa v Bewcastlovom prísnom tele skrýva srdce a cievy. Ak áno, isto v nich prúdi ľadová voda, a nie krv. Keď naňho teraz bezvýrazné hľadel, zišlo mu na um to isté. Vojvoda zdvihol lorňon k očiam.

„Lady Morgan Bedwynová,“ prerušil napokon dlhé ticho, „nepadne za obeť na oltár klebiet, Rosthorn. A za nijakých okolností nepadne za obeť vám.“

Gervase sa vystrel a stisol pery.

„Dáma bude mať možno na vec iný názor,“ nadhodil.

„S dámou o tom nikto nebude hovoriť,“ vyhlásil Bewcastle. „Zbohom, Rosthorn.“

Gervase sa ani nepohol. Bewcastle iste zúri, že ho musel prijať. A musí soptiť, že meno jeho sestry sa spája s Rosthornovým. Chvíľu Gervase vychutnával zadosťučinenie a pohrával sa s pokušením zasadiť posledný úder.

Spal som s ňou. Vari sa vám o tom nezmienila, Bewcastle? Nie? Ach, tak možno zvážite svoje rozhodnutie.

Ale nebol pripravený ísť do krajnosti. Nezaslúžila si to. Od neho sa o tom nedozvie nik.

„Vari vám vôbec nezáleží na jej povesti?“ spýtal sa. „Nezáleží vám na tom, že jej ponúkam príležitosť umlčať klebety? Alebo že som dobrá partia aj pre takú urodzenú dámu, ako je lady Morgan Bedwynová? Alebo že by sa možno rada rozhodla sama?“

„Lady Morgan Bedwynová je pod mojím poručníctvom,“ vyhlásil Bewcastle a s lorňonom pri oku si ho premeral. „A bude ešte dva a pol roka. Ešte raz zbohom, Rosthorn.“

„Počas našej známosti som nadobudol dojem, že má veľmi vyhranené názory,“ ozval sa Gervase. „Rád by som počul, čo si ona myslí o mojej žiadosti o ruku. Možno ju odmietne. Keď som jej cestou do Anglicka naznačil, že sa s vami o tom porozprávam, vyhlásila, že to urobí. Ale bol by som rád, keby sa mohla rozhodnúť sama.“

„Kým lady Morgan nedosiahne plnoletosť,“ precedil cez zuby Bewcastle a potiahol za zvonec, „som zodpovedný za všetky rozhodnutia týkajúce sa žiadostí o jej ruku – a už ich bolo niekoľko – a sám uvážim, ktorá je pre ňu najlepšia. Vaša medzi ne nepatrí. Fleming!“ Pozrel poza Gervasovo plece. „Gróf Rosthorn odchádza. Odprevaďte ho.“

Gervase prikývol, a prv ako sa zvrtol na odchod, usmial sa na vojvodu. Prešiel popri komorníkovi, ktorý stál pri dverách. V hale stále nebolo nikoho, len ten livrejovaný sluha pri dverách. Uvažoval, či sa lady Morgan dozvie o jeho návšteve a žiadosti o ruku. Očakával, že nie.

Keď vyšiel von, dal si na hlavu klobúk, natiahol si rukavice a jeho nový kočiš pristavil dvojkolesový koč z miesta, kde ho odstavil pri trávnatom okraji parku v strede námestia.

Teraz treba pouvažovať nad ďalším ťahom.

Samozrejme, nijaký ďalší ťah byť nemusí. Bewcastle je nahnevaný a treba nájsť spôsob, ako sa vyrovnať so škandálom, ktorý sa rozšíril v londýnskych salónoch. Odmietol žiadosť o ruku svojej sestry. Ona takisto – vyjadrila sa veľmi jasne, keď sa jej o tom zmienil v Bruseli.

Ale ešte nie je koniec, pomyslel si Gervase, vyskočil na vysoké sedadlo dvojkolky a vzal do ruky opraty.

S Bewcastlom ešte neskončil.

Ani s lady Morgan Bedwynovou.

JUD1TH A RANNULF sa plánovali vrátiť do Leicestru a pozvali Morgan so sebou. Bol to pre ňu z viacerých stránok príťažlivý návrh. Uvidí starú matku, u ktorej žili. Strávi viac času s malým Williamom, ktorého zbožňovala. A ocitne sa ďaleko od zábav Londýna, na ktorých sa už nemohla zúčastňovať, lebo drží smútok. Niežeby ich chcela navštevovať. Jej prvá spoločenská sezóna nebola až taká otravná, ako očakávala, ale bola pripravená zabudnúť na ňu.

Iba z jediného dôvodu sa rozhodla vypiť kalich horkosti do dna a zostať v Londýne, kým Wulfric nebude pripravený vrátiť sa do Lindsey Hall. Tým dôvodom bola skutočnosť, že kapitán lord Gordon hovoril pravdu – naozaj sa o nej a grófovi Rosthornovi šíria zlomyseľné klebety. Podľa všeobecného názoru dokonca bola v nemilosti a mala by sa stiahnuť zo spoločnosti, aby skryla hanbu, lebo muž, ktorý ju zneuctil, sa neponúkol, že ju privedie k oltáru.

Morgan sa dozvedela nepríjemnú pravdu pri čaji u Freyji a Joshuu deň po zádušnej omši. Spýtala sa ich na to – Wulfric pri tom nebol – a oni priznali, že je to pravda. Nehovorili s ňou o tom len preto, lebo bola nešťastná z Alleynovej smrti a nechceli jej k žiaľu pridávať.

Pravda zapôsobila ako povestné červené plátno na povestného býka.

Neodíde z Londýna ani sa nebude vyhýbať spoločnosti iba preto, lebo všetci očakávajú, že to urobí. A, samozrejme, jej rodina – s výnimkou Wulfrica, ktorý o tom nevedel – jej rozhodnutie schvaľovala.

A tak s nimi na druhý deň šla do Hyde Parku jazdiť na koni. Lady Chastity Moorová a vikomt Meecham šli takisto s nimi. Bol krásny deň a Morgan potrebovala pohyb. Posledné dva týždne jej chýbal. A navyše Rotten Row bolo vyhľadávané miesto, kam si smotánka ráno chodievala zajazdiť, a bolo ako stvorené na to, aby svetu ukázala svoj vzdor. Mohla tam ísť, aj keď smútila.

Keď sa blížili k Rotten Row, hrdo sa obzerala okolo seba, každému okoloidúcemu pozerala do očí a zdvorilo kývla hlavou všetkým známym, ktorých stretli. Zaujalo ju, že nikto sa od nej neodvrátil. Samozrejme, bola lady Morgan Bedwynová a jazdila v skupine úctyhodných osôb.

To jej však nestačilo.

„Kto chce so mnou bežať opreteky na druhý koniec Row?“ spýtala sa.

„Vzala si mi tie slová z jazyka, Morg,“ ozvala sa Freyja.

„Predpokladám,“ prehnane si vzdychol Joshua, „že keby som vám to vzhľadom na váš stav zakázal, milá moja, cítili by ste sa povinná bežať tam aj späť, však? Myslel som si to.“

Freyja naňho povýšenecky pozrela. Nato bez ďalších slov vyrazili. Morgan sa sklonila na šiju svojho koňa a cítila radosť z rýchlosti a možného nebezpečenstva. Niežeby jej na Rotten

Row niečo hrozilo. Trávnik bol bezchybne udržiavaný. Bedwynovci, ktorí radi jazdili krkolomne, boli zvyknutí na horší terén, keď sa rútili krajinou. Ale vonku sa cítila veľmi dobre.

Cválali po Row hlava pri hlave, až kým Freyja tesne pred príchodom k bráne Hyde Parku nepridala a nezvíťazia o hlavu. Zastavili kone a schuti sa smiali.

Vtom cez bránu prichádzala do parku skupinka džentlmenov. Morgan pozrela na nich so zdvihnutou bradou. Chcela, aby ju verejne pozdravili, alebo odmietli. Ale potom sa jej pohľad zastavil na jednom z nich. Opätoval jej pohľad s lenivým úsmevom v očiach a pripadal jej tak príjemne známy, až na chvíľu zabudla, že kvôli nemu je v nemilosti spoločnosti.

Oddelil sa od skupinky a zamieril s koňom k nej.

„Lady Morgan,“ zložil klobúk a uklonil hlavu.

„Lord Rosthorn,“ nahovárala si, že je bez dychu z tej jazdy.

Zrazu Freyja spozornela.

„Freyja!“ Morgan na ňu pozrela s rozžiarenými očami. „Dovoľ, aby som ti predstavila grófa Rosthorna. Moja sestra, markíza z Hallmeru, mylord.“

Gróf sa znova uklonil a Freyja povznesené kývla hlavou.

„Nevedela som, že ste v meste,“ ozvala sa Morgan.

„Veru som,“ odvetil. „Prišiel som z Windrushu predvčerom.“

V deň zádušnej omše. Tým sa vysvetlilo, prečo na nej nebol – a prečo ju za posledné dva týždne ani raz nenavštívil. Ale je tu od predvčera. Už ľutovala, že sa naňho pred chvíľou tak nadšene usmiala.

„Dúfam, že u vás doma je všetko v poriadku,“ povedala dôstojnejšie.

„Áno, je.“ Oči sa mu usmievali, akoby oni dvaja poznali nejaký dobrý vtip, a Morgan to pripomenulo ich prvé stretnutie, keď usúdila, že nie je nič iné ako zvodca žien.

Medzitým sa k nim pripojili aj ostatní zo skupiny a Morgan všetkých predstavila. Samozrejme, chlapi nasadili kamenné tváre, ako sa dalo očakávať – koniec koncov, bol to muž, ktorý podnietil nepekné klebety a ona bola do nich zatiahnutá. Eve sa správala srdečne – ako Morgan aj očakávala. Judith a Chastity zdvorilo. Lord Rosthorn bol očarujúci.

Jeho spoločníci už boli na Rotten Row a Morganina skupinka nemala kam ísť, mohla sa uberať iba tým smerom, odkiaľ prišla. Keď vyrazili, gróf sa zaradil vedľa Morgan a ich rodina okolo nich vytvorila pevný kruh. Až vtedy si Morgan všimla, že toto stretnutie vyvolalo u ostatných jazdcov veľký záujem. Bezpochyby sa o tom bude popoludní hovoriť v salónoch po celom Londýne.

Ale oni dvaja sa mohli pozhovárať takmer súkromne.

„Chérie,“ prihovoril sa jej gróf tichým hlasom, „chýbal som vám?“

„Či ste mi chýbali?“ Väčšmi, ako si priznala. A keď ho teraz znova uvidela, nástojčivo si to uvedomovala. Vyzeral mužne a príťažlivo a pripadal jej ako drahý priateľ. Ba mala pocit, že je to stratený milenec. „Mala som priveľa iných starostí, aby som vám mohla venovať viac ako letmú myšlienku, lord Rosthorn.“

„Ach,“ priložil si ruku na srdce, „to ma ranilo. Vy ste mi chýbali.“
Podozrievavo naňho pozrela. Znova s ňou flirtoval, doberal si ju, akoby sa od pikniku v Soigneskom lese nič nestalo.

„Skutočne?“ spýtala sa ho chladným, znudeným hlasom. „Prišli ste do Londýna predvčerom, lord Rosthorn? Predpokladám, že som bola vonku, keď ste včera navštívili dom Bedwynovcov, však?“

„Zrejme, chérie“ prikývol. „Rozhodne som vás nikde nevidel, hoci som čakal v hale celých päť minút, kým ma váš brat prijal v knižnici.“

Celkom zabudla na povýšenosť a ohromene naňho pozrela.

„Vy ste včera zašli za Wulfricom?“ Ako to v Bruseli sľúbil? Aby požiadal o jej ruku?

„Áno,“ odvetil. „Žiaľ, prikázal tomu nemožnému komorníkovi, aby ma vyhodil – čo by bol urobil, keby som nebol utiekol, prv ako si ten chlap stihol vyhrnúť rukávy. Bewcastle mi dokonca nedovolil, aby som sa o tom pozhováral s vami, chérie.“

„Skutočne?“ Nozdry sa jej rozšírili. Celkom zabudla, že nechcela, aby sa s ňou o tom zhováral. „A vysvetlil vám prečo? Zrejme preto, lebo vám pripisuje vinu za všetky tie hlúpe klebety, však?“

„Možno.“ Usmial sa na ňu. „Ale možno aj preto, lebo som nemal práve najlepšiu povesť, prv ako som vás zatiahol do škandálu.“

„Čo je to za nezmysel?“ zvolala, poobzerala sa okolo seba a uvedomila si, že sú na verejnom mieste.

„Trápi ma, že som vám poškvrnil povesť, chérie,“ povedal. „Rád by som to napravil, keby som mohol.“

„Nezmysel,“ zopakovala. „Nikto z tých ľudí nevie, akou oporou ste pre mňa boli v Bruseli.“

„A viac ako to, ma petite,“ pripomenul jej stíšeným hlasom.

„Bolo by najlepšie, keby sme na to zabudli, lord Rosthorn,“ požiadala ho.

„Ach,“ vzdychol si, „žiadate nemožné.“

Odľahlo jej, keď videla, že prišli na koniec Rotten Row. Pár minút relatívneho súkromia sa skončilo. Ranmilf uprene hľadel na grófa a Aidan sa presunul bližšie k Morgan. Spoločníci lorda Rosthorna čakali obďaleč.

Obrátil sa na Freyju. „Lady Hallmerová,“ oslovil ju, „možno budete súhlasiť s mojou matkou, že najlepšia obrana proti škandálu je útok. Veľmi by ju potešilo, keby zajtra mohla privítať na čaji vás, lady Morgan a lady Chastity – a možno aj manželky lorda Aidana a lorda Rannulfa. Predpokladám, že sa poznáte s mojou matkou, madam…“

Freyja ho hodnotila pohľadom. „Poznám,“ prikývla. „A hoci opovrhujem klebetami, v tomto s ňou súhlasím. Morgan má iba osemnásť rokov a iba nedávno ju uviedli do spoločnosti, ako určite veľmi dobre viete, lord Rosthorn. Zajtra prídeme na čaj do Pickford House.“

„Aj ja,“ pridala sa Eve. „Poďakujte sa grófke Rosthornovej za láskavé pozvanie, my lord.“

„Rannulf a ja sa zajtra vraciame do Leicestru,“ ozvala sa Judith. „Ospravedlňte ma, prosím, u vašej matky, lord Rosthorn.“

Morgan nepovedala nič.

„Tak vám teda želám pekný deň a pomaly sa poberiem,“ uzavrel lord Rosthorn a priateľsky kývol skupinke. „Lady Morgan?“ Dotkol sa bičíkom striešky klobúka a pripojil sa k priateľom.

Prečo Wulfric bez všetkého odmietol jeho žiadosť? uvažovala Morgan. Koniec koncov, je to gróf Rosthorn. Nie je to nikto. A spájal ich ten hlúpy škandál.

„Budeme až do obeda trčať na mieste a civieť za lordom Rosthornom?“ spýtala sa Freyja.

„Včera navštívil Wulfrica,“ povedala Morgan a neodtrhla od neho pohľad. „Požiadal ho o moju ruku. ale Wulf odmietol.“

Samozrejme, týkalo sa to všetkých Bedwynovcov. „Tak potom v mojich očiach stúpol,“ ozval sa Rannulf. „Rosthorn alebo Wulfric?“ spýtal sa Joshua. „A Wulf ti to ani nepovedal, Morg? Typické,“ pohoršovala sa Freyja.

Eve sa usmiala. „Je veľmi šarmantný.“

„Páči sa mi ten jeho francúzsky prízvuk,“ pridala sa Chastity.

„Skutočne je čarovný,“ poznamenala Judith a šibalsky sa usmiala na Rannulfa.

Je pre Morgan starý,“ vyhlásil Rannulf rázne. „Dúfam, že nie si doňho zbláznená, Morg?“

„Ty tomu nerozumieš,“ vysvetľovala. „Nikto tomu nerozumie. Bol – je to môj priateľ.“ A predsa nemohla zabudnúť na vášnivé objatie, keď hľadala útechu v jeho izbe. Nebola to nežnosť ani láska – a už vôbec nie priateľstvo. Ale bolo to niečo… a nemohla na to len tak zabudnúť. Až keď minulý týždeň dostala menštruáciu, uvedomila si, že mohla počať dieťa. To by navždy zmenilo jej život.

Mala slzy na krajíčku.

„Poď ku mne, Morgan, pôjdeme po Rotten Row spolu,“ navrhol Aidan. „A môžeš mi porozprávať, ako to bolo v Bruseli. Povedz mi, prečo je Rosthorn tvoj priateľ.“
„Budeš počúvať?“ spýtala sa ostro. Nikto ju nikdy nepočúval.

Ale k Aidanovi bola nespravodlivá. Vždy sa správal prísne a kyslo. Málokedy sa usmieval, dokonca aj keď našiel Eve a šťastne sa oženil. Morgan ho v útlej mladosti často nevidela, lebo večne bojoval s oddielom niekde vo Francúzsku. Ale vždy ho obdivovala, možno najväčšmi zo všetkých bratov. Keď bol doma, dal si záležať, aby strávil istý čas s ňou, ak sa venovala svojej obľúbenej činnosti, maľovaniu, a nemusela sa pri každom ťahu Štetcom triasť pred napomenutím guvernantky. A vždy ju počúval ako plnohodnotnú bytosť, nie ako otravnú mladšiu sestru.

„Budem počúvať,“ sľúbil teraz vážne. „Poď bližšie.“

Gervase sa vrátil na raňajky domov, a nie do White’s Clubu, ako pôvodne plánoval. Jeho matka a Henrietta už sedeli pri stole. Pobozkal matku na líce, sesternici stisol plece a potom sa usadil na svoje miesto, kde mu komorník naložil na tanier.

„Zajtra k vám príde na čaj niekoľko dám, manwn,“ oznámil jej po úvodných zdvorilostiach.

„Skutočne, mon fils!“ spýtala sa. „Smiem vedieť vopred, kto to bude?“

„Markíza Hallmerová,“ vysvetľoval, „so svojou sestrou lady Morgan Bedwynovou, jej švagriná lady Eve Bedwynová a markízina sesternica lady Chastity Moorová.“

„Ach,“ vzdychla si, „dosť hrozivá skupina dám, Gervase. A tuším, že jedna z nich je dáma, s ktorou sa nelichotivo spája tvoje meno.“

„Takže ste počuli tie klebety?“ spýtal sa a rozkrojil párok. „Je to veľmi nemilé. Mal som tú česť ponúknuť tej dáme ochranu, keď zostala v Bniseli po tom, čo sa jej gardedáma

vrátila domov. Ona tam zostala, ošetrovala ranených a čakala na správu o bratovi, ktorý šiel počas bitky pri Waterloo na front s depešou pre vojvodu Wellingtona, ale nevrátil sa. Mal som tú česť sprevádzať ju a jej komornú späť do Anglicka, keď sa dozvedela, že lord Alleyne Bedwyn je určite mŕtvy.“

„A predsa sú tie klebety veľmi zlomyseľné,“ poznamenala matka. „Samozrejme, mne by to nikto nepovedal, ale Henriette včera večer na koncerte u pani Ertmanovej porozprávali nechutné podrobnosti, však, ma chére?“

„Neverila by som, že si sa správal nevhodne, Gervase,“ ubezpečila ho sesternica. „Bránila som ťa zo všetkých síl, aj keď som nevedela, o čo išlo.“

„Ďakujem.“ Usmial sa na ňu. „Zišlo mi na um, že najlepšie tie klebety rozptýlim, ak ukážeme, že máte priateľské vzťahy s lady Morgan Bedwynovou a jej rodinou, maman. Možno by ste mohli pozvať na čaj aj zopár iných dám.“

„Napríklad patrónky Almacku?“ navrhla sucho. „Gervase, prečo si nepožiadal o ruku toho dievčaťa? Bolo by to od teba čestné, vzhľadom na to, ako si poškvrnil jej počesť, hoci aj nechtiac.“

„Požiadal som o jej ruku,“ ubezpečil ju. „Bewcastle ma odmietol a nedovolil mi dokonca, aby som sa s ňou o tom pozhováral.“

„Skutočne?“ Uprene sa naňho zahľadela a celkom zabudla na hrianku na tanieri. „A mal si z tej konfrontácie radosť, Gervase? A on mal radosť z toho, že ťa odmietol? Vari sa nič nezmenilo, nič sa nevyriešilo?“

Odvčera sa usiloval ujasniť si svoje motívy. Neočakával, že stretne lady Morgan tak rýchlo, ale chcel ju stretnúť. A keď sa mu to podarilo, vymyslel spôsob, ako otupiť silu škandálu. Bude rozumné, ak jeho matka prijme ju a jej sestru. Ale zároveň to rozzúri Bewcastla. Bude v dileme – buď dovolí tú návštevu, alebo otvorene urazí urodzenú dámu.

V parku cítil k lady Morgan nežnosť. Okrem toho si fyzicky uvedomoval jej blízkosť. Zmocnil sa toho tela, bol v nej, poznal ju… Boli to nevídané pocity. Radšej by ju zneužil, aby sa pomstil Bcwcastlovi. Ale bola to osobnosť a páčila sa mu. Dokonca ju obdivoval.

„Požiadal som o jej ruku, lebo som ju skompromitoval,“ vysvetľoval. „Bewcastle moju žiadosť odmietol bez uvedenia dôvodu.“

Matka naňho vytrvalo hľadela.

„A ty máš tú dámu rád, Gervase?“ spýtala sa ho. „Siahajú tvoje city ďalej ako ku cti? Zahorel si k nej láskou?“

Áno, mám ju rád,“ priznal. „Ale nesmiete v tom hľadať nejakú romancu, maman. Je veľmi mladá a ja som rozorvaný. V Bruseli sme sa spriatelili, donútili nás k tomu okolnosti. Nedá sa to len tak ľahko preniesť do Anglicka, keď ona býva so svojou rodinou a ja so svojou. Želám si jedine napraviť jej povesť.“

Ale matka si pritisla ruky na hruď a rozžiarené naňho pozrela.

„Nevieš, čo hovoríš, Gervase,“ povedala. „Muži sú takí pochabí! Máš rád lady Morgan Bedwynovú, ktorú som v živote nevidela. Ale uvidím ju. Zajtra ju tu privítam na čaji a urobím si názor, či je hodná môjho syna. Keby som mala na výber, našla by som pre teba niekoho iného, nie Bedwynovú, ale láska sa neriadi rozumom. Moje modlitby budú vypočuté a konečne uvidím, že aj posledné moje dieťa sa šťastne ožení.“

Gervase mlčky pozrel na sesternicu. Usmievala sa naňho.

„Nemienim ťa uviesť do rozpakov prehnaným nadšením, Gervase,“ poznamenala, „ale chcem, aby si vedel, že nič ma tak nepoteší, ako keď teba konečne uvidím šťastného.“

Chastity a lord Meecham odišli na raňajky k jeho sestre. Freyja a Joshua sa s ostatnými vrátili na koňoch do domu Bedwynovcov.

„V parku sme sa stretli s grófom Rosthornom,“ oznámila Freyja. Nikdy nechodila ako mačka okolo horúcej kaše. „Navrhol, aby sme my dámy prišli zajtra popoludní na čaj ku grófke Rosthornovej. Vezmem Eve a Morgan v našom koči, Wulf, aby si si nemusel objednať iný.“

„To je od teba veľmi láskavé, Freyja,“ odvetil a rozprestrel si obrúsok na kolenách. „Joshua a Aidan bezpochyby dali súhlas tebe a Eve, aby ste prijali to milé pozvanie. Neviem o tom, že by som ja dal súhlas, aby vás Morgan sprevádzala.“

„Akoby som potrebovala manželov súhlas na to, čo chcem robiť!“ odvrkla Freyja a zagánila na Joshuu, ani čoby ju nahneval on. „A prečo by si jej na to nemal dať súhlas, Wulf?“

„Predpokladám,“ začal a zdvihnutím obočia naznačil komorníkovi, aby mu dolial kávu, „že je to len rečnícka otázka, Freyja! Gróf Rosthorn nie je vhodnou známosťou pre nikoho z tejto rodiny. Nemá povesť džentlmena s dobrými spôsobmi a to, ako bezstarostne zatiahol Morgan do zbytočného škandálu, to len dokazuje. Privítal by som, keby si sa grófke ospravedlnila a na ten čaj nešla.“

„Zdá sa, Wulf,“ ozval sa Rannulf, práve keď sa Morgan nadýchla, že niečo povie, „že by bolo v Morganinom najlepšom záujme, aby ľudia videli, že je v priateľskom vzťahu s lady Rosthornovou. Ak sa dozvedia, že ju grófka prijala, klebety určite utíchnu, lebo ich nebude mať čo podnecovať. A čoskoro sa nájde zaujímavejšia téma.“

„Vrelo s tým súhlasím,“ zapojil sa Joshua. „A nemali by sme zabúdať, že Freyja má počas tejto sezóny nad Morgan záštitu. Ak sa Freyji zdá vhodné prijať to pozvanie a chce sprevádzať Morgan do Pickford House, malo by sa jej rozhodnutie rešpektovať.“

Wulfric jedol svoju veľkú porciu, akoby hovorili o niečom celkom nepodstatnom, napríklad o počasí.

„Nepáči sa mi,“ ozvala sa Morgan a s rinčaním odložila nôž a vidličku – aj tak nič nezjedia, „že všetci o mne hovoríte, akoby som tu ani nebola. Ak máš osobnú výhradu voči grófovi Rosthornovi, Wulf, vyslov sa jasne. Ak nie, môžeš namietať jedine proti faktu, že namiesto aby ma opustil ako Caddickovci, keď odišli z Bruselu, odprevadil ma k pani Čiarkovej a postaral sa, že mi tam previezli veci. A potom venoval veľa času na zisťovanie, čo sa stalo s Alleynom. Okrem toho ma sprevádzal, vždy keď som sa potrebovala nadýchať Čerstvého vzduchu po ošetrovaní ranených – aby som nemusela chodiť von sama. A keď som sa od sira Charlesa Stuarta dopočula, že sa našiel list, ktorý Alleyne niesol ako odpoveď, lord Rosthorn mi najal komornú a osobne ma odprevadil domov, hoci isto neplánoval, že sa vráti tak skoro do Anglicka. Preto hovoríš, že nie je džentlmen, Wulf? Preto si ho včera poslal preč a nedovolil si mu, aby ma požiadal o ruku osobne?“
„Bravó, Morg,“ zvolal Rannulf.

Judith jej položila dlaň na ruku a potľapkala ju.

„Ach,“ vzdychol Wulfric a zdvihol pohľad od jedla, „takže to dnes ráno nadniesol v rozhovore, však?“

„Áno,“ prikývla Morgan. „Bola by som ho odmietla, Wulf. Uvedomuješ si to? Nenútila by som niekoho, aby sa so mnou oženil len preto, lebo to je preňho vecou cti. A nevydala by som sa za muža, ktorého nemilujem z celého srdca. Ale nepáči sa mi, že si mi nedal ani príležitosť, aby som sama rozhodla o vlastnej budúcnosti. Neznášam to.“

Chvíľu na ňu mlčky hľadel so zdvihnutým obočím.

„Možno si zabudla, Morgan,“ ozval sa napokon a zdvihol k ústam šálku, „že máš osemnásť rokov a kým nedosiahneš plnoletosť, rozhodujem o tvojej budúcnosti ja.“

„Ako som len mohla zabudnúť!“ zvolala, plesla obrúsok na stôl a prestala sa tváriť, že bude jesť. „Takže mi zakazuješ ísť zajtra na čaj? Zamkneš ma do mojej izby a budeš ma tam držať o chlebe a vode?“

Odložil príbor a chladno na ňu pozrel. „Vždy ma unavovali scény,“ vyhlásil. „Ale ako práve podotkol Joshua, počas tejto sezóny má nad tebou záštitu Freyja. Ak to Freyja považuje za správne, potom nebudem nič hovoriť.“

„Myslím, že je to rozumné rozhodnutie, Wulfric,“ ozvala sa Eve, čím ho prekvapila. „Je prirodzené, že sa obávaš, aby sa Morgan nestala obeťou bezzásadového muža, ale v súčasnosti je najdôležitejšie, aby sme nejako rozohnali tie hlúpe chýry, čo sa šíria.“

„Presne tak,“ prikývol.

„Okrem toho,“ pokračovala, „Morgan je rovnako rozumná ako ktokoľvek z nás a určite sa bude správať primerane svojmu pôvodu a postaveniu.“

„To ešte nie nehovorí, Eve,“ podotkol Rannulf s úškrnom.

„Zajtra plánujeme vziať deti na obhliadku mesta,“ zapojil sa do rozhovoru Aidan. „Becky túži vidieť pagodu v Kew Gardens. Davy by zas rád videl levy v Toweri. Vie nám niekto poradiť, ako by sme mohli uspokojiť oboch?“

Rozhovor sa presunul k iným témam a Morgan vrhla na Aidana vďačný pohľad. Žmurkol na ňu a ona konečne vzala do ruky príbor a pustila sa do raňajok.

na budúci rok musím zasadnúť na svoje miesto v snemovni lordov, pomyslel si Gervase. Sú tam všetci jeho rovesníci a budú sa k nemu správať dosť rezervovane – ako k človeku, ktorí neberie vážne svoje povinnosti. Muži, s ktorými sa stretával, patrili väčšinou k jeho druhom z mladých čias, ešte vždy nič nerobili, ale boli zároveň otupení a znudení – páčili sa im jeho eskapády na kontinente a spôsob, ako sa vrátil do Anglicka. V to ráno po stretnutí s lady Morgan v Hyde Parku sa pred matkou o sebe vyjadril, že je rozorvaný. Okrem toho deväť rokov nič nerobil. V každom prípade sa cítil oveľa skúsenejší ako jeho spoločníci – už ich nepovažoval celkom za priateľov.

Usúdil, že už je najvyšší čas, aby sa usadil a konečne si získal úctu seberovných mužov. Nepáčilo sa mu, že o ňu musí bojovať, že ho okradli nielen o deväť rokov života, ale aj o meno, no keby podliehal pocitom zatrpknutosti, okrádal by iba sám seba.

Bewcastle má Achillovu pätu, uvažoval. Nevedel sa donútiť, aby ustúpil od rozhodnutia ublížiť tomu mužovi.

Jeho matka pozvala zopár známych na čaj do Pickford House v to isté popoludnie, keď tam mali prísť aj jeho hostia. Spočiatku sa tam nechcel ukázať. Matka mu však naznačila, že by sa to patrilo.

„Je dôležité, aby videli,“ povedala, „že sa k sebe správate nanajvýš zdvorilo a pod benevolentným dohľadom tvojej maman.“

A tak počas čaju vošiel do salónu. Izba bola plná elegantne oblečených dám – ako jediný muž sa cítil doslova zastrašený. Matka sedela na malej pohovke pri kozube, lady Morgan vedľa nej – v čiernych šatách vyzerala prekvapujúco mladistvo a neobyčajne krásne. Gervase sa im obom uklonil, spýtal sa lady Morgan, ako sa má, a potom sa obrátil a venoval sa ostatným dámam.

Hoci rozhovory na tú chvíľu neutíchli, Gervase predpokladal, že každé oko pozorovalo, ako pristúpil k lady Morgan, a každé ucho sa usilovalo zachytiť, Čo jej povie. Rozprávanie o tejto návšteve dnes večer bezpochyby oživí rozhovory v divadlách, salónoch a tanečných sálach.

Skončí sa tým škandál?

Alebo budú všetci čakať na oznámenie zásnub, prv ako kohokoľvek z nich spoločnosť znova prijme do svojich radov?

Počas najbližšej polhodiny si Gervase dal záležať, aby si vymenil pár slov s každou prítomnou dámou. Zistil, že markíza Hallmerová sa mu páči, aj keď sa tvári povýšené a pôsobí dosť zvláštne – bola drobná, okolo hlavy mala hrivu neskrotných plavých vlasov, obočie mala tmavšie a výrazný nos, rovnaký, ako mali jej bratia. Ku všetkým témam sa vyjadrovala priamo a neskrývala, že ho hodnotí. Lady Eve Bedwynová bola pôvabná a pekná – prekvapilo ho, ako srdečne sa usmiala na slúžku, ktorá prišla po čajový servis, a poďakovala sa jej. Lady Chastity Moorová bola rozumná, príťažlivá mladá dáma.

Dámy od Bedwynovcov sa zdvihli na odchod posledné.

„Gervase, ty, ja a Henrietta sme pozvaní na ples, ktorý markíza Hallmerová usporiada o tri dni,“ oznámila mu mama. „Nie je to milé?“

Gervase prekvapene pozrel na markízu. Neočakával, že po dnešnom popoludní bude niekto z Bedwynovcov podporovať jeho ďalšie stretnutia s lady Morgan.

„Ples sa koná na počesť zásnub Chastity a vikomta Meechama,“ vysvetlila markíza. „Obaja navrhovali, aby sme ho zrušili, lebo je ešte priskoro od smrti môjho brata, ale Hallmere a ja sme sa rozhodli napriek tomu ho usporiadať.“

„Veľmi radi prídeme, madam,“ ubezpečil ju Gervase a vrhol pohľad na lady Morgan, ktorá sa celé popoludnie hrala na povznesenú veľkú dámu. Usmial sa na ňu.

„Samozrejme,“ pokračovala markíza a pozrela mu priamo do očí, „nijaký člen našej rodiny nebude môcť tancovať, pretože máme smútok.“

Zdvihla sa na odchod a jej sestra, švagriná a lady Chastity ju nasledovali. Všimol si, že jeho matka chytila markízu pod pazuchu a Henrietta sa postavila medzi lady Eve a lady Chastity. Gervase pobavene ponúkol rameno lady Morgan.

Usúdil, že jeho matka mu ju schvaľuje.

Asi dve minúty zostali spolu sami, lebo matka sa zastavila s ostatnými dámami na vrchole schodišťa a ukazovala im nejaký portrét, čo tam visel.

„Nebude vám nepríjemné, chérie,“ spýtal sa, „ak navštívim ples, ktorý usporiada vaša sestra a švagor?“

„Nie. Prečo by mi to malo byť nepríjemné?“ Prenikavo naňho pozrela a v tej chvíli si uvedomil, že rodina o ňom iste ohnivo debatovala.

„Čo povedal vojvoda Bewcastle na to, že idete sem?“ zaujímal sa.

„Som tu, alebo nie?“ odvrkla. „A čo hovorí na to, že prídem na ples?“

„Ešte to netuší. Prečo by sa mal k tomu vyjadrovať? Nie je to jeho ples.“

„Možno predsa len neprídem,“ pokračoval. „Veď si s vami nebudem môcť ani len zatancovať waltz, chérie.“

„Prečo Wulfric tak tvrdošijne nechce dovoliť, aby ste ma požiadali o ruku, lord Rosthorn?“ spýtala sa a priamo naňho pozrela. „Ste gróf a podľa noriem tejto spoločnosti ste sa zachovali čestne a slušne, keď ste ho požiadali o moju ruku. Prečo vás tak nenávidí?“

„Chérie,“ odvetil, „musí nenávidieť muža, ktorý‘ zavinil, že

jeho sestra sa stala objektom klebiet? Možno mu iba nevyhovujem. Boli ste veľmi sklamaná? Boli by ste prijali moju ponuku?“

„Dobre viete, že nie,“ odvetila s výrazom pohŕdania.

Usmial sa na ňu. „Potom nám obom Bewcastle preukázal službu,“ povedal. „Vás zachránil pred rozpakmi a mňa pred zlomeným srdcom. Keďže oficiálne som vám tú otázku stále nepoložil a vy ste mi na ňu oficiálne neodpovedali, stále môžem dúfať.“

.Absurdné,“ zamračila sa. „Mala som vás radšej ako drahého priateľa.“

Vtedy už boli na chodníku a ostatné dámy ich dobehli. Gervase pomohol nastúpiť lady Morgan do pristaveného koča markízy Hallmerovej a obrátil sa, aby pomohol aj ostatným dámam.

„Mon fils“ ozvala sa jeho matka, keď sa koč pohol, „je to potešenie! S najväčšou radosťou odovzdám svoj titul lady Morgan Bedwynovej.“

„Ubezpečujem vás, maman“ potľapkal ju po ruke a žmurkol na Henriettu, „že sa nebudete musieť tak obetovať. Ak si spomínate, Bewcastle odmietol moju žiadosť o jej niku.“

Ale ona nie. Aspoň zatiaľ. A má sa s ňou znova stretnúť pred zrakom londýnskej smotánky. A to na plese.

Hľadel za odchádzajúcim kočom prižmúrenými očami. Skutočne jej práve povedal, že s ňou nebude môcť tancovať waltz, lebo má smútok?

To sa ešte uvidí.

Morgan si chodievala každé ráno zajazdiť. Občas zašla s rodinou do kostola. S Aidanom a Eve prešla zopár galérií a bola s nimi aj u Guntera – raz popoludní tam zobrali deti na zmrzlinu. A, samozrejme, bola aj na čaji v Pickford House a stretla sa tam aj s inými dámami.

Nikde ju otvorene neodmietli. Dámy síce pri čaji možno zachovávali trochu odstup, ale správali sa zdvorilo. A ani veľmi nemali príležitosť ignorovať ju, lebo grófka Rosthornová ju celé popoludnie držala vedľa seba. Morgan sa zdala šarmantná – hovorila s rovnakým miernym francúzskym prízvukom ako jej syn.

Samozrejme, ples je čosi celkom iné. Tam zistí, či Škandál ovplyvnil jej postavenie v beau monde. Niežeby jej na tom záležalo. Ak je ňou smotánka zunovaná, ona je smotánkou smrteľne otrávená – alebo si to aspoň hovorila. Už sa nevedela dočkať konca sezóny, aby sa mohla vrátiť domov do rozumného prostredia Lindsey Mail.

Aj keď v nestrážených chvíľach si priznávala, že ju to tam možno bude nudiť po všetkom, čo prežila, odkedy odtiaľ na jar odišla.

Na ples sa obliekla veľmi starostlivo. Nemohla si obliecť svoje najkrajšie šaty – aj keď väčšina z nich bola tak či tak biela a nenávidela ich. A nebude môcť tancovať, ale tanec s plytkými mladíkmi, ktorých sú londýnske tanečné sály plné, ju ani nelákal. Pozorovala, ako jej nová komorná češe vlasy do vysokého drdola, z ktorého splývali kučierky sem-tam na krk, iné na spánky, a usúdila, že dievča je celkom šikovné.

Nebude môcť tancovať! Roztúžene si zaspomínala na waltz pod hojdajúcimi sa lampiónmi a hviezdami v Soigneskom lese a cítila sa previnilo, že túži po tanci, keď Alleyne len nedávno zomrel. Na tom pikniku bol vtedy aj on. A vyhrešil ju, že dovolila lordovi Rosthornovi, aby jej venoval toľko pozornosti.

Stále nemohla uveriť, že už ho nikdy viac neuvidí.

Eva a Aidan sa viezli vo vojvodovom koči obrátení chrbtom ku koňom, zatiaľ čo ona sedela vedľa Wulfrica na náprotivnom sedadle. Uvažovala, či vie, že pozvali aj lorda Rosthorna.

V posledných dňoch si proti vlastnej vôli musela priznať, že je doňho trochu zaľúbená. Ba vlastne klame sama seba, priťahoval ju od začiatku. A keď za fasádou zvodcu objavila inteligentného, citlivého muža, začala si ho vážiť. Obrátila sa naňho v hlbokom žiali a prežili spolu tie najintímnejšie chvíle. Nielen preto sa doňho zaľúbila, pomohlo jej to však uvedomiť si, že klamala samu seba, ak si myslela, že je to iba priateľ. Znamenal pre ňu oveľa viac.

Koč zastal za radom iných kočov pred vchodom do Joshuovej rezidencie na Berkeley Square.

„Freyja a teta Rochestrová sa bezpochyby postarajú, aby ti dnes večer predstavili zopár mladých mužov,“ ozval sa Wulfric. „Sme priveľmi vplyvná rodina, aby ti mohli ublížiť nejaké klebietky. Nemôžeš s nimi síce tancovať, ale môžeš sa s nimi prechádzať alebo rozprávať.“

„Zrejme pod podmienkou, že nijaký z nich nebude lord Rosthorn,“ odvetila.

Obrátil hlavu a pozrel na ňu so zdvihnutým obočím.

„Bol pozvaný,“ vysvetlila, „spolu s grófkou a svojou sesternicou slečnou Cliftonovou.“

„Ach,“ vzdychol ticho, „zaujímavé, že nikto doteraz nepovažoval za potrebné, aby ma o tom informoval.“

„Prečo by mal?“ spýtala sa. „Toto je Freyjin a Joshuov ples.“

„To je pravda,“ pripustil vojvoda.

Morgan si uvedomila, že gróf Rosthorn neodpovedal na jej otázku, ale obišiel ju a zmenil tému. Spýtala sa ho, prečo ho Wulfric nenávidí.

„Na tom nebude nič zlé,“ ozval sa Aidan, „ak uvidia Rosthorna s Morgan na takejto udalosti. Aspoň sa rozoženú posledné stopy škandálu.“

Lokaj otvoril dvere na koči a nachystal schodíky. Wulfric pomohol Morgan zostúpiť na dlhý červený koberec, rozprestretý na schodoch a chodníku. Vyhla sa pohľadu jeho prenikavých strieborných očí. Zdvihla bradu a usmiala sa, keď ju viedol do tanečnej sály, kde ju zanechal pod dohľadom tety Rochestrovej, ktorá v Čiernom saténe vyzerala priam hrozivo. Na hlave mala príšerný turban s perami, dokonca aj dlhá rúčka lorňonu vykladaného drahými kameňmi bola čierna.

Morgan sa pripravila na únavný večer. A skutočne sa nezačal dobre. Teta ju predstavila dvom tanečným partnerom, ktorí boli presne takí dengľaví s tvárou plnou vyrážok, ako očakávala – boli to jej rovesníci, možno o rok, o dva starší; mala sa s nimi cítiť príjemne a mala ich považovať za nádejných manželských partnerov.

Najradšej by sa bola rozkričala, najmä keď nemohla stráviť čas tancom. Sedela s nimi na pohovke a usilovala sa rozprávať o takých nepodstatných veciach, že dva razy uprostred vety zabudla, o čom vôbec hovorí. Ale slušnosť jej kázala usmievať sa, ovievať si tvár a dávať najavo, akoby sa v živote ešte tak dobre nezabávala.

V polovici druhého kola prišiel lord Rosthorn s matkou a sesternicou. V kombinácii sivej, striebornej a čiernej vyzeral veľmi dobre. Nemohla si však dovoliť, aby sa naňho do sýtosti vynadívala. Prenikavo si uvedomovala, ako sála pri jeho vstupe zašumela. Bolo to dosť zlé, keď vstúpila ona, ale teraz sa tu ocitli spolu obaja účastníci škandálu. Zajtra vyhlásia Freyjin ples za veľmi vydarený ples.

Gróf zmizol z miestnosti a jeho matka a sesternica sa pripojili k jednej skupinke. Ale na konci druhého kola sa znova ukázal a priviedol matku, aby sa pozdravila s tetou Rochestrovou.

„Ach, to ste vy, Lisette?“ Teta Rochestrová zdvihla lorňon a lord Rosthorne sa jej uklonil. „Ešte som vás túto sezónu nevidela. Predpokladala som, že ste zostali vo Windrushi. Ako to robíte, že vyzeráte stále tak mlado?“

„Ste veľmi milá,“ odvetila lady Rosthornová. „Ale nesmiete sa pozerať priveľmi zblízka, mon amie, najmä za denného svetla. Môžem si prisadnúť? Henrietta je s priateľkami. Lady Morgan, mon enfant, aj v čiernych šatách výrazne prevyšujete krásou všetky prítomné dámy. Dovoľte, aby som vás pobozkala na líce.“ Keď to urobila, obrátila sa znova k lady Rochestrovej. „Smiem vám predstaviť svojho syna, grófa Rosthorna?“

Teta Rochestrová si ho prezrela s lorňonom na očiach a perá vo vlasoch sa jej naklonili.

„Vy ste ten uličník, čo najal komornú pre moju neter, a nespýtal sa jej predtým, či netrpí morskou chorobou, však?“ vrhla mu do tváre otázku. „A potom ste stáli s mojou neterou na palube, zatiaľ čo to dievča si išlo v podpalubí vypľuť dušu?“

„Žiaľ, madam, je to tak,“ priznal sa. „Ale čo som mal robiť? Zostať v podpalubí a predstierať, že aj ja trpím morskou chorobou? Nechať lady Morgan v Bruseli pod dohľadom dámy, ktorú mohli každú chvíľu zavolať, aby išla za manželom do Paríža? Lady Morgan sa musela vrátiť k svojej rodine.*“

„Lord Rosthorn bol ku mne mimoriadne milý, teta,“ ozvala sa Morgan a veľmi dobre si uvedomovala, že hoci nikto okato nevenoval ich skupinke pozornosť, v skutočnosti všetci za chytávali každý detail ich rozhovoru. Toto umenie londýnska smotánka ovládala dokonale – vedela robiť dve veci naraz. Tak fungovali klebety.

„Madam,“ gróf sa uklonil jej tete, „ak dovolíte, požiadam lady Morgan, aby sa so mnou prešla po tanečnej sále.“

Morgan sa náhlivo poobzerala a všimla si, že Wulfric nie je v miestnosti. So zatajeným dychom si ovievala tvár. Teta Rochestrová bola oveľa hrozivejšia gardedáma ako lady Caddicková.

„Tak dobre, mladý muž,“ znova si ho prísne prezrela cez lorňon – čo bola len okázalosť navonok, tak ako Wulfricov lorňon. Lebo ich očiam aj bez lorňonu máločo ušlo. „Budem vás pozorovať.“

„Lady Morgan,“ gróf sa jej uklonil. Tváril sa triezvo a zdvorilo, ale už ho dobre poznala a vedela, že z očí mu hľadí smiech.

„Ďakujem, lord Rosthorn.“ Zatvorila vejár, chytila ho pod pazuchu a usilovala sa tváriť trochu znudene, trochu povznesené.

„Dobre sa zabávate, chérie?“ spýtal sa. „Som na smrť znudená,“ odvetila. „Zabávajte ma.“

„Žiaľ, asi vám namiesto toho zlomím srdce. Ďalšie kolo bude waltz.“

„Ach, to je kruté,“ vzdychla si.

Po tej nudnej hodine jej už hrali v nohách všetky žilky, tak rada by si zatancovala.

„Poprechádzame sa ako typickí osemdesiatnici,“ povedal, „a budeme si navrávať, že waltz je škandalózny tanec.“

Usmiala sa naňho. „Grófka z Rosthornu sa mi veľmi páči,“ odvetila. „Je šarmantná a priateľská.“

„Aj vy sa jej páčite, chérie.“ Naklonil sa k nej trochu bližšie. „Konečne som sa vrátil domov a už sa nevie dočkať, kedy sa usadím s manželkou a bude sa starať o moje deti.“

„Skutočne?“ Morgan cítila, že v tej chvíli zrumenela. Vari s ňou znova flirtuje – a nanajvýš opovážlivo?

„Skutočne,“ prikývol. „Zistil som, že matky sú niekedy dosť na ťarchu. Je presvedčená, že tridsiatka je pre muža s titulom a majetkom najvyšší čas, aby prestal byť slobodným mládencom.“

„Naozaj?“ Má tridsať rokov. Je od nej o dvanásť rokov starší. Podľa všetkých kritérií je to priveľký vekový rozdiel.

„A vôbec sa jej nezdá, že osemnásťročná nevesta by bola pre mňa primladá,“ pokračoval.

„Lord Rosthorn,“ ozvala sa, „vediete viac ako nevhodné reči.“

„Naozaj, chérie?“ Naklonil k nej hlavu ešte bližšie. „Len preto, lebo váš brat povedal nie? Hoci sme boli blízki priatelia? A milenci?“

Zrazu hovoril s výrazným francúzskym prízvukom.

„Mali by ste venovať svoje pozornosti žene, ktorá by ich privítala, lord Rosthorn. A dáme, ktorú môžete ľúbiť.“

„Ale moja matka verí, že ľúbim vás,“ odvetil. „Aj Henrietta. A začínam veriť, že majú možno pravdu, chérie.“

Morgan cítila, ako jej prudko bije srdce. Vnímala pulz v ušiach. Videla, že tanečný parket sa zaplnil tanečníkmi a každú chvíľu začne hrať hudba. Chastity bude tancovať waltz s lordom Meechamom. Srdečne sa na seba usmievali a nevšímali si nikoho iného. Morgan bola šťastná, že Chastity našla túto jar lásku. Mala ťažké, osamelé detstvo.

„Toto nie je vhodný čas ani miesto na takéto rozhovor) ‚, lord Rosthorn,“ povedala. „Ako by som si len rada zatancovala!“ Hudba spustila.

„Môžete,“ odvetil a pristúpil k dverám. „Ak si to želáte, chérie, zatancujeme si spolu waltz.“

„Nie,“ pokrútila hlavou, „viete, že nemôžem.“

„Nie na verejnosti,“ súhlasil. „Ale ČO v súkromí?“ Pozrela naňho so zdvihnutým obočím a znova rozprestrela vejár.

„Pri miestnosti s občerstvením je predsálie, ktoré sa nepoužíva,“ vysvetľoval. „Môžeme si zatancovať waltz tam a nikto sa nič nedozvie. Ak si niekto všimne našu neprítomnosť, môže si myslieť, že som vás vzal na limonádu.“

„Ale tete Rochestrovej určite budem chýbať,“ vzdychla si.

No bola vo veľkom pokušení. Nielen preto, lebo túžila tancovať waltz, a nielen preto, lebo ju vyzval do tanca lord Rosthorn a práve si uvedomila, že sa do nej pomaly zaľúbil, rovnako ako ona doňho. Bolo to okrem iného aj preto, lebo sa nudila. Cítila sa obmedzovaná prísnymi spoločenskými pravidlami – veď v Bruseli zažila slobodu a zodpovednosť. Zdalo sa jej, že posledné týždne smútku sa ťahajú nekonečne dlho. A tanec potrvá iba chvíľku. Nikto sa o tom nedozvie.

Môže si znova zatancovať waltz. Hneď teraz. S grófom Rosthornom.

„Poďte, chérie,“ povedal a oči sa mu nedbanlivo usmieva „Zatancujme si waltz.“

Bola to neveľká štvorcová miestnosť s pohovkou a niekoľkými kreslami po obvode. Gervase ju objavil už skôr a domnieval sa, že je vyhradená pre hostí, ktorí si budú chcieť na chvíľu oddýchnuť. Zhasol sviečky a zatvoril dvere. Bol rád, že tú miestnosť našiel. Poslúži mu lepšie ako balkón, o ktorom pôvodne uvažoval.

Teraz zapálil sviečky na kozubovej rímse a obrátil sa k lady Morgan. Dvere nechal pootvorené. Mal by ju okamžite odviesť do tanečnej sály, prv ako niekto otvorí tie dvere a bude neskoro. Ale na to sa mu priveľmi páčila. Nezaslúžila si to.

„Počúvajte,“ vystrel k nej ruky. „Nie je to rýchla melódii Myslím, že si na ňu môžeme zatancovať bez toho, aby sme narážali do stoličiek.“

Pristúpila bližšie, zasmiala sa, on jej položil ruku na pás a chytil pravú ruku do svojej. Položila si druhú ruku na jeho plece. V tomto oddelenom prostredí pôsobil postoj pri waltzi ešte intímnejšie. Zacítil vôňu fialiek. Spomenul si na posledný raz, keď boli v miestnosti sami.

Mlčky tancovali a cez pootvorené dvere doliehala hudba a smiech. Zaklonila hlavu a znova sa naňho usmiala. On jej úsmev opätoval. Možno nikto nepríde. Možno tento jeho poburujúci čin nebude mať nijaké dôsledky.

Po pár minútach si ju privinul bližšie. Cítil, ako mu rukou skĺzla na šiju. Ticho vzdychla a oprela si líce o dômyselné sklady jeho nákrčníka. Telá sa im pri tanci dotýkali.

Bola štíhla, ženská. Zdala sa mu známa – a blízka.

„Chérie“ zamrmlal jej o chvíľu do ucha. Zdvihla tvár k nemu a oči mala zasnene.

„Áno,“ zašepkala pootvorenými perami.

Sklonil hlavu a pobozkal ju, pri tanci zastal a lepšie ju objal okolo pása, zatiaľ čo druhou rukou jej vzadu chytil hlavu. Ruky mala pevne ovinuté okolo neho a telo v oblúku prehnuté. Pootvorila pery pod dotykom jeho pier a oboch sa zmocnil naliehavý‘ pocit. Vkĺzol jej do úst jazykom a ona ho stonmi povzbudzovala. Jednou rukou jej nahmatal prsník a zovrel ho.

Zrazu sa ho zmocnila panika. Nie! Poddáva sa vášni a zrádza ju. Nezaslúži si to od neho. Toto jednoducho nemôže robiť. Musí ju rýchlo odviesť z tejto miestnosti do tanečnej sály, prv ako niekto zistí, že nie sú ani tam, ani v miestnosti s občerstvením. Zrazu zatúžil zachrániť ju – aj seba. Pustil ju a zdvihol hlavu.

Neskoro.

Dvere boli otvorené a hostia buď otvorene nakúkali dnu, alebo pomaly prechádzali popri nich, možno pridobre vychovaní, aby otvorene civeli dnu.

Do miestnosti vstúpil vojvoda Bewcastle a rázne za sebou zatvoril dvere.

MORGAN SA OKAMŽITE zmocnil pocit viny. Bola v čiernom a obmedzila svoje spoločenské aktivity z úcty k Alleynovej pamiatke, a predsa podľahla pokušeniu a tancovala waltz. Vzápätí ju zaplavili rozpaky. Wulfric aj polovica slušného sveta ju videla v tesnom objatí s grófom Rosthornom. Ale nato sa jej zmocnilo nadšenie. Musí cítiť to isté ako ona. A potom nastúpil hnev. Ako sa Wulfric opovažuje prísť za nimi len a pristihnúť ich ako nejaké neposlušné deti?

„Ty nikdy neklopeš na dvere, Wulf?“ zagánila naňho povznesené.

K oku mal priložený lorňon a prezeral si grófovu ruku –ochranne jej ju ovinul okolo pása. Neodtiahol ju preč. Wulfric si jej otázku nevšímal.

„Už som vás raz požiadal o ruku lady Morgan, Bewcastle,“ ozval sa lord Rosthorn. „Zajtra ráno znova prídem do domu Bedwynovcov a svoju žiadosť zopakujem. Iste so mnou súhlasíte, že toto nie je vhodný čas ani miesto, aby sme o tejto záležitosti debatovali.“

Hovoril chladným, úsečným hlasom. Francúzsky prízvuk bol až priveľmi výrazný. Wulfric nasadil na tvár masku ľadového sebaovládania.

„Musím vám zablahoželať, Rosthorn,“ odvetil. „Prešli ste mi cez rozum – dočasne.“

„Ach, veď je to smiešne!“ zvolala Morgan a vyslobodila sa z grófovho zovretia. „Len sme spolu tancovali waltz a bozkávali sa – musím dodať, že po vzájomnom súhlase.“

Wulfric na ňu obrátil pohľad. Skutočne povedala, že spolu len tancovali waltz a bozkávali sa?

Len…?

Ale prv ako Wulfric stihol niečo povedať, dvere sa znova otvorili a zjavila sa v nich Freyja. So zdvihnutým obočím pozrela z jedného na druhého.

„Očakávala som, že sa tu prinajmenšom bude odohrávať sú

boj,** ozvala sa, „a Morgan bude v kúte nariekať. Zrejme je nám súdené, aby sa o našom plese ešte dlho rozprávalo. Ale iné sa od zábavy, ktorú usporiadam ja a Josh, ani nedá očakávať. Lord Rosthorn, skutočne vás videli, ako tu bozkávate moju sestru? To je skutočne otrasné a musím sa veľmi ovládať, aby som neupadla do mdlôb. Wulf, vyzeráš, akoby si zhltol kus ľadu. Morgan, ty vyzeráš ako lady Macbeth. Rada by som vám všetkým pripomenula, že tento ples sa koná na počesť lady Chastity Moorovej a lorda Meechama a nedopustím, aby sa /menil na cirkus.“

„Práve som oznámil jeho milosti, madam,“ povedal lord Rosthorn s úklonom, „že zajtra ráno plánujem prísť na formálnu návštevu do domu Bedwynovcov a požiadať o ruku lady Morgan Bedwynovej.“

„Nepochybujem, že Wulf aj Morgan budú mať k tomu čo povedať,“ odvetila Freyja. „Ale to bude až zajtra, nie dnes.“

„Je to všetko nezmysel,“ vyhlásila Morgan.

„Pravdaže je,“ súhlasila Freyja, prešla cez miestnosť a chytila sestru pod pazuchu. „Ale smrteľne vážny. Po tomto upadneš u smotánky do hlbokej nemilosti a nanešťastie smotánka je netvor, ktorého aj my Bedwynovci musíme občas utíšiť. Teraz pôjdeme spolu do tanečnej sály, Morg, a poprechádzame sa po miestnosti, akoby sa nič nebolo stalo. Škoda, že nemáš bedwynovský nos. V takýchto prípadoch to má veľkú výhodu. Ale môžeš sa usmievať. Tak do toho!“

Vždy bolo ťažké nedať sa strhnúť Freyjou, keď mala bojovnú náladu.

Morgan sa teraz o to ani nepokúšala. Vyšla rázne z miestnosti, na nikoho z mužov ani nepozrela, a usmiala sa. Uvedomila si, že vzápätí vyšiel Wulfric a nasledoval ich.

Na druhý deň ráno Morgan videla, ako gróf Rosthorn prišiel na dvojkolesovom koči a cieľavedome zamieril k dverám, zaklopal a pustili ho dnu; tam pár minút čakal. Sedela pri okne vo svojej izbe s rukami okolo kolien. Úmyselne sa sem utiahla, aby sa mohla pripraviť na to, čo ju čaká.

Potrebovala sa duševne pripraviť. Myseľ a city mala rozbúrené. Každý mal pre ňu nejaký názor alebo radu.

Teta Rochestrová, očividne rozohnená, jej včera vo chvíľke súkromia povedala, že robí hanbu menu Bedwynovcov. Teta jej vytkla, že Bedwynovci boli vždy známi ako nekonvenční divosi, ale nikdy neboli vulgárni. Teraz Morgan možno oľutuje, že sa dala strhnúť k takej vulgárnosti, lebo sa bude musieť vydať za zvodcu žien, ktorý je pre ňu pristarý, určite ju bude zanedbávať a pestovať si hárem ľahkých žien. Bude mať šťastie, ak ju najbližších päťdesiat rokov bude ochotný prijať niekto z vyššej spoločnosti.

Freyja vyjadrila svoj názor počas tej desivej prechádzky po tanečnej sále, keď si Morgan myslela, že jej prasknú pery od toľkého usmievania.

„Alleyne vždy hovorieval, že jedného dňa prekonáš všetkých Bedwynovcov,“ hovorila. „Vieš, ja som s Joshom robila čosi oveľa horšie, než len tancovala waltz v predsálí a bozkávala sa pri otvorených dverách. Hoci v tvojom prípade išlo, samozrejme, o niečo vážnejšie. V posledných mesiacoch si sa správala výstredné. A dnes si tomu nasadila korunu. Alleyne mal pravdu. Niečo ti poradím, Morg. Ten muž je zdrvujúco príťažlivý – to priznávam. Ale buď Bedwynová až do konca. Neprijmi zajtra jeho žiadosť o ruku, ak nie si presvedčená, že je to ten jediný muž, s ktorým chceš prežiť zvyšok života.“

„Lord Rosthorn je šarmantný a príťažlivý muž.“ To povedala včera večer Chastity. „A v Belgicku bol k tebe veľmi láskavý. Nezazlievam ti, že si s ním chcela dnes večer tancovať waltz, Morgan. Viem, že ani ja by som nezniesla, keby mi zakázali tancovať waltz s Leonardom. Ľúbiš ho? Zrejme áno, ak si mu dovolila, aby ťa bozkával. Kiežby si bola rovnako šťastná ako ja.“

„Keď som sa vlani vydala za Aidana napriek radám všetkých, ktorí ma mali radi, urobila som to z nesprávnych dôvodov.“ To povedala Eve po tom, čo sa vrátili z plesu domov. „Našťastie veľmi rýchlo sme sa do seba hlboko zaľúbili. Rovnako dobre sme mohli byť do konca života nešťastní. Mala by si si byť istá, Morgan, že ak sa vydáš za lorda Rosthorna, neurobíš to v záujme tohto nového škandálu, ale preto, lebo vieš, že s nijakým iným mužom nebudeš taká šťastná ako s ním.“

„Zabudni na škandál, Morgan.“ To zasiahol Aidan. „Ak Rosthorna nechceš, povedz mu to rovno a pošli ho kadeľahšie. Leto by si mohla stráviť so mnou, Eve a deťmi a potom sa na zimu vrátiť do Lindsay Hall. Na budúci rok na teba budú všetci spomínať ako na tvrdohlavú divošku Bcdwynovú.“ Zahľadel sa na ňu prenikavými tmavými očami. „Ale ak ho chceš, povedz mu to a všetci zabudneme na jeho dnešnú indiskrétnosť. A ak je to tvoja vôľa, privítame ho v našej rodine.“

Wulfric počkal do rána, kým sa Morgan vyspí – aj keď takmer vôbec nespala. Prv ako zišla na raňajky, zavolal si ju do knižnice. Keď sa blížila k jeho stolu, celý čas ju sledoval pohľadom. A, samozrejme, ona mu upretý pohľad opätovala.

„Sadni si,“ ponúkol ju a ona sa usadila na kraj pozlátenej stoličky, zatiaľ čo on sa opieral lakťami o svoju stoličku.

„Nič nie je v danej chvíli nezvratné, Morgan,“ povedal jej, „hoci tentoraz si považujem za povinnosť porozprávať sa s grófom Rosthornom o podmienkach manželstva a potom mu umožniť, aby ťa osobne požiadal o ruku. To, že si sa priznala k tomu, čo sa stalo včera večer, ma núti umožniť mu to, aj keď mi je to proti mysli. V každom prípade však mám veľký vplyv a ty takisto. Nalieham na teba, aby si ho rozhodne a definitívne odmietla. Ak to urobíš, už o tejto záležitosti med/i nami dvoma nepadne ani slovo. Do týždňa ťa odvediem do Lindsey Mail, alebo môžeš ísť najprv s Aidanom do Oxfordského grófstva.“

Takže nijaké výčitky! Takmer sklamane si preložila ruky v lone. Ľahšie sa jej hovorilo s Wulfom, keď mu mohla protirečiť.

„Odpoviem lordovi Rosthornovi, ako sama uznám za vhodné,“ vyhlásila. Celú noc uvažovala, či ju ľúbi. Bola si takmer istá, že ona ho ľúbi.

„Dala si sa oklamať, Morgan,“ odvetil Wulfric po dlhej chvíli. „Rosthorn ťa neľúbi. Skôr nenávidí mňa.“

„To je nezmysel!“ odsekla podráždene. „To ty nenávidíš jeho za to, za čo by si bol sirovi Charlesovi hlboko zaviazaný. Si veľmi nerozumný.“

Strieborné oči sa vpili do jej.

„Už som sa ťa na to spytovala,“ pokračovala, „a neodpovedal si mi. Spytovala som sa aj jeho a on sa takisto vyhol odpovedi. Prečo ho nenávidíš? V skutočnosti to so mnou vôbec nesúvisí, však? Poznali ste sa už predtým – predtým, ako odišiel do exilu.“

Dlhé mlčanie Wulfrica nikdy nevyviedlo z miery. Morgan nedopustila, aby vyviedlo z miery ju. Opätovala bratovi uprený pohľad a čakala.

„Znásilnil dámu a okradol ju,“ povedal napokon. „Otec ho vyhnal z Anglicka a prikázal, aby sa viac nevrátil.“

„Čože?“ Morgan sa chytila okraja stola, akoby sa bála, že spadne.

„Našli ho počas plesu v jej spálni – v jej posteli,“ pokračoval Wulfric. „Bolo to podobné ako včera večer a motív bol pravdepodobne rovnaký.“

Morgan vyschlo v ústach. Pokúsila sa ich obliznúť suchým jazykom.

„Ako vieš, že to bolo proti vôli dámy?“ spýtala sa. „Mne to včera nebolo proti vôli.“

„Bolo to proti jej vôli,“ vyhlásil Wulfric. „V ten večer mali oznámiť jej zasnúbenie s iným mužom. Priveľmi sa hanbila, aby na to pristúpila, hoci on by ju bol chcel aj tak. Odmietla žiadosť o ruku, s ktorou za ňou na druhý deň prišiel Rosthorn. Utiahla sa do ústrania a nikdy sa nevydala napriek postaveniu, bohatstvu a kráse, čoho má nadostač. Zničil jej život.“

„Tomu neverím,“ vyskočila na nohy. „Všetci dobre vieme, ako sa niektoré historky prekrúcajú a preháňajú. Ako vieš, že je to pravda?“

„Ja som sa s ňou mal zasnúbiť,“ povedal ticho Wulfric. „Ja som bol jeden z troch mužov – jej otec a starý Rosthorn boli ďalší –, ktorí ich prekvapili v spálni. Ukázalo sa, že bolo neskoro.“

Fascinovane naňho hľadela. Wulfric sa kedysi takmer zasnúbil? A tak hlboko ho zranil súčasný gróf Rosthorn? Bolo to omračujúce. To tak ľahko nestrávi.

„Možno si zle pochopil, čo si videl na vlastné oči,“ nadhodila.

„To sotva.“

„Stalo sa to pred deviatimi rokmi,“ pripomenula mu. „Áno.“

Uprene na seba hľadeli, z očí jej sršali blesky, jeho boli studené ako ľad.

„Taký muž by sa nemal vyskytovať v blízkosti mojej sestry,“ povedal po dlhej chvíli ticha. „Ale on sa ti rafinovane vnútil do pozornosti a dostal ťa do takého položenia, že som nútený umožniť mu, aby ťa požiadal o ruku. Keďže mu nemôžem zakázať, aby ti tú žiadosť predostrel, nemôžem zakázať ani to, aby si ju prijala. A keby som sa o to pokúsil, dobre si uvedomujem, že by si sa mi mohla chcieť pomstiť a navždy si zničiť život tým, že by si s Rosthornom utiekla. Ale pevne verím, že sa rozhodneš správne. Tak, aby si bola v živote šťastná.“

Dlhú chvíľu naňho nemo hľadela, potom bez jediného slova vyšla z knižnice.

A teraz sedela pri okne. Vedela, že prišiel lord Rosthorn a že už je v knižnici, kde s Wulfricom hovoria o manželskej zmluve. Netušila, ako dlho to môže trvať. Ale v priebehu najbližšej hodiny jej určite zaklopú na dvere a bude musieť znovu zísť do knižnice. Bude sa mu musieť postaviť zoči-voči. Mužovi, čo znásilnil ženu, ktorú Wulf ľúbil. Prichytili ich spolu v posteli. Tá žena zrejme potvrdila, že sa mu neoddala dobrovoľne.

Mužovi, ktorý výstredné flirtoval s Morgan pred bitkou o Waterloo. Mužovi, ktorý jej bol oporou, ochraňoval ju a po bitke jej poskytol spoločnosť a priateľstvo. Mužovi, s ktorým sa milovala po tom, čo sa dozvedela, že nie je nádej, že by Alleyne prežil.

Mužovi, ktorý ju priviedol domov, do náručia rodiny. Mužovi, do ktorého sa zaľúbila a verila, že aj on sa zaľúbil do nej.

Vari to, čo sa stalo pred deviatimi rokmi, celkom zastrelo, čo k nemu cítila? Znásilnil ženu! Nie, neverila tomu. Ale ako neveriť? Wulfric bol pri tom a on nepatrí k ľuďom, ktorí úmyselne prekrúcajú dôkazy.

Morgan v živote nebola taká zmätená.

Zavolali ju o štyridsať minút. Komorná jej zaškrabkala na dvere. Morgan splašene vyskočila a utrela si ruky do sukne čiernych šiat. Vystrela plecia a zdvihla bradu.

Gróf Rosthorn jej bude musieť čosi vysvetliť.

Vojvoda Bewcastle nechal Gervasa čakať celých dvadsať minút v prijímacej sieni, až potom ho prijal v knižnici. Nasledovalo krátke stretnutie, pri ktorom sa rokovalo celkom obchodne, akoby v tom nebolo nič osobné. Bewcastle sa netajil tým, že poradil lady Morgan, aby jeho žiadosť o ruku neprijala. Ale nakoniec vstal, vyšiel z miestnosti a nechal Gervasa hľadieť do studeného kozuba.

Celú noc cítil chladné zadosťučinenie.

A zároveň sa celú noc usiloval nevnímať ťaživý pocit viny. V posadnutej túžbe pomstiť sa Bewcastlovi sa stal takmer rovnako zlý, ako si o ňom pred deviatimi rokmi všetci mysleli. Takmer rovnako zlý? Horší. Marianne si privodila skazu sama. Lady Morgan nie.

Keď sa dvere otvorili a popri lokajovi vkĺzla do miestnosti lady Morgan, obrátil sa a spojil si ruky za chrbtom.

Zdalo sa mu, že vyzerá vyrovnaná, hoci v tvári bola bledá. Plecia mala vystreté, bradu zdvihnutú. Zamračil sa, keď si spomenul na ich včerajšie objatie. Nemal to v úmysle. Nebolo to súčasťou plánu. Chcel, aby ich prichytili, ako spolu tancujú waltz. Bolo by to akurát stačilo, aby to rozdúchalo plamene uhasínajúceho škandálu.

To objatie prišlo samo od seba.

„Tak, chérie,“ ozval sa, „tu som.“

Zastala asi pol metra od neho a oči upierala naňho.

Očakával ustráchanosť? Rumenec?

„Ak máte v úmysle kľaknúť na koleno a predviesť mi tu malebné divadielko,“ spustila, „radšej sa neobťažujte, lord Rosthorn. Chcem vedieť, čo sa stalo pred deviatimi rokmi.“

Ach. Vari jej to Bewcastle povedal? Pravda, vo svojej verzii! Je to pravdepodobné. Bol to najistejší spôsob, ako ju donútiť k odmietnutiu.

„Došlo k istej indiskrétnosti týkajúcej sa dámy, chérie,“ začal. „Povedal by som vám, že preto si nemusíte trápiť svoju peknú hlávku, keby som si myslel, že mi to prejde.“ Usmial sa na ňu.

Ale tým starým vtipom ju vôbec nepobavil. „Najprv mi odpovedzte na jednu otázku,“ vyzvala ho. „Znásilnili ste ju?“

Samozrejme, Bewcastle sa činil. Gervase sa obrátil ku kozubu.

„Chcete počuť jednoduchú odpoveď?“ spýtal sa. „Tak teda dobre. Nie, neznásilnil som ju.“

„Radšej by som počula viac, lord Rosthorn,“ odvetila. „Ak nešlo o znásilnenie, čo to teda bolo? Prichytili vás s tou dámou v beznádejne kompromitujúcej situácii. Obvinila vás, že ste ju do toho donútili. Odmietla vašu žiadosť o ruku. Utiahla sa do ústrania. Ako vidíte, poznám fakty. Chcem, aby ste mi vysvetlili, prečo tvrdíte, že ste nevinný.“

Vzdychol si. Vie aj to najhoršie, ale aj tak dobre. Veď sa s ňou skutočne nechce oženiť, alebo áno? A rozhodne by nebolo v jej záujme, aby sa vydala zaňho. Dosiahol, čo si predsavzal… Ale, pravdupovediac, víťazstvo ho netešilo. Pomsta je pochybný motív. Nikdy sa tým nič nevyrieši, iba sa tým prehĺbi nenávisť. Niekedy na to zabúdal.

Aj keď sa neobrátil, uvedomil si, že lady Morgan prešla cez miestnosť. Teraz stála pri stole a hľadela von oknom.

„Poznal som tú dámu veľmi dlho,“ ozval sa napokon. „Občas bývala v našom susedstve a priatelila sa s mojimi sestrami a sesternicou. Zrejme som do nej bol neskôr aj trochu zaľúbený – bola naozaj krásna. Ale nikdy som sa o ňu vážne nezaujímal. Okrem toho som bol Bewcastlov priateľ – aspoň som sa pohyboval v jeho okruhu a dúfal som, že si ma pripustí bližšie –, a keď Marianne uviedli do spoločnosti, začal jej dvoriť.“
„Do dnešného dňa som nevedela,“ odvetila, „že Wulf niekedy vážne rozmýšľal o manželstve. Zrejme ju ľúbil.“

„Jej otec bol markíz,“ pokračoval Gervase. „Samozrejme, bola by to pre jeho dcéru skvelá partia. Uprostred sezóny usporiadal ples, na ktorom malí oznámiť ich zasnúbenie.“

„Nikto z nás o tom nevedel,“ poznamenala.

Obrátil hlavu a videl, že sedí na stoličke, ktorú pred chvíľou uvoľnil Bewcastle.

„Malo to však jeden háčik,“ vysvetľoval Gervase. „Ona sa zaňho vydať nechcela. Bol to však vplyvný muž a jej otec takisto. Markíz zahnal všetky jej námietky a vyhrážal sa jej prísnym postihom, ak sa nebude správať, ako sa patrí, keď jej Bewcastle bude dvoriť, a ak neprijme jeho ponuku, keď ju požiada o ruku.“

„Odkiaľ to viete?“ Pozrela naňho a v očiach sa jej zračil hnev.

„Sama mi to povedala,“ ubezpečil ju. „V ten večer so mnou tancovala a zrazu uprostred kola ma odtiahla z tanečnej sály a povedala, že sa so mnou musí pozhovárať. Vzala ma do súkromného salónu a vyliala si predo mnou srdce. Bola zničená. Vysvetlila mi, že po večeri majú oznámiť ich zasnúbenie a potom už nebude môcť uniknúť svadbe. Vyhlásila, že radšej zomrie. Prosila ma, aby som jej pomohol.“

„Čo ste jej na to povedali?“ Obe dlane položila na stôl.

„Čo som mohol povedať?“ Pokrčil plecami. „Nie som si istý, či si vôbec spomínam na tú odpoveď. Zrejme som jej poradil, aby okamžite zašla za otcom aj Bewcastlom, a rozhodne vyhlásila, že sa zaňho nechce vydať. Dokonca sa pamätám, že som sa ponúkol porozprávať sa o tom s Bewcastlom, hoci som nebol jeho blízky priateľ. A potom si už spomínam len na to, že som sa strhol zo spánku, keď sa prudko otvorili dvere na jej spálni a dnu vtrhol Bewcastle, za ním stáli jej a môj otec.“

„Boli ste v jej spálni?“

„Ležal som na posteli,“ pokračoval, „neupravený. Marianne takisto. Prikrývky boli rozhádzané, akoby sa tam práve konali orgie. Marianne hystericky plakala. Myslím, že som len vyvaľoval oči ako teľa na nové vráta.“

Znova sa obrátil ku kozubu a nevedel, Či mu verí, alebo nie. Musel priznať, že to bola dosť neuveriteľná historka. Preto mu to ani vtedy nik neveril – aj keď sa okamžite nebránil. Bol ochromený nečakaným vývinom udalostí a prekliatym kódexom cti džentlmena. Džentlmen jednoducho otvorene nespochybňuje slová dámy.

„Stalo sa to po vzájomnej dohode?“ Ticho sa zasmial. „Alebo to bolo znásilnenie? Marianne bola v tom čase priveľmi hysterická. Neodpovedala súvislo na otcov krik, a ja som nehovoril nič. Len som si nástojčivo uvedomoval zhrozený výraz na tvári môjho otca a chladný Bewcastlov pohľad.“

„Tak ako to bolo?“ spýtala sa ostro lady Morgan.

„Som presvedčený, že to nebolo ani jedno, ani druhé. Nepil som veľa, ale aj keby som pil, určite by som celkom nezabudol na niečo také závažne. Okrem toho keby som bol opitý, iste by som sa na nič nezmohol, aj keby som mal nejaký zámer. Zrejme mi dali nejakú omamnú látku.“

„Marianne?“

Pokrčil plecami. „Džentlmen nemôže obviniť dámu z niečoho takého,“ povedal. „Ani z klamstva, keď napokon vyhlásila, že som sa jej zmocnil násilím. Ale ak ma niečím omámila, bol to pozoruhodne účinný plán. Samozrejme, nijaké oznámenie zásnub sa nekonalo ani v ten večer, ani inokedy.“

Položil ruku na kozubovú rímsu. Toto je veru zvláštna žiadosť o ruku. Ale viac-menej to očakával. Vlastne sa mu uľavilo, že si to otvorene vyjasnili.

„To vysvetľuje,“ vstala a prešla okolo stola znova k nemu, „prečo vás Wulfric nenávidí, lord Rosthorn. Ale on tvrdí, že vy nenávidíte jeho. Vari si myslí, že ste to urobili z nenávisti k nemu, a nie z lásky k nej?“

Ticho sa zasmial a pozrel na ňu. Chúďa, bola len dieťa, keď sa to všetko stalo. Nemala do toho byť zatiahnutá po takom dlhom čase. Môže si to niekedy odpustiť? Pochyboval o tom.

„Tá scéna bola ako z nejakej otrasnej drámy,“ spustil. „Bewcastle vyšiel z izby, ešte kým markíz Paysley soptil na svoju dcéru a vyhrážal sa, že ma zabije; môj otec ho ubezpečoval, že ráno za ním prídem na formálnu návštevu a požiadam o ruku jeho dcéry. Ja som odišiel z miestnosti po Bewcasdovi a chcel som mu situáciu vysvetliť tak, aby som nemusel Marianne do tváre povedať, že klame, ale on sa ponáhľal a pod schodmi ma zdržala Henrietta. Bola zdrvená a chcela vedieť, čo sa deje. Bewcastla som dobehol až v hale, keď už odchádzal. Bol obklopený množstvom našich priateľov a, samozrejme, boli tam aj sluhovia a možno aj zopár iných hostí. Bol som celý bez seba od rozpakov, hnevu a hanby. Zaujal som primeranú pózu a navrhol som Bewcastlovi, aby ma vyzval na súboj, ak túži po satisfakcii.“

„Vy ste mali spolu súboj?“ Oči sa jej znova rozšírili.

„Pozrel na mňa,“ vysvetľoval Gervase s úškrnom, „ako dokáže len Bewcastle, akoby som nebol nič, iba červ. Priložil si k oku lorňon. Vyhlásil, že on vyzýva na súboj iba džentlmenov. A dodal, že ma zbičuje konským bičom, ak ma ešte niekedy uvidí. Nato odišiel, ostatní zostali – a obviňujúco na mňa civeli.“

Chvíľu naňho mlčky hľadela.

„A potom vás otec vykázal,“ ozvala sa. „Vari ste odmietli požiadať Marianne o ruku?“

„Nemal som príležitosť,“ odvetil. „A ona nemala príležitosť odmietnuť ma. Na druhé ráno za mnou prišiel otec, ešte keď som sa obliekal. V ruke mal otvorený list a na tvári hrozný výraz, aký som uňho jakživ nevidel – dokonca ani predošlú noc. List bol od Marianninho otca. Žiadal, aby som vrátil brošňu, ktorú som vraj vzal z jej izby. Podľa všetkého mala nevyčísliteľnú hodnotu a málokedy ju vyberali z rodinného trezoru, ale včera jej ju dali, lebo mali oznámiť jej zasnúbenie.“

„Nie,“ Morgan sa zamračila, „toto je už smiešne. To by ste určite neurobili.

„Ďakujem, chérie.“ Usmial sa na ňu. „Ale videl som ju. Keď som sa chystal odísť z jej spálne, ležala na dlážke. Bewcastle na ňu takmer stúpil. Zohol sa, zdvihol ju a položil na stolík – a ja som potom vyšiel za ním. Ráno som to povedal otcovi a presvedčil som ho, aby mi dovolil ísť za Bcwcasdom, mohol by potvrdiť moju nevinu. Nebol doma. Našiel som ho vo White’s Clubc, obklopeného v podstate tou istou skupinou priateľov ako predošlý deň. Vyslovil som svoju žiadosť, on znova len zdvihol k oku lorňon a spýtal sa, či niekto pozná to drzé šteňa pri dverách. Ďalej si ma už vôbec nevšímal a ja som odišiel –vtedy som bol veľmi mladý a pochabý, chérie. Môj otec mu napísal, ale on odpovedal len veľmi stroho, že o nijakej brošni nič nevie. A tak bolo moje zneuctenie dokonané. Bol som obvinený zo znásilnenia nevinnej mladej ženy a z krádeže. Môj otec urobil, čo považoval za primerané.“
Dlho naňho hľadela.

„Verím vám,“ ozvala sa napokon. „Ale verím aj Wulfricovi. Videl niečo, čo považoval za nezvratný dôkaz vašej viny, hoci bolo od neho protivné, že vám odmietol poskytnúť alibi. Zrejme vás chcel potrestať za to, čo ste mu vykonali. Ale ja verím, že ste nevinný.“

„Ďakujem, chérie.“

Neodtiahla sa, keď ju chytil za ruku a zdvihol si ju k perám. Ona jediná mu verí. Do očí sa mu tisli slzy. Okrem toho bola jediná, ktorú zradil.

„A tak sa vraciame k tomu,“ pokračoval, „prečo som sem dnes ráno prišiel.“

„Bola by som radšej, keby ste mi tú otázku nepoložili,“ odvetila.

„Skutočne, chérie?“ spýtal sa. „Nechcete sa za mňa vydať?“

„Nemali by sme uvažovať o manželstve, keď ste nútený požiadať ma o ruku a ja som nútená dať vám odpoveď,“ vyhlásila. „Nemali by sme dovoliť, aby nám spoločnosť diktovala, čo budeme robiť do konca života, je to nemysliteľné.“

„Ale možno sa v tejto veci zhodujem v názore so spoločnosťou,“ nadhodil.

„Je to priveľmi unáhlené,“ zamračila sa. „Za posledné dva mesiace sa toho udialo až-až. Boli ste mojím priateľom, aj keď pri jednej príležitosti sme obaja dovolili, aby sa medzi nami stalo viac, ako sa malo. Mám vás rada, lord Rosthorn, a zdá sa mi, že možno aj vy máte rád mňa. Ale ja chcem od manželstva viac.“

„Lásku?“ Ľútostivo sa na ňu usmial.

„Chcela by som ísť na leto do Lindsay Hall,“ začala na celkom inú tému. „Verím, že vy sa chcete vrátiť do Windrushu k životu, o ktorý vás pred deviatimi rokmi obrali. Obaja by sme mali urobiť, po čom túžime, a nedať sa donútiť k záväzku, ktorý by sme neskôr oľutovali.“

Dostal slobodu? Ale kde je nadšenie? Mal by cítiť nadšenie?!

„A čo ďalšiu jar?“ spýtal sa. „Stretneme sa ešte?“

„Možno áno,“ odvetila. „A možno nie. Budúcnosti musíme dať voľný priechod. Ďakujem, že ste prišli, lord Rosthorn, ale prosím vás, aby ste mi tú otázku nepoložili. Viete, nezniesla by som, keby som vás musela odmietnuť, keď vás mám tak rada, ale napriek tomu by som to musela urobiť.“

„Chérie.“ Ešte vždy ju držal za ruku. Znova ju zdvihol k perám a nechal ju tam. Zatvoril oči a pevne ju zovrel. „Zlomili ste mi srdce.“

A v tej chvíli mal pocit, že hovorí pravdu. A to bolo najzvláštnejšie.

Prv ako stihli povedať viac, ozvalo sa zaklopanie a vo dverách sa zjavila lady Eve s ospravedlňujúcim výrazom na tvári.

„Veľmi ma to mrzí,“ povedala, „ale Wulfric bol rozhodnutý, že sem príde, lebo sa mu zdalo, že ste tu sami dlhšie, ako považoval za vhodné. Presvedčila som ho, aby sem vpustil radšej mňa. Budem sedieť celkom v kúte, budem si čítať knihu a budem hluchá aj slepá. Prosím, nevšímajte si ma.“

Lady Morgan odtiahla ruku.

„To nie je potrebné, Eve,“ povedala. „Lord Rosthorn odchádza.“

Lady Eve naňho spýtavo pozrela. „Nepríde sa do salónu občerstviť?“ spýtala sa.

Uklonil sa. „Nie, madam, ďakujem,“ odvetil. „Musím už ísť.“

„Ach, to mi je ľúto,“ zamrmlala lady Eve.

„To vás nemusí mrzieť,“ ubezpečila ju lady Morgan. „Rozchádzame sa ako priatelia, Eve.“

Nezostávalo mu iné, iba znova sa obom ukloniť a odísť. Keď Gervase o pár minút odchádzal na dvojkolesovom koči z námestia ako slobodný muž, mal pocit, že už roky nebol taký zdrvený.

nikto sa o grófovi Rosthornovi ani nezmienil. Akoby u nich ani nebol, akoby ani nemal Morgan požiadať o ruku.

Všetci sa tvárili veselo. Eve a Aidan sa plánovali o pár dní vrátiť domov. Chceli, aby s nimi šla aj Morgan.

„Mohli by sme zájsť na pár dní k jazerám,“ dodala Eve. „Ak si spomínaš, Morgan, chystali sme sa tam už pred rokom, ale potom sme šli do Cornwallu, keď sa zdalo, že Joshua potrebuje našu podporu. Tento rok to chceme skúsiť znova. Potešilo by nás, keby ste šli s nami, však, Aidan?“

„Aj deti by boli nadšené, Morgan,“ prisvedčil Aidan.

Popoludní prišli Freyja a Joshua. Zrejme sa dopočuli, že nijaké zásnuby sa nekonajú.

„Vrátime sa domov, len čo parlament ukončí zasadanie,“ vyhlásila Freyja. „Ani jednému lekárovi sa nepodarilo presvedčiť ma, že trpím rannými nevoľnosťami či inými radosťami, ktoré by určite sprevádzali môj stav, keby som bola pravá urodzená dáma. Okrem toho obaja túžime po Penhallowe  a treba zorganizovať Chastitinu svadbu. Poď s nami, Morg. Mohla by si tam maľovať viac, ako si stihla vlani.“

„Prosím ťa, poď s nami, Morgan,“ dodal Joshua s úsmevom. „Možno budeš mať priaznivý vplyv na moju manželku, ktorá bude loziť po skalách, veslovať v člne a inak ma privádzať do šialenstva. Nezabúdaj, že obaja sme v týchto dňoch v delikátnom stave.“

Wulfric oznámil, že len čo sa skončí zasadanie parlamentu, vráti sa do Lindsey Halí.

„Keď už si bola uvedená do spoločnosti, Morg“’ povedal, „budeš môcť prijímať návštevy a oslobodíš ma od spoločenských povinností – samozrejme, ibaže by si sa rozhodla namiesto toho ísť k jazerám alebo do Cornvvallu.“

Tie spoločenské povinnosti mu predtým nerobili problémy, pomyslela si Morgan.

„Tuším mám toľko možností,“ ozvala sa, „že sa nebudem vedieť rozhodnúť.“

Ale všetko sa týkalo plánov do budúcnosti. Nikto sa nezmienil o jazde v Hyde Parku či nákupných výletoch na Oxford Street či Bond Street o návšteve knižnice či o iných aktivitách, ktorým sa mohla venovať, aj keď smútila.

Samozrejme, bola v absolútnej nemilosti. Nielenže sa správala nevhodne v Bruseli a tu v Londýne hrubo ignorovala svoje meno a postavenie – ako sa vyjadrila teta Rochestrová –, ale teraz dokonca odmietla napraviť svoje previnenie jediným spoločensky prijateľným spôsobom. Odmietla sa vydať za grófa Rosthorna.

Prečo to urobila?

Tá otázka jej nedala pokoj až do večera. Bola presvedčená, že ho ľúbi. Po tom, čo si vypočula jeho rozprávanie o udalostiach spred deviatich rokov a uvedomila si, aká neprávosť sa mu stala, bola si svojimi citmi ešte istejšia.

Tak prečo ho teda odmietla?

Vari očakávala, že ju bude dlhšie presviedčať, ubezpečovať o svojej nehynúcej láske? Ale ona nehrala také hry.

Možno som urobila dobre, uvažovala, keď sa ospravedlnila rodine a odišla zo salónu. Dovolila komornej, aby ju pripravila na spánok, a potom sedela v spálni pri okne ako ráno a rukami si objímala nohy.

Možno bolo správne, že to urobila. Túto jar bolo v jej živote priveľa rozruchu. Ako sa môže rozumne rozhodnúť o niečom takom dôležitom, ako je manželstvo? A možno ho skutočne neľúbi. Co ak je to iba priateľstvo, vďačnosť a sympatie.

Zaspomínala si na stretnutie v jeho izbe v Bruseli. Bolo divé, vášnivé, nečakané – a mimoriadne uspokojujúce. Ešte teraz sa jej zvieral žalúdok pri spomienke na tie silné chvíle. Ale bola to láska? V skutočnosti nie. Potrebovala útechu a on jej ju poskytol… Pretože boli priatelia a možno si boli o niečo bližší než priatelia.

A teraz ho odmietla. Čo ak ho už viac neuvidí? Aj keby ho o rok, o dva stretla, možno si iba zdvorilo kývnu hlavou ako cudzí ľudia.

Nie, to by nezniesla.

Prečo ho odmietla?

Položila si čelo na kolená, zatvorila oči a upokojovala sa tak, ako jej to pomáhalo. Počúvala vlastný dych a sústredila sa naň, akoby nemala na čo iné myslieť. A možno ani nemala. Rozhodla sa a teraz sa jej život bude uberať neznámym smerom. S minulosťou bola vyrovnaná, budúcnosť ešte neprišla. Jediné, čo bolo skutočné, bol tento okamih.

Ale keď potláčala myšlienky, prenikla na ich miesto pravda a ozvala sa, len čo sa prestala sústreďovať na dych.

Požiadala ho, aby jej nepoložil tú otázku, lebo si sama nezodpovedala na vlastnú. A mala obavy klásť si otázky. Dokonca natoľko, že si ich nepriznala ani pred sebou. Až doteraz, keď ich bolo ešte viac.

Zdvihla hlavu a zahľadela sa do tmy za oknom.

Možno preto, uvažovala, lebo som poznala odpovede, ale mohla som ich nechať bokom, kým som ich jasne nevyslovila.

Ale odkedy sa bojí postaviť zoči-voči pravde? Od Bruselu, keď celý týždeň pred sebou zapierala realitu Alleynovej smrti? Od dnešného rána? Odkedy je taká zbabelá, skrýva sa vo svojej izbe a pripravuje sa na cestu do Lindsey Halí, k jazerám alebo do Cornwallu? Prečo predstiera, že zdravý rozum jej zabránil prijať jeho žiadosť o ruku?

Šla si ľahnúť veľmi neskoro a dlho len ležala, hľadela na baldachýn nad hlavou a vedela, že dnes nezaspí tak rýchlo ako včera. V tej chvíli by sa bola najradšej poriadne rozkričala.

Žiaľ, už nebola dieťa.

Na druhý deň ráno sa Morgan skúmavo zahľadela na Eve. Na prvý pohľad sa zdala mierna a pokorná, ale Morgan poznala historku o tom, ako sa vlani postavila proti Wulfovi a tete Rochestrovej a tajne si dala ušiť na uvedenie do spoločnosti šaty čiernej farby na počesť smrti svojho brata, ktorý nedávno padol v bitke, a odmietla si obliecť pastelové šaty, ako chcel Wulf. A potom sa znova vzbúrila proti Wulfovi a vrátila sa domov vyriešiť rodinnú krízu, keď jej prikázal, aby zostala na dôležitej večeri v Carlton House. Zaujímavé, že Wulf si teraz Eve hlboko vážil, aj keď bola dcérou waleského baníka. To čosi hovorilo o jej chrbtici.

Napriek tomu ju Morgan nepožiadala, aby ju sprevádzala. Toto musí vybaviť sama.

A tak ani nie o hodinu, keď Wulf odišiel do Snemovne lordov a všetci mali dosť svojich starostí, Morgan vyšla z domu s komornou v pätách a zamierila k Pickford House. Rozhodla sa, že keby cestou stretla niekoho známeho, len mu kráľovský pokynie hlavou a zaželá mu dobré ráno, nech už sa správa, ako chce. Bolo jej jedno, či stretne hoci aj desať ľudí, ktorí ju budú okato ignorovať.

Ale stretla len lady Caddickovú s Rosamond, ktoré šli poši kamsi nakupovať. Lady Caddicková potiahla nosom a obrátila sa k dcére, práve keď sa k nim Morgan priblížila.

„Tuším tu páchne rybacina, Rosamond,“ povedala. „To je hrozné, že ani v tej najlepšej štvrti sa človek nevyhne tým najhorším zápachom.“

„Dobré ráno, madam,“ pozdravila Morgan. „Dobré ráno, Rosamond.“

Priateľka na ňu nešťastne pozrela a Morgan sa zdalo, že sa chcela zastaviť, ale matka ju chytila za rukáv a ťahala ju preč.

Morgan by bola príhoda smiešna, keby si nespomenula na to, čo ide vybaviť. Rýchle sa náhlila ďalej a zaklopala na dvere Pickford House, prv ako by stratila odvahu.

Oznámili jej, že grófka Rosthornová nie je doma. Ale slečna Cliftonová ju isto rada prijme.

Morgan nasledovala komorníka hore schodmi, kde ju uviedol do salónu o niečo menšieho, ako bol ten, kde bola pred pár dňami na čaji. Henrietta Cliftonová prekvapene vstala, keď komorník ohlásil návštevu.

„Lady Morgan,“ zvolala, „poďte si sadnúť. Mrzí ma, že vás nemôže prijať teta Lisctte. Aj jej to bude ľúto.“

Slečne Cliftonovej ide na tridsiatku, usúdila Morgan. Nebola veľmi pekná a bola trochu pri sebe. Ale sálala z nej milota a Morgan sa páčila.

„Zrejme som posledná osoba, ktorú ste dnes čakali,“ povedala a usadila sa.

„Boli sme prekvapené a trochu sklamané, keď sa Gervase včera vrátil domov a povedal, že ste odmietli jeho žiadosť 0 ruku,“ odvetila slečna Cliftonová. „Skutočne som si myslela, že by ste sa k sebe hodili, a veľmi si želám, aby bol šťastný. Ale asi ste na to mali vážny dôvod.“

„Vy ste sa pred deviatimi rokmi neobrátili proti nemu, však?“ spýtala sa Morgan.

Slečna Cliftonová zrumenela. „Ach, takže o tom viete,“ odvetila. „Nie, nikto okrem môjho strýka to Gervasovi nepripisoval za vinu. Nikto z nás nečakal, že na to bude tak reagovať. Odvtedy som bola hrozne nešťastná. Môžem vám ponúknuť nejaké občerstvenie?“

„Vlastne som sa prišla pozhovárať s lordom Rosthornom. Ak dovolíte, počkám, kým sa vráti domov.“

„S Gervasom?“ Slečna Cliftonová sa znova zatvárila prekvapene.

„Včera som mu čosi zabudla povedať,“ vysvetľovala Morgan. „Len mi nepovedzte, že ho očakávate až večer.“

„Vôbec neodišiel z domu,“ ubezpečila ju slečna Cliftonová a vstala. „Chcete sa s ním pozhovárať osamote?“

„Áno, prosím vás,“ prikývla Morgan.

„Tak ho idem zavolať,“ ponúkla sa mladá žena a vyšla z izby, prv ako si to Morgan mohla rozmyslieť. Na to už bolo tak či tak prineskoro.

Prišiel ani nie o minútu. Vkročil do izby a komorník za ním zatvoril dvere. Vystrel k nej obe ruky.

„Čo sa stalo?“ spýtal sa zamračene. „Znepríjemňujú vám život?“
„Nič sa nestalo.“ Vstala a obišla svoju stoličku, takže zostala medzi nimi. „Lord Rosthorn, prečo ste ma na plese Cameronovcov vyzvali do tanca?“

Zahľadel sa jej do očí.

„Bol ste tam zďaleka najkrajšia dáma, chérie,“ odvetil. „Keď som vás uvidel, hneď som vedel, že musím niekoho požiadať, aby nás predstavil.“

„Skúste mi to vysvetliť ešte raz, a tentoraz čestne,“ vyzvala ho. „Celý večer ste netancovali s nikým iným. Mám osemnásť rokov. Mala som na sebe biele šaty, ktoré prezrádzali, že ma práve uviedli do spoločnosti. Musela som vám, skúsenému zvodcovi, pripadať ako dieťa. Vedeli ste, kto som, prv ako ste sa dali predstaviť?“

Na perách i v očiach mu pohrával úsmev.

„Vedel,“ priznal.

„A neodradilo vás, že som sestra vojvodu Bewcastla?“ spýtala sa.

„Nie. Tancoval som s vami predsa waltz, či nie?“

„Prečo?“

Ešte vždy dúfala, že sa mýli. Ale vedela, že má pravdu. Len to potrebovala počuť na vlastné uši.

„Bolo by bývalo pre vás najlepšie, chérie,“ odvetil, „keby ste sem dnes neboli prišli. A bolo by lepšie, keby ste prijali jednoduché vysvetlenia. Ale vy sa s asi tým nezmierite, však? Mám podozrenie, že si vždy zvolíte tú ťažšiu cestu. Tancoval som s vami waltz, chérie, pretože ste boli sestra vojvodu Bewcastla.“

Jednou rukou sa chytila stoličky. Zdvihla bradu. „A na pikniku v Soigneskom lese?“ chcela vedieť. „Pretože ste boli Bewcastlova sestra,“ zopakoval. „Chceli ste ma zničiť?“ zaujímala sa.

„Ach, nie,“ odvetil. „Len som chcel byť trochu indiskrétny, aby si smotánka o nás začala šepkať a donieslo sa to do uší Bewcastlovi.“

Mala pocit, akoby ani nebola tušila pravdu, a nanovo ju to omráčilo. Hlboko sa jej to dotklo. Spomenula si, ako mu dovolila, aby s ňou flirtoval, a ako s ním sama flirtovala. Spomenula si na bozk – dovolila mu, aby si ho ukradol.

Vtedy vôbec tej hre nerozumela. Nemohla ju vyhrať.

Nebola preňho nič iné, iba bábka na šnúrke.

Dokonca aj vtedy bola ochotná nechať to tak. Ale on na ňu ďalej hľadel a usmieval sa ako tak často v Bruseli – a zdal sa jej príťažlivý.

Teraz vedela, že sa vysmieval z jej mladosti, nevedomosti a pôvodu.

„A čo na plese vojvodu Richmonda?“ pokračovala. „Počkali ste, kým neodišli dôstojníci, a potom ste ma prišli utešiť. Alebo ste chceli otvorene vyvolať škandál?“

„Ach, chérie,“ vzdychol si, „potrebovali ste niekoho, aby vás utešil.“

„A potom som potrebovala sprievod k pani Čiarkovej,“ blysla naňho pohľadom, „a ďalej som potrebovala, aby niekto našiel Alleyna. A aby sa ma niekto zastal, keď sa Caddickovci už nechceli zdržiavať v Bruseli. Vtedy ste sa za mňa postavili tak rozhodne, lord Rosthorn. A potom som potrebovala, aby ma niekto sprevádzal na prechádzkach po Bruseli, keď som nemala službu. A po celý čas sa okolo nás šírili pohoršené reči a vy ste celý čas boli mojím priateľom. Takým blízkym priateľom! Najsmiešnejšie je, že som si pripadala veľmi zrelá. Nemala som trpezlivosť so svojimi rovesníčkami, ktoré neboli také odvážne a nedržali v rukách svoj osud. Bola som vaša naivka. Aj Wulfric mi to včera povedal, ale ja som ho nepočúvala.“ Teraz sa opierala oboma rukami.

„Ako sa mám obhajovať?“ spýtal sa. „Som vinný, ale nie celkom. Po Waterloo už nie.“

„A v ten večer, keď som zdrvená prišla do vášho domu, lebo som sa dozvedela, čo sa stalo Alleynovi…“

„Ach, nie, chérie,“ zdvihol obe ruky, akoby chcel odraziť útok.

„Myslela som si,“ pokračovala, „že ja som bola iniciátorkou toho, čo sa vtedy stalo. A pritom ste ma len zmanipulovali, lebo som vám dôverovala väčšmi ako komukoľvek inému. Museli ste byť tým unesený.“

„Non, ma petite.“

Zdvihla pravú ruku a plesla mu po tvári.

„Veru áno!“ vykríkla. „Nezapierajte! Áno. áno, áno! Oui, oui“ Nemá zmysel klamať!“

„Ako poviete vy,“ spustil ruky a na tvári sa mu vynímalo jej päť prstov.

„Zneužili ste ma,“ vyhlásila. „Vyhliadli ste si ma za obeť a predstierali ste, že vám na mne záleží. Ste ten najhorší ničomník!“

„Áno,“ pripustil, „možno som.“

Ruka ju pálila, ale blažil ju pocit, že jeho páli líce možno ešte väčšmi.

„To stretnutie v Hyde Parku aj čaj s vašou matkou boli zrejme súčasťou vášho plánu, ako ešte väčšmi uviesť Wulfrica do rozpakov a donútiť ho, aby vám dovolil požiadať ma o ruku. A ten ples – ako ste vedeli, že pred tanečnou sálou je voľné predsálie? Prečo ste nechali dvere bezstarostne pootvorené, keď sme vošli dnu? A prečo sme pri tanci podľahli vášni a našli nás vo vzájomnom objatí? Všetko ste naplánovali!“

Vytrvalo na ňu hľadel. „Naplánoval,“ priznal sa.

Zdvihla ruku a plesla mu po druhom líci. Nebránil sa a ona pohŕdavo skrivila pery.

„A včera ste všetkému nasadili korunu,“ pokračovala. „Porozprávali ste mi svoj príbeh a získali ste si moje sympatie –vždy najlepšie zapôsobia reči o tom, ako človeku neprávom ubližujú. A predpokladám, že som váš plán dokonale zavŕšila, keď som odmietla, aby ste ma požiadali o ruku. Dala som vám slobodu. Vyvolali ste v mojom živote chaos, tak ako v živote celej našej rodiny, a ja som vás nechala vychutnávať si svoj triumf.“

„Správne, chérie,“ pripustil ticho.

„Omyl, lord Rosthorn.“ Zagánila naňho a ukázala na dlážku. „Na kolená. Rozmyslela som si to. Položte svoju otázku. A ak odmietnete, postarám sa, aby sa celý Londýn, celé Anglicko dozvedelo, že ste nehanebný muž, ktorý nemá v sebe ani kúsok cti. Ešte vždy mám nejaký vplyv. Mám vplyvných príbuzných.“
Naklonil hlavu nabok a do očí sa mu vrátil úsmev.

„Chcete, aby som vás požiadal o ruku?“ spýtal sa. „Po tomto všetkom? Aby ste mali zadosťučinenie, že ma odmietnete? To by bolo odo mňa hrozné, keby som vám to odmietol. Tak teda dobre.“

Pokľakol pred ňou na koleno, zdvihol k nej tvár a vzal jej ruky do svojich. Pobavenie mu z tváre zmizlo. Pozrel na ňu s výrazom, ktorý by si včera bola vysvetlila ako nežnosť.

„Lady Morgan Bedwynová,“ povedal, „preukážete mi tú česť a prijmete moju žiadosť o ruku?“

Čo najpovýšenejšie naňho pozrela, ani sa nepokúšala zakryť opovrhnutie. Nechala ho čakať. Vychutnávala si tú chvíľu.

„Ďakujem, lord Rosthorn,“ ozvala sa napokon. „Prijmem.“

Vyjavené na ňu pozrel.

„Ušlo mi niečo?“ spýtal sa.

„Pochybujem, že ste hluchý,“ odvrkla, „teda predpokladám, že vám nič neušlo. Môžete vstať.“

Pomaly sa postavil. Oči sa mu znova usmievali.

„Potrestáte ma tak, že sa za mňa vydáte, chérie,“ čudoval sa, „aby som nikdy nezabudol, aký som ničomník?“

„Znova omyl, lord Rosthorn,“ odvetila. „Prijala som vašu žiadosť o ruku. Ale nemám vôbec v úmysle vydať sa za vás.“

Tentoraz sa už otvorene smial.

„Ach, už mi je všetko jasné.“

„Mysleli ste si, že zostanete slobodný,“ vyhlásila s pohľadom upretým rovno do jeho očí, „a ja sa zahanbene odplazím na vidiek. Nie, lord Rosthorn. Zrejme ste zabudli, že som Bedwynová. Ja som s vami ešte neskončila. Nezvesím hlavu len preto, lebo som bola priveľmi hlúpa a naivná a naletela som zvodcovi žien. Ste môj snúbenec. Budete ma zasypávať pozornosťami a nežnou oddanosťou, kým sa nerozhodnem od vás oslobodiť.“

„Ach, chérie“ naklonil sa k nej, „ste nádherná, keď sa hneváte. Budem vám dovtedy dvoriť, kým si to nerozmyslíte.“

„Znova omyl,“ vyhlásila. „Ja budem dvoriť vám, lord Rosthorn. Donútim vás, aby ste sa do mňa zaľúbili, a potom vám zlomím srdce.“

„To prvé sa vám už podarilo, ma petite,“ povedal, „a určite sa vám podarí aj to druhé.“

„Možno vás nakoniec donútim, aby ste ma nenávideli,“ pokračovala, „a potom sa napokon za vás vydám. Nikdy sa nedozviete, čo skutočne cítim. Ale budete okolo mňa obskakovať, kým si to budem želať. A ak odmietnete a zrušíte zasnúbenie, potom sa postarám, aby vás znova vyhnali z tejto krajiny – tentoraz doživotne.“

Oči sa mu usmievali.

Hruď sa jej dvíhala.

Dvere sa otvorili.

„Lady Morgan, ma chére,“ zvolala grófka Rosthornová a vplávala do izby. „Henrietta mi prezradila, že ste tu s Gervasom a bez komornej, ako by sa patrilo. Stalo sa niečo? Uisťujem vás, že po plese u markízy Hallmerovej som svojho syna poriadne vyhrešila. Veru ma nepotešil.“

„Maman,“ povedal, vzal Morgan za ruku a usmial sa na ňu tak Čarovné, že ešte včera by sa jej pri tom úsmeve podlomili kolená, „Morgan ma práve urobila najšťastnejším mužom na svete.“

„Skutočne, madam, je to pravda,“ usmiala sa Morgan očarujúco. „Gervase ma práve požiadal, aby som sa zaňho vydala, a ja som súhlasila.“

Grófka vo vytržení vykríkla po francúzsky a pritisla si ruky na hruď.

Morgan naňho pozrela a on v tej chvíli sklonil hlavu a pobozkal ju na pery. Neostala mu nič dlžná a bozk opätovala.

gervase uvažoval, či si Morgan uvedomila, že sezóna sa takmer skončila. Prečo trvala na tých zásnubách? Možno si predstavovala, že sa budú zúčastňovať na rozličných spoločenských udalostiach, ona sa bude tváriť povýšené a víťazoslávne, on bude okolo nej s úsmevom obskakovať, a potom ho verejne odmietne, a tak zavŕši svoju pomstu.

Vedel, že ju nebude vôbec trápiť, ak tým rozpúta ešte väčší škandál.

Ale, samozrejme, sezóna sa pomaly končila. Oznámenie o zasnúbení sa zjavilo v ranných novinách a obe rodiny usporiadali čaj a večeru. Ráno si zopár ráz vyšli spolu zajazdiť a raz popoludní sa spolu previezli v dvojkolesovom koči po Hyde Parku. Ale nič viac. Veľa rodín už odišlo na vidiek.

Jeho matka aj Henrietta boli nadšené nečakaným zvratom udalostí. Zdalo sa, že aj Morganini príbuzní sú spokojní, a správali sa veľmi prívetivo. Bewcastle bol ľadovo zdvorilý.

Morgan žiarila, dokonca aj keď boli spolu – hoci väčšinou boli na očiach spoločnosti. Keby nevedel, ako to je, myslel by si, že je doňho vášnivo zaľúbená. Hoci nebol celkom presvedčený, že nie je – alebo že on nie je zaľúbený do nej.

Uvažoval, čo prinesie leto. Jasne vysvetlila každému, kto sa na to spytoval, že nemajú v úmysle vziať sa tak skoro. Chcú si chvíľu užívať zasnúbenie. A on sa postaral o to, aby na to mali príležitosť. Keď ho s matkou a Henriettou pozvali do domu Bedwynovcov na večeru, lady Eve sa rozhovorila o tom, že s manželom majú v úmysle ísť do oblasti jazier.

„Morgan plánovala ísť s nami,“ dodala. „Ešte vždy o tom uvažujete, Morgan?“ Zvedavo pozrela na Gervasa.

„Ach nie,“ vzdychol si. „Nezniesol by som byť tak dlho odlúčený od svojej snúbenice a som presvedčený, že Morgan so mnou súhlasí.“ Sedela vedľa neho. Usmial sa jej do očí. „Však nepôjdete k jazerám, chérie? Radšej pôjdete so mnou do Windrushu.“

„Pravdaže pôjde,“ zvolala jeho matka z opačného konca stola, akoby sa na tom boli už dávno dohodli. „Rada by som svoju nevestu predstavila priateľom a susedom. Už som tú radostnú zvesť napísala dcéram. Som si istá, že budú chcieť prísť do Windrushu, aby sa s lady Morgan zoznámili a znova sa stretli s Gervasom. Naplánujem veľkú oslavu zásnub – záhradný večierok alebo ples, možno oboje.“

„Možno, matnan,“ nadhodil Gervase, „sa pridá k nám Morganina rodina a oslávi to s nami.“

„To je skvelý nápad, mon jih,“ súhlasila, pritisla si ruky na hruď a rozžiarené pozrela na prítomných. „Lady Eve? Lady Hallmerová? Lord Bewcastle? Poďte na vidiek s nami.“

Gervase sa znova usmial na Morgan a dotkol sa končekov jej prstov.

„Poteší vás, chérie“ spýtal sa jej tichým hlasom, „keď strávime leto spolu vo vašom budúcom domove, kde sa zoznámite s celou mojou rodinou aj s budúcimi priateľmi a susedmi?“

„Nesmierne.“ Oči sa jej leskli.

Uvedomil si, že sa dobre zabáva. Bol veľmi rád, že sa rozhodla s ním bojovať. Cítil sa veľmi previnilo. Aj keď nie všetky jej obvinenia boli pravdivé, predsa len ju úmyselne zneužil. Po tom, čo ho poslala z domu Bedwynovcov preč, keď ju chcel požiadať o ruku, doľahla naňho pochmúrna nálada. Aj keď bol slobodný a domnieval sa, že Morgan netuší, ako to v skutočnosti bolo, trápilo ho, že ju zatiahol do Škandálu.

Ale rozhodla sa bojovať s ním celkom nečakaným spôsobom. Bude ho využívať, kým nebude pripravená odvrhnúť ho. Sľúbila, že ho donúti, aby sa do nej zaľúbil, a zlomí mu srdce. Alebo ho donúti, aby ju znenávidel, a potom sa zaňho vydá.

Neubránil sa pobaveniu. Zároveň ďakoval prozreteľnosti, že mu dala príležitosť napraviť chyby. Nebol si istý, ako to urobí. Možno bude stačiť, ak jej dovolí, aby splnila svoje hrozby. Ale rozhodol sa, že preto neupadne do zúfalstva. Nedovolí jej, aby ho potrestala iba preto, lebo si trest zaslúži.

Tú radosť jej neurobí.

Bude hrať jej hru. Ak vyhrá spravodlivo, bude sa musieť zmieriť s tým, že prehral. Ale úmyselne jej nedá vyhrať. Určite by mu napľula do tváre, keby sa o to pokúsil. Staví na lásku, aby vyhral.
Ešte si nepoložil otázku, akú podobu bude mať tá výhra.

Vlani odložili cestu k jazerám preto, lebo po Freyjiných zásnubách išli do Penhallowu v Cornwalle, vysvetľovala lady Eve so smiechom. Tentoraz ju musia odložiť kvôli Morgan. Súhlasí s ňou Aidan? Súhlasil. A keďže markíza Hallmerová nevedela, kedy bude môcť opustiť Cornwall, keď sa tam už raz vráti, zdalo sa jej, že by bolo škoda, keby sa nepozreli na Morganin budúci domov, kým majú príležitosť. Markíz Hallmere súhlasil, že týždeň v Kente by bol veľmi príjemný.

Bewcastle pozvanie odmietol, no Gervasovej matke sa zdvorilo poďakoval.

A tak bolo všetko dohodnuté. Leto strávia vo Windrushi.

„Predpokladám,“ povedala mu Morgan na druhý deň ráno, keď jazdili na Rotten Row kúsok pred lady Eve a lordom Aidanom, „že ma chcete uviesť do rozpakov, keď ste do Windrushu pozvali svojich aj mojich príbuzných a plánujete tam usporiadať veľkolepé oslavy zásnub. Ale ja sa nedám len tak ľahko zahanbiť, Gervase.“
„Viem, chérie“ prikývol. 
„No v rozpakoch budem predsa ja, či nie? Moja rodina, služobníctvo, nájomníci aj susedia uvidia, aký som do vás zaľúbený, a budú ma ľutovať, keď ma napokon odvrhnete.“

„Presne tak,“ súhlasila.

„Ibaže by som vás donútil,“ usmial sa a prisunul sa s koňom bližšie, až sa im kolená takmer dotýkali, „aby ste sa nado mnou zľutovali, vy čarodejnica.“

„To sa nikdy nestane,“ vyhlásila, očarujúco sa usmiala a rukou v rukavičke sa mu zľahka dotkla stehna.

„Predpoludním vás vezmem na nákupy,“ sľúbil jej. „Musím vám kúpiť Šperky. Bol by som trápny snúbenec, keby som vám nekúpil zásnubný dar.“

„Nestojím o šperky,“ vyhlásila. „Čo by som s nimi robila, keď sa rozídeme? Nenávidela by som už pohľad na ne.“

„Tak čo teda?“ spýtal sa. „Zatiaľ vám nemôžem kupovať šaty. Považovalo by sa to za škandalózne.“

„Farby a maliarske potreby,“ povedala po chvíľke rozmýšľania. „Nepriniesla som si ich do Londýna a už by som rada znova maľovala. Vo Windrushi rozhodne budem maľovať. Môžete mi kúpiť stojan, farby, štetce, plátno, papier, uhoľ a všetko, na čo si spomeniem v najbližšej hodine.“

„Vy maľujete?“ prekvapil sa. „A dobre?“

„To je hlúpa otázka,“ odvetila. „Ako mám vedieť, či dobre? A záleží na tom? Maľujem, pretože musím. Usilujem sa preniknúť do reality, dostať sa pod povrch, hľadať jadro. Nie som dáma, ktorá maľuje čarovné obrázky v malebnom prostredí, aby muži upadali do mdlôb.“

„Ach,“ uškrnul sa, „tak potom sa pokúsim neomdlieť, chérie. Dobre teda, kúpim vám farby a maliarske potreby – tie najkvalitnejšie a veľa, aby celý svet vedel, ako vás ľúbim.“

Usmiala sa mu do očí.

„Ďakujem, Gervase,“ odvetila. „Zbožňujem vás.“

Chvíľu na ňu ohromene hľadel. Všetku svoju krásu a živosť venovala jemu. Zdalo sa mu takmer nemožné, že nemyslí vážne každé svoje slovo.

A potom sa zasmiala.

Wulfric sa vracal do Lindsey Hall v ten istý deň, ako Morgan odchádzala do Windrushu s Aidanom, Eve, Freyjou a Joshuom. K jej zásnubám sa nevyjadroval, hoci keď sa vrátil zo Snemovne lordov v deň, keď k nim došlo, len zdvihol k oku lorňon a ticho na ňu hľadel možno i päť minút.

Ale prv ako odišla k čakajúcemu koču, pozval si ju nabok na súkromný rozhovor.

„Nič nie je neodvolateľné,“ povedal, „až kým nie je po svadobnom obrade. Dobre si rozmysli, Morgan, či si to neurobila len preto, lebo ja som ti radil, aby si jeho ponuku neprijala.“

„To je hlúposť, Wulf,“ vyhlásila nahnevane. „Vydám sa za Gervasa, lebo chcem. Neznásilnil Marianne. Chytil sa do jej pasce, lebo sa nechcela vydať za teba.“

Ľutovala, že to povedala tak rovno, ale už bolo neskoro, už tie slová nemohla vziať späť. Uprel na ňu tvrdý pohľad.

„Nemyslel som, že si taká dôverčivá,“ odvetil. „Niekedy zabúdam, aká si mladá.“

„A bolo od teba kruté, ak si predstieral,“ pokračovala, „že si nevidel tú brošňu a sám si ju nepoložil na stolík, keď si odchádzal s Gervasom z miestnosti.“

Pomaly prikývol. „Ty si skutočne zaľúbená,“ povedal. „Môžem iba dúfať, že sa za tých deväť rokov zmenil, hoci jeho správanie o tom nesvedčí. Len ti chcem niečo povedať, prv ako odídeš, Morgan. Tvoje šťastie je pre mňa dôležitejšie ako to, či mám pravdu.“

Vždy mala Wulfrica rada. Na rodičov sa nepamätala. Wulfric jej od detstva nahrádzal otca a pod jeho dohľadom cítila istotu. Nikdy nepochybovala, že mu ide o jej dobro. Zároveň si však nikdy nemyslela, že ju má rád – ju, alebo jej sestru či bratov. Vždy sa jej zdalo, že nie je schopný citov, dokonca ani hnevu.

Teraz si zhrozene uvedomila, že možno mu na nej predsa len záleží, nielen na jej bezpečí a povesti, ale na nej osobne. A takmer z nej vyhŕklo, ako to s tými zásnubami naozaj je, a sľúbila, že čoskoro sa skončia a on bude môcť konečne zabudnúť na Gervasa Ashforda, grófa Rosthorna. Ale keby niečo povedala, pravdepodobne by jej zakázal ísť do Windrushu a znova sa vystaviť škandálu – ešte horšiemu ako predtým.

Impulzívne k nemu priskočila a objala ho.

„Budem šťastná,“ ubezpečila ho. „A postarám sa, aby si aj ty bol šťastný. Uvidíš.“

„No dobre,“ odvetil chladne – a možno zahanbene. „Eve a Aidan už čakajú, Morgan.“

Keď sa podvečer blížili k Windrush Grange, Morgan so záujmom pozerala von oknom. Park bol veľký. Koč napredoval zo dve míle po kľukatej príjazdovej ceste, kým sa zjavil dom. Bola to romantická tehlová rezidencia so štítovou strechou, naokolo sa rozkladali úhľadné trávniky a pestrofarebné záhrady.

„Vyzerá to veľkolepo, Morgan,“ poznamenala Eve. „Musí to pre vás byť vzrušujúce!“

„Veru je,“ súhlasila Morgan.

Už týždeň nevidela Gcrvasa. Za ten čas jej hnev proti nemu narástol. Keby sme spolu neboli prežili ten týždeň v Bruseli po bitke o Waterloo, rozmýšľala znova a znova, možno by som k nemu teraz necítila takú nenávisť. Veď predtým aj potom s ňou iba flirtoval. Ale prežili spolu týždeň, keď jej bol milší ako ktokoľvek iný v živote, a cítila sa zradená.

Ale tento týždeň jej chýbal aj jeho ironický úsmev, žartovanie a príťažlivý francúzsky prízvuk. Nenávidela ho tým väčšmi, že niekedy v priebehu uplynulých pár mesiacov sa doňho zaľúbila a teraz mala problémy zmieriť sa s jeho skutočným charakterom a povahou ich vzťahu.

Keď koč prešiel popri kvetinovom záhone a zabočil na širokú kamennú terasu pred domom, dvojkrídlové dvere sa otvorili. Po schodoch schádzali dvaja livrejovaní lokaji, pri dverách zostal stáť komorník celý v čiernom a znútra sa vynorila záplava ľudí, vrátane Gervasa a grófky. Všetci sa náhlili po schodoch za lokajmi.

Takže toto som dala do pohybu, pomyslela si Morgan nervózne. Zhlboka sa nadýchla a usmiala sa.

Zakrútila sa jej z toho hlava. Gervase jej pomohol vystúpiť z koča a potom podal ruku Eve. Druhé dva koče – jeden s Freyjou a Joshuom, druhý s Becky, Davym a ich opatrovateľ-kou – zastali za nimi a vyložili cestujúcich. Morgan sa ocitla v grófkinom objatí a potom ju predstavili reverendovi Pierrovi Ashfordovi a jeho manželke Emme, lordovi a lady Vardonov-com – lady Vardonová bola Gervasova sestra Cecile – a sirovi Spaldingovi a jeho manželke, druhej sestre Monique. Páni sa uklonili a Emma urobila pukerlík. Sestry s galským nadšením svojej matky objali Morgan a obdivovali jej krásu.

Gervase sa medzitým zvítal s Morganinými príbuznými a predstavil ich svojej rodine.

Okolo pobehovali bez dozoru hordy detí, iba nanny John-sonová trochu miernila ich radosť.

Pred domom vládol hluk a smiech. Služobníctvo vykladalo batožinu, ktorá prišla posledná. Letné slnko ožarovalo šťastný zmätok. Gervase chytil Morgan najprv za jednu a potom aj za druhú ruku.

„Bol to nekonečný týždeň, ma chére,“ povedal a zdvihol jej pravú ruku k svojim perám. „Vitajte vo Windrushi.“ Potom zdvihol aj ľavú ruku k perám. „Vitajte doma.“

Kým jeho sestry nadšene vykrikovali a zopár nepredstavených ľudí spokojne mrmlalo, naklonil sa a pobozkal ju na pery –

„Každý deň mi pripadal ako týždeň, Gervase,“ odvetila a pevne mu zovrela ruky. „Som taká šťastná, že som konečne tu.“

Potešilo ju, že s ňou ešte vždy nehanebne flirtuje. Keby sa tváril zachmúrene a ospravedlňujúco preto, lebo mu nanútila zásnuby, možno by mu odpustila a nechala ho tak, no určite by ním opovrhovala – väčšmi ako teraz.

Ale v duchu si priznala, že skutočne sa jej každý deň ťahal ako týždeň.

Ten týždeň Gervasovi pripadal nekonečný. Usiloval sa zamestnať majetkovými záležitosťami a strávil veľa času so správcom buď v kancelárii, alebo prechádzkami po gazdovstve. Ale jeho otec, ako dobre vedel, sa staral o svoje záležitosti vzorne a vždy vedel o všetkom. A správca ho očividne obdivoval. Stále ho spomínal: jeho lordstvo urobilo toto, jeho iordstvo si myslelo toto, jeho lordstvo by toto nikdy nedovolilo, až sa Gervase musel zo všetkých síl ovládať, aby sa na toho muža nerozkričal, že teraz je tu predsa on, on je jeho lordstvo.

Ale s otcom nemohol súťažiť. Vedel toho veľmi málo. Bude mu trvať poriadne dlho, kým sa všetko naučí. A zatiaľ sa musí spoľahnúť na správcu.

Pohádal sa nielen s Henriettou, ale aj s matkou. Keď sa raz popoludní nič netušiac spýtal sesternice, kde bola, a ona odvetila, že bola navštíviť Marianne, ostro sa jej spýtal, či je to podľa nej lojálne, ak pokračuje v tomto priateľstve. A keď mu pripomenula, že sa to stalo pred deviatimi rokmi, stratil nervy a ubezpečil ju, že veľmi dobre vie, že to bolo pred deviatimi rokmi. Celý ten čas žil v exile. Nato v slzách odbehla do svojej izby a jeho matka mu jemne naznačila, že by možno bolo načase, aby hodil minulosť za chrbát.

On však nedokázal odpustiť otcovi.

Nedokázal odpustiť Marianne.

Nedokázal odpustiť Bewcastlovi.

A teraz nedokázal odpustiť Henriette.

Uvedomil si, že je na tom zle. Zožiera ma zatrpknutosť, pomyslel si. Zatrpknutosť, ktorej sa zbavil len nedávno. Vlastne vtedy, keď mu na plese vikomta Camcrona padol pohľad na lady Morgan Bedwynovú.

A tak bol rád, že je v dome toľko hostí, ktorí ho rozptýlia. A bol úprimne rád, že znova vidí Morgan. Možno ho bude mučiť – takmer určite. Ale aspoň bude podnecovať jeho myseľ a zmysly. Rozosmeje ho.

Večer po príchode jej s veľkou pompou venoval zásnubné dary. Všetci sa dívali, ako odhaľuje jeden balíček za druhým a vykrikuje od nadšenia nad všetkým, čo si vybrala v Londýne, ale aj nad tým, čo zabalil a priviezol do Windrushu. Keď skončila, podišla k nemu, objala ho okolo krku a pobozkala na líce.

Ak jej rodina bola zhrozená takým indiskrétnym správaním, nedala to najavo. Jeho rodina bola očarená a on pobavený. Dúfal, že mu dovolí pozorovať ju pri maľovaní.

Na druhý deň bolo rovnako teplo a slnečno ako v deň príchodu. Navrhol, aby si popoludní urobili piknik, a tak sa celá hlučná skupinka aj s deťmi vybrala do prírody. Picrre a Emma prišli s (onathanom. Najprv sa hrali na skrývačku a potom Joshua – všetci Bedwynovci prítomných požiadali, abv ich oslovovali krstnými menami – a Harold vzali člnv a povozili ich po jazere, zatiaľ čo Eve a Emma sa s deťmi špľachotali vo vode. Potom pili čaj, ktorý prinieslo služobníctvo a nato sa väčšina dospelých usadila na deky do tieňa pod rozložitý dub a deti si vymýšľali vlastné hry.

„Poďte sa so mnou prejsť, chérie,“ navrhol Gervase Morgan.

Chytila ho pod pazuchu a on ju viedol okolo jazera po trávnatej cestičke lemovanej stromami.

„Čo je to tam v diaľke?“ ukázala dopredu.

„Letný dom,“ odvetil. „V daždivý deň sa tam dá utiahnuť do ticha a je odtiaľ krásny výhľad na všetky strany. Možno o pár rokov si tam rada posedíte s knihou.“

„Predpokladám, že aby som unikla pred deťmi v detskej izbe,“ poznamenala.

„Alebo neustálym požiadavkám zaľúbeného manžela,“ nadhodil.

„Vari by zaľúbený manžel nevedel, kde som?“ spýtala sa.

„Verím, chérie,“ povedal, „že by vás tam prenasledoval a presvedčil by sa, že ste chceli uniknúť pred hosťami, ktorí by rušili naše súkromie.“

„Skvelé,“ zvolala. „Sú v parku aj iné podobné skrýše? Bolo by to pre vás ľahké, keby ste nemuseli hádať, kam som sa uchýlila.“

„Je tu jaskyňa,“ vysvetľoval. „Je na konci lesného chodníč-ka. Ale kto to tam nepozná, ten ju nezbadá. Jedného dňa vás tam vezmem. Možno tam zatúžite maľovať.“

„Ach, ale určite nebudete chcieť, aby som maľovala,“ povedala, ako kráčali pomedzi rady stromov, ktoré ich tienili pred páľavou slnka. „Vtedy som totiž veľmi zahĺbená do práce.“

„Skutočne?“ spýtal sa.

„Budeme sa tam milovať,“ vyhlásil, „aj v letnom dome a vo všetkých tajných zákutiach pri jazere.“

„Tie člny sa mi zdali zaujímavé,“ poznamenala.

„Aj v člnoch,“ súhlasil. „V oboch. Rozhodneme sa, v ktorom je to pohodlnejšie a ktorý sa lepšie hojdá.“

Obrátila hlavu v tej istej chvíli ako on a oči sa im stretli. Obaja sa zasmiali.

„Už ste mi odpustili, chérie?“ spýtal sa.

Ale ona sa znova len zasmiala a potom si spokojne vzdychla.

„Je tu naozaj čarovné,“ zamrmlala. „Zbožňujem leto.“ Vtedy prišli k letnému domu. Nemal v úmysle sa tam zastaviť, mienil sa vrátiť za ostatnými. Ale nemuseli sa vrátiť. Boli oficiálne zasnúbení. Obe rodiny tolerovali, že trávia sami spolu dlhý čas. Otvoril dvere a odstúpil nabok, aby mohla vojsť.

Bolo tam horúco, ale nie priveľmi, lebo dom tienili iba dva vysoké stromy. Bola to okrúhla stavba s kamenným múrikom do výšky pása, sklenými oknami a maľovanou drevenou kupolou nad hlavou. Okolo steny sa ťahala široká kožená lavica a uprostred stál okrúhly dubový stôl.

Nesadla si okamžite. Zahľadela sa na cestičku, po ktorej práve prišli, potom na kvetinové záhony okolo domu, na stromy lemujúce lesnú cestičku a na rieku tečúcu do jazera na náprotivnej strane.

„Toľká krása!“ zvolala a sadla si.

„Je tu naozaj krásne, chérie“ Usmial sa na ňu a prisadol si. Odložila smútok. Všimol si to včera, keď prišla. Teraz mala na sebe pekné svetlomodré mušelínové šaty a slamený klobúk s kvetmi dookola.

„Aký je to pocit – byť znova uprostred rodiny?“ spýtala sa.

„Zvláštny,“ odvetil. „Keď som Monique a Cecile videl naposledy, boli to ešte dievčatá. Teraz sú to vydaté dámy a majú deti. Pierre bol len o čosi starší. Okrem toho mám dvoch synovcov a tri netere.“

„Necítite zatrpknutosť, že vám tak veľa ušlo z ich života?“ chcela vedieť.

Uvažoval nad odpoveďou. Ale nemalo zmysel to tajiť.

„Áno,“ pripustil. „Takmer mám pocit, akoby som sa vrátil z ríše mŕtvych, a očakával som, že celý čas ma budú oplakávať, a oni si tu zatiaľ žili svojím životom, čím len dokázali, že si bezo mňa poradia. Ale je to pochabá výhrada. Prečo si vždy namýšľame, že sme pre iných takí dôležití? Nikto z nás nie je nenahraditeľný.“

„Jeden člen vašej rodiny chýba,“ nadhodiia. „Čo cítite k otcovi, Gervase?“

Pozrel na cestičku k domu. „Bol to vzorný manžel a otec,“ povedal. „A zdá sa, že aj vzorný lénny pán. Nesmieme som ho obdivoval. Boli sme si veľmi blízki. Vždy sa mi zdalo, že práve ja som jeho obľúbené dieťa, aj keď nás mal všetkých rovnako rád. Nikdy som nebol rebel a divoch, hoci som sa priate-lil s vplyvnými mužmi ako Bewcastle.“

„Muselo vás zdrviť, že vás odvrhol,“ poznamenala.

„Dá sa to tak povedať.“ Pozrel na ňu a usmial sa. „Nikto z nás dovtedy neurobil nič, čím by ho sklamal. Boli sme mimoriadne nudné deti, chérie. Predpokladám, že preto ho tak vyviedlo z miery niečo, s čím dovtedy nemal problémy.“

„Ešte vždy ho nenávidíte?“ zaujímala sa.

„Ach, na to je už neskoro,“ odvetil. „Zomrel.“

„Kde je pochovaný?“ spýtala sa. „Na dedinskom cintoríne?“

„Áno,“ prikývol.

„Boli ste tam?“

Pokrútil hlavou. Fara bola pri kostole a kostol pri cintoríne a tam bol niekoľko ráz. Aj v kostole. Ale od cintorína vždy odvrátil tvár.

„Zájdeme tam spolu.“ Položila mu dlaň na ruku. „Naozaj?“ Znova sa usmial.

„A čo Marianne?“ pokračovala. „Čo sa s ňou stalo?“

„Býva pár míľ odtiaľto,“ vysvetľoval. „Musíte sa spýtať Henrietty, ak o nej chcete vedieť viac. Zostali priateľky.“

„Ach, to zrejme bolí,“ vzdychla si.

„Prečo by malo?“ zatiahol. „Deväť rokov je dlhý čas a sú stále susedy. Vždy sa priatelili.“

„Gervase,“ povedala, „to všetko vám muselo nesmierne ublížiť. Uvedomila som si to až teraz.“

Ešte vždy mala ruku na jeho. Vyslobodil si ju.

,»Ale ja nemienim byť obeť, chérie,11 namietol. „Na kontinente som si žil vlastným životom. Videl som miesta, ktoré by som inak nespoznal, stretol som zaujímavých ľudí a zažil som veci, ktoré by som pri tomto nudnom spôsobe života nezažil. Zoznámil som sa s vami.“

„A to ešte oľutujete,“ povedala. „Ak myslím, že jedine tak sa pre vás život stane znova znesiteľný, však? Treba veriť, že všetko, čo sa v živote stane, je na niečo dobré, že človek nestratí nič, ak sa poučí z toho, čo zažil za zdanlivo stratený čas. Môžete byť lepší, ako ste boli.“

„Akbo horší.“

Dosť dlho tam sedeli, až potom ša vrátili do domu. Celou cestou mlčali, držali sa za ruky, plecia sa im takmer dotýkali. Keď sa uvoľnil, predstavoval si, že sú znova v Bruseli a že opäť plynie ten týždeň, keď všetku svoju energiu a odvahu venoval jej.

Sľúbila, že ho donúti, aby sa do nej zaľúbil. Už na tom pracuje? Ak áno, darí sa jej to. Alebo to všetko bolo naozaj? Nemal to ako zistiť.

morgan bola najmladšia zo šiestich detí. Prežili búrlivé detstvo. Spomínala si na divé, často nebezpečné hry s Butle-rovcami, synmi grófa Redfielda. Problém bol v tom, že všetci dospeli oveľa skôr ako ona. Posledné roky bola pomerne osamelá. A až donedávna trávila dni v učebni. Mala veľmi málo skúsenosti s tým, že patrí medzi dospelých. Dokonca aj na jar bola iba mladé dievča, práve uvedené do spoločnosti.

Vo Windrushi sa jej v kruhu vlastnej i Gervasovej rodiny veľmi páčilo. A navyše bola stredobodom pozornosti. Navštevovali susedov a susedia navštevovali ich, už nebola mladučkou lady Morgan Bedwynovou, ale snúbenicou grófa Rosthorna. Všetci boli vzrušení pri predstave záhradnej slávnosti a plesu, ktorý grófka, plánovala usporiadať na počesť ich zasnúb. Rezidencia i park boli krásne a priestranné, ako stvorené na spoločenské akcie.

Niekedy zabúdala, že je to len šaráda, že ju do tohto falošného postavenia dohnal hnev a túžba pomstiť sa.

Morgan si neuvedomila, ako hlboko bol Gervase ranený nespravodlivosťou z minulosti. V Bruseli o tom rozprával len neurčito a teraz predpokladala, že keď sa konečne vrátil do

Anglicka, ujme sa svojich povinností ako gróf Rosthorn a bude si šťastne žiť. Ale nebolo to také jednoduché. V skutočnosti ho pripravili o mladosť. Deväť rokov bezcieľne blúdil a budoval si zaslúženú povesť zvodcu žien, no v každom prípade ho okradli o kus života, ktorý mal stráviť v rodnej krajine. Bol plný nenávisti a zatrpknutosti, aj keď to sčasti popieral.

Ešte vždy sa naňho hnevala za to, čo jej urobil. To mu neodpustí! Už nikdy mu nebude tak dôverovať. Ale nemala v povahe nenávidieť ľudí. A keďže istý čas strávi vo Windrushi, nič sa jej nestane, ak urobí aj niečo dobré.

V jeden chladný deň, keď sa nikomu nechcelo ani nos vystrčiť z domu, sa Becky zažiadalo hrať s Jonathanom. Morgan sa ponúkla, že vezme dievčatko na faru a, samozrejme, šiel s nimi aj Gervase. Pierre bol na návšteve u chorého, ale Em-ma bola doma a potešila sa, že jej syn sa bude mať s kým hrať, lebo v kuchyni práve s gazdinou varili džem.

„Nebudeme vás vyrušovať,“ ubezpečila ju Morgan. „Zájdeme na prechádzku a neskôr prídeme po Becky, ak dovolíte.“

Prechádzka sa premenila na zopár návštev dedinčanov, ktorí pracovali pre Gervasa.

„Musím spoznať svojich ľudí, chérie,“ vysvetľoval jej. „Ešte vždy sa tu cítim ako cudzinec. Keď ľudia odo mňa niečo žiadajú, vždy mám na jazyku odkázať ich na správcu, akoby nebolo v mojej moci vyhovieť im alebo odmietnuť ich. A keď súhlasím, že niečo urobím, napríklad že dám urobiť na škole novú strechu, lebo vždy keď trochu zaprší, stará tečie ako sito, okamžite sa cítim previnilo a uvažujem, či ma správca nezhreší, keď sa o tom dozvie.“

Uškrnul sa, ale domyslela si, že je to naozaj tak. Nevedela si predstaviť, že by Wulfricov správca niečo namietal, aj keby mu kázal obsiať polia soľou. Ale Wulfa na túto úlohu starostlivo vychovávali od dvanástich rokov a od sedemnástich bol vojvodom Bewcastlom.

„Vašim ľuďom sa páčite, Gervase,“ ubezpečila ho. „Majú vás radi.“

Bola to pravda. Rozprával sa s nimi a počúval ich, správal sa k nim veľmi úprimne.

„Predpokladám, že preto, chérie. lebo cítia, že si ma môžu obkrútiť okolo malíčka.“

„Mali by ste predovšetkým zistiť, aký zisk máte z Wind-rushu,“ radila mu. „Mali by ste si preštudovať účtovné knihy a pozhovárať sa o tom so správcom. Štedrosť je pekná vec, ale ak rozdávate, aj keď si to nemôžete dovoliť, nakoniec budú všetci trpieť a vás to zruinuje.“

„Áno, madam.“ Pozrel na ňu so smiechom v očiach.

„Predpokladám, že už to robíte.“ poznamenala.

„Robím to,“ pripustil. „Uvedomujem si, aké nezodpovedné bolo odo mňa, že som zostal v cudzine ešte rok po tom, ako som všetko zdedil. Ale keby som nebol zostal, chérie, nikdy by som sa nebol s vami zoznámil.“

„Obom by nám bolo lepšie, keby ste sa so mnou neboli zoznámili,“ pripomenula mu ostro.

Ticho sa zasmial.

Prechádzali spolu po hlavnej dedinskej ulici. Oblaky ešte vždy viseli nízko a fúkal vietor, ale ťahal od chrbta.

„Chcela by som sa pozrieť na cintorín,“ povedala, keď sa blížili k fare.

„(e chladno,“ namietol. „Poďme k Emme na šálku čaju. Možno sa už vrátil Pierre.“

„Chcela by som sa pozrieť na cintorín,“ zopakovala a obrátila sa k nemu tvárou. „Nemôžete sa tomu vyhýbať do konca života, Gervase. Keby ste sa o to pokúšali, pri každej návšteve dediny by ste zistili, že je to čoraz horšie.“

„Odkiaľ máte také múdrosti?“ spýtal sa a nadvihol jej bradu prstom v rukavici.

„Ukážte mi hroby svojich predkov,“ požiadala ho.

Pochmúrny, vetristý deň sa jej na to zdal primeraný. Ale je tam hrob jeho otca. Wulfric plánoval postaviť doma na cintoríne kamenný pomník Alleynovi, aj keď si všetci budú bolestne uvedomovať, že jeho ostatky ležia na neznámom mieste v Belgicku.

Nestrácal čas, ako očakávala, a zaviedol ju rovno k mramorovému pomníku. Bclosť svedčila o tom, žc ho osadili iba nedávno. Na zemi boli položené kvety – včera sa tu zastavili Cccile a Monique.

Tu ležia pozemské ostatky Georgea Tfwmasa Ashforda, šiesteho grófa z Rosthornu…

Nasledovalo vymenovanie jeho cností a vyznanie lásky všetkých, ktorí ho poznali.

Ticho tam stáli bok po boku, vietor sa im opieral do chrb-tov.

„Ozval sa vám po tom, čo ste opustili Anglicko?“ spýtala sa Morgan. „Nie,“ odvetil. „Napísali ste mu?“

„Celých šesť mesiacov som mu písal každý týždeň,“ vysvetľoval. „Niekedy aj častejšie. Prosebné, ponižujúce, rozumné, zúrivé, sebaľútostivé, obviňujúce listy – bola to zmes ľudských emócií. Nikdy mi na ne neodpovedal! Občas mi napísala matka, no jej listy za mnou neraz blúdili aj rok. Aj Pierre a sestry mi písali, ale iba prvé dva-tri roky.“

„Musel trpieť,“ poznamenala.

„Môj otec?“ Spýtavo na ňu pozrel. „On že trpel?“

„Hovorili ste, že ste si boli blízki. Iste uveril tomu najhoršiemu, ak sa tak zachoval. Musel byť o tom presvedčený nad všetky pochybnosti. Konal tvrdo a pravdepodobne unáhlene. Ale zrejme sa cítil viazaný svojím rozhodnutím. Podľa mňa túžil, aby sa to nejako vyriešilo.“

„Dalo sa to vyriešiť,“ pripomenul jej. „Mohol mi uveriť. Mohol mi dôverovať.“

„Teraz už nemôže priznať, žc urobil chybu. Nemôže priznať, že láska je možno silnejšia a trvalejšia ako všetky negatívne city, ktorými trestáme seba aj osobu, proti ktorej sú namierené. Som si takmer istá, že keby mal čas uvedomiť si, žc umrie, a obzrieť sa spätne na svoj život, dal by čokoľvek na svete, aby ste tam boli a aby vám mohol odpustiť.“

„Aby mi mohol odpustiť,“ zopakoval ticho.

„A možno chcel, aby ste aj vy odpustili jemu,“ pokračovala. „Nenávisť a láska sú silné city a niekedy ich ťažko odlíšiť. Keby vás hlboko nemiloval, bol by na vás – a na seba – taký tvrdý?“

Rukou sa dotkol náhrobného kameňa, zľahka ho potľapkal, potom znova a znova.

„Co tým chcete naznačiť?“ spýtal sa. „Aby som mu odpustil? Záleží na tom? Ak ho budem hlasno preklínať, alebo ticho zašepkám do zeme svoje odpustenie, bude ma počuť? Je mŕtvy…“

„Ale vy nie ste,“ namietla. „Ak ho budete nahlas preklínať, usadí sa vám v srdci jed. Ak mu odpustíte, očistíte sa.“ Obrátil sa k nej a zasmial sa.

„Koľko máte rokov, chérie?“ spýtal sa. „Osemnásť, alebo osemdesiat?“

„Veľa času som strávila sama,“ odvetila. „Možno som nežila nejako obdivuhodne, ale niektoré veci chápem.“

Bola skrz-naskrz Bedwynová – odvážna, nekonvenčná a nedala sa ľahko zastrašiť ľuďmi ani životom. Ale zároveň sa od ostatných odlišovala. Vždy to vedela. Jej osamelá povaha mala aj mystickú stránku, ktorú málokedy odhaľovala pred inými.

Ešte vždy potľapkával kameň. Znova odvrátil pohľad.

„Tak by som to mal urobiť,“ pripustil so smiechom. „Zvláštne, že celé tie roky som sa usiloval presvedčiť sám seba, že je to len iný muž, ktorého nenávidím najväčšmi na svete – muž, ktorý pre mňa nič neznamená, takže ho pokojne môžem nenávidieť. Ale je to môj otec… Môj otec… Viete si predstaviť, aké by to bolo, keby vám Bewcastle urobil to, čo môj otec urobil mne? Bolo to, akoby som zomrel zaživa – odmietnutý, odtrhnutý od rodiny… Ak niekedy budem mať vlastné deti… Ak…“

Vtedy sa obrátil a odišiel o kus ďalej, jednou rukou sa oprel o starý kamenný múr kostola a sklonil hlavu. Plecia sa mu triasli. Morgan nešla za ním.

Po piatich minútach sa vrátil. Nepozrel na ňu, ale na hrob a náhrobný kameň.

„Asi naozaj trpel,“ pripustil. „Aj keby nikdy nezapochyboval, aj tak by trpel. Ale prečo nezapochyboval? Zrejme sa chytil do vlastnej pasce a hrdosť alebo presvedčenie, že konal správne, ho nútili zostať v nej do konca života. Odpočívajte v pokoji… Otecko.“

Keď sa obrátil k Morgan a usmial sa na ňu, v očiach mal slzy. „Spokojná, chérie?1* spýtal sa posmešným hlasom.

Postavila sa oproti nemu a objala ho okolo pása. Privinul si ju a pobozkal ju.

Zvláštne, ako smrť núti živých, aby sa objímali. Prešla mu nikami po chrbte a otvorila ústa jeho horúcemu jazyku. Pritisla sa k nemu a cítila tvrdú mužnosť jeho tela, vlhkú intímnosť jeho bozku.

Ale necítila vášeň – aspoň nie tú slepú, naliehavú sexuálnu potrebu, ktorá sa očividne zmocnila jeho. Bola to skôr nežnosť – hlboká nežnosť, pri ktorej sa podlamovali kolená a zastavovalo srdce. Nástojčivo si uvedomovala, že tento kút cintorína je skrytý pred zrakom ľudí dvoma starými tismi.

Vnímala, kto je, čo jej urobil a čo chce ona na odplatu urobiť jemu. Ale v danej chvíli na tom nezáležalo. Toto už vybočovalo z normálneho chodu života, tak ako jej návšteva uňho v Bruseli.

Po chvíli zdvihol hlavu a usmial sa na ňu. „Ak sa takto usilujete, aby som sa do vás hlboko zaľúbil, chérie,“ zamrmlal, „je to diabolsky rafinovaný plán. Ale mám čas. Do plesu nám zostáva ešte týždeň. Za ten týždeň sa pousilujem, aby ste sa vy zaľúbili do mňa. A budem sa o to usilovať až do konca leta.“

Odstúpila od neho a nadvihla si sukňu.

„Vietor mi prenikol až do kostí,“ ozvala sa. „Najvyšší čas vrátiť sa na faru.“

Nepovedal nič, iba sa usmial.

Potom dva dni pršalo a ďalej trvalo mrazivé, vetristé počasie. Väčšinou sa zdržiavali doma, hrali biliard, karty, šarády a jedno popoludnie sa hrali s deťmi na skrývačku po celom dome. Medzitým čítali a zhovárali sa.

Gervase strávil istý čas so svojím správcom, no hostí nezanedbával. Nevyhnutne prišla na pretras oprava strechy na budove školy. Malo by sa to urobiť teraz, prv ako príde zima, rozhodol Gervase. Správca sa vyjadroval veľmi úctivo a taktne, ale v podstate hovoril zhruba toľko, že otec jeho lordstva také investície plánoval vždy rok vopred, až potom sa rozhodol.

Gervase naňho uprel priamy pohľad.

„Teraz som ja Rosthorn,“ vyhlásil. „Zvážil som riziko, že úroda nebude taká bohatá, ako sa ukazuje, no viem, že napriek tomu nezostanem na mizine. A ako to vidím ja, tú strechu bolo treba opraviť už dávno, nielen pred rokom. Prosím vás, postarajte sa o to.“

„Áno, my lord,“ súhlasil správca úctivo. „Bez meškania to zariadim.“

Možno zvládnem tento nový život a zbavím sa otcovho ducha, prebleslo Gervasovi mysľou.

Po dvoch dňoch sa znova vrátilo leto a s tým horúčava, slnko a modrá obloha. Všetci sa mohli znova venovať svojim záujmom – ranným jazdám na koni, popoludňajším prechádzkam alebo návštevám, dokonca aj večernému kúpaniu. Gervase zistil, že všetci Bedwynovci plávajú ako ryby a radi sa hlučne zabávajú. Ale aj jeho sestry a švagrovia.

Keď však raz popoludní Cecile a Monique navrhli, aby si spolu zašli na neďaleký hrad, Morgan oznámila, že by radšej zostala vo Windrushi.

„Rada by som bola sama. Chcel by som trochu maľovať,“ vysvetlila. „Gervase mi daroval maliarske potreby a zatiaľ som nemala príležitosť vyskúšať ich.“

Ozvali sa námietky a návrhy, kam by sa mohli vybrať, ak Morgan nechce ísť s nimi na hrad, ale nakoniec sa Aidan zastal sestry.

„Morgan je iná ako my ostatní smrteľníci,“ povedal. „My stále potrebujeme aktivitu a spoločnosť. Ona vždy potrebuje čas a priestor pre seba, až potom sa znova ponorí do víru spoločnosti.“

„Kde budete maľovať, Morgan? Pri jazere?“.spýtala sa Cecile. „Možno pri letnom dome,“ odvetila. „Ešte som sa nerozhodla.“

Dobre teda, pôjdu na výlet bez nej. Gervase počkal, kým sa všetci zdvihnú od raňajok a bude sa s ňou môcť pozhovárať osamote.

„Myslím, že by sa vám páčilo pri jaskyni, chérie,“ navrhol. „Ukážem vám cestu. Ale je to dosť ďaleko a mal by vám niekto niesť stojan a ostatné maliarske potreby. Smiem byť vaším pomocníkom?“

„Ako chcete,“ odvetila.

„A smiem sedieť pri vás,“ pokračoval, „ak sľúbim, že nebudem wrušovať?“

„No dobre,“ súhlasila po chvíľke váhania. Očarujúco sa naňho usmiala a položila mu ruku na rameno. „Ako by som mohla nechcieť, aby bol pri mne môj snúbenec? Je to pekné miesto? Pokúsim sa zvečniť ho čo najmalebnejšie, aby ste nakoniec pri pohľade na môj obraz upadli do mdlôb.“

Uškrnul sa. Takto sa mu páčila. Vedela, ako naňho. Pár dní po návšteve cintorína k nemu bola mäkšia, dokonca uvažoval, či mu už odpustila a je pripravená prijať jeho dvorenie. Ale ona tak ľahko nekapitulovala. Včera večer, keď plávali v jazere, vykríkla, keď pod ňou podplával a vynoril sa tesne pred ňou, ale keď sa nedíval, zrazu naňho skočila a stiahla ho až na dno jazera. Cestou hore mu dovolila, aby ju bozkával, a očarujúco sa usmiala, keď sa spolu vynorili na povrch. No domov sa vracala zavesená do Joshuu a Aidana a veselo sa s nimi zhovárala, akoby Gervase ani neexistoval.

Už nepochyboval o tom, či je do nej zaľúbený. Vedel to.

Zakýval skupinke, ktorá sa pobrala na výlet, a vydali sa na cestu aj oni. Park sa zrazu zdal veľmi tichý a pokojný. Gervase niesol stojan, plátna a náčrtník. Morgan farby, štetce a uhoľ. Vyzerala veľmi príťažlivo v slamenom klobúku so širokou strechou, ktorý na nej ešte nevidel, a voľnej maliarskej halene – čo bol takisto dar od neho. Halenu mala prehodenú cez mušelínové šaty s vetvičkovým vzorom.

Lesná cestička bola starostlivo upravená. Kľukatila sa pomedzi stromy a kopce na východ od domu, presiaknutá vôňou stromov a rododendronov. Niekedy sa nečakane vynorila na otvorenom priestranstve, odkiaľ bol výhľad na celý park a okolie. Cestou boli sem-tam rozostavané rustikálne lavičky pre unavených chodcov, ale oni popri všetkých prešli bez povšimnutia. Cestička.sa končila pri malom kostolíku s kamenným sedadlom vnútri. A potom už stačilo iba preliezť cez kopec pomedzi stromy a vynorila sa jaskyňa, jeho obľúbený kút parku. V detstve to bolo jeho súkromné útočisko.

Kamenná jaskyňa bola na zalesnenom svahu. Bolo to miestečko ako stvorené pre malých pirátov, zbojníkov či špehov. Ale výnimočná bola práve vďaka okoliu. Pár metrov od svahu tiekol potok. Pri jaskyni ovísala nad vodou smutná vŕba a stála tam soška kamenného cherubína s kamenným krčahom na hlave. Krčah držal bucľatou rukou naklonený tak, aby voda z neho neprestajne tiekla do potoka. Okolo cherubína boli rozložené veľké kamene obrastené machom a priam záľaha lúčnych kvetov. Breh pred jaskyňou bol rovný, porastený trávou.

Od návratu tu ešte nebol. Bol rád, že ten kút je stále pekne upravený.

„Ach, to je nádhera!*4 zvolala Morgan.

Usmial sa na ňu a odložil náklad. Vedel, že sa jej tam bude páčiť.

Zatvorila oči a zhlboka sa nadýchla. „Ach, nie je to len krása pre zrak,“ otvorila oči. „Počúvajte ten žblnkot vody, Gervase. A tá vôňa! To všetko doslova útočí na zmysly!“ Priložila si ruku na srdce. „Cítite to?“

„Sem som sa vždy rád utiahol, keď som sa potreboval povzniesť na duchu,“ odvetil.

„Áno,“ usmiala sa naňho spod slameného klobúka, „povzniesť na duchu! Niektoré miesta sú na to ako stvorené, však? Miesta, kde sa človek cíti bližšie… k čomu? K pokoju? K Bohu?“

„Dnes som tu prvý raz od návratu,“ priznal sa. „Ale, chérie, túžili ste byť sama. Túžili ste maľovať. Tak do toho! Ja tu budem sedieť opretý o jaskyňu a rozjímať nad stavom mojej duše. Možno si aj trochu zdriemnem, ale chrápať nebudem. Nevšímajte si ma.“

„To môžete,“ odpovedala. „Mala som guvemantku, a veľmi obľúbenú, ešte vždy mi chýba, no zakaždým keď som maľovala, nakúkala mi ponad plece a radila mi, ako by som to mala robiť. Skoro som z toho zošalela. Chuderka slečna Cowperová.“

Usadil sa na tráve chrbtom k jaskyni a stiahol si klobúk na čelo. Tvárou sa obrátil ku kamennému cherubínovi, aby nebola v rozpakoch. Povedala mu, že nie je amatérka, a veril jej. Začínal si uvedomovať, že aj keď jeho snúbenica je taká mladá, má obdivuhodný charakter.

Všimol si, že nezačala maľovať hneď. Všetko si pripravila, potom si sadla na trávu pri potoku a objala si kolená rukami. Len čo videl, že si neuvedomuje jeho prítomnosť, lepšie ju pozoroval. Keby ich niekto sledoval, mohol by si myslieť, že len záhaľčivo sedí, lebo ju od maľovania odradila horúčava. On však vedel, že to tak nie je. Vedel, že nielenže hľadá pekný objekt, ale čaká, kým prostredie osloví jej dušu.

Morgan je iná ako my ostatní smrteľníci. My stále potrebujeme spoločnosť a aktivitu.

Tak sa o nej pri raňajkách vyslovil Aidan.

…my ostatní smrteľníci. My stále potrebujeme spoločnosť a aktivitu.

To ma vystihuje, pomyslel si Gervase. Keď pochopil, v akých obrovských ťažkostiach sa ocitol, bál sa zostať dlho na jednom mieste, bál sa byť sám, bez ľudí, bál sa neflirtovať s každou peknou ženou, ktorú videl, a nevyspať sa so všetkými, ktoré sa dali vlákať do postele, aby mal noci rovnako plné aktivity ako dni.

Čoho sa vlastne bál? Seba? Ticha?

Teraz bolo ticho. Ale nebolo celkom bez zvukov, ako naznačila. Keď sa sústredil, počul, že ticho sa hlasno ozýva zvukmi prírody. Ale bolo to ticho, v ktorom jeho duša mohla oddychovať.

Jeho duša neoddychovala už celé roky. Usilovne ju zahrabával čo najhlbšie, aby nevidel prázdnotu svojho života.

Morgan vstala a pripravila si plátno na stojane. Stojan trochu pootočila. Nachystala si štetce, farby, paletu a pohrúžila sa do maľovania. Domnieval sa, že naňho celkom zabudla, a usiloval sa ani nepohnúť, aby ju nerušil.

Malebné prostredie s malebnou maliarkou a zaľúbený ctiteľ.

Potrestá ho a dotiahne to celé do trpkého konca? Je naozaj dosť tvrdohlavá. Mohla by to urobiť…

Ako ju len od toho odhovorí?!

bola pohltená myšlienkami na potok. Vedela, že voda má iné vlastnosti ako všetko ostatné. Ale nie je nezávislá. Potrebuje slnko a oblohu na obnovu kolobehu. Sama sa ponúka tráve a vŕbe nad ňou. Je bezfarebná, a predsa preberá farbu okolia – sivo-hnedú od kamenistého koryta, belasú od oblohy, zelenú od vŕby, striebristoligotavú od slnka. A neskôr – večer, zajtra, na budúci týždeň, budúcu zimu – bude vyzerať celkom ináč.

Rieka, tráva, vŕba neexistuje, ak ich nevníma ľudský um a ak ich nezachytí maliar na plátno. Je to nádherná výzva pre maliara – zachytiť radosť v letku, ako povedal William Blake. Zišlo jej na um, či Gervase čítal jeho básne. Musí sa ho na to spýtať.

A je to aj výzva života. Ľudia by mohli zostať navždy nepochopení. Stále sa menia, v iných obdobiach, za iných podmienok sú vždy iní. A vždy sa vyvíjajú, rastú, utvárajú sa nanovo.

Aké ťažké je poznať inú ľudskú bytosť! Aké ťažké je poznať samu seba!

Konečne Morgan dokončila plátno, odstúpila a zahľadela sa naň, akoby ho videla prvý‘ raz. Pani Cowperová by bola zdesená. Toto nie je hladké, pokojné zobrazenie plynúcej vody a vŕby.

Zrazu si spomenula, že je s ňou Gervase, a keď obrátila hlavu, videla, že sedí opretý o jaskyňu, klobúk má stiahnutý na oči, jednu nohu vystretú na tráve. Vyzeral oddýchnutý, spokojný. Prižmúrenými očami ju pozoroval.

„Ako dlho sme tu?“ spýtala sa.

„Hodinu? Dve?“ Pokrčil plecami. „Na tom nezáleží, chérie. Chrápal som veľmi?“

„Myslela som, že je to cvrček.“ Usmiala sa. „Neverím, že ste spali.“

„Hoci nikto mi nevenoval pozornosť, vychutnával som si úlohu zaľúbeného ctiteľa,“ odvetil. „Smiem sa pozrieť, čo ste namaľovali?“

„Nie som si istá, či je to vhodné,“ zapochybovala. „Ale áno, ak chcete.“

Vstal a podišiel k nej. Bezstarostne ju objal okolo plicc a pozrel na plátno. Chvíľu nič nehovoril.

„Keby to videla pani Cowperová,“ poznamenala, „spýtala by sa ma, prečo som tam nezakomponovala aj toho anjela a kvety – dodali by obrazu farebnosť a ľúbivosť. Vyhlásila by, že voda a vŕba sú nezaujímavé.“

„Pani Cowperová musela byť poriadne hlúpa,“ rozhorčil sa.

Zahryzla si do pery. Čiastočne ju to potešilo, ale zároveň sa cítila previnilo, že tak zosmiešnil jej bývalú guvemantku.

„Prečo mám pocit,“ spýtal sa, „že som pod vodou a v samých koreňoch vŕby?“

Ach! Nikto, dokonca ani Aidan, nikdy nepochopili jej maľby. Súrodenci tolerovali jej túžbu maľovať a boli hrdí na jej zvláštny, výstredný štýl, ale nikto ho nepochopil. Slečna Cowperová bola zúfalá, že ju nenaučila správnu techniku a neusmernila jej pozorovacie schopnosti.

„To sú tie ťahy štetca,“ vysvetľovala. „Nie sú uhladené.“

„A všetko navzájom splýva,“ pokračoval, „ak slovo splýva je to správne. Vo vode je slnko, na oblohe sú konáre vŕby a v koreňoch vŕby je voda. Všetko je navzájom spojené.“

„A som tam aj ja a maľujem to zvnútra,“ dodala, „a vy to pozorujete. Áno, všetko je spojené.“

Cítila sa tak trochu pochabo, lebo hovorila zápalisto ako malé dievčatko. A on tam ďalej len stál, hľadel na plátno prižmúrenými očami a ešte vždy ju jednou rukou objímal okolo pliec.

„Chérie,“ ozval sa napokon, „venujete mi ten obrázok?“

„Skutočne ho chcete?“ spýtala sa.

„Zavesím si ho do spálne,“ vysvetľoval, „aby som ho mal na očiach každý deň. Keď mi zlomíte srdce a opustíte ma, bude mi to pripomínať, že sme navždy spojení.“

Odvrátila sa od neho a začala čistiť štetce a paletu. Vyzliekla si maliarsku halenu, pofŕkanú farbou. Odišla o kus ďalej, sadla si na trávu a objala si kolená rukami. Slnko jej pálilo na ramená. Cítila vôňu kvetov, vody a zelene, počula spev vtákov a bzukot hmyzu. Preletel okolo nej biely motýľ.

Gervase sa pripojil k nej. Natiahol sa na bok, klobúk hodil na trávu a oprel sa o lakeť. Odtrhol trávu a pošteklil ju ňou po líci. Odstrčila ho a zasmiala sa.

„Ak sa budete stále tak usmievať, onedlho budete mať okolo očí vrásky,“ vyhlásila.

„Vždy lepšie ako mať vrásky na čele, chérie,“ odvetil.

Zvyčajne to bol posmešný úsmev. Ale možno mal pravdu. Nech bol akokoľvek nešťastný a zatrpknutý, naučil sa smiať zo sveta aj zo seba, čo bolo vždy lepšie, než keby sa nenávistné mračil.

Uvedomila si, že naňho uprene hľadí, keď vtom odhodil trávu a chytil jej tvár do dlane. Palcom jej prešiel po perách.

Mala okamžite vstať, pozbierať si veci a vrátiť sa do domu. Ale nechcelo sa jej odísť. Ešte nie. Okrem toho sľúbila, že ho bude mučiť, alebo nie?

Skĺzol jej rukou na krk a pritiahol si jej hlavu k sebe. Ich pery sa stretli v bozku prežiarenom slnkom.

„Mmm,“ zastonal a obtrel si nos o jej.

„Mmm,“ vzdychla súčasne.

Pery sa im znova stretli a skúmavo sa dotýkali. Oblizol jej ich jazykom. Aj ona jemu. Vkĺzol jazykom do jej úst a dotkol sa citlivého podnebia. V lone cítila, ako sa jej zmocnila túžba.

Odhodil jej slamený klobúk nabok a vzal ju do náručia. Bytostne si uvedomovala okolitú prírodu, slnko a muža, po ktorom túžila ako po ničom inom v živote. Tuším sa zbláznila.

Ležala na tráve, aj keď netušila, ako sa tam dostala, a načahovala sa za ním, aby ho pritiahla k sebe. Vášeň v nej narastala. Vybozkával jej každý kúsok tváre, oči, uši aj ušné lalôčiky. Vybozkával jej hrdlo aj hruď odhalenú vo výstrihu. A kým ona mu zabárala prsty do vlasov, on jej posunul výstrih a odhalil jej prsia. Pohládzal ich dlaňami, zľahka jej šúchal palcami bradavky a potom ich oblizoval, až kým nestonala od rozkoše a bolestnej triašky.

„Mon amour,“ zamrmlal. „Je ťadore. fe ťaime“

„Gervase!“ zašepkala. „Gervase!“
Keď sa nadvihol a vkĺzol oboma rukami pod jej zadok, nenapadlo jej zastaviť ho. Stalo sa jej to už aj predtým, ale tak náhlivo, že odvtedy túžila zažiť to znova a naplno to vychutnať. S ním. S Gervasom. Nebude myslieť na to, čo sa stalo odvtedy. Nebude vôbec rozmýšľať.

Vyzliekol jej spodnú bielizeň, pančuchy aj topánky a sám si vyzliekol redingot, vestu a košeľu. Potom jej nadvihol sukňu a jednou rukou jej pohládzal vnútornú stranu stehien, oprel sa o druhý lakeť a privretými očami hľadel na ňu. Bol krásny! Mal široké plecia a svalnatú hruď zľahka poprášenú chĺpkami. Cítila z neho mydlo a mužnosť.

Znova ju jemne pobozkal, rukou nahmatal jej jadro a jedným prstom vkĺzol dnu. Cítila vlastnú vlhkosť. Počula ju a vedela, že tá vlhkosť je odpoveďou jej tela, jej pozvaním. Zohla koleno a roztiahla nohy. Vkĺzol prstami hlbšie a ona sa počula, ako stoná, a cítila, ako ho zviera vnútorným svalstvom.

„Chérie,“ zamrmlal, „mon amour“ Rozopol si gombíky na nohaviciach a ľahol si na ňu.

Rukami si nadvihla boky. Vnímala jeho tvrdosť a naklonila sa nabok, keď do nej naraz vošiel.

Necítila bolesť, iba nádherné napätie. Zadržala by ten okamih navždy, keby mohla, a zrazu si znova nástojčivo uvedomila slnko, spev vtákov a zurčanie vody z fontány do potoka. Ale túžba po naplnení ich viedla ďalej.

Vysunul sa takmer na kraj a nato znova vkĺzol dnu – a potom znova a znova opakoval ten pohyb, až kým nepočula hladký rytmus ich splynutia. Bolo to celkom iné ako naposledy. Nebola v tom taká naliehavosť. Teraz to bolo pomalé a pohltilo to všetky zmysly. Nástojčivo si uvedomovala, že to prežili spolu. Nebola iba žena spojená telesným aktom s mužom. A on nebol iba muž ukájajúci sa na poddajnom ženskom tele.

Veľmi dobre si uvedomovala, že je to Gervase a že ho ľúbi takmer od prvého okamihu. A on si určite uvedomoval, že ona je Morgan. Nadvihol hlavu, a kým ona reagovala na jeho rytmus, sledoval ju očami plnými vášne. Mrmlal jej čosi po francúzsky.

Boli muž a žena, ktorí sa milujú.

Ale fyzickú lásku nemožno veľmi dlho pozorovať znútra. Je to zmyslový zážitok spoločnej túžby a bolesti, vzrušenia a rozkoše. Morgan to zistila, keď sa po pár minútach bolesť rozšírila do každej časti jej tela, až už to nevládala znášať. Prerušila rytmický pohyb, napla sa a siahla po niečom, čo nedokázala pomenovať.

Gervase sa neprestal pohybovať, vsunul ruky pod ňu a pevne ju držal, zatiaľ čo do nej vnikal čoraz hlbšie a hlbšie. A keď vykríkla, presvedčená, že už to naozaj nevydrží, bolesť sa premenila na čosi iné, nečakané, ona sa k nemu privinula a dospela tam, kde ešte nikdy nebola.

Znova sa v nej začal pohybovať, potom zostal hlboko vnútri, vzdychol si a ona cítila vo svojom jadre horúčosť.

Potom si na ňu sťažka ľahol, dychčal a ona opäť vnímala vôňu mydla a potu.

„Ach, mon amour,“ zamrmlal jej znova do ucha.

Neskôr si uvedomila, že zrejme na chvíľu zaspala. Presunul sa nabok a jednu ruku jej nechal položenú pod hlavou. Sukňa jej znova zakrývala nohy a oboch prikrývala košeľa, ktorá ich chránila pred páliacim slnkom. Tvár jej tienil slamený klobúk.

Obrátila hlavu a pozrela naňho. Opätoval jej pohľad.

„To som neurobil dobre,“ poznamenal.

„Vy?“ Nadvihla obočie. „Myslela som, že je to vzájomné.“

„Tak teda dobre.“ Pobozkal ju na špičku nosa. „Stanovíme dátum svadby. Čo tak začiatkom jesene? Myslím, že dlhšie to nevydržím.“

Usmiala sa.

„Mon amour. je ťadore. }e ťaime,“ zašepkala. „Vraj myslím, že to dlhšie nevydržím. Sklamali ste ma, Gervase. Vari som vyhrala tak ľahko?“

Sadla si, uviazala si pod bradou široké stuhy klobúka a natiahla si spodnú bielizeň, pančuchy a obula topánky. Potešilo ju, že sa jej netrasú ruky.

Keď vstala, videla, že Gervase ešte vždy leží na chrbte prikrytý košeľou, S rukami pod hlavou. Lenivo sa na ňu usmieval.

„Považujte ma za porazeného,“ povedal. „Ale priznajte, že ste si vychutnali každý okamih, chérie.“

Povýšené zdvihla obočie. „Samozrejme, že som ho vychutnala,“ ubezpečila ho. „A vy ste nevychutnali každý okamih s každou ženou, s ktorou ste boli na kontinente?“

Uškrnul sa. „Mon amour,“ zamrmlal. „Je ťadore.“

Pozbierala si všetky maliarske potreby okrem stojana a obrazu a so zdvihnutou bradou vyšla hore po svahu a druhou stranou dolu na lesný chodníček.

Vyhrala som ten boj o chlp, pomyslela si. Ale vojna sa ešte neskončila. Prišla do Windrushu s úmyslom trápiť a mučiť ho, prv ako ho odvrhne, ukončí ich zasnúbenie a zahanbí ho pred celou jeho rodinou, priateľmi a susedmi. Rozhodne nemala v úmysle, aby sa stalo toto.

Nohy sa jej trochu podlamovali. Prsia mala rozboľavené a bola boľavá aj znútra – možno príjemne, aj keď by radšej nemala ten pocit.

Ale rozhodne ho nemohla obviniť, že ju znásilnil.

Bola dosť prekvapená – a možno aj trochu sklamaná –, že za ňou okamžite neprišiel. Keď sa obzrela k stromom, nikde ho nevidela.

Pravdepodobne ešte vždy spí pred jaskyňou.

Vychutnáva spánok spravodlivo pyšných! Dobre, že nebol nablízku. Bola by v pokušení odtrhnúť mu hlavu.

Gervase nechal plánovanie záhradnej slávnosti a plesu na matku, sestry a sesternicu. Na záhradnú slávnosť pozvali všetkých dedinčanov, robotníkov a obyčajných ľudí z nižších vrstiev z celého šíreho okolia. Slávnosť sa mala konať vo windrushskom parku a mal sa na nej hrať kriket a konať kadejaké súťaže. Jedla i pitia malo byť nadostač. Ples, ktorý sa mal konať v ten istý večer, bol určený pre susedov a nájomníkov z vyšších tried.

Matka ich pri raňajkách na druhý deň po návšteve jaskyne ubezpečila, že všetci pozvanie prijali. Plesová sála bude plná, aj keď, samozrejme, nebude tam taká tlačenica ako v londýnskych plesových sálach.

Gervase chcel vidieť zoznam hostí a matka hneď poslala sluhu, aby ho priniesol z jej súkromného salóna. Sedel za vrchstolom, behal očami po menách, Cecile mu pozerala ponad plece.

„Bola som vonku s deťmi, keď maman, Monique a lady Eve písali pozvánky,“ vysvetľovala.

Gervasa ani tak nezaujímalo, kto je na zozname, skôr to, kto na ňom nie je. Nezmienil sa matke, že ju za žiadnych okolností nemá pozvať, ale to, samozrejme, nebolo nutné. Jej meno tam nebolo. Odľahlo mu.

„Vidím, že ste nepozvali Marianne Bonnerovú, maman,“ poznamenala Cecile dosť nahlas. „To je dobre. Čudujem sa, že mala vôbec odvahu usadiť sa tak blízko Windrushu.“

Gervasovi príbuzní z toho boli nesvoji a Bedwynovci zmätení.

„Ja som si myslela, že by sme ju mali pozvať,“ ozvala sa Henrietta. „Najvyšší čas, aby sme zabudli na minulosť. Okrem toho nikto v týchto končinách nevie, čo sa stalo. Ale určite si to všimnú a začnú sa šíriť dohady, keď zistia, že Marianne jediná zo susedov neprišla.“

„To určite nemyslíš vážne, Henrietta,“ odvetila Monique.

„Myslím to vážne,“ povedala trochu roztraseným hlasom jej sesternica.

„Tým by sa mal tento rozhovor skončiť,“ vyhlásil Gervase. „Len musím vysvetliť Morganiným príbuzným, že tá dáma ma pred odchodom do Anglicka hlboko urazila a ešte som jej neodpustil.“

„Rodinné spory ma odjakživa smrteľne nudia,“ ozvala sa Freyja. „Kedy si pôjdeme zajazdiť, ako ste nám to sľúbili, Gervase? Josh hovorí, že nesmiem preskakovať živé ploty, takže by ste mohli vybrať trasu s inými plotmi.“

„Pokiaľ viem, srdiečko,“ povedal Joshua po tom, čo na ňu Gervase vďačne pozrel, „spomínal som živé a drevené ploty. V skutočnosti som doslova povedal – opravte ma, ak sa mýlim – predpokladám, že ak vám zakážem preskakovať cez živé či drevené ploty, úmyselne ich budete vyhľadávať.“

„Vyjadrím sa otvorenejšie, Freyja,“ zasiahol Aidan. „Ak čo len vrhneš pohľad k smerom k plotu alebo bránke, osobne ti vykrútim krk.“

Všetci pri stole, vrátane Freyji, sa zasmiali a trápna chvíľa pominula. Ale nie celkom.

„Predpokladám,“ spustila Morgan, keď sa vedľa seba niesli na koňoch, „že plánujete prežiť zvyšok života päť míľ od Marianne bez toho, aby ste ju čo len raz navštívili.“

„Presne tak,“ vyhlásil rozhodne. „Bedwynovci by to možno neurobili, chérie, ale Ashford to má určite v úmysle.“

„No Henrietta má pravdu,“ podotkla. „Čoskoro sa rozchýri, že ste rozhádaní, a tá záležitosť nikdy nevyhasne.“

„Ak sa jej klebety nebudú páčiť,“ povedal, „môže sa odtiaľto odsťahovať.“

Vtom k nej z druhej strany podišiel na koni jeho švagor Harold Spalding a dal sa s ňou do reči.

Gervase sa zaradil medzi Becky a Davyho, dve deti, ktoré si tiež chceli zajazdiť. Chvíľu ich zabával a potom sa presunul ku Freyji a venoval sa jej.

„Odjakživa som neznášala predstavu, že sa budem plaziť po krajine na konskom chrbte,“ povzdychla si, „a doteraz ma kôň nevyhodil zo sedla. Ale život je únavný, keď žena čaká radostnú udalosť, Gervase. Nie je to smiešny eufemizmus? Život je únavný, keď žena čaká dieťa. Únavný a nekonečne vzrušujúci,“ dodala so smiechom.

Spomenul si na čosi, kvôli čomu takmer celú noc nespal –že včera popoludní Morgan mohla otehotnieť. Niežeby mu prekážalo, keby sa musel ponáhľať do manželstva a o deväť mesiacov mať v detskej izbe vlastné dieťa, ale jej by to možno prekážalo. Tým si nemohol byť istý.

Dokonca si nebol istý ani tým, či by ju tehotenstvo donútilo vydať sa zaňho. Možno by sa jednoducho zaťala. Pri tej predstave mu vystúpil na čelo studený pot.

Prv ako sa po troch hodinách vrátili do parku, znova k nej podišiel a ona nezabudla.

„Gervase,“ začala, „nemyslíte, že by ste mali Marianne navštíviť? Spýtať sa jej, prečo to urobila.“

„Nie!“ Pozrel jej rovno do očí. „Ten cintorín ste si presadili. Tentoraz sa nedám uhovoriť.“

„Ale ste rád, že ste tam boli,“ pripomenula mu. „Zmierili ste sa s otcom. Už ho nemusíte nenávidieť.“

„S Marianne sa nemôžem zmieriť, chérie,“ vyhlásil. „To je moje posledné slovo.“

Otvorila ústa, že niečo dodá, ale potom si to rozmyslela. Len prikývla. No hodnú chvíľu mlčala.

„Ale to nie je moje posledné slovo,“ ozvala sa napokon. „Pri tej udalosti utrpel aj môj brat.“

Nič na to nepovedal.

Morgan zvyčajne nenechala na pokoji veci týkajúce sa ľudí, ktorých mala rada. A Wulfrica mala rada. A čosi jej nedalo pokoj.

Večer v salóne pripravili kartársky stôl. Prítomní sa živo zhovárali. Henrietta sedela pri klavíri a ticho preludovala. Morgan sa postavila za ňu a hľadela do nôt, kým nedohrala.

„Henrietta,“ oslovila ju napokon tichým hlasom, „vy ste tam boli v ten večer, keď sa mal môj brat zasnúbiť s lady Marianne Bonnerovou, však?“

Henrietta sa ostražito obzrela ponad plece.

„Áno, pravdaže,“ odvetila. „Boli sme susedia… Teda, markíz Payslcy rád trávil časť roka vo Winchholme. Bolo prirodzené, že všetkých pozval na ten ples – totiž strýka Georgea, Gervasa a mňa. Monique a Cecile boli na to ešte veľmi mladé a teta Lisette musela zostať vo Windrush i, lebo Cecile sa necítila dobre. Mojou gardedámou bola teta Berta, strýkova sestra.“

„Muselo to byť pre vás hrozné,“ Morgan sa usadila na okraj lavice. „Totiž to, čo sa stalo na plese.“

„Áno.“ Henrietta zatvorila noty a zovrela si ruky v lone. „Bolo to hrozné.“

„Ako sa dozvedeli, že Marianne a Gervase odišli?“ spýtala sa Morgan a naklonila sa, aby sa lepšie pozrela Henriette do tváre. „Bola tam iste poriadna tlačenica… Ako sa vlastne dozvedeli, že tí dvaja sú spolu? A prečo ich hľadali v jej spálni? Dokonca ani nezaklopali? A prečo tam prišli tí traja – Wulric, Gervasov a Mariannin otec?“

Henrietta na ňu len nemo hľadela. „To neviem,“ odvetila.

„A nikdy ste nad tým nerozmýšľali?“ spýtala sa jej Morgan. „Nikdy ste sa na to strýka nespýtali?“

„Nie,“ pokrútila hlavou Henrietta, „nikdy.“

„A teraz sa tomu nečudujete?“ Morgan na ňu so záujmom hľadela.

„Asi áno,“ pripustila Henrietta a prebehla prstami po klávesoch, aj keď ich nestlačila. „Zrejme ich niekto videl ísť spolu hore. Možno niekto zo služobníctva.“

„Henrietta,“ Morgan sa posunula na lavici, „veríte, že Gervase urobil to, z čoho ho obvinili? Veríte, že zradil môjho brata a potom ukradol tú brošňu?“

Henriette sa zastreli oči žiaľom. „Nie, pravdaže nie.“

„Teda vy veríte,“ pokračovala Morgan „že ho zradila Marianne? Niečím ho omámila a potom niekoho požiadala, aby poslal hore Wulfrica a jeho a jej otca – len preto, lebo sama nemala odvahu povedať Wulfricovi, že sa zaňho nechce vydať?“

„Odvaha s tým nemá nič spoločné,“ namietla Henrietta, „ani zbabelosť. Nepoznali ste markíza Paysleyho, Morgan. Neviete, aký to bol tyran. A neviete, aký tyran bol vojvoda Bewcastle…“ Plesla si dlaňou po ústach, keď si uvedomila, čo povedala, a očervenela. „Prepáčte.“

„Viem, aký je Wulfric tyran,“ ubezpečila ju Morgan, „ale má zmysel pre spravodlivosť, Henrietta. Iste by nikdy nenútil, aby sa dáma vydala zaňho proti vlastnej vôli. Prečo by to mal robiť? Musel by s ňou žiť do konca života! Takže ste sa o týchto veciach rozprávali s Marianne, však? Gervase hovorí, že je ešte vždy vaša priateľka.“

„Veľmi sme sa na tú tému nebavili,“ odvetila Henrietta. „Pre nás obe je priveľmi bolestná.“

„A predsa,“ pokračovala Morgan, „napriek tomu, že ste vedeli, čo urobila a aké hrozné dôsledky to malo pre vášho bratanca – aj aké poníženie to muselo byť pre môjho brata –, ďalej sa s ňou priatelíte?“

„Skutočné priateľstvo má hlboké korene,“ bránila sa Henrietta.

„Neverím,“ vyhlásila Morgan a nedokázala zabrániť, aby jej v hlase znelo pohŕdanie, ktoré cítila, „že by som bola priaznivo naklonená priateľke, keď zničila povesť môjho príbuzného a odsúdila ho na deväť rokov exilu. Veľmi rýchlo by sa z nej stala iba moja bývalá priateľka.“

„Nerozumiete tomu,“ odvetila Henrietta.

„Nie,“ súhlasila Morgan. „Nerozumiem. Ale prepáčte, Henrietta. Nechcela som sa s vami hádať. Len potrebujem pochopiť minulosť, chcem vedieť, prečo tak musel trpieť práve Gervase. A prečo môj brat musel podstúpiť také poníženie.“

„To netuším,“ odvetila Henrietta a Morgan s prekvapením videla, že má v očiach slzy.

„Chcem sa s tou dámou stretnúť,“ vyhlásila. „Chcem sa s ňou pozhovárať. Pôjdete tam zajtra so mnou a predstavíte ma?“

„Je to rozumné?“ spýtala sa Henrietta.

„Neviem,“ zamrmlala Morgan. „Ale ak nepôjdete so mnou, vyberiem sa tam sama. Tak pôjdete…?“

Henrietta sa zhlboka nadýchla.

„Ak musím,“ odvetila, „tak teda dobre. Aj tak tu po svadbe budete žiť. Patrí sa, aby ste ju niekedy navštívili. Len dúfam… že sa nestane nič nepríjemné.“

„Bože,“ vzdychla si Morgan, „to dúfam aj ja.“

Usmiala sa na Monique a Eve, ktoré sa blížili ku klavíru.

20

NA DRUHÝ DEŇ ráno mrholilo, ale popoludní už nepršalo, bolo iba zamračené a chladno. Freyja s Joshuom a Cecile s lordom Vardonom sa šli člnkovať a Eve s Aidanom a Monique so sirom Haroldom vzali deti na dlhú prechádzku. Grófka strávila popoludnie rovnako ako predpoludnie – plánovala záhradnú slávnosť a ples spolu s kuchárom, gazdinou a komorníkom. Gervase, ktorý šiel po raňajkách so správcom von, sa ešte nevrátil

Morgan si sadla do koča spolu s Henriettou a vydali sa na cestu do Winchholmu, ktorý bol odtiaľ vzdialený asi päť míľ. Cesty boli rozmočené, ale dalo sa po nich prejsť. Keď sa blížili k malebnej starej rezidencii, slnko dokonca skúšalo vykuknúť spoza oblakov a v záhradách rozváňali ruže. Morgan ich zacítila ešte prv, ako koč zastal. S Henriettou sa cestou takmer nerozprávali, obe boli ponorené do vlastných myšlienok.

Pri dverách ich privítala sama lady Marianne Bonnerová. Morgan si ju zvedavo obzerala. S Henriettou sa zvítala stiskom rúk a bozkom na líce. Hoci už nebola v rozpuku mladosti, bola pozoruhodne krásna, na hlave sa jej ligotali zlaté kučery, postavu mala dokonale tvarovanú. Keď uprela pohľad na svoju návštevníčku, Morgan si všimla, že má modré oči.

S touto ženou sa Wulfric takmer oženil, prebleslo jej mysľou. Túto ženu ľúbil. Musel ju ľúbiť. Tak ako všetci Bedwynovci, aj on veril na manželstvo z lásky. Nemohol mať iný dôvod, aby si ju vzal – nepotreboval vplyv jej otca ani jej majetok a mal troch bratov, ktorí mohli priviesť na svet synov. Toto mohla byť jej švagriná.

Keď ich Henrietta predstavila, navzájom sa uklonili a Marianne zrumenela, takže vyzerala ešte krajšia.

„Teší ma, že sa s vami môžem zoznámiť, lady Morgan,“ povedala.

„Aj mňa teší, lady Marianne,“ odvetila Morgan.

Zaviedli ich do útulného salóna na prízemí, z ktorého bol výhľad na ružový sad. Sklené dvere boli zatvorené, lebo bolo chladno, ale Morgan si vedela predstaviť, ako je tu príjemne v teplý letný deň, keď sú dvere otvorené.

V miestnosti bola pani Jasperová, teta lady Marianne, ale keď jej predstavili Morgan, ospravedlnila sa, že si ide oddýchnuť. Bola to stará dáma, ktorej prítomnosť vo Winchholme poskytovala zdanie, že osamelá mladá dáma má gardedámu. Pravdepodobne to obom vyhovovalo.

Slúžka priniesla podnos s čajom a všetky tri sa chvíľu zhovárali o rozličných témach. Ale práve keď sa Morgan chystala začať tému, pre ktorú prišla, vyrukovala s tým Marianne. Zrazu bolo Morgan jasné, že o tejto návšteve vedela vopred. Henrietta jej zrejme ráno poslala odkaz.

„Počula som,“ začala a odložila tanierik nabok, „že ste sa Henrietty spytovali na ples, na ktorom mali ohlásiť moje zasnúbenie.“

Morgan takisto odložila tanierik a zložila si ruky do lona. Marianne a Henrietta sedeli na pohovke bok po boku. Obe na ňu ostražito hľadeli. Marianne bola v tvári celá červená.

„Spytovala som sa,“ odvetila Morgan, „či Henrietta vie, ako sa môj brat, jej strýko a váš otec dozvedeli, že ste s Gervasom vo vašej spálni. Nemali dôvod, aby vás podozrievali z niečoho podobného. Kto im to povedal? Kto ich poslal hore?“

„Nikdy som o tom nerozmýšľala,“ vyhlásila Marianne.

Ale Morgan na ňu vytrvalo hľadela. „Žiaľ, neverím vám,“ povedala rovno. „Museli ste chcieť, aby vás prichytili. Niečím ste Gervasa omámili a odviedli ste ho zo salóna do spálne. Chceli ste, aby to vyzeralo, že sa s vami vyspal, aby ste neboli nútená vydať sa za môjho brata. Ale ako by vás mohli pristihnúť, keby nikto nevedel, že ste spolu? Ako vedeli, kde vás majú hľadať? Ten plán mohol byť úspešný, iba ak ste mali komplica.“

Marianne opätovala jej uprený pohľad celá červená –a s previnilým výrazom na tvári. „Tvrdíte, že som klamárka, lady Morgan?“ spýtala sa.

Henrietta jej položila ruku na rameno a nešťastne vzdychla.

„Wulfric vás isto ľúbil,“ pokračovala Morgan. „Poznám ho. Nič iné by ho nedonútilo oženiť sa. Musel byť hlboko dotknutý a ponížený tým, čo videl v spálni – alebo čo si myslel, že vidí. Gervasa sa to dotklo ešte strašnejšie. Dosiaľ sa z toho spamätáva len veľmi pomaly. Má zjazvenú dušu. Nemôžete to nijakým spôsobom napraviť. Ale aspoň môžete povedať pravdu.“

Marianne už-už otvárala ústa, že niečo povie, ale Henrietta ju predbehla a prudko odvrátila pohľad od oboch.

„To ja som povedala všetkým trom, že Gervase odviedol Marianne hore proti vlastnej vôli.“

Podozrievala som ju z toho od včera večera, uvedomila si Morgan. Dúfala, že sa mýli, lebo zrada rodiny sa bude Gerva-sovi znášať oveľa ťažšie ako zrada suseda alebo bývalej priateľky. Ale prečo?

Marianne zbledla a zaborila si tvár do dlaní.

„Naplánovali sme to spolu,“ vysvetľovala Henrietta. „Mariannin otec sa jej vyhrážal, že musí prijať žiadosť o ruku vojvodu Bewcastla. Keby boli zasnúbenie verejne oznámili, bolo by všetko stratené. Nemohla by sa vyhnúť manželstvu. V zúfalstve sa obrátila na mňa a spolu sme to zosnovali.“

„A odsúdili ste Gervasa na ten hrozný osud?“ spýtala sa Morgan ohromene. „Aby to vyzeralo, že znásilnil lady Marianne? To ste urobili vlastnému bratancovi, Henrietta?“

„Nikdy som skutočne nepatrila do rodiny,“ Henrietta vstala, odstúpila od pohovky a hrala sa s vreckovkou vo vrecku na šatách. „Vyrastala som s Monique a Cecile, frivolnými krásavicami, ktoré mal každý rád. Gervase si ma vždy len doberal a dohadzoval mi počas tej hroznej spoločenskej sezóny nápadníkov. Chcela som… jednoducho som chcela ísť domov. Nie do Windrushu, ale za matkou a otcom. Ibaže oni už nežili.“

„Ach, Henrietta,“ zvolala nešťastne Marianne.

„Mrzí ma to,“ povedala Henrietta, keď si vyfúkala nos a vrátila sa na pohovku. „Už pred rokmi som sa z toho spamätala a uvedomila som si, aká som bola nespravodlivá k rodine, ktorá ma vychovala a milovala. Teraz ich mám všetkých úprimne rada. Ale keď sme mladí, často máme sklony byť sebeckí a upriamení iba na seba. Aspoň ja som taká bola.“

„Musíte pochopiť,“ prihovorila sa Marianne Morgan, „že mi šlo jedine o to – zbaviť sa vojvodu Bewcastla takým spôsobom, aby mi to otec nemohol vyčítať. To, že Gervase bol môj sused a priateľ, môjmu plánu len pomohlo. Domnievala som sa, že mu to na druhý deň vysvetlím, že to pochopí a možno to súkromne vysvetlí vojvodovi – viete, boli priatelia.“

„Nemohli ste to vysvetliť Wulfricovi sama?“ spýtala sa Morgan.

Ja…“ Marianne zatvorila oči a pokrútila hlavou. „Nie, nemohla. Pochopte, lady Morgan, mala som iba osemnásť rokov. Nie som hrdá na to, čo som vykonala. Vlastne ma to odvtedy prenasleduje. Ale bola som taká mladá!“

„Aj ja mám teraz osemnásť,“ namietla Morgan ticho.

Obe na ňu nemo hľadeli.

„A čo tá brošňa?“ chcela vedieť Morgan. „Skutočne ju ukradli?“

Marianne pokrútila hlavou. „Ocko by ma donútil vydať sa za Gervasa,“ vyhlásila. „Nemohla som odmietnuť – povedala som ockovi, že ma znásilnil. A on takisto nemohol odmietnuť – vyžadovalo sa od neho ako od džentlmena, aby ma požiadal o ruku. Musela som bleskovo uvažovať a urobila som čosi naozaj odsúdeniahodné a hlúpe. Chcela som to potom Gervasovi vysvetliť, ale odišiel. Nikdy som neočakávala, že udalosti toho večera budú mať také hrozné následky. Dokonca som takmer prišla o Henriettino priateľstvo. Veľmi sa na mňa hnevala pre tú brošňu.“

„Ale nezišlo vám na um vysvetliť to Gervasovmu otcovi?“ zaujímala sa Morgan. „Nikdy viac svojho syna neuvidel. Zomrel v presvedčení, že jeho syn je násilník a zlodej.“

„Bol vždy naňho taký hrdý!“ ozvala sa Henrietta. „Ako som mohla vedieť, že Gervasa potrestá – a to tak kruto? Bolo to surové. Hotová nočná mora, z ktorej som sa nemohla prebudiť.“

„No nezachovali ste sa čestne a nepriznali ste sa k svojej úlohe v tom, čo sa stalo!“ Morgan na ňu uprene hľadela, ľaká zbabelosť jej bola bytostne cudzia a nevedela ju pochopiť, nieto odpustiť.

„Morgan,“ bránila sa Henrietta, „všetko toto som si povedala najmenej tisíc ráz a Marianne takisto. Nie je ľahké žiť s pocitom viny, že to, čo človek urobil, bolo nesprávne a malo katastrofálne dôsledky pre niekoľkých nevinných ľudí. Každý deň ďakujem Bohu, že sa Gervase vrátil a že našiel vás. Ale nič neodčiní môj hriech.“

„Nie, neodčiní,“ súhlasila Morgan a zrazu pochopila, prečo má Henrietta takú radosť, že ju Gervase priviedol. Pozrela z jednej sprisahankyne na druhú a usilovala sa predstaviť, Čo mohlo viesť také mlade dievčatá k takému zúfalému kroku. Iba mladosť, naivnosť a vzdor voči autorite – a potom strach z dôsledkov priznania? Ale čo k tomu dohnalo Henriettu? Chcela iba urobiť napriek bratancovi, ktorý jej vnucoval tanečných partnerov, keď ich nevedela upútať sama?

Pri tej poslednej otázke jej mysľou preblesla odpoveď. Len nedávno opustila školskú lavicu. Učili ju iba veci, ktoré považovali za vhodné pre mladú dámu, a čo sa sama naučila od starších bratov a sestry, ktorí si vždy dávali pozor, čo hovorili v jej prítomnosti. Ale ona to napriek tomu chápala.

Samozrejme!

Marianne a Henrietta boli viac ako priateľky. Mali sa rady inak. Manželstvo by bolo pre obe najväčšou pohromou a chceli sa jej za každú cenu vyhnúť.

A tak sa jej vyhli – za strašnú cenu.

Znova pozrela z jednej na druhú, a hoci nepadlo ani slovo, videla, že pochopili, že to vie. Takmer nebadane sa chytili za ruky.

Chápala to. Neodpustila im, ale chápala to. Zistila, že ich za to nemôže nenávidieť. V duchu sa vžila do ich kože a predstavila si, že musí kráčať životom s ich osudom, a nemohla ich zatratil Mohla iba opovrhovať tým, čo urobili.

„Keby som mohla vrátiť čas,“ ozvala sa Marianne, „postavila by som sa proti otcovej vôli a priamo sa porozprávala s vojvodom Bewcastlom. Ale to by znamenalo vrátiť sa do telesného a duševného rozpoloženia vystrašeného dievčaťa, ktoré bolo iné, ale nemohlo to vysvetliť nikomu inému, iba osobe, ktorá zdieľala jej strach. Možno ani keby som vedela, čo viem teraz, nenašla by som tú odvahu.“

„A keby som ja mohla vrátiť späť čas,“ dodala Henrietta, „porozprávala by som sa so strýkom Georgeom a všetko mu vysvetlila, aj keby to znamenalo, že by mala byť odtrhnutá od Marianne. Nedovolila by som, aby Gervase musel podstúpiť niečo také hrozné. Ale nemôžem vrátiť čas späť – a možno by som tiež nenašla tú odvahu.“

„Nájdite ju teraz,“ nadhodila Morgan.

„Môj strýko zomrel,“ odvetila Henrietta, „a Mariannin otec takisto.“

„Ale Gervase je tu,“ namietla Morgan. „Aj Wulfric.“ Marianne zbledla. „Očakávate, že sa priznám vojvodovi Bewcastlovi?“

„Nič neočakávam,“ ubezpečila ju Morgan. „Wulfric je silný muž. Nech vtedy akokoľvek trpel, už sa z toho spamätal. A Gervasov krutý osud sa skončil. Bol dosť silný. Prežil to bez toho, aby to nejako poznačilo jeho charakter, a teraz začína nanovo budovať svoj život. Obaja budú žiť tak, ako považujú za vhodné, bez ohľadu na to, čo urobíte. Nič od vás neočakávam.“

Vstala.

„Rada by som odišla, Henrietta,“ povedala.

Henrietta zaváhala. „Vezmite si koč,“ odvetila. „Nebude vám prekážať, ak pôjdete sama? Marianne ma neskôr dá odviezť domov svojím kočom. Potrebujeme sa pozhovárať.“

Morgan bola rada, že na spiatočnej ceste môže byť sama. Pravda bola oveľa hroznejšia, ako si predstavovala. Musí byť hrozné milovať a vedieť, že svet nikdy tú lásku neprijme. Po celý život niečo také tajiť…

Ale musí to byť láska. Boli si celé roky verné, jedna spáchala kvôli druhej hrozný skutok, zradila vlastného bratanca, spôsobila ľuďom bolesť a odvtedy znáša pocit viny.

Nemohla vedieť, čo by sama robila za podobných okolností.

Keby Wulfric trval na tom, aby odmietla Gervasovu žiadosť o ruku, možno by sa proti nemu otvorene postavila, možno by utiekla z domu. Alebo by prinajhoršom počkala tri roky, kým by nedosiahla plnoletosť a nemusela sa správať podľa Wulfricovho želania.

Marianne a Henrietta nemali tú možnosť.

Vtom sa Morgan zarazila. Utiekla by? Čakala by tri roky?

Veď ona sa za Gervasa nikdy nevydá – z vlastnej vôle.

Čím skôr musí skončiť s tou maškarádou. Možno na plese. To by bolo úžasné – a neprirodzene kruté. Tak teda potom. Čo najskôr. Ticho mu oznámi, že s ním končí, a odíde z Windrushu s Freyjou alebo Aidanom. To stačí. Zanechá za sebou poriadne rozpaky – a ponesie si so sebou husté chmáry.

Cíti k nej vôbec niečo? Niekedy sa jej zdalo, že áno, a samozrejme, on jej nahováral, že ju ľúbi. Rozhodne verila, že k nej cíti telesnú vášeň. Keď jej pri milovaní pred jaskyňou šepkal slová lásky, určite nič nepredstieral. Ale to nestačí. V Bruseli sa jej stal priveľmi blízky, a pritom ju po celý čas cynicky zneužíval. To sa nedá ospravedlniť – a keby sa aj dalo, už by mu nikdy nedôverovala.

Zatvorila oči. Koč nadskakoval na výmoľoch na blatistej ceste. Aký je život zvláštny, pomyslela si. Keby sa Marianne a Henrietta neboli kedysi dávno správali tak zúfalo, keď ona mala len deväť rokov, Gervase by za ňou nikdy neprišiel na plese vikomta Camerona a nepožiadal by, aby jej ho predstavili. Nebol by si ju ani všimol. Ona by si nebola všimla jeho. Nikdy by sa doňho nebola zaľúbila. Všetko spolu súvisí. Áno, všetko spolu súvisí.

Na druhý deň už znova zasvietilo slnko. Všetci sa ráno vydali na prechádzku po lesnej cestičke, člnkovali sa, plávali, dokonca sa i ponárali. Ale popoludní bola väčšina detí unavená a všetky poslali do detskej izby, aby si pospali. Dospelí sa roztratili po dome alebo sa šli poprechádzať. Morgan sedela na lavičke v kvetinovej záhrade s Emmou, ktorá krátko predtým prišla peši z fary. Jonathan sa im tmolil okolo nôh.

Gervase ich pozoroval z knižnice. Práve vybavil korešpondenciu, ktorá už dva dni čakala na stole. Tešilo ho, že jeho príbuzní a Bedwynovci sú k sebe prívetiví. Najväčšmi ho potešilo, že všetci Morgan prijali tak dobre a že jej sa tu očividne páči.

Po plese ju nejako presvedčí, aby mu odpustila. Vážne ju požiada o ruku.

Už sa chcel pripojiť k dámam a pohrať sa so synovcom, ale zrazu si všimol, že po príjazdovej ceste sa blíži koč. Nespoznal ho, ani keď prišiel bližšie. Asi by mal ísť von a privítať návštevu. Ale čosi ho zadržalo.

Morgan aj Emma zdvihli ruku na pozdrav, keď koč prechádzal okolo nich, ale ten pokračoval v ceste a zastal až na terase pod oknom. Pozoroval, ako z koča vystúpila dáma, nasledovaná komornou.

To nie je moje posledné slovo, povedala mu predošlý deň. Utrpel pritom aj môj brat

A teraz Marianne prišla do Windrushu. Dúfal, že za jeho matkou – alebo za Henriettou, hoci taká návšteva by bola nevkusná, keď je v rezidencii aj on.

Vyšla po schodoch a zmizla v dome. Morgan zdvihla pohľad k oknu. Nakrátko sa im oči stretli, potom odvrátil pohľad. Aj toto je súčasťou jej pomsty?

Vari Marianne prišla za ním?

Odmietne sa s ňou stretnúť. Je to jednoduché.

Vtom na dvere zaklopal komorník, otvoril ich a spýtal sa ho, či je doma pre lady Marianne Bonnerovú.

Už otváral ústa, že povie nie. Vari prišla prosiť o odpustenie? Odpustenia sa teda nedočká. Niektoré veci sa odpustiť nedajú.

Napríklad zneužitie mladého nevinného dievčaťa na škandál iba preto, lebo sa hneval na jej brata.

Odpusť nám naše viny, ako my odpúšťame svojim vinníkom.

Nikdy sa nepovažoval za pobožného muža. Ale aj tak mu v tej chvíli preblesli mysľou práve tie slová.

„Uveďte ju dnu,“ odvetil stroho a zachmúrene čakal pri okne s rukami za chrbtom.

Marianne bola ako dievča krásna – plavovlasá, modrooká, stelesnená ženskosť. Ako žena bola ešte krajšia. Postava nadobudla čarovné krivky a roky dodali jej tvári príťažlivosť. Znova uvažoval, tak ako pred rokmi, prečo bola tak zásadne proti manželstvu s Bewcastlom, ktorý bol – a ešte vždy je –jednou z najlepších partií v Británii. Vtedy v salóne, prv ako upadol do spánku, mu to nevysvetlila.

Urobila pukerlík a on sa jej meravo uklonil.

„Lord Rosthorn,“ začala, „ďakujem, že ste ma prijali.“

Podľa jej trasúceho sa hlasu so zadosťučinením usúdil, že je veľmi nervózna.

„Neviem o tom, madam,“ odvetil, „že by sme si mali čo povedať.“

Neponúkol ju, aby si sadla.

„Máte pravdu,“ povedala. „Nebudem vám vysvetľovať, prečo som sa v tú noc tak správala. Som si istá, že ste to dávno pochopili. A nemôžem sa vám za to ani ospravedlniť. Neochota vydať sa za vojvodu Bewcastla alebo kohokoľvek iného a strach z otca nemôžu ospravedlniť to, čo som urobila a čo som dopustila, hoci som to naozaj nepredvídala. Ospravedlnenie je lacné a možno je i urážkou vzhľadom na to, ako dlho som vás nechala trpieť. Ale nič viac vám ponúknuť nemôžem.

Gervase. Bola by som rada, keby toho bolo viac. Rada by som vrátila čas a zmenila minulosť, ale to ani jeden z nás nedokáže. Neexistuje nič, čím by som sa mohla ospravedlniť.“

„Mohli by ste odísť,“ nadhodil, „aby sme nemuseli byť do konca života susedmi.“

Viditeľne zbledla. Dokonca sa i trochu zatackala a takmer jej priskočil na pomoc. Ale vzápätí sa spamätala.

„Mohla by som,“ pripustila. „Zdal by sa vám taký trest spravodlivý, Gervase? Možno máte pravdu. Možno by to bolo spravodlivé – oko za oko, exil za exil. Tak teda dobre, ak si to želáte.“

„Nie je to celkom oko za oko,“ namietol. „Ja som bol nútený opustiť všetko, čo mi bolo drahé.“

„Ach, Gervase, veď aj ja by som bola nútená urobiť to isté,“ odvetila. „Chcete, aby som odišla?“

V očiach mala slzy. Nesklonila hlavu ani od neho neodvrátila pohľad. Zamračene ju pozoroval.

Neochota vydať sa za vojvodu Bewcastla alebo kohokoľvek iného…

Ach, Gervase, veď aj ja by som bola…

Vari by sa jej zdalo, že byť vykázaná z Winchholmu je rovnaký trest, ako keď jeho vykázali z Windrushu? Ale ona tu nemala nikoho, na rozdiel od neho.

Okrem priateľov.

Alebo možno jednej konkrétnej priateľky.

Kto bol Marianniným komplicom na plese? Musela mať komplica, ak chcela, aby jej plán vyšiel. Vždy si to uvedomoval, ale predpokladal, že to bol niekto zo služobníctva.

Henrietta? To by všetko vysvetľovalo.

Ale chce to naozaj vedieť? Je ochotný položiť jej tú otázku?

„Na základe vlastnej skúsenosti som zistil jednu vec, Marianne,“ povedal. „Odpustenie si nikdy nemožno zaslúžiť. Keby sa dalo, nebolo by potrebné. Aj ja by som rád všeličo zmenil, keby som mohol. A nech bolo uplynulých deväť rokov akokoľvek zlých, nevyšli celkom nazmar. Som iný človek, než keď som odchádzal z Anglicka, a som s tým spokojný. V exile som stretol svoju nastávajúcu. Inak by som ju nikdy nebol stretol a to by som ľutoval väčšmi než čokoľvek iné.“

Mrzelo ho, že to povedal nahlas. Morgan ho opustí. Ešte vždy si nemôže byť istý, že neodíde. Ale bola to pravda. Keby mohol vrátiť čas a vymazať tých deväť rokov, keby mohol začať odznova od plesu a zrušiť ten incident s Marianne, nebol si istý, že by to urobil.

„Tak teda zbavujem vás viny,“ povedal.

Zaborila si tvár do dlaní. Viditeľne sa jej triasli.

„Napísala som list vojvodovi Bewcastlovi,“ odvetila. „To je to najmenej, čo môžem pre vás urobiť. Dozvie sa, že nemáte nič spoločné s tým, čo sa stalo tej noci, že to, čo videl, bolo len divadlo. Teraz, keď sa chystáte oženiť s jeho sestrou, je dôležité, aby vedel pravdu.“

„Áno,“ prikývol.

„Teraz odídem,“ pokračovala. „Ešte raz ďakujem, že ste mi venovali chvíľu svojho času, Gervase.“

„Marianne,“ povedal impulzívne, keď sa obrátila na odchod, „sme susedia, či sa nám to páči alebo nie, a pravdepodobne budeme susedia do konca života. Mohli by sme sa k sebe správať slušne. Prídete zajtra večer na ples?“

Možno ten návrh ešte oľutuje. Ale pochyboval o tom.

„Ďakujem,“ odvetila a začervenala sa. „Nie som si istá… Ďakujem.“ A odišla.

Ani sa nepohol, kým nepočul odchádzať koč. Počkal, kým nezmizne na príjazdovej ceste.

Keď sa znova pozrel von oknom, v záhrade bolo pusto. Po Morgan nikde ani stopy. A on ju tak zúfalo potreboval.

príchod lady Marianne Bonnerovej do Windrushu Morgan prekvapil. Prinajlepšom dúfala, že tá dáma Gervasovi napíše. Nepovedala mu o svojej návšteve vo Winchholme ani o tom, čo sa tam dozvedela. Keď pozrela do okna knižnice a videla, ako sleduje Mariannin príchod, zdalo sa jej, že mu vidí v očiach bolesť – aj keď bola priveľmi ďaleko a do očí mu v skutočnosti nevidela.

Len čo Emma odišla s Jonathanom na faru, Morgan zamierila k jazeru, ale počula z toho smeru hlasy a smiech, a tak odbočila na trávnatú cestičku, ktorá ju zaviedla k letnému domu. Vnútri si sadla na lavicu a nechala dvere otvorené, aby dnu prenikol popoludňajší vánok.

Odchod odtiaľto bude bolestný. Nepoznala nijaký iný dom okrem Lindsey Hall v Hampshire, kde bola vždy šťastná, aj keď v posledných rokoch sa trochu búrila, lebo túžila po nezávislosti. Ale vlani, keď sa Rannulf ženil, bola v Grandmaison Parku v Leicestri, kde bývala stará matka z matkinej strany, a neskôr ten istý rok bola v Joshuovom dome v Pcnhallowe v Cornwalle na Freyjiných zásnubách. Rada by mala vlastný domov, ktorý by jednoducho nebol Wulfricov.

Vo Windrushi sa jej nesmierne páčilo. Páčil sa jej dom aj park, okolie, rodina, susedia. A mohlo by to byť do konca života jej. Mohla by tu byť paňou. Bola zasnúbená s grófom Rosthornom. Ale z toho nič nebude. Na budúci rok bude musieť uvažovať o ponukách iných nápadníkov – a vedela, že ich bude dosť, napriek škandálu, ktorý sa znásobí, keď zruší zasnúbenie. Koniec koncov, je lady Morgan Bedwynová, sestra vojvodu Bewcastla.

Pozorovala, ako sa k letnému domu blíži Gervase.

Marianne zrejme už odišla.

Bol bez klobúka a vlasy mu viali vo vánku, vyzeral mlado a príťažlivo. Kráčal dlhými, cieľavedomými krokmi a vtom ju zbadal sedieť vnútri. Spomenula si, s akou radosťou každý deň očakávala jeho príchod, keď bola u pani Čiarkovej, s akou ľahkosťou sa s ním prechádzala a rozprávala, akoby bol súčasťou jej samej. V ten posledný večer, keď bola zdrvená zo správy z veľvyslanectva, našla cestu k nemu celkom podvedome a hľadala útechu v jeho náručí.

Nemohla uveriť – aj keď sa sám k tomu priznal že vtedy ju cynicky zneužíval na vlastné ciele. Museli ich veľa ráz vidieť spolu, čo vždy starostlivo zariadil. A ona si to neuvedomovala. Starala sa iba o ošetrovanie ranených a o Alleyna… A čerpala silu a útechu z každodennej podpory blízkeho priateľa.

A čo teraz? Je iba pobavený jej rozhodnutím zlomiť mu srdce alebo aspoň ho ponížiť? Ešte vždy je rozhodnutý oženiť sa s ňou len preto, lebo vie, že to nahnevá Wulfrica? Alebo aby jej dokázal, že ju dokáže zviesť, aj keď o ňom pozná pravdu?

Ako má vedieť odpovede na svoje otázky? Ako by mohla niekedy dôverovať takému mužovi?

Oľutovala, že sa s ním pri jaskyni milovala. To bola obrovská chyba! Aj keď jej telo po ňom túžilo čoraz väčšmi…

„Vždy keď sa na vás pozriem, chérie,“ začal, len čo prišiel k otvoreným dverám, „ste krajšia, ako keď som vás videl naposledy. Tie ružové šaty vám naozaj pristanú. Verte svojmu zaľúbenému ctiteľovi.“ Uškrnul sa a s rukou na prsiach vstúpil dnu.

Práve keď hovoril takýmto tónom, bolo ťažké doňho preniknúť. Presne takto flirtoval, aj keď sa s ním zoznámila v Bruseli. Kto sa skrýva za tou fasádou? Toho muža nepoznala. Usúdila, že je to tým, lebo ona je celkom mladá a on je o dvanásť rokov starší, o dvanásť rokov skúsenejší. Vôbec ho nepoznala. Každý deň mala pocit, že ho pozná čoraz menej.

„Čo povedala?“ spýtala sa bez toho, aby mu opätovala úsmev.

Klesol na kožené sedadlo a položil si ruku na operadlo. Typicky posmešne, cynicky sa na ňu usmial.

„Som presvedčený, že veľmi dobre viete, čo povedala, chérie“ odvetil. „Zdá sa, že v očiach vojvodu Bewcastla budem očistený od viny. Napísala mu list. Predpokladám, že ste jej to prikázali vv.“ 
„Nič som jej neprikázala,“ namietla, „dokonca ani neporadila. Len som túžila vedieť, ako to bolo. Pripúšťam, že som prejavila isté pohŕdanie, keď sa ospravedlňovala, že vtedy mala iba osemnásť rokov.“

„Ach, áno,“ odvetil a zahľadel sa na ňu, „vy by ste sa tak nikdy nesprávali, však, chérie? Vy by ste sa postavili proti otcovi aj nevítanému ctiteľovi a ani by ste okom nemihli. Ale vy ste z iného cesta, lady Morgan Bedwynová. Predpokladám, že Marianniným komplicom bola Henrietta.“

„Povedala vám to?“ spýtala sa.

„Nie.“ Ticho sa uškrnul. „A zrejme mi to nepoviete ani vy. Domnievam sa, že ako malá ste trpeli pri svojich bratoch a sestre nevýslovné muky. Ale stavil by som sa, že ste na nich nikdy nežalovali Bewcastlovi.“

„Nikdy to nebolo potrebné,“ odvetila. „Vybavila som si to s nimi lepšie. Nikdy neboli práve najšťastnejší, keď si našli v káve soľ, na zelenine cukor, keď im najlepšie topánky plávali vo fontáne alebo im na obľúbenom redingote chýbali všetky gombíky.“

Znova sa zasmial.

„S Henriettou to bolo vždy ťažké,“ odvetil. „Dá sa pochopiť, že sa jej nepáčilo, že tu musí byť, a bránila sa všetkým našim pokusom priblížiť sa jej. Mala dvanásť rokov, keď jej zomreli rodičia, a predtým ako sem prišla bývať, nikoho z nás nepoznala. Bola večne naježená. Ak sme sa ju pokúšali zapojiť do svojich prác, vždy nám dala najavo, ako ju to nudí. Keď sme ju zas nechali samu, odúvala sa a my sme sa cítili previnilo, že zanedbávame sirotu. V ten rok, keď ju uviedli do spoločnosti, som sa zo všetkých síl usiloval, aby mala na plesoch partnerov, á nahováral som svojich priateľov, aby ju pozvali na výlet v koči alebo do divadla. Nikdy mi za to nebola vďačná. Predpokladám, že sme jej nerozumeli. Teda aspoň ja nie.“

Morgan si uvedomila, že na ňu prenikavo hľadí.

„Teraz je asi spokojná,“ odvetila. „Myslím, že má veľmi rada vašu matku. A Marianne.“

Opätovala mu priamy pohľad a obaja sa takmer nebadane, no chápavo usmiali. Uvažovala, Či je nesvoj z toho, čo sa dozvedel o svojej sesternici. Ju to až tak nevyviedlo z miery. Láska je vzácna a neslobodno ju nikomu odopierať, nech ju nájde kdekoľvek.

„Keby to bola Henrietta, veľmi by sa vás to dotklo?“ spýtala sa. „Veľmi by ste sa na ňu hnevali? Dovolili by ste jej, aby tu ďalej žila?“

„Ak to bola Henrietta,“ odvetil, „predpokladám, že na to mala dôvody. A zrejme trpela – možno dosť. S takou vinou sa žije ťažko, nemyslíte, chérie?“

Ešte vždy sa na ňu uprene díval.

„Ak má človek svedomie, tak určite,“ povedala.

„Ach, áno, svedomie.“ Usmial sa. „Niektorí z nás ho nemajú. Pozval som Marianne na zajtrajší ples. Páči sa vám to? Ste na mňa hrdá?“

„Teší ma to,“ priznala. „Je to rozumné.“

„Podarilo sa vám donútiť ma, chérie,“ pokračoval, „aby som nazrel do najtemnejších kútov svojho života a vniesol tam svetlo. Veľa času ste venovali tomu, aby ste mi pomohli postaviť sa minulosti zoči-voči, aby ma neťažila v prítomnosti ani v budúcnosti. Prečo?“

„Je to také hlúpe,“ odvetila, „zaťažovať sa minulosťou, keď je už dávno preč. Ako môže človek vychutnávať prítomnosť alebo plánovať budúcnosť, keď sa vždy obzerá na pochmúrnu minulosť.“

„A predsa,“ namietol, „sama nesiete také bremeno, chérie. Nechcete vidieť, že ma vidíte v minulosti trochu skreslene. Odmietate súčasné šťastie a budúce vyhliadky spoločného zmysluplného života. Vytrvalo sa obzeráte na pochmúrnu minulosť, ako ste sa vyjadrili.“

Vyskočila na nohy, položila ruky na stôl a naklonila sa k nemu. „Ach, áno!“ zvolala. „Presne taký argument som od vás čakala, Gervase. Chcete ma zmiasť a zmanipulovať podľa vlastného želania. To, čo som povedala, sa nevzťahuje na mňa. A klamete sám seba, ak si myslíte, že si odopieram súčasné šťastie. Budem šťastná, keď od vás odídem. Lichotíte si, keď si myslíte, že sa budem obzerať na pochmúrnu minulosť. Vždy keď sa obzriem dozadu, odľahne mi, že som sa dozvedela pravdu dosť skoro, aby som sa zachránila pred nešťastnou budúcnosťou. Ale nebudem sa obzerať často. Prečo by som to mala robiť? Posledných pár mesiacov bolo mimoriadne bezvýznamných.“

„Ste obdivuhodná, chérie, keď ste nahnevaná,“ vyhlásil.

Prebehla okolo stola, ale, samozrejme, keď prišla k nemu, bol pripravený. Zachytil jej pravú ruku, keď bola pár centimetrov od jeho tváre. Zasmial sa.

„Čo je to, mon amour?“ spýtal sa. „Zabudli ste, že ste chceli dosiahnuť, aby som sa do vás beznádejne zaľúbil?“

Naklonila sa bližšie k nemu. „Radšej by som flirtovala s ropuchou,“ odsekla. „Radšej by som sa milovala s diablom.“

„Non, chérie.“ Zasmial sa a stále ju držal za zápästie. „Tak toto je zlé. Vždy som obdivoval vašu úprimnosť. A predsa ste mi teraz dva razy klamali. Ako by ste flirtovali s ropuchou? A Čo by robil diabol s vidlami, kým by ste sa s ním milovali? Na to radšej ani nemyslite. Existuje množstvo iných možností, alebo nie?“

„Možno,“ pripustila ticho a naklonila sa ešte bližšie. „Mala by som odpútať vašu myseľ od podobných myšlienok, Gervase.“ A pobozkala ho na pery.

O chvíľu mu už sedela na lone a objímala ho okolo krku. Bolo to horúce objatie.

Rozviazal jej stužky čepca a hodil ho na stôl. Stiahol jej živôtik šiat a odhalil jej prsia. Mocovala sa s gombíkmi jeho redingotu a vesty, aby mohla vkĺznuť rukami pod ne a cítiť cez košeľu horúčosť jeho tela. Roztúžene a zúfalo nežne sa bozkávali.

Obaja si však uvedomovali, že sú v letnom dome a môže ich vidieť ktokoľvek, kto by sa tam priblížil.

Položil si jej hlavu na plece. „Keď som vás po Marianninom odchode nevidel v kvetinovej záhrade,“ ozval sa, „myslel som, že vás možno nenájdem, chérie. Neviete si predstaviť, ako veľmi som vás potreboval a ako som sa potešil, keď som vás tu uvidel.“

Zúfalo túžila veriť mu. Ale znova si nástojčivo uvedomila, aká je mladá a aký je on skúsený. Len prednedávnom si vôbec neuvedomovala jeho motívy. Už sa nedá znova nachytať.

„Aj ja som sa vám potešila,“ odvetila „Ale myslela som si, že sa na mňa budete hnevať.“

„Hnevať?“ Prstom ju chytil za bradu a zahľadel sa na ňu. „Keď ste sa stali mojím anjelom?“

Ach, nie. To je trochu prehnané, prebleslo jej mysľou.

„Skutočne?“ Vzdychla a znova si položila hlavu na jeho plece.

„Vždy ste ním boli, chérie,“ odvetil. „Môj krásny a pôvabný anjel milosrdenstva a lásky.“

Znova si vzdychla a posiala mu sánku ľahkými bozkami. „Takže ma ľúbite?“

„Ľúbim vás, ma chére,“ prikývol. „Bytostne vás ľúbim.“

Jemne sa bozkávali a smiali sa navzájom do očí.

„A vy, mon amour?“ spýtal sa jej. „Ľúbite ma?“

Ďalej sa usmievala. „Nie,“ odvetila. „Vlastne nie. Ani trošku, Gervase. Povedzte, budete mať zlomené srdce, keď odídem?“

Okolo očí sa mu zjavili vrásky a zatváril sa úprimne pobavene. „Pravdaže, ma chére,“ ubezpečil ju. „Dám si narásť vlasy a zomriem, a vy budete plakať nad mojím hrobom a slzami kropiť ruže, ktoré tam vysadí moja matka. Alebo tam možno budete stáť a smiať sa a vytrháte z tých kvetov všetky lupene. Budete mať také tvrdé srdce? Boli by ste toho schopná?“

„Veru nie,“ vstala, uhladila si šaty a nasadila čepiec. „Bude mi to úplne jedno. Keď mi jedného dňa niekto oznámi, že ste zomreli, na chvíľu sa zamyslím, potom pokrčím plecami a poviem, že kedysi som vás poznala. A budem sa ďalej venovať tomu, čo som robila predtým.“

Uškrnul sa a vstal. „Stáva sa z vás rafinovaná klamárka,“ vyhlásil           „Ale aj tak ste stále obdivuhodná. Budeme sa správať civilizované a vrátime sa spolu do domu, aj keď sme sa tuším práve pohádali? Ale musíme sa o niečom rozprávať. Že by o počasí? Aha, už to mám. Môžeme sa spolu zamyslieť nad tým, aké počasie bude na zajtrajšej záhradnej slávnosti. Myslíte, že bude pršať, alebo svietiť slnko, chérie? A čo budeme robiť, ak bude pršať?“

Chytila ho pod pazuchu a vykročila s ním po cestičke.

„Veľmi dobre viete,“ odvetila, „že vaša matka má náhradný plán pre prípad, že by pršalo.“

„Ach,“ vzdychol, „tým sme túto tému vyčerpali. Teraz vymyslite vy nejakú novú, chérie.“

Ráno sa chvíľu zdalo, že budú musieť využiť grófkin náhradný plán. No napoludnie nielenže sa nerozpršalo, ale oblaky sa stratili z oblohy a vykuklo slnko. Popoludnie bolo príjemne teplé a nebolo ani priveľmi horúco.

Do Windrushu sa zišli všetci pozvaní z celého Šíreho okolia. Konali sa konské preteky, zápasenie, súťaž v lukostreľbe a na trávniku sa hral kriket. Na jazere zas preteky v člnkovaní a Aidan a Harold vozili deti v člnku. Na širokej ceste medzi jazerom a letným domom sa konali preteky poníkov. Dospelí, ktorí mali záujem, sa mohli prechádzať po plesovej sále, vyzdobenej na večer, a po galérii. Jedla i pitia bolo nadostač a na terase bolo rozložené na stolíkoch prikrytých naškrobenými bielymi obrusmi alebo neformálnejšie na dekách na trávniku či pri jazere.

Gervase sa prechádzal pomedzi hostí a správal sa milo ku všetkým, aj k tým najprostejším návštevníkom. Morgan takisto, hoci nebola zvyknutá stýkať sa s nižšími vrstvami. Spomenula si, ako sa vlani v Pcnhallowe prekvapila, keď videla, že Joshua, markíz Hallmere, sa ku všetkým sluhom a robotníkom správa ako k osobným priateľom. Takisto si spomenula na dlhé dni a noci u pani Čiarkovej, keď ošetrovala ranených a pochopila, že triedne rozdiely sú iba otázkou toho, v akej rodine sa kto narodil, a že vojaci, ktorí pochádzali z londýnskych brlohov a ich angličtine takmer vôbec nerozumela, sú niekomu rovnako drahí ako ktorýkoľvek vojvoda alebo markíz.

Morgan si uvedomovala, že ženy pred ňou robia pukerlíky a muži sa ukláňajú. Deti civeli s otvorenými očami a niekedy aj s otvorenými ústami. Ale keď sa na ne usmiala, úsmev opätovali. A keď sa zapojila do súťaže v lukostreľbe, ostatní súťažiaci – samí muži – jej prevolali na slávu a diváci sa zhŕkli a pozerali.

„Už som vyšla z cviku,“ vysvetľovala, keď prvý raz napäla luk. Cieľ jej pripadal strašne malý a vzdialený. Nevyznamenala sa, hoci kedysi bola v tomto športe neporaziteľná – aspoň v okolí Lindsey Hall. Ale neurobila si ani hanbu. Z deviatich súťažiacich skončila tretia a vyslúžila si hlasný potlesk. Odchádzala s rozpálenými lícami a rozžiarenými očami.

Morgan zrazu pocítila na pleci ruku a Aidan si ju nakrátko privinul k sebe. „Šťastná…?“ spýtal sa.

Prikývla a usmiala sa naňho.

„Nechápem, kedy si tak vyrástla,“ vzdychol si. „Len včera si bola dievčatko. A teraz si žena a rozkvitla si do krásy.“

„Dúfam, že také komplimenty hovoríš aj Eve.“ Zasmiala sa.

Kývol smerom k Gervasovi, ktorý odovzdával ceny víťazom a drobné mince porazeným. „Dobre si si vybrala,“ dodal. „Je to správny muž.“

„Áno.“ Morgan si všimla, že je bez klobúka, trochu strapatý a na tvári sa mu zračí veselosť. „Máš pravdu.“

„Priznám sa, že som mal trochu obavy,“ pokračoval a stisol jej plece. „Všetci sme sa báli. Preto sme súhlasili, že prídeme sem – ako morálna opora, keby si ju potrebovala. Som rada, že ju nepotrebuješ, ale neľutujem, že som prišiel. Môžeš byť medzi týmito ľuďmi šťastná, Morgan.“

„Áno,“ súhlasila. „Môžem.“

„Ejha,“ zvolal, „vidím, že Freyja ukazuje Davymu, ako hádzať podkovy. Som zvedavý, ktorý z nich sa chce prihlásiť do súťaže. Idem sa na to pozrieť.“

Morgan vzala Jonathana k poníkom a nahovorila ho, aby si s ňou na jednom zajazdil, zatiaľ čo ona ho držala. Potom k nej prišla grófka a chytila ju pod pazuchu.

„Máte tu toľko práce, že nebudete večer vládať tancovať, chérie,“ varovala ju. „Poďte si trochu posedieť na terase. Aká ste krásna v tých žltých šatách! Vyzeráte tak jarne, sviežo.“

„Iste vás teší, že slávnosť má taký úspech, madam,“ odvetila Morgan. „Zdá sa, že všetci sa výborne bavia.“

‚A to všetko vďaka vám, chérie,“ pripomenula jej grófka. „Je to na počesť vášho zasnúbenia s Gervasom. Ako vidíte, všetci ho tu majú radi ako vždy. Vedela som to. A vás všetci doslova zbožňujú. Musíte mi hovoriť maman, a nie formálne madam. Dobre, ma petite?“

„Áno, maman.“ Morgan sa na ňu usmiala. Sedeli spolu pri stolíku a sluha k nim pribehol s čajom a koláčikmi.

Uvedomila si, že jej pomsta bude oveľa ťažšia, ako si predstavovala, keď ju plánovala. Bezpochyby budú všetci viniť ju – je tu cudzia a zruší zasnúbenie. Ale Gervase bude poriadne ponížený. A to chcela dosiahnuť?

Aká len bola pochabo impulzívna! Mala jej stačiť tá konfrontácia v Pickford House, keď mu povedala, že vie, ako to bolo, a prinútila ho priznať sa. Stačilo sa naňho pohŕdavo pozrieť a odmietnuť ho.

Ibaže to očakával…

A okrem toho, ako mu povedala, ešte s ním neskončila. Alebo áno? Skončí s ním niekedy?

Nemala čas rozmýšľať nad svojou dilemou. Musela sa rozprávať s grófkou, a keď sa hostia začali rozchádzať, pridali sa k nim Freyja a Emma.

Plesová sála vyzerá a vonia ako prepychová záhrada, pomyslel si Gervase, keď vkročil dnu, poobzeral sa a šiel sa pozhovárať s hudobníkmi, ktorí už sedeli na pódiu na konci sály a ladili si nástroje. Kvety boli vo všetkých odtieňoch fialovej a ružovej, prizdobené papradím a inou zeleňou.

Vedel, že kvetinovú výzdobu mala na starosti najmä Henrietta. Vždy mala dobrý vkus a cit pre farby. Dnes sa však prekonala.

Skoro ráno, ešte pred raňajkami, prišla za ním, keď sa vrátil z prechádzky. Prekvapila ho, lebo sa priznala k účasti na tom, čo sa stalo pred deviatimi rokmi. Dokonca navrhla, žiak si to bude želať, odíde z Windrushu, no nenaznačila, kam by šla.

Nebol jej priaznivo naklonený. Ale reagoval inštinktívne.

Podišiel k nej, pevne ju objal, čo ju očividne zaskočilo, a povedal jej, aby nebola hlúpa, vraj je načase zabudnúť na minulosť. Každý by mal žiť svojím životom. A keď si utierala oči vreckovkou, uškrnul sa.

„Okrem toho,“ dodal, „maman sa rozhodla, že po mojej svadbe sa presťahuje do Cherry Cottage. Predpokladám, že budeš chcieť ísť s ňou.“

„Áno, budem, Gervase,“ prikývla. „Ďakujem ti za veľkorysosť.“

Po mojej svadbe.

Cherry Cottage bola malá rezidencia na kraji dediny, ktorú jeho otec prenajal plukovníkovi vo výslužbe, ten však medzičasom zomrel. A vdova sa potom odsťahovala.

Henrietta mu nevysvetlila, prečo pomáhala Marianne na jej pláne, a on sa na nič nespytoval. Otriasla ním predstava, že ony dve tvoria pár, to nemohol popierať, najmä keď mu tak veľmi ublížili, ale koniec koncov to, čo je medzi nimi, je ich vec. On sa o to starať nebude.

Vzápätí na to prestal myslieť, lebo prišli Bedwynovci, pekne spolu, muži v čiernom a v bielych košeliach, Freyja takisto v čiernom a Eve vo fialovom. Ale v skutočnosti nevedel odtrhnúť pohľad od Morgan. V šatách z ligotavého strieborného saténu vyzerala veľkolepo, sčasti ich mala zahalené striebornou tunikou. Do vysoko vyčesaných vlasov mala vpletené strieborné retiazky a vo výstrihu sa jej vynímal strieborný prívesok. Rukavičky a vejár mala biele.

On mal na sebe strieborno-sivé oblečenie, to isté, ktoré mal aj na pikniku v Soigneskom lese. Váhal, či si ho má obliecť, lebo ani jeden z nich veľmi nechcel spomínať na ten večer. Ale zariskoval. Nemieni zapierať minulosť. Tým by sa nič nevyriešilo.

Zúfalo dúfal, že obidvaja sa s minulosťou vyrovnajú.

Uklonil sa jej a zdvihol jej ruku k perám. Žiarivo sa naňho usmiala a jej rodina na nich uprene hľadela. Takisto jeho rodina, ktorá práve vchádzala do plesovej siene.

„Bože, vyzeráte spolu ozaj očarujúco,“ poznamenala Freyja.

Čoskoro začali prichádzať hostia. Gervase ich vítal spolu s matkou a Morgan. Morgan sa so všetkými stretla už predtým a zapôsobilo naňho, ako dobre si pamätá ich mená, ba o každom z nich aj podrobnosti.

Tá jej pomsta bude naozaj veľkolepá, pomyslel si.

Teda – ak ju od nej neodhovorí…

Ako matka predvídala, keď prišli všetci – vrátane Marianne Bonnerovej a jej tety pani Jasperovej –, plesová sála bola príjemne plná, ale nebola tam veľká tlačenica. Ples otváral s Morgan veselým vidieckym tancom. Obaja potom tancovali s rozličnými partnermi a večerali pri rozličných stoloch. Samozrejme, bolo to primerané, ale dokonca aj podľa prísnych londýnskych pravidiel mohol tancovať dva razy s tou istou partnerkou. Potom požiadal hudobníkov, aby po večeri zahrali waltz.

„Chérie?“ Uklonil sa pred Morgan, ktorá sa zhovárala so skupinkou susedov. „Zatancujete si so mnou waltz?“

Bez slova mu položila ruku na rameno a dala sa odviesť na tanečný parket.

„Máte na sebe to, čo ste mali oblečené v Soigneskom lese,“ poznamenala. „Vtedy som si pomyslela, že ste si dali také svetlé farby preto, lebo väčšina mužov bude mať červené uniformy.“

„Presne tak, chérie,“ odvetil. „Kto by chcel splynúť s davom na vlastnej zábave?“

„Prekvapuje ma, že dnes ste si obliekli to isté,“ pokračovala.

„Naozaj?“ spýtal sa a pritiahol si ju bližšie v očakávaní prvých tónov hudby. „A prekvapuje vás, že som vás požiadal, aby ste si so mnou zatancovali waltz? Naposledy sme ho spolu tancovali na plese vašej sestry v Londýne – celkom sami v predsálí. A ešte predtým na mojom pikniku – pár minút sami a potom pred stovkami párov očí. A predtým na plese vikomta Camerona, kde sme sa zoznámili.“

„Nemusíte mi to pripomínať,“ odvetila. „Ale vlastne som rada. Zajtra to bude o to ľahšie, keď Eva s Aidanom a Freyja s Joshuom odídu a ja sa rozhodnem ísť s nimi.“

Hudba spustila a on ju pomaly viedol pri úvodných krokoch.

„Naozaj, chérie?“ zabodol sa jej pohľadom do očí. „Odídete s nimi? Necháte ma tu? Nikdy viac ma neuvidíte?“

„Sám dobre viete, že odídem.“ Pohodila hlavou, ale neodtrhla z neho oči.

Pritisol jej ruku silnejšie na pás a zakrútil ju.

Radostne sa zasmiala.

Dokonca povedal hudobníkom, ktoré skladby majú hrať. Zrazu jej videl na očiach, že spoznala tú, ktorú hrali teraz. Bola to melódia, na ktorú spolu tancovali po prvý raz.

Tancovali mlčky a celý čas na seba uprene hľadeli. Krútil ju čoraz rýchlejšie, až kým nevidel, ako zrumenela a v očiach sa jej iskrilo.

Prehovorili, až keď hudba dohrala.

„Tancujete waltz naozaj skvele, Gervase,“ povedala a spustila ruky, kým znova nespustí hudba. „Mnohé veci robíte skvele. Ste odborník vo flirtovaní aj vo všeličom inom. Prisahali ste, že ma donútite, aby som sa do vás zaľúbila. Predpokladám, že o to vám teraz ide. Tak ako vtedy po prvý raz. Aby ste ma mohli manipulovať, odvrátiť ma od môjho rozhodnutia a poraziť ma, aj keď sa so mnou budete musieť oženiť. Som len trochu staršia, ako som bola na plese vikomta Camerona, ale som oveľa skúsenejšia. Niekedy vás skutočne nenávidím.“

„Nenávisť je vždy lepšia ako včerajšia ľahostajnosť, ma chérie“ odvetil. „Nezišlo vám na um, že chcem, aby ste sa do mňa zaľúbili preto, lebo vás ľúbim?“

Netrpezlivo pokrútila hlavou a položila mu ruku na rameno, lebo hudba znova začala hrať.

„Keď sa brat alebo sestra rozhodnú odísť, pôjdem s nimi,“ vyhlásila znova.

Problém je v tom, že to pravdepodobne myslí vážne, prebleslo mu hlavou. Hrdosť jej nedovolí rozmyslieť si to. Ani jej novonadobudnutá zrelosť a ostražitosť. Ťažko ju ranil. A nemal sa ako obhájiť.

Nemohol sa brániť tým, že ju ľúbi.

Do konca toho tanečného kola už spolu neprehovorili. Zostávalo ešte kolo vidieckych tancov, ale, samozrejme, už nemohli tancovať spolu.

„Chérie,“ ozval sa, „poďte sa so mnou po plese prejsť.“

„Myslíte teraz večer?“ Pozrela naňho so zdvihnutým obočím. „Von?“

„Von.“ Prikývol.

„Prečo? Aby ste ma mohli zviesť?“ Povýšené si ho premerala. „Zbláznili ste sa?“

„Som len zúfalý,“ odvetil. „Čas letí a vidím, že ste rozhodnutá zatvrdiť svoje srdce a potrestať ma tým, že ma opustíte. Porozprávajme sa. Dajte mi poslednú šancu, aby som vás presvedčil. Na svoju česť vám sľubujem, že sa vás bez vášho súhlasu ani nedotknem. Dajte mi šancu.“

„Na vašu česť?“ spýtala sa ticho a opovržlivo naňho pozrela. „Ale nemáte šancu, že si to rozmyslím.“

Zamračila sa a na chvíľu jej zazrel v očiach čosi, čo mu napriek jej slovám vlialo nádej – pochybnosť, zraniteľnosť.

„Aj tak mi dajte šancu,“ prosil ju.

Hudba dohrala a ostatné páry opúšťali parket. Keby zostali na mieste, čoskoro by boli nápadní. A vedel, že ak dovtedy neprehovorí, bude preňho prineskoro. Stratí ju.

„Tak teda dobre,“ povedala. „Ale nemá to zmysel.“

Usmial sa na ňu a chytil ju za ruku.

bolo to nezmyselné, uvažovala Morgan. Počas celého dňa trpela práve preto, lebo všetci boli záhradnou slávnosťou takí uchvátení. Bola to veľkolepá oslava jej zasnúbenia s Gervasom.

A to zasnúbenie musí pozajtra zrušiť, keď Freyja a Aidan odídu z Windrushu. Musí zatvrdiť svoje srdce proti akýmkoľvek argumentom. A predsa súhlasila, že mu venuje túto chvíľu, aby ju mohol presvedčiť, nech si to rozmyslí. Bola chladná, hviezdnatá noc, práve spolu tancovali waltz a ona prekypovala emóciami.

Takmer si bola istá, že vie, kam ju zavedie, aj keď sa na to nespýtala. Nepovie ani slovo, kým sa neozve on, a jemu očividne tichá chôdza vyhovovala. Očakávala, že sa s ňou poprechádza po trávniku, možno ju zavedie k jazeru alebo do letného domu, kde budú preč z dohľadu. Hoci tajnostkárstvo nebolo potrebné. Oznámil, že sa idú prejsť, a hoci Aidan na nich uprel tvrdý pohľad, poznamenal, že snúbenci by si nemali zaželať dobrú noc pod dohľadom príbuzných.

Prečo sa prezliekla do denných šiat a teplého plášťa, ak očakávala, že to bude iba krátky rozhovor, pri ktorom sa pokúsi presvedčiť ju svojím šarmom, aby zostala, a ona jednoducho povie nie?

Bála sa vlastnej slabosti.

Vzal so sebou aj lampáš – čo nebolo potrebné, kým boli na otvorených pozemkoch osvetlených hviezdami a mesiacom. Ale, samozrejme, že im mohol byť na pomoc na lesnej cestičke, keď obloha bude skrytá za baldachýnom konárov. Držal ju za lakeť, aby sa nepotkla na nerovnej zemi. Inak sa jej nedotýkal.

Kým prišli k jaskyni a prekonali kopec, Morgan sa veľmi hnevala – ani nie tak naňho, ako skôr na seba. Vari ho ešte nepoznala? Vari nevedela, že chce zneužiť silu svojho šarmu proti sile jej vôle?

Skutočne? Zmenil sa od Bruselu? Hoci nemohla zabudnúť, čo tam pre ňu urobil – najmä po Waterloo. Pukalo jej srdce pri spomienke na ten týždeň nežnosti, keď sa jej zdal najdrahším priateľom, dokonca sa stal jej milencom. To všetko bola len pretvárka. Na to jednoducho nemôže zabudnúť.

Obrátila sa k nemu. Zhasol lampáš, lebo už nebol potrebný – mesiac jasne osvetľoval okolie.

Uvedomila si, že stojí na tom istom mieste, kde ležala pred pár dňami. „Vám sa toto prostredie zdá natoľko romantické, až sa nazdávate, že stratím zdravý rozum a schopnosť rozumne uvažovať?“

Prostredie bolo skutočne romantické. Až priveľmi. Mesačný svit sa s ligotom odrážal na prúde vody, ktorá vytekala z cherubínovej vázy.

„Mýlil som sa, chérie?“ spýtal sa jej a prehnane vzdychol. „Nebude to také ľahké?“

Tým vzdychom to dorazil. Vari nikdy nemôže brať nič vážne? Vari si je ňou taký istý? Alebo mu skutočne na tom nezáleží?

„Nebude to možné,“ odvetila a zaťala ruky do pästí. „Nechápete to, Gervase? Ste príťažlivý a šarmantný? Samozrejme, že ste. Bolo by to pochabé popierať. Preto som sa v Bruseli do vás zaľúbila, aj keď som vedela, že ste iba obyčajný zvodca žien. Preto som sa dopustila na Freyjinom plese takej indiskrétnosti a preto som sa tu s vami pred pár dňami milovala. Ale zároveň viem aj to, akého cynizmu, nenávisti a chladnej vypočítavosti ste schopný. Viem, že som bola vašou obeťou až do Freyjinho plesu, možno až do tejto chvíle. Ako vám mám veriť, že ma ľúbite, že sa so mnou skutočne chcete oženiť? Ako mám veriť čomukoľvek, čo mi hovoríte? Ako vám môžem znova dôverovať? Rovno sa vráťme domov a poďme spať. Odídem s mojou rodinou. Opustím vás a zabudnem na vás.“

Postavil sa ku kamennému múru pri vchode do jaskyne. Ruky mal založené na hrudi.

„Chérie,“ povedal, „súhlasili ste, že mi dáte poslednú šancu, aby som vás prehovoril, nech tu zostanete a nezlomíte mi srdce.“

Ešte aj teraz si ma doberá, prebleslo jej mysľou. Ako mu môže zlomiť srdce? Že by ju skutočne tak veľmi ľúbil? Bála sa tomu veriť. Bála sa vlastne dúfať…

Netešilo ju vedomie, že má iba osemnásť rokov. Bolo to hrozné. „Výborne,“ pozrela naňho čo najpovýšenejšie, „hovorte. Ale strácate iba čas.“

Trochu odstúpila medzi kvety a položila ruku na chladné krídlo kamenného anjela.

„Nemôžem popierať svoju vinu, chérie“ pripustil. „Hoci najprv ma upútala vaša krása, zoznámil som sa s vami pre to, kto ste. Chladno som vás zneužil, aby som nahneval vášho brata.“

Ešte vždy ju bolela spomienka na ten piknik a vedomie, že to nebolo len výstredné flirtovanie, ale uvedomelý prejav nenávisti.

„Už vtedy ste sa mi páčili,“ pokračoval, „a začal som vnímať – prineskoro –, že ste viac ako niečia sestra. Nemal som vás zatiahnuť do čohosi, čo sa týkalo iba vášho brata a mňa. No nechcem sa vyhovárať. Som vinný a nesmierne sa za to hanbím.“

Vystrela ruku a podržala ju pod prúdom vody tečúcej z nádrže. Ale voda bola studená. Odtiahla ruku a skryla si ju do záhybov plášťa. Usilovala sa myslieť na svetské veci: čo si oblečie na ceste domov, či si so sebou vezme nové maliarske potreby, či pôjde do Leicestru, Oxfordu alebo Cornwallu, alebo či sa jednoducho vráti do Lindsey Hall a strávi leto spolu s Wulfricom.

„Keď som vás videl na plese vojvodu z Richmondu,“ ozval sa znova, „vyhýbal som sa vám, chérie, kým som nevidel, že dôstojníci odišli a zostali ste sama. Vyzerali ste nešťastná a osamelá. Zdalo sa mi, že potrebujete útechu a oporu. A tak som vás šiel utešiť. Šiel som preto, lebo ste to boli vy, nie preto, že ste niečia sestra. Vtedy som na to ani nepomyslel.“

„Vtedy už bolo neskoro,“ namietla, sklonila hlavu a zatvorila oči.

„A potom som vás o pár dní videl pri Namurskej bráne, špinavú, strapatú a krásnu, ako sa skláňate nad zraneným vojakom, ktorý prišiel o nohu. Od tej chvíle, až kým sme nepristali v Harwichi, ste pre mňa boli Morgan Bedwynová, obdivoval som vás a vážil som si vás, dokonca som vás i ľúbil, hoci ten posledný cit som vtedy ešte nerozoznal. V tých dňoch ste neboli sestrou vojvodu Bewcastla, chérie. Boli ste sama sebou –ani neviem ako, stali ste sa stredobodom môjho života, mojou láskou. Keď ste vtedy prišli ku mne domov, nemal som dovoliť, aby naše objatie zašlo tak ďaleko, ale ľúbil som vás a nevedel som, ako ináč vás zbaviť bolesti. Dokonca som si vtedy ani neuvedomoval, že je to láska, pochopil som to až neskôr. Cítim vinu za to, čo sa stalo na začiatku, mon amour, ale potom to bolo iné. Bol som váš priateľ a nakoniec aj milenec.“

Rozbehla sa k nemu a postúpala pritom po kvetoch. Znova mala ruky zaťaté v päste. „Klamete!“ zvolala. „Nerobte to, Gervase. Neznesiem to. A čo na Freyjinom plese? Ak ste ma ľúbili po Waterloo, ak vás mrzelo, že ste ma zneužili, prečo ste to urobili? Nemôžem veriť jedinému vášmu slovu. Nemôžem vám veriť.“

Nahlas sa rozplakala a trasúcimi sa rukami si utierala slzy. Neznášala uplakané ženy. Nikdy by sa pred mužom nerozplakala. Čo sa to s ňou robí?

Ešte vždy mal ruky prekrížené na hrudi. „Rád by som povedal, že som vtedy bol rovnako nevinný ako po Waterloo,“ odvetil. „Ale nemôžem to povedať. Prišiel som do Londýna, aby som požiadal o vašu ruku, no nebudem predstierať, že som myslel iba na svoju lásku k vám, keď som stál zoči-voči Bewcastlovi v jeho knižnici, dokonca som si nie istý, či som už vtedy chápal, že som do vás zaľúbený. Chcel som vidieť jeho hnev a vychutnával som si ho. A potom som myslel iba na to, ako ho donútiť, aby mi dovolil požiadať vás o ruku osobne. Až oveľa, oveľa neskôr som si uvedomil pravú príčinu – nebolo to preto, lebo som mu tak veľmi chcel ublížiť, ale preto, lebo som vás nechcel stratiť. Stalo sa to v tej malej miestnosti na plese vašej sestry, keď som s vami chcel iba tancovať, a zrazu som vás bozkával. Vtedy som si uvedomil, že vás odtiaľ musím dostať, prv ako prepukne škandál. Ale keď som zdvihol hlavu, uvidel som vo dverách stáť Bewcastla a ďalších hostí prechádzať popri dverách a civieť dnu. A vtedy už bolo prineskoro, aby som sa o vás uchádzal čestne.“

Morgan znova sklonila hlavu a zaborila si tvár do dlaní.

„A tak,“ pokračoval, „prichádzam k záveru svojej jedinej obrany – prinajmenšom chabej. Nemôžem od vás žiadať, aby ste mi odpustili, chérie, to by bolo priveľmi ľahké. Nezaslúžim si odpustenie. Môžem vás len ubezpečiť, že vás z celého srdca ľúbim, budem vás ľúbiť po celý život, a ak dovolíte, budem vaším priateľom. Iba vy sa môžete rozhodnúť, či mi odpustíte. Alebo či mi budete dôverovať.“

Prešla na breh potoka, kus od vŕby a anjela. Okolie zrazu potemnelo, a keď zdvihla pohľad, videla, že mesiac je prekrytý oblakom. Ale kým hľadela na mesiac, oblak odplával preč a tvár jej zalialo mesačné svetlo.

Povedala mu, že musí odpustiť otcovi, inak bude navždy niesť bremeno svojej nenávisti.

Povedala mu, že musí odpustiť Marianne a Henriette, inak ho bude naveky ťažiť vedomie, ako hrozne mu ublížili.

Vedela, že musí odpustiť Wulfricovi – tak ako vedela, že Wulfric musí odpustiť Marianne.

Nenávisť je smrteľný jed, ktorý otravuje dušu. Preto aj ona musí odpustiť Gervasovi. Ale stačí, že mu odpustí? Môže mu teraz dôverovať…?

Človek nemôže žiť bez dôvery. Nesmierne by si škodil, keby na každého hľadel cynicky podozrievavo. A jej hrozí, že sa stane takou osobou, to si uvedomovala.

Až donedávna bola beznádejne naivná. Má teraz prejsť do opačného extrému? Musí si dávať pozor na to, aby jej nikto neublížil v budúcnosti, a pritom si odpierať súčasné i budúce šťastie?

Tie posledné dni v Bruseli boli skutočné. Obdivoval ju a vážil si ju. Kvôli nej pátral po Alleynovi. Miloval sa s ňou, pretože ju chcel zbaviť bolesti a poskytnúť jej útechu. Bol jej priateľom. I jej milencom.

To všetko bolo skutočné.

Keď sa pozrela naspäť, stál na tom istom mieste, kde ho zanechala. Sľúbila si, že nebude slabá. Ale je neústupnosť formou slabosti?

Zamierila k nemu, aj keď si ešte vždy nebola istá, čo mu povie. A tak nepovedala nič. Len pristúpila k nemu, položila si hlavu do záhybov jeho nákrčníka, cítila silu jeho tela.

Po chvíli si uvedomila, že ju jednou rukou objal, druhou rukou ju zatiaľ pohládzal po vlasoch. A potom si položil líce na jej hlavu.

„Mrzí ma to, Morgan,“ povedal. „Ach, aké slabé sú niekedy slová. Veľmi, veľmi, veľmi ma to mrzí, ma cherie“

„Keby ste si ma neboli všimli na plese vikomta Camerona a nedozvedeli sa, že som Wulfricova sestra,“ povedala, ale nezdvihla tvár, „nikdy by sme sa neboli stretli, Gervase. A to by ma veľmi mrzelo.“

Pobozkal ju na vrch hlavy.

„Verím vám,“ dodala. „Naozaj.“

Pobozkal ju – nežne a jemne – a ona mu bozk opätovala s túžbou ženy, ktorá sa obrnila proti odmietaniu lásky a ktorá zistila, že nakoniec vôbec nie je potrebná obeť. Nato ju pevne stisol a pustil. Odstúpil od nej, chytil ju za ruky a pokľakol pred ňou. „Morgan.“ Zdvihol k nej pohľad. „Ľúbim vás pre to, čo ste a čím sa stanete. Obdivujem vás ako ženu aj ako človeka. Vážim si vás ako priateľku a spoločníčku. Zbožňujem váš dôvtip, umelecké videnie, vaše názory na život a ducha. Zbožňujem vás ako milenku. Ak ma neodmietnete, celý život sa budem usilovať, aby ste boli slobodná. A na odplatu vám ponúkam všetko, Čo je podstatou mojej bytosti. Urobíte mi tú česť a vydáte sa za mňa?“

Bolo to hrozne teatrálne – a nádherne romantické! Nepovedal nič o vlastníctve, o tom, že bez nej nemôže žiť, nič, čo by ju zaväzovalo, okrem manželského zväzku. A hovoril o láske, ktorá môže byť slobodná, iba ak je to pravá láska.

„Áno.“ odvetila.

Možno mala povedať viac. Možno mala povedať čosi, čo by bolo primerané jeho slovám. Ale hrdlo jej zvieralo a to jediné slovo akosi obsahovalo všetko, čo chcela povedať.

Áno, bude jeho priateľka. Áno, bude jeho milenka. Áno, bude jeho manželka. Spolu budú hľadať radosť a telesné spojenie. A spolu si budú ctiť a vážiť slobodu toho druhého.

Vstal, objal ju okolo pása, zdvihol ju zo zeme a zakrútil sa s ňou. Zaklonila hlavu a zasmiala sa.

Bol to očistný smiech, ktorý jej vrátil bohatstvo mladosti. No Gervase ho veľmi rýchlo zastavil bozkom.

„Dúfam, že ste so sebou priniesli niečo, čím znova rozsvietite lampáš,“ ozvala sa po chvíli. „Obloha sa začína zaťahovať. Na lesnej cestičke bude tma.“

„A je to vyriešené,“ odvetil. „Jednoducho po nej pôjdeme až za denného svetla, chérie.“

„Je chladno,“ namietla.

„Dlho nebude,“ ubezpečil ju. „Pri milovaní sa zahrejeme a ja sa chcem s vami milovať – najradšej celú noc. A hoci som ráno veľmi nedúfal, predsa len som mal istú nádej. A tak som sa pripravil na to, čo malo byť zavŕšením nášho dôverného rozhovoru – ak by som vás presvedčil. Dnes skoro ráno, prv ako všetci vstali, som sem priniesol deky a uložil som ich do jaskyne. Sú tam pripravené.“

Otvorila ústa, že niečo povie, nahnevaná jeho domýšľavosťou. Ale zvraštil obočie a zatváril sa tak zahanbene, až sa zrazu rozosmiala a objala ho okolo krku.

„Toto Aidan pravdepodobne nemal na mysli,“ odvetila, „keď mi dovolil, aby som vám zaželala dobrú noc v súkromí.“

„Stavím sa, že sa mýlite,“ namietol. „Bol by hlúpy, keby nevytušil môj úmysel, a neverím, že lord Aidan Bedwyn je hlúpy.“

Morgan to prekvapilo. Vari na to zasnúbené dvojice skutočne majú právo?

Ale Gervase už rozkladal úhľadne zložené deky a rozprestieral ich na trávu. Potom znova zvraštil obočie a roztiahol náruč.

Bola chladná, jasná, takmer mrazivá noc. Zakryli sa dekami, ale iba kým nechytili dych a nenechali svet spomaliť rýchlosť na svojej osi, ako sa vyjadril Gervase. Zvyšok noci, až kým sa východná obloha nezačervenala zorami, sa radostne milovali a bolo by im teplo, aj keby ležali na ľadovci – toto takisto povedal Gervase.

Vkĺzli do domu krátko predtým, ako sa zobudilo služobníctvo. Morgan začula kroky sluhov tesne predtým, ako zaspala.

MORGAN zišla dolu prvá. Nemala sa začať obliekať tak skoro. Bolo smiešne myslieť si, že obliekanie jej potrvá dlhšie len preto, lebo je jej svadobný deň. Ale možno si nič také nemyslela. Jednoducho nebola schopná dlhšie čakať. Bola taká vzrušená a nervózna, až sa bála, že jej z toho príde zle.

Mala zostať vo svojej obličkami. Pamätala sa, ako sa vlani, keď sa vydávala Freyja, všetci natlačili do obliekame, aby sa vyjadrili k svadobným šatám, zaželali jej veľa šťastia a objali ju pred odchodom do kostola, kde sa usadili, prv ako príde s Wulfricom.

A ona teraz stála na prízemí sama. Bol tam len mlčanlivý lokaj, ktorý sa na chvíľu zabudol, keď ju uvidel, a usmial sa na ňu. Veľká sála Lindsey Hall ešte vždy vyzerala ako stredoveká banketová sála a bola to jej obľúbené miesto. Prebehla rukou po hladkom starom dreve veľkého stola, keď popri ňom prechádzala, a pozrela na staré vlajky, erby a zbrane visiace na stene.

Veľkoleposť toho, čo malo prísť, ju zasiahla ako úder do žalúdka. Po dnešnom ráne už Lindsey Hall nebude jej domov. Bude to Wulfricov domov. Už viac nebude Morgan Bedwynová. V budúcnosti sem už bude chodiť len ako hosť – ako lady Morgan Ashfordová, grófka Rosthornová. Zachvela sa a chvíľu uvažovala, či nebude naozaj vracať. Predpokladala, že na tom má svoj podiel aj to, že pravdepodobne čaká dieťa. Menštruáciu, ktorú mala dostať pred dvoma týždňami, nedostala.

Z galérie prišiel Wulfric a pri pohľade na ňu zdvihol obočie. Dokonca zastal, aby si ju lepšie obzrel, a zdvihol k oku lorňon.

„Vyrazila si mi dych,“ povedal ticho, čo od neho bolo dosť nečakané vyhlásenie.

Rozhodla sa pre biele šaty s fialovou výšivkou okolo lemu na sukni a na rukávoch a s fialovými stužkami na čepci a na zvýšenom páse. Tá fialová bola na počesť Alleyna, za ktorým včera večer plakala. Pichlo ju pri srdci, keď si uvedomila, že Život ide ďalej aj po smrti milovaného človeka, celkom akoby žil. Ibaže keby žil, nezostala by v Bruseli a nebolo by dnešného dňa.

„Takže sa mám veselo vzdať poslednej členky svojej rodiny kvôli niekomu, kto si myslí, že ju potrebuje väčšmi ako ja, však?“ spýtal sa Wulfric.

Mal zvláštnu náladu. Kedy Wulf niekoho z nich potreboval? A predsa si zrazu uvedomila, že teraz tu zostane celkom sám. Bude osamelý? Cíti sa Wulf vôbec niekedy osamelo?

Pribehla k nemu a impulzívne ho objala. Opätoval jej objatie tak mocne, až jej takmer vyrazil dych, a potom ju od seba odtisol.

„Pokrčíš si tú parádu,“ povedal povznesené ako zvyčajne.

Takmer sa rozplakala. Mohla plakať kvôli nemu, kvôli Alleynovi, preto, lebo vyrástla a uvedomila si, že zmena je súčasťou života, že nič nie je trvalé. Ale prv ako stihla urobiť niečo, čo by ju uviedlo do rozpakov, zjavil sa v hale Rannulf so starou matkou, ktorá vyzerala veľmi krehko, no trvala na tom, že príde na svadbu až z Leicestru. Bola s nimi Judith a hneď za nimi kráčala Eve s Aidanom a deťmi. Becky sa vrhla k Morgan.

„Si taká krásna, teta Morgan,“ zvolala. „Keď budem veľká, budem mať také isté svadobné šaty ako ty.“

„Na Morgan sa dá spoľahnúť, že bude prvá na vlastnej svadbe,“ poznamenala Freyja, ktorá práve vchádzala s Joshuom do sály. „Boli sme vo vašej obliekarni, ale vtáčik nám uletel,“ povedal Joshua s úsmevom.

„Ešte šťastie, že si sa nerozbehla rovno do kostola, Morg,“ ozval sa Rannulf. „Pravdepodobne by si tam bola skôr ako Gervase a my Bedwynovci by sme tú hanbu neprežili.“

„Vyzeráš nádherne, Morgan,“ povedala stará matka. „Poď ma pobozkať.“

Nato sa zjavila teta aj strýko Rochestrovci.

„A potom musíme odísť do kostola všetci okrem Morgan a Wulfrica,“ vysvetľovala teta Rochestrová zvyčajným prísnym hlasom, ktorým upútala pozornosť všetkých Bedwynovcov. „Bola by hanba, Rannulf, keby sme prišli po Rosthornovi.“

Rovnako náhle, ako prišli, aj odišli. Všetci však predtým rýchlo vyobjímali Morgan, čím vyvolali tetin hnev. Judith mala v očiach slzy.

Je to naozaj, pomyslela si Morgan a pozrela na mlčanlivého Wulfrica, elegantného v čiernom redingote a bielej košeli.

Toto je jej svadobný deň!

Keď Gervase pozoroval, ako sa k nemu uličkou v kostole blíži Morgan, neuveriteľne nádherná v bielych šatách s fialovou výšivkou, zdalo sa mu, že každá chvíľa posledných deviatich rokov jeho života stála za to, aby prežil tento okamih.

Mohlo to dopadnúť aj ináč. Mohol sa už pred pár rokmi oženiť s niekým iným. A keby aj nie, nemusel si túto jar lady Morgan Bedwynovú vôbec všimnúť. Nie, určite by si ju bol všimol v Cameronovej tanečnej sále. Ale možno by neoslovil také mladé dievča, ktoré očividne práve opustilo školskú lavicu. Alebo keby ju aj oslovil, nemusela mu venovať viac ako prchavý okamih pozornosti. Život je zvláštny…

Pohľad upierala naňho a v očiach jej žiarila dychtivosť a láska. Akým zázrakom mu odpustila? Usmial sa na ňu, a hoci pred chvíľou si uvedomoval, že po jeho boku stojí Pierre a kostol je plný rodiny a hostí, teraz videl iba ju. Milovanú Morgan!

Koniec jeho dlhej dúhy.

Bewcastle mu napísal ešte v ten istý deň, ako dostal Mariannin list. List bol stručný a vecný, ubezpečoval ho v ňom, že je spokojný s jej vysvetlením a uznáva, že si zle vysvetlil, čo pred deviatimi rokmi videl. Spomenul aj to, že sa nepamätá, že by zdvihol zo zeme brošňu a pred odchodom ju položil na stolík, ale zrejme to musel urobiť, lebo Marianne priznala, že jej ju nikdy neukradli.

Koniec dúhy bol sladký a očarujúci. S radosťou sa s Morgan obrátili k farárovi.

„Milé svadobné zhromaždenie…“ začal.

A prv ako si Gervase stihol uvedomiť, čo sa deje, len istý hlas ich vyhlásil za manželov.

Jej úsmev bol okúzľujúci.

Jeho úsmev sa miešal so slzami. A boli tak blízko k tomu, aby sem nedospeli…

Podpísali sa do matričnej knihy, spolu vyšli z kostola popri mori usmievajúcich sa tvári a zasypal ich dážď kvetinových lupienkov, ktoré hádzali Bedwynovci, jeho švagrovia aj zopár neterí. V otvorenom koči sa vracali do Lindsey Halí. Za kočom nadskakovali priviazané staré topánky. Mladomanželia sa pevne držali za ruky, ani námesační si hľadeli do očí, a len čo bola dedina za nimi, vychutnali si dlhý bozk.

„Šťastná…?“ spýtal sa.

„Šťastná.“ Usmiala sa naňho. „Posledný mesiac sa mi zdal nekonečne dlhý.“

Boli od seba preč celý mesiac. Dva dni po plese sa vrátila do Lindsey Hall, aby sa pripravila na svadbu. On zoslal vo Windrushi. Prišiel sem iba včera. Ubytoval sa s celou rodinou pár míľ odtiaľ v Alvesley Parku, a to na pozvanie grófa a grófky Redfieldovcov, vikomta Ravensberga, ich syna, a Ravensbergovej manželky.

„Pripadalo mi to ako roky,“ súhlasil. „Prisahám, že úž nikdy nebudeme od seba tak dlho, chérie. Neprejavili sa dôsledky našej hriešnej noci?“ Usmial sa na ňu a zvraštil obočie pri spomienke na noc plnú vášne pri jaskyni.

Veľkými očami naňho vážne pozrela. „Zdá sa, že áno,“ priznala.

„Čože?“ Pevne jej zovrel ruku. „Naozaj?“ Ticho sa usmiala. Líca jej zrumeneli. Ak bola predtým krásna, teraz sa jej krása slovami nedala opísať.

Boli blízko domu. Koč delila od terasy pred domom iba kvetinová záhrada s veľkou fontánou. Žiaľ, pred domom stál osamelý muž. Gervasovi prebleslo mysľou, či je to niekto, koho nepozvali na svadbu, alebo vyšiel z kostola skôr a uháňal ozlomkrky do domu.

Ale v tej chvíli mu bolo jedno, či ich na terase čaká všetko služobníctvo vrátane záhradníka a koniara. Je mladomanžel, a ako sa práve dozvedel, aj nádejný otec.

„Chérie,“ povedal a sklonil k nej hlavu. „Mon amour, ma femme.“

„Som taká šťastná, Gervase,“ vzdychla si, „že to ani neviem vyjadriť slovami.“

„Ani nemusíš,“ ubezpečil ju a posial jej pery bozkami. „Niekedy sa dajú city vyjadriť aj ináč.“

A vzápätí jej to ukázal. Mocne ju objal a vášnivo ju pobozkal.

Osamelý muž na terase pozoroval, ako koč – očividne svadobný – obchádza okolo fontány a blíži sa k dverám. Ženích a nevesta boli ponorení vo vlastnom svete.



















